
Pratarmė 


1965 metais Brazilijos valdžia per Mato Grosą — milžiniš- 
ką, atokų ir beveik netyrinėtą Brazilijos regioną — pradėjo 
tiesti plentą, turėjusį įeiti į didžiąją Pietų Amerikos plentų 
sistemą. Kelių šalių, tarp jų ir Didžiosios Britanijos mokslinin- 
kai buvo pakviesti tyrinėti tiesiamo kelio apylinkių tokiu svar- 
biu šio krašto istorijos momentu. 

Karališkoji geografų draugija ir Karališkoji draugija ne- 
delsdamos priėmė šį malonų kvietimą. Ne taip dažnai moksli- 
ninkai — botanikai, zoologai ar geografai — gauna progą tyri- 
nėti dar neliestą sparčiai besivystančios šalies kampelį. 1966 
metais ten buvo nusiųsta žvalgybinė grupė, o nuo 1967 me- 
tų liepos iki 1969 metų liepos už kokių 500 mylių nuo naujo- 
sios sostinės Brazilijos pakaitomis dirbo 44 britų ir 20 brazi- 
lų mokslininkų. 

Dėl tam tikrų aplinkybių ekspedicija buvo ne visai tradi- 
cinė. Kad būtų galima atlikti visus tyrimus vietoje, ekspedi- 
cijos bazinė stovykla buvo įkurta kaip nedidelė laikina tyri- 
mų stotis pačiame viduryje beribių plotų, kurie moksliniu po- 
žiūriu buvo labai menkai pažinti ir žmogaus bei jo gyvulių 
dar beveik netrikdyti. Dalis tyrimų buvo atliekama gana toli 
nuo stovyklos, daugiausia prie Suja Misu ir Šingaus upių, kur 
gyveno nykstančios indėnų gentys, kadaise tokios gausios 
Mato Grose. 

Įvairių sričių mokslininkams nuodugniai tiriant dar nelies- 
tą kraštą, gaunama daug informacijos, kuri yra neįkainojama, 
kai ateina laikas tą kraštą vystyti. Jeigu ekspedicijos surink- 
ta mokslinė informacija krašto plėtotojams yra nepateikiama 
arba jų ignoruojama, negandos gali ištikti ne tik patį kraštą, 
bet ir visus suinteresuotus asmenis — tiek valstiečius ir daI- 
bininkus, tiek kapitalistus ir politikus. 

Tokio masto ir sudėtingumo ekspedicija galėjo pavykti tik 
bendradarbiaujant daugybei žmonių, ir Karališkoji draugija 
bei Karališkoji geografų draugija nori jiems padėkoti. Itin 

didelį darbą atliko ekspedicijos vadovas Jenas Bišopas ir jo 
žmona Andžela. Ekspedicijai paramą teikė daugybė Brazilijos 
mokslo įstaigų, ypač Brazilijos universitetas. Atskirai reikėtų 
paminėti profesorių Lobatų Paraenzę, Nacionalinės tyrimų ta- 
rybos paskirtą koordinuoti brazilų darbą ekspedicijoje. 

Britų konsulatas Rio de Žaneire ir Brazilijoje, ypač dakta- 
ras Vijeras Atkinsonas, Piteris Hevitas ir jų kolegos, padėjo 
britų mokslininkams išspręsti aibę smulkių problemų, jiems 
įvažiuojant į Braziliją su moksliniais prietaisais ir paskui iš- 
sivežant surinktas kolekcijas. Jungtinio abiejų Karališkųjų 
draugijų komiteto, surengusio ekspediciją, pirmininkas buvo 
seras Ešlis Mailzas, Karališkosios draugijos biologijos sekto- 
riaus sekretorius 1963—1968 m. Draugijos be galo dėkin- 
gos jam, taip pat ir kitiems komiteto nariams, ypač serui Dei- 
vidui Martinui iš Karališkosios draugijos, L. P. Kirvanui, Kara- 
liškosios geografų draugijos direktoriui, Džordžui Hemenui ir 
Kristinai Džonson, dirbusiems ekspedicijos štabe Londone. Be 
ir visiems mokslininkams, padėjusiems parengti šią knygą. 

Didumą lėšų ekspedicijai skyrė Karališkoji draugija, kuriai 
finansinę paramą maloniai suteikė Karališkoji geografų drau- 
gija, Astoro fondas Niujorke, Užjūrio kraštų vystymo minis- 
terija, Times laikraščio korporacija ir kiti. 


Lordas Bleketas, Karališkosios draugijos prezidentas 1965— 
1970 m. Seras Gilbertas Leitveitas, Karališkosios geografų 
draugijos prezidentas 1966— 1969 m. 


Įžanga 


Iš pat pradžių ten buvo žemė; žemė su augalija ir gyvūnais — 
tropinė, drėgna, vandeninga. Kai iškilę Andai užstojo vaka- 
rus, gausūs lietūs dažniausiai ateidavo nuo Atlanto. Beveik vi- 
sas vanduo sugrįždavo atgal į Atlantą vienu gigantišku keliu. 
Amazonės baseinas, didžiausias baseinas Žemėje, savo upe- 
liuose, upėse, jų intakuose ir dirvoje bet kuriuo metu turėjo 
penktadalį pasaulio gėlo vandens, ir kartu su tuo plačiai iš- 
siraizgiusiu tinklu „Amazonė buvo didžiausia visų žemynų 
upė. 

Pradžioje ten nebuvo žmonių, tačiau, matyt, Beringo są- 
siauris padarė tokiai anomalijai galą. Kokiu gi kitu keliu ga- 
lėjo atklysti žmonės, tarkim, prieš 20 000 metų? Ir kaipgi jie 
turėjo elgtis paskui? Žinoma, pasklisti po žemyną, prisitaiky- 
ti prie atšiaurios tundros, bekraščių lygumų, pelkių ir galiau- 
siai prie visžalių ekvatorinės Pietų Amerikos miškų. Niekas 
niekada nesužinos, kiek žmonių gyveno Naujajame pasaulyje, 
kai Kolumbas atrado jo dalį 1492 metais. Niekas niekada ne- 
sužinos, kiek indėnų gyveno šalyje, vėliau pavadintoje Brazi- 
lija, kai 1500 metų balandžio 22 dieną ją atrado Pedras Alva- 
resas Kabralis. Manoma, kad vien šioje Pietų Amerikos 
dalyje jų gyveno trys, o gal net šeši milijonai. Portugalija tu- 
rėjo mažesnį plotą ir mažiau gyventojų, bet jai buvo lemta 
užvaldyti milžiniškąjį Amazonės baseiną ir visus ten gyvenu- 
sius indėnus. 

Neišvengiama atradimų, užkariavimų ir pretenzijų painia- 
va paskatino popiežių užbėgti už akių koniliktams ir, kad būtų 
išspręsti nesutarimai, padalyti grobį. Jo manymu, taip pat 
pagal Tordesiljų sutartį, konkurentai tebuvo du, nors, pavyz- 
džiui, anglus toks neobjektyvumas siutino; tačiau pagal 1494 
metų sutartį ir 1506 metų popiežiaus sankciją buvo nustatyta, 
jog visos žemės, esančios už 370 lygų į vakarus (ir į pietus) 
nuo Žaliojo Rago salų, turi priklausyti Ispanijai, o visos že- 
mės iki tos demarkacinės linijos — Portugalijai. 


Užkariautojus iš Pirėnų skyrė vienas bruožas — ispanai bu- 
vo karingesni. Savo tikėjimo kurstomi, jie, kaip buvo pasa- 
kojama, pirmiausia puldavo ant kelių, o paskui — indėnus. 
Portugalai buvo nerūpestingesni ir daugelį metų net nežinojo, 
kokios jų valdos. Todėl iki šiol atogrąžų miškuose yra išliku- 
sių indėnų genčių, dar nepatyrusių Senojo pasaulio susidūri- 
mo su Naujuoju. Iki 1958 metų niekas nebuvo pasiekęs geo- 
grafinio Brazilijos centro. Pats taškas nėra ypač svarbus, bet 
reikšminga, kad jis buvo pasiektas taip vėlai. Palyginkime: 
Jungtinių Valstijų geografinis centras buvo ištryptas ir per- 
eitas daug anksčiau, nei buvo išmokta tą tašką apskaičiuoti. 

Brazilijoje portugalai savo tikslus įgyvendino ir tą didžiulę 
teritoriją drauge su jos gyventojais pavergė veikdami ne taip 
kryptingai kaip ispanai. Indėnai buvo žudomi ir luošina- 
mi — dėl religinių ar menkesnių priežasčių — su tuo kolo- 
nizatorių abejingumu čiabuviams, kuris vėliau naujuose kraš- 
tuose tapo tradicija. Kartais su jais būdavo elgiamasi drau- 
giškai, tačiau šiltai spaudžiant ranką, jiems būdavo įduodama 
Senojo pasaulio ligų. Jie nedelsiant buvo pristatyti prie darbo, 
nors vėliau pirmenybė imta teikti iš portugalų Afrikos kolo- 
nijų atvežtiems negrams. O indėnų krauias be paliovos nyko, 
nes mišrios vedybos ir nesantuokiniai ryšiai naikino indėnus 
ne prasčiau už muškietų kulkas ar ligoto atėjūno atneštą 
raupų virusą. „Čionai rasinės problemos nėra, — rašė Žoržis 
Amadus, — dėl paprasčiausios priežasties: mes visi — mula- 
tai.“ Indėnai suvaidino savo vaidmenį ir išnyko, išskyrus 
60 000, o galbūt 100 000, kurie, kaip manoma, tebegyvena Bra- 
zilijoje. Keista, kad žemėse, priklausiusiose karingesniems is- 
panams, kurie dažnai nepasibodėdavo išnaikinti ištisų rajonų, 
yra keliose vietose išlikusios nemažos ir vis didėjančios gry- 
nakraujų indėnų grupės. Tokių išsilaikiusių bendruomenių, 
keliančių tiek rūpesčių Ekvadorui, Bolivijai ir Perų, prie 
Amazonės krantų nėra. 

Atokiosios Brazilijos sritys nuo seno nebuvo laikomos nei 
būsimo plėtojimo regionu, nei žemėmis, į kurias visiems lai- 
kams galėtų keltis naujakuriai, o tik turtu, kurį reikia eks- 
ploatuoti. Didžiuliais būriais, grupėmis ar net pavieniui poI- 
tugalai traukė Brazilijos gilumon, vedami vienintelio tikslo — 
ieškoti ir rasti. Ne visi sugrįždavo, o grįžusieji ne visuomet 


būdavo turtingi, tačiau įprotis plėšti, o ne plėtoti gyvavo šimt- 
mečius. Bandeirantes — kitados gerbiami ir, be abejo, drą- 
sūs civiliai kariai — valdžios skatinami skleidė krašte portu- 
galų įtaką ir už savo metodus atsiskaityti neprivalėjo. Serin- 
gueiros — to paties molio, tik vėlesni įsibrovėliai — rinko iš 
laukinių medžių kaučiuką, visuomet būdavo beviltiškai įsis- 
kolinę ir ypač gerai pasirengę gintis, — nieko nelaukdamį šau- 
davo pirmieji. Nei seringeirų, nei jų pirmtakų bandeirančių 
negalima lyginti su Šiaurės Amerikos pionieriais, kurie gau- 
davo iš valstybės 640 akrų žemės ir laikė ją pelnyta, o kartu 
ir likimo skirta. 

Tačiau gyvenvietės kūrėsi. Žinoma, palei Amazonę — natū- 
ralius vartus į Brazilijos širdį — ir palei vandenyno pakrantę, 
nes priėjimas prie jūros visada gyvybiškai svarbu. Pietuose 
plytintys atviri, palyginti nemiškingi, bet pakankamai liūčių 
drėkinami plotai irgi buvo lengvai pasiekiami, tačiau kolo- 
nistai, kurie ėjo į šalies gilumą, neišvengiamai vis žvalgėsi 
atgal. Panašios problemos buvo kilusios Šiaurės Amerikoje, 
anksti suklestėjus paatlantės valstijoms, ir tik milžiniška, že- 
myno viduryje į pietus tekanti Misisipės arterija padėjo žmo- 
nėms užmiršti rytinę pakrantę. Dar toliau į vakarus juos nu- 
viliojo Kalifornija ir Ramiojo vandenyno krantas. Uolinių 
kalnų barjeras nebuvo toks grėsmingas kaip Andai, ir ispanų 
anoje pusėje nebuvo. O brazilų akys krypo tik į Amazonę 
arba į rytus, į Atlanto pakrantę — Rio de Žaneirą, Santą ir 
San Paulą. Į vakarus jie negalėjo žiūrėti, kad ir kaip naudin- 
ga tai būtų buvę neaprėpiamų vidinių sričių, kur didžiausi 
pasaulyje tropiniai miškai, išvystymui. 

Su tokiom išlygom ir buvo kolonizuojamas kraštas, kiek 
leido geografinė padėtis ir indėnų nesugebėjimas nuolatos tai, 
kolonizacijai trukdyti. Portugalai pietuose buvo pasiekę Rio 
de Žaneirą jau nuo tų laikų, kai 1502 metais vėjas užnešė 
laivą į Guanabaros įlanką, ir vakarų civilizacija klestėjo ten 
šimtmečius, plačiai apglėbusi žemę savo čiuptuvais. Tačiau 
kai tie čiuptuvai pasiekdavo tam tikrus rajonus, jie būdavo 
kaipmat nukertami. Ne viena gentis pelnė pagarbą savo at- 
kakliu pasipriešinimu; tarp jų — šavantės gentis. Ji kovojo 
Gojuje, paskui atsitraukė prie Aragvajos upės. Netrukus sie- 
na buvo nustumta dar toliau į vakarus, bet prie Rio das Mor- 

tės indėnai sustojo. Toji upė, esanti tik už kokių 800 mylių 
nuo Rio de Žaneiro, tapo efektyvia gynybine linija, nuo ku- 
rios šavantės ir kitos Šingaus krašto gentys neatsitraukė nė 
per pėdą. Netgi iki penktojo šio amžiaus dešimtmečio beveik 
kiekvieną persikėlėlį per tą upę negyvai užmušdavo lazdo- 
mis arba perverdavo strėle pirmi jį pastebėję indėnai. Kraš- 
tas buvo eksploatuojamas į pietus, netgi į vakarus nuo to ra- 
jono, tačiau savotiškas anklavas Šingaus aukštupyje buvo pa- 
sidaręs indėnų tvirtove. 

Tai buvo milžiniški, praktiškai neįžengiami plotai, todėl 
apie tą aukštupį ėmė sklisti legendos. Šio amžiaus pradžioje 
nebuvo Žemėje kitos tokios didelės neištirtos teritorijos, ku- 
rioje būtų galėjusi slypėti ištisa civilizacija; vien dėl to ma- 
nyta, kad tokia civilizacija egzistuoja iš tikrųjų. Tų vietų 
neprieinamumas ir įspūdingos bausmės, kurių susilaukdavo 
mėginantys ten patekti, piršo mintį, kad gyvuoja į Maču Pik- 
čų panašus miestas. Pulkininkas Persis Harisonas Fosetas, la- 
biausiai iš visų tikėjęs esant Šingaus sostinę, žuvo 1925 me- 
tais, jos ieškodamas. Kiti tyrinėtojai perėjo tą kraštą laiky- 
damiesi upių, bet toks ribotas tyrinėjimas nieko neišaiškino. 
Didžiausi pasaulyje neišžvalgyti plotai, rodės, taip ir liks 1e- 
gendų šaltiniu, kol nebus ištirti iš esmės. 

Nė vienas iš ankstyvųjų užkariautojų nebūtų galėjęs išpra- 
našauti, kad ši Pietų Amerikos vieta liks paskutiniu didesniu 
regionu, atlaikiusiu Senojo pasaulio veržimąsi. Juk šiaurrytinė 
Mato Groso valstijos dalis nei pernelyg atoki, nei nepasiekia- 
ma. Čia beveik nėra tradicinės tvirtovės atributų. Tai ply- 
naukštė, kurioje miškai ir upės sudaro painų natūralių įtvir- 
tinimų raizginį. Ši vietovė dosni tiems, kurie žino, kaip gy- 
venti joje, ir kietas riešutas naujokams. Šavantės ir kitoms 
gentims miškas buvo gerai pažįstamas, jos mokėjo juo nau- 
dotis. Kiekvienas, kuris ateidavo ten pėsčiomis, atsidurdavo 
jų mMalonėje. 

Bet ne kiekvienas, kuris atskrisdavo. Ne kiekvienas iš tų, 
kurie su savo manta nusileisdavo į laukymes parašiutais, sta- 
tė tūpimo aikšteles, buvo viskuo apsirūpinę ir žinojo, kad 
miškų glūdumoje nėra jokio miesto, o tik kelios atskalūnų 
indėnų gaujos. Penktame šio amžiaus dešimtmetyje šavantės 
gentis palūžo ir pradėjo pamažu nykti. Toliau įvykiai klos-“ 

tėsi žaibo greitumu. Ten, kur susilieja Aragvajos ir Garso 
upės, iškilo naujas miestas — Aragarsas. Kitas — Šavantina, 
taip pavadintas iš pagarbos genčiai, bet iš tikrųjų paminklas 
jos sutriuškinimui, — buvo pastatytas prie Rio das Mortės, 
o per upę buvo įrengtas keltas. 

Vėliau, kai šalies sostinė priartėjo 600 mylių, per vieną 
naktį šoktelėjusi iš Rio į Braziliją, tvirtovė buvo skaidoma 
toliau. Naujai įkurtas Centrinės Brazilijos fondas užsibrėžė 
tikslą nutiesti iš pietų į šiaurę kelią, kuris prasidėtų Aragar- 
se ir pergalingai finišuotų Manause prie Amazonės. Toks 
1200 mylių šuolis leistų pasiekti Brazilijos miškų tankmes, jos 
vidines sritis, kurias taip ilgai gaubė paslaptis. Pakeliui jis 
galutinai išdraskytų Šingaus anklavą bei kitas mažesnes tvir- 
toves. Didžiojo kelio nutiesimas į šiaurę reikštų, jog paskuti- 
nė didelė neištirta teritorija netrukus bus užvaldyta ir paruoš- 
ta apgyvendinimui, o visa tai, kas ligi tol joje egzistavo, bus 
nušluota nuo žemės paviršiaus. „Niekas į Centrinę Braziliją 
nekeliauja šiaip sau, — 1965 metais rašė Deividas Meibaris 
Luisas iš Harvardo, — ten siunčiamos vien ekspedicijos.“ Ke- 
lias turėjo būti nutiestas, kad paneigtų jo žodžius, padarytų 
tą kraštą prieinamą, leistų žmonėms ten nukeliauti, kaip kad 
keliaujama į Nebraską ar net Arizoną, kur ekspedicijos seniai 
neberengiamos. 

Centrinės Brazilijos fondas suvokė, kad skinasi kelią per 
praeitį. Suprato, ką gali pražudyti buldozerių vikšrai ir tolesni 
pertvarkymai. Todėl buvo išsiuntinėti kvietimai pasaulio moks- 
lininkams, kad šie atvyktų į tą rajoną, užfiksuotų ir išsaugo- 
tų bent keletą praeities faktų. Britanijoje kvietimus gavo ir 
priėmė Karališkoji draugija ir Karališkoji geograių draugija. 
Jos ir pasisiūlė surengti didžiulę ekspediciją, kurį įsikurtų 
prie naujojo kelio ir ištirtų aplink jį esančias pirmovines že- 
mes. Jos apsiėmė pasirūpinti mokslininkais, pinigais ir visais 
reikmenimis. Apsiėmė surasti daugybę specialistų, kurie brai- 
žytų žemėlapius, rinktų, fotografuotų, stebėtų ir fiksuotų vis- 
ką, kas įmanoma, kol tų vietų dar neužplūdo žmonės. 

Šioje knygoje pasakojama apie tų mokslininkų tyrinėtą 
kraštą, apie jų darbą, apie Šingaus anklavą, apie tai, kas jau 
tenai pasikeitę ir kas dar pasikeis. Ši knyga — apie šiaurinį 
Mato Grosą, apie tai, koks jis buvo anksčiau ir kodėl nega- 
lėjo toks likti. Knyga — apie dar vienos eros galą. 

1. Paslaptingas pasaulis 


Kiek aprėpia akys — bekraštis medžių kilimas. Jis nesi- 
baigia valandų valandas, tik retkarčiais į jį įsipina vandens 
gyslelės. Iš aukštai atrodo, kad šios vinguriuojančios, saulėje 
blyksinčios upės ir yra vienintelis jo privalumas. Skrendant 
žemiau ir kuklesniu lėktuvu, jos įgyja ir kitą prasmę — tai pa- 
tikimas orientyras šturmanui, paguoda, kai pagalvoji, kad ga- 
li sugesti variklis, ir šiaip yra tarsi kokia gyva būtybė mono- 
toniškoje žalumos jūroje. Indėnams, kai jie plūdo į šią že- 
myno dalį, jos atstojo kelius, o čia įsikūrusiems jos tiesiog 
buvo visas gyvenimas. Amžinoje augmenijos apsuptyje jos 
atrodo tokios pat atgaivingos kaip ir oazės dykumoje. 

Pavyzdžiui, Suja Misu — sujos genties vandenys. Ši upė — 
tik viena iš srauniojo Šingaus intakų, o pats Šingus — viena 
iš daugelio toliau šiaurėje į milžiniškąją Amazonę įtekančių 
upių. Niekam nepažįstamos Suja Misu ilgis — apie 800 my- 
lių, tačiau ji gali būti daug ilgesnė arba daug trumpesnė, nes 
žemėlapyje dar niekas nėra jos pažymėjęs. Ji prasideda Sera 
du Ronkadoro kalnuose, o maždaug už šimto mylių pasidaro 
tokia plati, kad praskiria daugiamečio miško skliautą. Čia 
ji jau būna įgavusi neskubraus orumo ir lėtai, vienos ar dvie- 
jų mylių per valandą greičiu, plukdo savo vandenis į Šingų, 
Amazonę ir į atvirą jūrą. Kelionė nuo ištakų iki vandenyno 
trunka porą mėnesių; per žiemos sausras, aišku, ilgiau, o 
per lietymetį tikriausiai trumpiau, tačiau upė niekuomet per- 
-nelyg nesiskubina. 

Ji nepaprastai vingiuota. Sukaria kokius keturis kartus il- 
gesnį kelią negu virš jos vagos tiesiai skrendantis lėktuvas. 
Teka plačiu pačios susikurtu slėniu ir panėši į Zigzagą ant 
gyvatės nugaros, o abipus to slėnio stūkso miškas. Slėnyje 
matyti ne tik dabartiniai vingiai, bet ir ankstesnių klaidžio- 
jimų pėdsakai. Kiekvienas įlinkis stengiasi kuo labiau išsi- 
riesti, ir upė, rinkdamasi tiesiausią kelią, nukerta nereikalin- 
gą lankstą. Susidariusi alkūnė išlieka kaip savarankiškas eže- 

riukas, prisišliejęs prie jo išsižadėjusios upės. Abipus Suja 
Misu — šimtai tokių ankstesnių jos fragmentų. Visi jie skir- 
tingo amžiaus, todėl nevienodo gylio bei formos. Kai kurie, 
atsiradę visai neseniai, patys dar panašūs į upes, tačiau van- 
duo juose stovintis. Vieni nusekę, dumblėtais arba smėlėtais 
krantais. Kiti užakę — pavirtę pelkėmis, treti jau apaugę me- 
džiais, — taip miškas vėl susigrąžinęs savo valdas. 

Upė dar išlaikiusi neužmirštamą pirmykštį pavidalą. Jos 
vanduo, ypač sausesniuoju metų laiku, nepaprastai skaidrus, 
jame plaukioja būriai žuvų. Smėlėto dugno fone visuomet 
galima pamatyti vinguriuojančių durklauodegių, pasigrožėti, 
kaip kitos žuvys staiga virpteli ir šauna didžiuliu greičiu to- 
lyn. Atrodo, kad jos niekada nemažina greičio, o lekia vis 
sparčiau ir sparčiau. Sekliuose pakraščiuose sukiojasi smul- 
kios žuvytės, be paliovos ieškančios maisto, nors jų pačių čia 
nuolat tyko pavojai. Paukščiai čia sminga grobio į vandenį 
visada sėkmingai, o plėšrūnės žuvys naretai prašauna pro 
šalį — neregėto skaidrumo vandenyje iškart matyti, kad pra- 
šaus, dar joms tik puolant. 

Pati upė buvo neabejotinai puiki, pirmovinė, visiškai nenu- 
kentėjusi, bet vis dėlto jos pagimdyti ežerai atrodė dar gi- 
liau nugrimzdę į praeitį. Jų netrikdė jokios srovės, ir gal- 
būt todėl atrodė, kad laikas irgi sustojęs. Tas įspūdis dar 
labiau sustiprėdavo, kai praplaukdavo kaimanas, tose vietose 
paplitusi šešių pėdų ilgio aligatoriaus atmaina. Pamatydavai 
rankiškai judantį pėdsaką vandenyje. 

Visuomet patirdavome didžiulį malonumą, irstydamiesi po 
kurį nors iš tų ežerėlių. Jie buvo įvairiausių formų — pupos, 
rombo, pusmėnulio, kvadrato, širdies, apskritimo, strėlės, — 
ir jų gyventojai taip pat buvo labai įvairūs. Kartą, kai per- 
vilkome valtį per dumbliną krantą į mažą apskritą ežeriuką, 
smarkiai pliaukštelėjusios nuo mūsų spruko dvi didžiulės Žžu- 
vys. Abi tas fucunare pagavome juokingai paprastai — du- 
syk užmetėme meškerę, ir ežeriukas ištuštėjo. Jame daugiau 
neliko didelių žuvų, vien kažkokios smulkios žuvelės, kurios 
kramsnojo juodą mažytę tukunarę. Jų debesis išsklisdavo, 
kai negrėsdavo pavojus, bet akimirksniu vėl suaugdavo į juo- 

dą, tankų kamuolį, kai pasirodydavo koks plėšrūnas, ir to- 
liau godžiai kandžiodavo besiraitančią žuvį. 

Tas ežeriukas ir jo žuvys — puiki šios knygos turinio sant- 
rauka. Jis buvo senovinis ir tikrai dar nelytėtas, ir čia natū- 
rali atranka sąlygojo visų išlikusių gyvūnų vystymąsi... kol 
nepasirodė žmonės. O tada, du kartus užmetus meškerę, eže- 
riukas akimirksniu buvo ištuštintas ir be ceremonijų paliktas 
likimo valiai. Mes perstūmėme valtį atgal į upę ir patraukė- 
me toliau tenkinti savo smalsumo kitur. 

Mes, turėję laimės pamatyti tą vietą, suvokėme, jog buvom 
įžengę į praeitį. Žinojome, kad senųjų laikų dvelksmas ne- 
trukus pranyks amžiams, todėl didžiavomės privilegija pama- 
tyti ir užfiksuoti tiek daug senojo pasaulio liekanų. Mus 
sužavėjo Suja Misu — ilga, vingiuota natūralios ramybės nuo- 
trupa, švelniai išplaunanti purią žemę viename krante ir su- 
nešanti baltą smėlį į kitą. Visuomet džiaugdavomės smėlin- 
gais krantais. Jie būdavo stačiausi ten, kur upė siauriausia, 
ir lėkštesni, kur upė praplatėdavo. Į juos ropšdavosi dėti kiau- 
šinių vėžliai (paprastai rugpjūčio mėnesį), gana dažnai pama- 
tydavome ant karšto smėlio besišildantį kaimaną. Ar upė te- 
kėdavo skaidri, ar ruda ir žalia nuo lietaus, jos smėlingi kran- 
tai visą laiką likdavo balti ir buvo ideali vieta keliautojams 
pailsėti. Tarpais sausi ir girgždūs, tarpais drėgni ir kieti, jie 
buvo vieninteliai augalijos neužkariauti plotai, todėl atrodė 
be galo svetingi. ) 

Keliaudamas upe ir priekyje tematydamas artimiausią vingį 
ar smėlėtą krantą, visą laiką jauti judėjimą. Visos žuvys plau- 
kia atgal, prieš srovę, o visi paukščiai, atrodo, skrenda pir- 
myn, tarytum jausdami vandenyno trauką. Garniai sunkiai 
pakyla į orą, paskui palengva vėl nusklendžia paupin, kas- 
kart nutūpdami vis toliau pasroviui. Tulžiai, kurių čia penkios 
skirtingos rūšys, kiek įkabindami skuta į kitą krantą beveik 
liesdami sparnais vandenį, o paskui, kaip jiems įprasta, šau- 
na stačiai į viršų iki artimiausios patogios šakos. Kairinos 
ilgai plekši sparnais, o paskui įsibėgėjusios atsiplėšia nuo van- 
dens. Anachronistinės išvaizdos, keistų spalvų sauliapaukščiai 
garsiai nuplasnoja į kitą krantą, kuo skubiausiai grįžta atgal 
ir nutupia kokiais penkiasdešimčia jardų toliau. Atgal plau- 
kiančios žuvys, pirmyn skrendantys paukščiai, tarytum sto- 

vintis, bet iš tiesų vis judantis vanduo kelia neišdildomą nuo- 
latinio nepastovumo įspūdį. Upė be paliovos teka ir visąlaik 
lieka tokia pat, tačiau kai ankstyvą rytą virš vandens pakim- 
ba tiršta migla, atrodo, kad laikas visiškai sustojęs. Vanduo, 
dieną buvęs skaidrus, naktį pasidaro juodas kaip rašalas, bet 
nė akimirkos nepaliauja tekėti, paklusdamas tolimosios Ama- 
zonės valiai. 

Užsimanęs palaipioti Suja Misu krantais, palakstyti jais kaip 
sauliapaukštis, pakliūni į žemėtų šakų raizginį. Kiekvienais 
metais vanduo, aukštai pakilęs į tuos krantus, suneša arba, 
atvirkščiai, išplauna žemes ir atsitraukia, palikęs nudžiūvusias 
arba dumblu apneštas šakas. Nelengva prasiskinti kelią per 
tas stangrias lapojančias šakas ir trapius, papuvusius žagarus, 
kurie netikėtai lūždami pridaro daugybę nemalonumų. Tuoj 
pat už šio kliūčių ruožo želia žemaūgių medžių miškas su 
tokia tankia lapija, kad po jais negali augti jokie kiti auga- 
lai. Kelis kiekvienų metų mėnesius tuos medžius skalauja van- 
duo, todėl iš žemės nuobodžiai kyšo daugybė nuogų kamienų. 
Tokią monotoniją gali pagyvinti tik pats vanduo — ežeras, 
upės atšaka ar šiaip koks jos vingis. 

Naujokui tai tikra painiava. O pažįstantys šias vietas žmo- 
nės turbūt neįsivaizduoja tobulesnės gynybinės sistemos, kur 
lėtai upe slenkančią valtį galima užklupti iš pasalų prie bet 
kurios didesnės kilpos; ši aplinkybė gana svarbi tiems, kurie 
nori patekti į indėnų valdas. Žvalgydamasis iš lėktuvo užjau- 
ti naujoką, nes upė išsiraičiusi tikrai įspūdingai. Graudu žiū- 
rėti, kaip tuo labirintu atkakliai kilpoja mažytė valtelė, ku- 
rios pastangos atrodo tokios pat beviltiškos kaip ir vabalėlio, 
spėtinai mėginančio išvengti betoninės autostrados pavojų. 

Abipus upės slėnio auga mata seca — sausasis miškas. Jis 
ne toks aukštas ir tankus kaip drėgnasis, tačiau stebina savo 
vienodumu. Žalias medžių kilimas užkloja visą akiratį, ir žmo- 
gui norisi (ypač kai skrendi lėktuvu, kurio didžioji dalis prie- 
taisų pakeista šventųjų paveikslais) pamatyti kokį neapaugu- 
sį lopinėlį, laukymę ar tūpimo aikštelę, kuri paįvairintų tą 
šakų užtiesalą, kabantį mažiausiai per šešiasdešimt pėdų virš 
žemės. Kai tokia vienodybė, bet koks gamtovaizdžio pasikei- 
timas tuojau pat krenta į akis: kartais tai būna Mauritia pal- 
mių giraitė (vadinasi, ten drėgnesnė dirva), kartais pro šakas 

kažkas sublykčioja — tai reiškia, kad keli tūkstančiai sauso- 
jo Miško medžių apsemti vandens. 

Kaip kad sunku patikėti, jog už posūkio Suja Misu nė kiek 
nepasikeis, taip pat sunku suvokti, koks bekraštis miškas, kai 
eini per jį ir už penkiasdešimties jardų jau nieko nebegali 
įžiūrėti. Tai greičiau miręs, o ne vešantis miškas, nors iš Vir- 
šaus ir atrodo kitaip. Jis pilnas didžiulių negyvų kamienų, 
kurie tyso ant žemės, šliejasi prie gyvųjų medžių arba net 
stovi stati, niekieno nelaikomi. Apatinės visų medžių šakos 
nudžiūvusios, buvusieji miško milžinai stirkso tuščiaviduriai. 
Nors daugelio aukštaūgių laja žaliuoja, jų kamienai dažniau- 
siai papuvę; jie arba minkšti ir sutrešę iš viršaus, arba kieti, 
tačiau viduje mediena gerokai išvarpyta. Norisi aptikti bent 
vieną sveiką medį, kurio žievė būtų tvirta kaip eglės, kurio 
lapai būtų neišėsti, kuris būtų pilnaviduris. Bet neįmanoma 
rasti netgi sveiko lapo — tuo pasirūpina vabzdžiai. 

Vos pagalvoji, kad miškas šiek tiek panašus į mišrias Va- 
karų Europos giraites, tą įspūdį tuoj pat išsklaido skruzdėlės, 
termitai bei erkės. Jų čia pilna visur. Medžiuose kabantys že- 
mių kamuoliai — tai termitų namai; iš kiekvieno žemyn vin- 
guriuoja siauručiai dengti takai. Ant žemės termitai turį susi- 
nešę kokių šešių pėdų aukščio kauburius, o žemėje ir senes- 
niuose medžiuose pasidarę panašaus gylio įdubas. Skruzdė- 
lės įsirengusios lengvesnius lizdus, kurie irgi nukarę nuo 
medžių arba yra jų viduje. Tik atsisėskite kur nors, ir jūsų 
kelnėmis jau ropos energinga skruzdėlė. Pakaskite kur nors, 
ir būtinai rasite termitų. O erkė įsikibs bet kada — nereikia 
nei sustoti, kasti ar sėdėti. (Šis erkių, skruzdėlių ir termitų 
triumviratas paneigia nuomonę, kad sausasis miškas kažkada 
augęs nuosaikaus klimato zonoje.) 

Didžiausius skruzdėlynus sausajame miške suneša Alita sex- 
tus. Skruzdėlynai tokie dideli — nuo 20 iki 30 pėdų, — kad 
iš pirmo žvilgsnio atrodo kaip dalis reljefo. Tik vėliau pa- 
stebi, jog į tuos milžiniškus kauburius iš visų pusių subėga 
judrūs keliai, kuriais gabenamos maisto atsargos. Apskaičiuo- 
ta, kad kiekvienoje iš didžiųjų „stovyklų“ gyvena apie ket- 
virtį milijono skruzdėlių; tai pačios didžiausios bendruomenės 
pasaulyje. Ir atrodo visai natūralu, kad sausajame Centrinės 
Brazilijos miške jos išsimėčiusios maždaug kas šimtas jardų. 

Vaikščiodamas po tuos bekraščius miškus, aplinkui tematai 
gausybę medžių, tačiau beveik po kiekvienos iškylos paaiš- 
kėja, kad didžiausią įspūdį visgi palieka skruzdėlės, tikrieji 
čionykščiai šeimininkai. Visa, kas gyva ir nenori pražūti, turi 
saugotis jų antpuolių. Jokiam gyvūnui, kuris neįstengia nuo 
jų pasprukti, neturi apsauginių šarvų ar pakankamai bjauraus 
kvapo, nėra nė menkiausios galimybės išlikti gyvam toje 
skruzdžių karalystėje. 

Gana netikėtai sausasis miškas pavirsta dar sausesnėmis cer- 
ado — šen bei ten išsimėčiusių krūmokšnių ir neaukštų 
medžio kamienas čia tiesus, dažniausiai jie bet kaip išsikrai- 
pę į visas puses. Žemė tarp jų arba plika, kepinama saulės, 
arba nuklota lapais, kurie kartais stebina minkštumu tokioje 
sausoje vietovėje, bet dažniausiai būna traškūs ir milžiniški. 
Jie nėra tokie elastingi kaip miške, o užmynus pykši nely- 
ginant petardos. Seradose keistai susipina gležnumas ir šiurkš- 
tumas — gumbuoti medžiai apsupę ką tik išdygusį augalą su 
vienišu ryškiu žiedu, švelnus papartis stiebiasi šalia aštrios 
kaip skustuvas viksvos. Palyginti su mišku, serados atrodo 
visai neapžėlusios, tačiau ir čia nieko neįžiūrėsi už penkias- 
dešimties jardų. 

Ir staiga campo. Nuostabu, kai miškų karalystėje atsiduri 
ten, kur neauga nė medelis. Viename krašte gali būti saulės 
išdeginti seradų krūmokšniai, kitame — aplink upelį tarsi šilt- 
namyje lapojantis miško lopinėlis, o viduryje — keistas reiš- 
kinys: ne itin ilga ir ne itin plati kuokštuotos žolės juosta, 
kurioje nedygsta joks už žolę aukštesnis augalas. Gali pasi- 
rodyti, jog visa tai tarytum perkelta iš kitur ir lygiai taip 
pat nedera prie aplinkos, kaip ir gražiai nušienautas rėžis 
apleistame didingame parke. Tačiau iš tikrųjų tos žolės juos- 
tos — kampos — toks pat pozityvus ir natūralus gamtovaiz- 
džio bruožas, kaip ir aukštieji miško medžiai ar saulės išde- 
ginta, kresna seradų augalija. 

Vis dėlto, kaip ir buvo galima tikėtis, nariuotakojų esama 
ir šiuose plotuose. Nemažai skruzdėlynų ir termitynų yra se- 
radose, o kampose jų — nesuskaitoma daugybė. Kadangi čia, 
be žolių kuokštų ir retai pasitaikančių krūmokšnių ar papar- 
čių, beveik nieko daugiau nėra, tie kauburiai atrodo dar įs- 

pūdingiau. Stebėtinai kieti, panašūs į granito luitus, jie išsi- 
mėtę čia vienur, čia kitur ir nuolat primena, kad nuo skruz- 
dėlių bei termitų niekur nepasislėpsi. Centrinė Brazilija, ar ji 
būtų apaugusi mišku ir tamsi, ar beveik plika ir deginama 
saulės, yra vieta, kur žmonės linkę ilsėtis stovėdami. Atsisės- 
ti tolygu prisišaukti skruzdėlę. O čia ir šiaip pakanka puolė- 
jų, kurie prisistato ir be tokio akivaizdaus pakvietimo. 

Kampos bent jau padeda žmogui susigaudyti aplinkoje. Miš- 
ke ar seradose buvo nesunku prarasti orientaciją ar paklysti, 
net ir stengiantis nenutolti nuo tako arba kelio. Krypties ju- 
timas sutrinka akimirksniu, ypač jei kas nors patraukia žvilgs- 
nį ir tu susidomi kokia spygliuota palme, užuot pabandęs 
įsidėmėti, kur esi. Paskui suskatęs dairytis ypatingų žymių 
ir jų neradęs, pamatęs, kad saulė zenite, greit gali pulti į pa- 
niką. Tačiau keliaudami su indėnais įsitikinome, jog miškas 
pilnas įvairiausių ženklų kaip ir šiuolaikinis miestas. Indėnas, 
nušovęs paukštį, paslepia jį medyje, palieka kone visai die- 
nai, o paskui pasiima, atėjęs iš priešingos pusės. Pokalbio 10- 
gika paprastai būna keistoka: „Kaip suradote tą medį?“ — 
„Jis buvo toje pačioje vietoje." 

Agui nūo tem nada (čia nieko nėra) — posakis dažnai kar- 
tojamas laukinėse Brazilijos vietovėse. Indėnai sakydavo at- 
virkščiai: „Miške yra visko. Jis tenkina visas mūsų reikmes — 
duoda mums maistą, rąstų statybai ir lapų stogui, medžiagos 
lankams ir strėlėms, vaistų ir vaisių.“ Miškas — viskas arba 
niekas. Nelygu, kas jūs esate. 

Viena iš tokio prieštaringumo priežasčių — skirtingi atė- 
jūnų ir senbuvių tikslai. Šio regiono — miškų, seradų ar 
upių — istorija rodo, kokie nevienodi, nors ir kryptingi buvo 
tie tikslai. Bandeirantės, ankstyvieji Brazilijos žvalgytojai, bu- 
vo greičiau sausumos piratai negu pasiaukojantys tyrinėtojai. 
Niekas iš taip trokštamo ir lengvai transportuojamo jų prisi- 
grobto turto savo verte negalėjo prilygti brangakmeniams. 
Nors tie vyrai ir pasakodavo apie sunkumus ir grįždavo ne 
visuomet susijuosę diržais iš indėnų ausų, vis dėlto gana 
dažnai atsigabendavo deimantų, aukso, smaragdų ir kitų gei- 
džiamų mineralų. Šiaurės Amerikoje didžioji dalis žmonių 
traukė į vakarus, norėdami įsikurti ir dirbti žemę. Dauguma 
tų, kurie brovėsi į Brazilijos gilumą, buvo linkę ne dirbti, o 

eksploatuoti žemės turtus. Brangieji akmenys labiausiai ati- 
tiko jų troškimus. 

Netikėtai beveik tokią pat vertę įgijo ir kaučiukas, kurio 
medžiai — aukštieji kaučiukmedžiai, arba hevėjos, gerai au- 
go drėgnesniuose miškuose. Seringeirai irgi ne mažiau ties- 
mukiškai siekė savų tikslų — rinko kaučiuko sultis, šaudė į 
kiekvieną, kas pasipainiodavo jų kelyje, o patys dažniausiai 
būdavo beviltiškai įsiskolinę savo šeimininkams. Brangiųjų“ 
akmenų ieškotojams miškas buvo niekas, jei nerasdavo rei- 
kalingų mineralų. Seringeirams miškas irgi buvo niekas, jei 
geidžiamieji kaučiukmedžiai augo nepakankamai tankiai. Pa- 
prastam žmogui, galbūt bėgančiam nuo neteisybės ar baus- 
mės, taip pat atrodydavo, kad čia nieko nėra, kol jis neper- 
prasdavo savito miško dosnumo. 

Indėnams miškas buvo ypač dosnus. Ne taip kaip lygumų 
indėnai šiaurėje, kurių visas reikmes patenkindavo vienas gy- 
vulys — bizonas, miško indėnai gyveno daug įvairesniame 
maisto sandėlyje. Kasmet subręsdavo keli vaisių bei riešutų 
derliai, nes žydėjimas tropikuose pasiskirstęs tolygiau nei vVi- 
dutinio klimato zonoje. Miškuose gal ir nebuvo tiek kanopi- 
nių kaip daugumoje pasaulio ganyklų, tačiau juose buvo aps- 
tu šiaip įvairiausių žinduolių — elnių, tapyrų, šernų, beždžio- 
nių, visų dydžių katinių šeimos atstovų, net jaguarų. Skrai- 
dančių ir po žemę vaikštančių mėsėdžių gausybė liudijo, kad 
netrūko maisto tiems, kurie jo mokėjo ieškoti. Upės ir ežerai 
buvo žuvingi; daugybė žuvimi mintančių paukščių, ūdrų bei 
kaimanų tik patvirtina šį teiginį. Ten veisėsi ir kitokių paukš- 
čių: tiek neskraidančių emų, tiek sunkiųjų mutum, tiek pa- 
pūgų — didelių arų ir daugybė smulkesnių. Gentys skyrėsi 
prietarais bei pomėgiais, nes maisto pasirinkimas dažniausiai 
priklauso nuo įpročio, tačiau miškas turėjo ką pasiūlyti bet 
kokiam skoniui — kad ir kai kurių palmių ūglius arba Phi- 
meria medžių syvus. 

“Nors indėnai buvo pirmieji šių žemių šeimininkai, dauge- 
lis jų bendruomenių ilgainiui buvo išnaikinta. Neišvengiamos 
Naujojo pasaulio atradimo pasekmės, negailestingai pakeitu- 
sios Brazilijos gyventojų santykį (iš pradžių — milijonai in- 
dėnų ir palyginti nedaug europiečių; paskui — milijonai bra- 
zilų ir keli tūkstančiai indėnų), savo niokojančia jėga nepa- 

lietė tik kelių vietovių. Iš jų didžiausia, esanti į vakarus nu 
Gojo ir gerokai piečiau Amazonės, buvo maždaug pusės mi 
lijono kvadratinių mylių ploto. Milžiniška neištirta teritorija 
šalies viduryje tebebuvo mjslė netgi XX a. pradžioje, praėjus 
daugiau kaip 400 metų nuo pirmųjų kolonistų išlipimo Bra- 
zilijos pakrantėse. Kuo mažiau likdavo paslapčių kituose Že- 
mynuose, atsivėrus Afrikai, atskleidus savo „tuštumą“ Aust- 
ralijai, tuo nepaprastesnis ir paslaptingesnis atrodė tas kraš- 
tas Pietų Amerikoje. Nežinoma teritorija pačioje žemyno šir- 
dyje pasidarė spėliojimų objektas; ji negalėjo likti: bevardė. 
Tada ir atsirado pavadinimas Mato Grosso. 

Žodis „mato“ turi keletą prasminių atspalvių — tai brūz- 
gynai, atkampi vieta, tankiais krūmais apaugusios nedirbamos 
žemės. Didžiausi tokie Brazilijos plotai ir buvo pavadinti Ma- 
to Grosu. Tą patį pavadinimą gavo ir viena didžiųjų Bra- 
zilijos valstijų — vakarų regionas su Kampu Grandžio, Kuja- 
bos miestais ir Šingaus aukštupiu. Šiandieną žmonės kalbėdami 
apie Mato Grosą, turi galvoje ir valstiją su aiškiomis ribomis, 
ir neapibrėžtą savitą pasaulį. 

Mato Grosas yra tiek reali tikrovė, tiek ir praeities lie- 
kana. Toji valstija milžiniška — 390000 kvadratinių mylių. 
Ji ribojasi su Amazone ir Para, kitom dviem didžiulėm Bra- 
zilijos valstijom, su Goju, Minas Žeraju, San Paulu, Parana, 
Rondonijos teritorija ir netgi su dviem valstybėm — Bolivija 
ir Paragvajumi. Mato Grosas kartu ir legenda. Jau pats pa- 
vadinimas skamba ypatingai; panašiai kaip Timbuktu ar Mon- 
golija jis kupinas mįslingos potekstės, iš anksto susikurtų 
vaizdų. Pamatęs iškabą „Mato Groso kirpykla“, praeivis iškart 
suvokia, kokią reputaciją ir šlovę pelnęs šis vardas. Painiavą 
didina Mato Groso miestas, iš tiesų kukli, ne ką stambesnė 
už didelį kaimą gyvenvietė, betgi egzistuojanti kaip ir pats 
kraštas su savo praeitimi ir dabartimi. 

Kuo tvirčiau indėnai laikėsi Mato Groso žemių, tuo labiau 
jos garsėjo, tuo labiau tikrovę gaubė legendos. „Nežinau ki- 
tos Pietų Amerikos vietos, apie kurią būtų tiek mažai auten- 
tiškos informacijos kaip apie šią centrinę plynaukštę; faktai 
taip susipynę su prasimanymais, kad neįmanoma nustatyti, 
kur prasideda vieni ir baigiasi kiti“, — 1928 m. rašė kapi- 
tonas Džordžas M. Daiotas. Kai nėra informacijos, kiekvienas 

gali kurti savas pasakas. Pulkininkas Persis Fosetas tikėjo, 
jog ten egzistuoja ištisa civilizacija. „Ar grįšime, pasiekę ko 
norėjom, ar paliksime savo kaulus ten pūti, vienas dalykas 
yra neginčijamas: senosios Pietų Amerikos ir, ko gero, prieš- 
istorinio pasaulio mįslė gali būti įminta, kai tie senieji mies- 
tai bus atrasti ir moksliškai ištirti. O jie yra, aš žinau...“ 

Šavantės indėnai Foseto nenužudė, tačiau išgarsėjo kaip pa- 
grindiniai Mato Groso citadelės gynėjai. Klajokliškas gyveni- 
mo būdas padėjo jiems ilgai priešintis, traukiantis nuo vienos 
upės prie kitos — pirmiausia prie Tokantinso, paskui prie 
Aragvajos ir galiausiai prie Rio das Mortės. Daugelį metų 
gentis žudydavo kiekvieną baltąjį, persikėlusį per „Mirusiųjų 
upę“, todėl brangiųjų rūdų ieškotojams ar kitiems pasienio 
gyventojams, pernelyg ilgai užsibuvusiems netgi vakariau 
Aragvajos, nuolat grėsdavo pavojus būti užpultiems. Sulig 
kiekviena mirtimi šavantės gentis vis labiau garsėjo. Anot 
vieno pranešimo, indėnai mokėjo bėgioti atbuli, kad pėdų 
kryptis suklaidintų persekiotojus. Jie turėjo vadą Apeveną, 
kuris nieko nelaukdamas atmesdavo atėjūnų dovanas. Tradi- 
cinis paprotys — palikti indėnams dovanų — neretai padė- 
davo pelnyti daugelio kitų genčių pasitikėjimą, o pačioms 
gentims — prarasti nepriklausomybę. Apevenas buvo pakan- 
kamai patyręs ir žinojo, jog šitokie susitaikymai dažniausiai 
baigiasi pavergimu arba mirtimi. Paliktus druskos maišus jis 
perpjaudavo, o visas kitas dovanas išmėtydavo. Apeveno atsa- 
kas buvo kuo aiškiausias, kaip ir kajapų genties šiaurėje bei 
kajabių vakaruose. Indėnas nesileido suviliojamas, 

Keista, kad kartais abejojama Foseto mirties 5plinkybėmis, 
bet jo likimą gaubiančios įvairiausios legendos ir pasakojimai 
apie baltaodžius senius bei pusiau baltas šeimynas šiek tiek 
paaiškina daug svarbesnę legendą apie pačią vietovę — lau- 
kinį kraštą, kur prasimanymai užgožę tikrovę. Buvo galima 
tvirtinti, kad civilizacija egzistuoja, buvo galima netgi įsi- 
vaizduoti „Paslaptingą šalį“ (kaip kad padarė Konan-Doilis, 
taip pat įkvėptas paslaptingų baltų dėmių žemėlapyje), ta- 
čiau nėra jokio pagrindo stebėtis, kodėl Fosetas, jo sūnus ir 
sūnaus draugas negrįžo iš miškų. Toji Šingaus aukštupio tvir- 
tovė — net jei eitum iš vakarų ir tokiu būdu išvengtum tra- 
dicinio susidūrimo su šavantės gentim — knibždėte knibždė- 

jo indėnų. Gandai apie baltųjų žmonių darbus turėjo būti ga- 
na plačiai pasklidę ir, aišku, įpūtę priešiškumo ugnį. Be to, 
vykdavo genčių tarpusavio karai, todėl ir dar trys anglai pui- 
kiausiai galėjo būti nužudyti. Iš kelių sunkių kelionių Fosetas 
sugrįžo sveikas ir gyvas, tačiau lošimas tokio pobūdžio rulete 
negarantuoja nuolatinės sėkmės. "Fereikėjo tiems trims vy- 
rams, apsikrovusiems pirmoms sutiktoms gentims bei jų kai- 
mynams skirtomis dovanomis, susidurti su menkiausiu priešiš- 
kumu, vaidingu vadu ar pavydžiu, dovanų negavusių kariu, 
ir jiems lengvai galėjo būti surengta pasala. Strėlės ar kuo- 
kos akimirksniu galėjo įvykdyti kerštą. 

„Jeigu mes negrįžtume, — kalbėjo Fosetas, — nenorėčiau, 
kad mūsų ieškoti būtų pasiųsti gelbėjimo būriai. Tai pernelyg 
rizikinga. Jeigu nepasiseks man, turinčiam tokį patyrimą, tai 
maža vilties, kad pasiseks kitiems. Iš dalies todėl aš tiksliai 
nenurodau, kur keliausime.“ Po poros metų į tas pačias vie- 
tas išvyko ne gelbėjimo, o paieškų grupė. Jos vadas kapito- 
nas Dajotas paskui rašė: „Man ir visai mano grupei nekyla 
abejonių, kad pulkininkas Fosetas. ir jo bendražygiai žuvo 
pakliuvę į priešiškų genčių rankas.“ 

Niekas nesužinos, kurie indėnai buvo jiems priešiški ir ko- 
dėl. Dažniausiai dėl Foseto mirties kaltinama kalapalų gentis; 
anot vieno pasakojimo, Fosetas buvo užmuštas kuokomis, kai 
su savo sūnum Džeku ir Raliu Rimeliu kopė į upės krantą, 
ką tik išėję iš supykusio kaimo. Paskui buvo greit susidorota 
su abiem vaikinais, dovanos išmėtytos, o visi trys kūnai už- 
kasti. Dajoto nuomone, jie buvo nužudyti maždaug ketvirtą 
kelionės dieną, eidami į rytus nuo Kuluenės upės, vadinasi, 
ne per toliausiai nuo naujojo kelio, kurio tiesimas ir buvo 
akstinas atsirasti šiai knygai. 

Tam tikra prasme Persis Harisonas Fosetas nežuvo ir nie- 
kados nežus. „,„Dajoto ekspedicija sugrįžo nieko Nneįrodžiusi — 
gerokai vėliau rašė kitas Foseto sūnus Brajanas. — Ji net ne- 
įrodė, kad Foseto grupės būta tose vietose... Tai grynai ka- 
pitono Dajoto nuomonė, kad mano tėvas buvo nužudytas... 
Mūsų šeima negali laikyti (jo tvirtinimo) neginčytinu ir ga- 
lutiniu.“ 

1932 metais į Braziliją išvyko kiek nerupestingiau nusitei- 
kusi grupė, vadovaujama Piterio Flemingo. „„Vykdamiį į šią 

pramoginę ekspediciją, neužmirškite įsimesti kokį ginklą, — 
rašė The Times, — ir jeigu bus įmanoma, išsiaiškinkite velio- 
nio Foseto likimą.“ Vėliau, kai pasiirstę po Aragvają jie grį- 
žo, Flemingas rašė: „Londone aš buvau linkęs šaipytis iš Da- 
joto nesėkmės rasti įtikinamų ir galutinių Foseto likimo įro- 
dymų, nes viskas buvo tarsi ranka pasiekiama; dabar, paty- 
ręs tuos sunkumus, kuriuos turėjo nugalėti Dajotas, aš jau 
nesišaipau." 

Fosetas pradingo 1925 metais. Tuo laiku pasaulis jau buvo 
beveik ištyrinėtas. Be Šingaus anklavo, Žemėje neliko kitos 
vietos, kur būtų galėjusi gyvuoti dar neatrasta civilizacija, 
todėl Foseto dingimas atrodė juo dramatiškesnis. Pasaulis nie- 
kuomet nesitaikstė su baltomis dėmėmis žemėlapyje ir, nepa- 
kęsdamas tokių tuštumų, arba skleisdavo absurdiškus gandus, 
arba imdavo jas intensyviai tyrinėti. Šingus negalėjo išsilai- 
kyti ilgiau nei bet kuri kita citadelė. Tiesiog keista, kad jis 
ir taip ilgai gyvavo. Žmonės jau skraidė per Atlantą, o Šin- 
gus dar vis buvo neliestas, tačiau kaip tik lėktuvai ir padarė 
tam galą. | 

Ketvirtajame šio amžiaus dešimtmetyje generolas Rondonas, 
atjaučiantis indėnus, nes ir pats buvo metisas, kurio gyslo- 
mis tekėjo pusiau indėnų kraujas, pradėjo tyrinėti nuošalius 
Mato Groso valstijos šiaurės rytų plotus. Panašaus pobūdžio 
darbą jis dirbo visą savo ilgą gyvenimą; 1910 metais jo pas- 
tangomis buvo įkurta garsioji Indėnų globos tarnyba (IGT), 
ir jo garbei milžiniška teritorija vakaruose pavadinta Ron- 
donijos vardu. Tomis pirmosiomis Šingaus žlugimo dienomis 
kartu su juo dirbo trys broliai iš didžiulės San Paule gyve- 
nančios Vilas Bojų šeimos. Visiems trims jau buvo po dvi- 
dešimt su viršum, kai jie pasirodė tame regione: vyriausias 
buvo Orlandas, paskui — Klaudijus, o jauniausias — LeonaI- 
das. Po 1946 metų praktiškai visoms ekspedicijoms į Šingaus 
aukštupį vadovavo vienas iš tų trijų vyrų. 

Paprastai broliai skverbėsi į krašto gilumą, kirsdami pica- 
das ir tūpimo takus lėktuvams, pristatantiems reikmenis. Pi- 
kada — tai takas, tinkamas keliauti per mišką ir savanas; 
jo plotis gali būti kuo įvairiausias. Svarbu tik nenukrypti nuo 
tiesios linijos ir iškirsti kelyje pasitaikančius medžius, krūmus 
bei ūglius. Pikadoje esi saugus, ja gali greitai ir laimingai 

sugrįžti į bazę. Penktojo dešimtmečio pabaigoje Vilas Bojų 
ekspedicija į Šingaus krašto gilumą buvo iškirtusi 650 mylių 
pikadų; iki šiol Klaudijus apie tai šneka su dideliu susijaudi- 
nimu. Ten jie įrengė dar vieną tūpimo taką, pastatė kelias lūš- 
neles ir tą avanpostą pavadino Kapitonu Vaskonsela — tuo pa- 
gerbdami žmogų, 1924 m. išdrįsusį tyrinėti Šingų. „Tuo metu 
džiunglės jau buvo beveik nugalėtos,— pasakė Orlandas, — bet 
nereikia užmiršti, kad jas nugalėjo lėktuvai.“ 

Netrukus Leonardas mirė, ir pagal krašto, taip ilgai sken- 
dėjusio legendose, tradicijas apie jo mirtį pasklido visokiau- 
sių egzotiškų gandų. „O juk jis mirė, — pasakoja Klaudi- 
jus, — nuo mitralinio vožtuvo sukalkėjimo. Gojanijoje jam 
buvo sėkmingai padaryta operacija, bet, užsiuvus krūtinės 1ąs- 
tą, po 30 minučių ištiko kolapsas, ir jis mirė.“ Broliai jo vardu 
pavadino centrinį Šingaus avanpostą. Nuo pat įkūrimo abudu 
broliai stengėsi šį avanpostą ir jo turtingas apylinkes paversti 
indėnų prieglobsčiu. 

Didėjant išorinio pasaulio spaudimui, toks prieglobstis buvo 
mirtinai reikalingas. Beveik visur indėnų padėtis sunkėjo. 
Kulkos ir epidemijos toliau skynė aukas, o anksčiau neįveikia- 
mų genčių pasipriešinimas sumažėjo, kai tik išryškėjo jų silp- 
nosios vietos. Indėnai mirdavo kaip musės, jų gimdavo vis 
mažiau ir mažiau — jie tiesiog nyko. Teoriškai jų likimu vis 
dar rūpinosi Indėnų globos tarnyba — Rondono įkurta orga- 
nizacija, kurios devizas buvo „jei reikia mirk, bet nežudyk". 

1967 m. IGT netikėtai buvo paleista, o iš paskelbtų jos pa- 
leidimo priežasčių paaiškėjo, kodėl indėnai taip sparčiai nyko. 
Brazilijos Vidaus reikalų ministerijos paskirta komisija 20-ies 
tomų ataskaitoje atskleidė kai kuriuos faktus. Ji rado įrody- 
mų, kad indėnai buvo žudomi masiškai, naudojant dinamitą, 
kulkosvaidžius, arsenu užnuodytą cukrų. Iš 700 Tarnybos dar- 
buotojų 134 buvo patraukti į teismą, o dar 200 neteko darbo. 
Vien per dvejus metus (1964—1966) jos direktorius įvykdė 42 
nusikaltimus: netiesiogiai dalyvavo keliose žmogžudystėse, 
kankinimuose, nelegaliai pardavinėjo žemes. 

Tyrimui vadovavęs Žaderas Figueiredus Korėja apskaičiavo, 
jog šimtai indėnų buvo nužudyti, o tūkstančiai mirė dėl 
blogų sąlygų. Tyrimų ataskaitose sukrėtė ne tiek aplaidumas — 
nesiskaitymas su indėnais, jų problemų nepaisymas, kiek šiur- 

pus, tiesiog nežmoniškas žiaurumas. Kaip galėjo „Česnos" pi- 
lotas skraidyti virš indėnų kaimelio ir mėtyti dovanas, vilio- 
damas žmones iš būstų, kad paskui paleistų kitą siuntą — 
dinamito paketą?! Kaip buvo galima skiepyti indėnams raupų 
virusą, norint užvaldyti jų žemes?! 

1823 metais Žozė Bonifasijus pareiškė: „Mes privalome nie- 
kuomet neužmiršti, jog esame šią šalį užgrobę, bet taip pat 
negalime užmiršti, jog esame krikščionys.“ Kruvina užmaršu- 
mo epidemija siautė ir prieš, ir dar kurį laiką po šio atviro 
pareiškimo. Į indėnų žemes nuolat buvo kėsinamasi, ir galų 
gale neįveikiamoji Mato Groso tvirtovė žlugo. Tai įvyko be 
jokių lemiamų kautynių, kurias būtų galėję užfiksuoti istori- 
kai. Viską padarė lėktuvai, ligos, klasta ir tarytum nekaltas, 
tačiau atkaklus krašto žvalgymas, palikęs daugybę pikadų. 
Viskas baigėsi be jokio triukšmo. Staiga paaiškėjo, jog prie- 
šintis beprasmiška, ir galinga šavantės tauta virto saujele be- 
jėgių, prie naujų sąlygų nesugebančių prisitaikyti indėnų, pa- 
našių į sumuštos kariuomenės likučius. 

Žlugus Šingaus tvirtovei ir neįtikėtinai greitai nykstant jos 
gyventojams, tik nedaugelis galėjo tuoj pat ir visapusiškai 
įvertinti pasikeitusią situaciją bei jos prasmę. Be to, šešta- 
jame dešimtmetyje Brazilija kentė trečiosios sostinės kūrimo 
kančias. Pirmoji jos sostinė buvo Salvadoras, antroji — Rio 
de Žaneiras, bet netikėtai šalies politinė reputacija ir diduma 
finansų buvo pastatyta ant kortos. Buvo ruošiamasį gigantiš- 
kam, daug išlaidų ir energijos reikalaujančiam šuoliui į kraš- 
to gilumą. Seniai buvo kalbama, kad Brazilija pernelyg prisi- 
rišusi prie vandenyno pakrantės, ir jau senokai buvo išrinkta 
vieta naujajai sostinei. Pasaulyje būta ne vieno atvejo, kai 
būdavo pastatoma nauja sostinė, pavyzdžiui, Vašingtonas, Niu- 
delis, Ankara ir Kanbera. Tai ir Brazilija staiga nusprendė, 
jog Brazilijos miestas turi būti pastatytas. Nuotaikos šalyje 
tokiai permainai tiko. Pinigų netrūko, buvo ir žmogus, ga- 
lintis energingai imtis šio reikalo, — tuometinis prezidentas 
Žuskelinus Kubičekas. 1960 m. balandžio 21 dieną naujoji 
sostinė buvo oficialiai įkurta. 

Brazilijos miestas yra už 600 mylių į šiaurės vakarus nuo 
Rio de Žaneiro. Iš jo arčiau iki tariamos Foseto mirties vietos 
negu iki buvusios sostinės vandenyno pakrantėje. Naujos sos- 

tinės atsiradimas labai padėjo įgyvendinti kelio iš pietų į 
šiaurę tiesimo planą ir taip pasiekti tuščius nenaudojamus 
plotus. Iš Rio įmanoma automobiliu nuvažiuoti į Braziliją, o 
iš jos per tris vargų dienas nusigauti net iki Beleno prie Ama- 
zonės žiočių, tačiau nepaprastai sunku, beveik neįmanoma 
nukeliauti sausuma iš teritorijų, esančių Brazilijos miesto va- 
karuose ir pietvakariuose, į dar vakaresnius miestus prie 
Amazonės — Santareną ar Manausą, kur puošnus kaučiuko 
karštligės laikų palikimas neįprastai susipynęs su dabartimi. 
Tad buvo sukurtas planas iš Mato Groso valstijos centro nu- 
tiesti kokių 1200 mylių ilgio kelią ligi milžiniškosios Amazo- 
nės. Jis turėtų prasidėti Garso ir Aragvajos upių santakoje ir 
pirmiausia kilti į šiaurę iki garsiosios Rio das Mortės — se- 
nojo pasienio vandens kelio, o toliau eiti į šiaurę išilgai Sera 
du Ronkadoro, virtinės neaukštų kalnų, kurie visuomet buvo 
laikomi pagrindiniu kadaise grėsmingų šavantės indėnų prie- 
globsčiu. 

Toliau, kol pasieks Manausą, kelias turės aplenkti kiek įma- 
noma daugiau upių, bet neišvengiamai keleta iš jų kirs. Vi- 
sos didžiausios šio krašto upės teka į šiaurę, paklusdamos Ama- 
zonės traukai, ir pirmoji upė, kurią reikės įveikti, bus Šin- 
gus. Jo ištakos — tikras labirintas, todėl šis kliūčių ruožas 
neįkandamas jokiam kelių inžinieriui, tačiau galų gale, kai 
Šingus jau būna surinkęs visus savo aukštupio intakų van- 
denis, daugybę problemų pakeičia viena, nors šuolis tuomet 
ir turi būti platesnis negu anksčiau. Planuotojai manė, jog 
fon Martijaus krioklys — tinkamiausia vieta tiltui, tad punk- 
tyrinė linija žemėlapiuose pasuka nuo Sera du Ronkadoro į 
šiaurės vakarus, link to taško. 

Paskui punktyras pradeda vingiuoti ir atklysta prie Kašim- 
baus. Kur kelias eis po to — ar toliau į vakarus, per Tapažo 
ir Madeiros upes į Manausą, ar atkirtęs mažesnį neištirto krašto 
gabalą, pasuks tiesiai į šiaurę, į Santareną, pietiniame kelio 
gale dar buvo nežinoma. Tiesiausias kelias nuo Aragarso iki 
Kašimbaus būtų mažiausiai 600 mylių ilgumo, todėl turėjo pa- 
kakti laiko tolesnei krypčiai nustatyti, kol bent iš dalies bus 
įgyvendintas ganėtinai sunkus uždavinys pietuose. 

Šiaip ar taip, sėkmingai įkūrus Brazilijos miestą ir krašto 
finansams kol kas nekeliant susirūpinimo, Centrinės Brazilijos 


28 


fondas galėjo toliau planuoti didįjį šiaurės kelią. Ši organi- 
zacija, įsteigta prezidento Žetulijaus Vargaus 1942 m., buvo 
atsakinga už visus pagrindinius to regiono projektus ir kelią 
pradėjo tiesti daug anksčiau, negu Brazilija oficialiai tapo ša- 
lies valdymo centru. 90 mylių atkarpa nuo Aragarso iki Ša- 
vantinos — pirmas neryžtingas šuolis į šiaurę — buvo baigta 
šeštajame dešimtmetyje, bet tolesni darbai sustojo prie Rio 
das Mortės. Ant tos upės kranto pastatytas Šavantinos mies- 
tas, turintis ligoninę, bažnyčią, aerodromą, elektrą, futbolo 
aikštę, toli gražu neprilygsta Brazilijai, bet visgi suplanuotas 
naujoviškai, kad ir kukliai. Aplink aikštę išsirikiavę dailūs 
bungalai, iš jos veda tiesios gatvės, tačiau netoliese — neiš- 
vengiamas vargingų lūšnų miestelis. Jame nėra gatvių, tik pa- 
prasčiausiai negrįsti takai. Namų sienos iš dumblo ir medžio, 
o stogai daugiausia dengti palmių lapais. Čia tvarkosi patys 
gyventojai, o ne projektuotojai. 

Toliau pasroviui yra išlikusių šavantės indėnų stovykla. 
Retkarčiais indėnai nueina į Šavantiną, šitaip pavadintą jų 
garbei, pasidairyti, paelgetauti ar tiesiog prastumti dienas. 
Miestelio dulkėse jie palieka savo plačių pėdų atspaudus, pa- 
tys atrodo baisiai netvarkingi su senais, sunešiotais europie- 
tiškais drabužiais. Jų plaukai dar vis apkirpti šavantės sti- 
liumi — labai trumpi viršugalvyje ir ilgi užpakalyje, o prie- 
kyje kirpčiukai; ir sudėjimo jie vis dar tokio pat tvirto kaip ir 
karingieji protėviai, tačiau Šavantinoje šavantės indėnams vie- 
tos nebėra. Vienas iš jų dirba mechaniku dirbtuvėje ir plau- 
kus nusikirpęs lygiai, bet didžioji indėnų dalis nedalyvauja 
senosiose jų žemėse įsikūrusio miestelio gyvenime. 

Indėnai pasakoja, jog kadaise jie medžiodavę papūgas aras, 
kad galėtų prisipešti ryškių plunksnų, jaguarus — kad turėtų 
nagų vėriniams, o kaučiuko rinkėjus — kad įsigytų žvejybai 
kabliukų, nes kabliukai kaučiuko rinkėjų kišenėse buvo toks 
pat įprastas daiktas kaip ir nagai ant jaguarų letenų. Da- 
bar šavantės indėnai paprasčiausiai kaulija kabliukų, baterijų 
žibintuvėliams arba fumo preto (tabako), o paskui kėblina -at- 
gal į savo kaimą. Jiems nerūpi Šavantinos miestelio proble- 
mos, o juos įveikusi Brazilija dabar dedasi jų nepastebinti. 

Septintajame dešimtmetyje Centrinės Brazilijos fondas pra- 
dėjo ruoštis antram šuoliui į šiaurę. Jis pastatė du tiltus Ara- 

garse; vieną — per žalius Aragvajos vandenis ir beveik tuoj 
pat kitą — per rudąjį Garsą, tačiau nė vieno tilto Šavanti- 
noje. Vietoj tilto ten buvo įrengtas keltas, kuriuo ir buvo 
pervežta viskas, ko reikėjo kelio tiesimui toliau į šiaurę. Ke- 
lias turėjo kirsti dar vieną nemažą upę — Areonišą, Rio das 
Mortės intaką, todėl per ją buvo permestas nedidelis tiltas, 
bet vėliau buvo stengiamasi nenukrypti nuo takoskyros. Va- 
dinasi, buvo stengiamasi laikytis kiek įmanoma vakariau visų 
upių, tekančių į rytus link Rio das Mortės, bet ryčiau tų, 
kurios neša savo vandenis į Šingų. Naujojo kelio pylimą 
atstojo Šavantinos šiaurėje snaudžiantys Sera du Ronkadoro 
kalnai. Juos galų gale reikėjo pažadinti. 

Tiesėjai nuo pat kelto skynėsi kelią per seradų brūzgynus, 
gumbuotų, žemaūgių medžių karaliją. Vietomis, kur tik būdavo 
vandens, skatinančio vešlesnį augimą, pasitaikydavo ir aukštes- 
nių, palankiomis aplinkybėmis pasinaudojusių medžių. Judė- 
jimas į priekį tuomet sulėtėdavo, tačiau buldozeriai, kirviai 
ir ugnis efektyviai naikino augaliją. Kelias buvo grindžiamas 
čia pat iškastomis uolienomis. Nedideli tiltai per upelius irgi 
dažniausiai buvo statomi iš vietinių medžiagų: iš laterito — 
masyvios atramos, galinčios atlaikyti kas vasarą plūstantį van- 
denį, iš ilgų rąstų — pats tiltas. Apvalūs tinkamų medžių 
kamienai pirmiausia būdavo aptašomi, o paskui supjaustomi 
pagal upelio plotį. Visi tokie tiltai buvo statomi pagal vieną 
šabloną — du rastai viename šone ir trys kitame, kad bet koks 
automobilis galėtų patogiai apžergti tarpą, bet visuomet ste- 
bėdavaisi šia kreivašone ekonomija, matydamas, kaip buk- 
suoja dideli sunkvežimiai, mėgindami įveikti įkalnę. 

Maždaug už 170 mylių į šiaurę nuo Šavantinos prieš kelio 
tiesėjus staiga išdygo miškas. Krūmynai virto bekraščiu miš- 
ku, todėl darbai sulėtėjo. Iš abiejų kelio pusių reikėjo kirsti 
dvi gana plačias juostas keliui nuo virstančių medžių apsau- 
goti. Miško masyve atskiriems medžiams nebaisios jokios aud- 
ros, nes jie vieni kitus prilaiko. O iškirtus proskyną, krašti- 
niai medžiai liko iš vienos pusės be jokios atramos. Menkiau- 
sias vėjelis juos išversdavo taip lengvai, jog atrodė nejtikėti- 
na, kad anksčiau jie galėdavę atlaikyti po kelias smarkias 
audras per metus. Tad inžinieriai žengdami į priekį palikdavo 
glotnų rudą (arba rausvą, ar geltoną) naujutėlaičio kelio ruožą 

su ne tokiais tvarkingais išgriauto miško pakraščiais iš šonų. 
Jų nereikėjo taip švariai išvalyti, ir jie tapo šaknų, gigantiš- 
kuose laužuose nebaigusių degti medžių ir susidėvėjusių įren- 
gimų dalių sąvartynu. Į tą „niekieno žemę“ medžiai galėjo 
virsti kiek tinkami; tą jie ir darė. 

1965 m. Brazilijos vyriausybė, suprasdama, kad per neliestą 
kraštą tiesiamas kelias suteikia nepaprastas galimybes moks- 
liniam darbui, išsiuntinėjo pakvietimus įvairių šalių vyriausy- 
bėms. Juose buvo paaiškinta, kad pasidarė pasiekiami didžiu- 
liai plotai Mato Groso šiaurėje bei Paros ir Amazonės vals- 
tijose, ir šalys buvo kviečiamos bendradarbiauti naujo krašto 
tyrinėjimuose. Mokslininkai galės tyrinėti šimtus mylių ne- 
liestos teritorijos, netampydami visos mantos, kaip paprastai 
kad būna ekspedicijose, nes viskas: maistas, transportas, de- 
galai ir darbo reikmenys bus galutiniame tiesiamo kelio punkte, 

Pasiūlymas tyrinėti paskutinę didžiulę dar visai nepažįsta- 
mą mūsų žemės teritoriją turėjo milžinišką reikšmę. Britanija 
gavo pakvietimą per savo ambasadą Brazilijoje, o ambasada 
persiuntė jį į Karališkąją geografų draugiją Londone. Paskui 
buvo informuota Karališkoji draugija; ji irgi labai susidomėjo 
pasiūlymu. Jos ekspedicijų komitetas pabrėžė, jog kelias eis 
per „vieną iš nedaugelio pasaulyje likusių plotų, kurie anks- 
čiau buvo mokslininkams nepasiekiami ir kurie žada puikias 
galimybes unikaliam tyrinėjimui". 

Karališkoji draugija ir Karališkoji geograių draugija 1966 m. 
gegužės mėnesį į Braziliją nusiuntė žvalgymo grupę. Buvęs 
Užjūrio teritorijų vystymo ministerijos patarėjas žemės ūkio 
klausimais A. F. Makenzis ir jaunas zoologas iš Lesterio uni- 
versiteto Jenas Bišopas praleido ten šešias savaites. Brazilijoje 
prie jų prisijungė botanikas Deividas Hantas iš Londono ir 
Niujorko botanikos sodo darbuotojas H. S. Irvinas. Ši grupė 
keliavo iš Rio į Braziliją, paskui per Gojaniją ir Rio Verdę 
į Aragarsą, o toliau — naujuoju keliu. Ji pasiekė Šavanti- 
ną, persikėlė keltu per Rio das Mortę ir nusigavo į priešaki- 
nes tiesiamo kelio pozicijas, kurias nuo galutinio tikslo — 
Amazonės — dar skyrė tūkstantis mylių. 

Žvalgų grupės ataskaita buvo kupina entuziazmo. Jie tvir- 
tino, jog kraštas nuostabus, o keliui tolstant į šiaurę, jis bus 
netgi dar nuostabesnis. Antra vertus, naujasis kelias labai pa- 

togus, vadinasi, kraštas tuojau pat bus pradėtas eksploatuoti 
ir jį sutryps dvidešimtasis amžius. Todėl reikia nepaprastai 
skubėti. Tos vietos turi būti ištirtos, kol jos dar nepradėtos 
naudoti. Kitas akstinas tyrinėjimui — indėnai, kuriems krašto 
eksploatavimas smogs smūgį kaip ir jų miškams. 

Londono sprendimu Jenas Bišopas buvo paskirtas ekspedi- 
cijos vadovu ir išsiųstas į Braziliją, o pirmoji mokslininkų 
grupė turėjo atvykti dviem mėnesiais vėliau. Kartu su Jenu 
iškeliavo medicinos sesuo Andžela, ne per seniausiai tapusi 
jo žmona. Abi Karališkosios draugijos, puikiai prisimindamos, 
kad vadovo sumanymas pasiimti žmoną į anksčiau jų organi- 
zuotas ekspedicijas būdavo visais atžvilgiais nepriimtinas, šį- 
kart neišsigando Jeno vedybų, įvykusių jau po jo paskyrimo 
vadovu. Šiaip ar taip, jis nemanė nusileisti ir jaunosios žmo- 
nos Anglijoje palikti neketino. 

Jenas turėjo nurodymą Rio de Žaneire ir Brazilijoje pirmiau- 
sia aplankyti įtakingus žmones, pasistengti, kad muitinėje ne- 
„kiltų problemų dėl ekspedicijos bagažo, sutvarkyti viską taip, 
kad atvykę mokslininkai pačiu trumpiausiu maršrutu pasiektų 
numatytą vietą, kurią jis pats bus parinkęs. Siunčiant ekspe- 
dicijas į Antarktidą ar kokią negyvenamą salą, susiduriama 
tik su vienos rūšies problemomis — tomis, kurias sukūrusi 
pati gamta. Siunčiant tyrimų grupę šiaip į kokią šalį, kai 
jūsų paslaugoms lėktuvai, autobusai ir visa kita, prisideda ir 
kitokio pobūdžio kliuvinių. Keliaudamas į vakarus nuo Bra- 
zilijos pajūrio, patiri, kaip sulig „kiekviena mylia biurokrati- 
nius pavojus ir sunkumus keičia šiurkštėjančios aplinkos pa- 
vojai ir sunkumai. Kai kuriems žmonėms labiau patinka gin- 
čytis su muitinės valdininku, negu brautis į laukinių kraštą. 
Kiti mieliau pasirinktų pelkes ar bičių spiečių negu biurokra- 
tines aklavietes. Brazilijoje ekspedicijos laukė abiejų rūšių 
sunkumai. 

Abi draugijos šį rizikingą žygį į Mato Grosą iš pradžių bu- 
vo pavadinusios Ekspedicija į Centrinę Braziliją. Vėliau šio 
pavadinimo buvo atsisakyta kaip pernelyg neapibrėžto ir pasi- 
rinktas naujas: Šavantinos—Kašimbaus ekspedicija. Nors Šavan- 
tina yra Mato Grose, o Kašimbus — Paros valstijoje, kelias ga- 
liausiai turėjo sujungti abi gyvenvietes. Šavantina jau buvo 
klestintis miestelis, besiplečiantis tiek planuotai, tiek nepla- 

nuotai, tuo tarpų Kašimbus turėjo ne ką daugiau kaip pava- 
dinimą ir lėktuvų tūpimo taką. Jis laukė, kol jį pasieks kelias 
ir jis pagaliau suklestės, išsiplės ir pradės normalų gyvenimą. 
Todėl Šavantinos—Kašimbaus kelias — tai kelias iš realybės į 
troškimus, iš dabarties į ateitį; tai ekspedicijos siekių išraiška, 
nors nė vienam iš dalyvių taip ir nepavyko priartėti prie Ka- 
šimbaus mažiau nei per šimtą mylių, nebent tik skrendant lėk- 
tuvu. Kelias perėjo per Šavantiną, pereis ir per Kašimbų, o jo 
tiesimas ir davė akstiną šiai ekspedicijai, Šavantinos—Kašim- 
baus ekspedicijai. 

Betgi abi gyvenvietės — tik taškeliai žemėlapyje, o kelias, 
jį galutinai pabaigus, atrodys kaip siūlelis tuose milžiniškuo- 
se žemės plotuose. Nuo Šavantinos iki šiauriau esančios Pa- 
ros valstijos sienos — 400 mylių. Nuo Aragvajos iki Šingaus — 
maždaug 200 mylių, o šios didžiosios upės aukštupys — tai 
kvadratas, kurio kiekviena kraštinė ilgesnė nei 200 mylių. At- 
vykęs prie Paros sienos arba prie Šingaus upės, pasiektum 
visiškai ne kokį kitokį kraštą, kurio įdirbtos žemės tolumoje 
ribotųsi su Sera du Ronkadoro kalnais, bet pamatytum, kad 
Čia vis tokia pat nenaudojama teritorija, ir tik suvoktum, ko- 
kia ji bekraštė. Šavantinos kelią galima palyginti su vienišu 
takeliu tokiame plote kaip Europa. Baugu sustoti nukeliavus 
juo, sakysim, šimtą mylių, kai žinai, kad šimtus mylių į va- 
karus, šiaurės vakarus ar šiaurę nėra jokio kito kelio. Dar 
neramiau skristi virš to kelio ir matyti, koks jis vienišas tose 
platybėse. Važiuojant mašina, kelias atrodo be galo svarbus, 
O kokį nepaprastą įspūdį patiri, kai skrendi virš jo, retkar- 
čiais netgi pamesdamas jį iš akių toje žalumos jūroje! Šio pla- 
netos kampelio mastą sunku įsivaizduoti. 

Taip pat sunku suvokti, jog čia nėra gyventojų. Kai ke- 
liaudamas po Afriką pasirenki kokią tuščią vietą stovyklai 
ar piknikui, supranti, koks reliatyvus jos gyventojų tankumas, 
Žmonės išdygsta iš nežinia kur ir akimirksniu sugriauna vie- 
nišumo iliuziją. Kai važiuodamas per Sirijos dykumą paimi 
„balsuotojus“, stovinčius ant smėlio kopos ir pageidaujančius, 
kad juos pavėžėtum iki kokios kitos vienišos kalvelės tuš- 
čiuose smėlynuose, supranti, jog tas kraštas ne toks jau negy- 
venamas, kaip atrodo. Didžiuosiuose Mato Groso plotuose taip 
nėra. 

Kosmonautai yra pasakoję, kaip sunku aptikti kokių norš 
įrodymų, kad mūsų planetoje gyvena žmonės, Didieji miestai 
dažniausiai būna paskerdę dūmuose, o dauguma kitų žmogaus 
padarytų daiktų per maži, kad galėtum įžiūrėti iš orbitos. Tai- 
gi ir žalieji plotai, esantys maždaug už 800 mylių į šiaurės 
vakarus nuo Rio de Žaneiro, pernelyg nesiskiria nuo kitų 
didžiųjų planetos plotų, panašių savo žaliais ir rudais atspal- 
viais. Net jeigu kosmonautas būtų nusileidęs žemiau dar ta- 
da, kai šiuose kraštuose karaliavo indėnai, jis vis vien būtų 
pamatęs tik mylių mylias miškų bei krūmynų ir vargu ar 
būtų pastebėjęs kokių gyventojų. Indėnai turėjo savo neįžiū- 
rimus takus, tačiau žemės veido jie nekeitė. Joje jie medžio- 
jo. Skynėsi jos vaisius. Rinkosi medieną lankams, būstams ir 
kanojoms. Jie tik naudojosi juos supančiu pasauliu, bet jo 
neperdirbinėjo. Jie nedarė taip, kaip moko Pradžios knyga: 
„Veiskitės, dauginkitės, pripildykite žemę ir ją paverkite.“ To- 
dėl nei jų atėjimas, nei pasitraukimas niekam žalos nepadary- 
davo. Vien dėl šitos priežasties apie tas vietas galima kalbėti 
kaip apie nesudrumstą rojų, dalelę praeities, savarankiškai 
egzistuojantį pasaulį. 

Karališkųjų draugijų ekspedicija iš pradžių užsibrėžė tikslą 
ištyrinėti visas žemes aplink jau nutiestą šiaurės—pietų kelio 
atkarpą. Nors tas kelias — tik menkas įbrėžimas Žemės pa- 
viršiuje, per jį galiausiai pakis dešimtys tūkstančių kvadratinių 
mylių, ir ekspedicijos stovyklų vietos bus įtrauktos į permai- 
nų verpetą kaip ir šimtai kitų kol kas bevardžių ir nepastebi- 
mų taškelių žemėlapyje. Dar nėra patikimų topografinių re- 
giono žemėlapių, tik aeronuotraukos ir pagal jas sudaryti 
žemėlapiai, kurių netikslumas dar sykį įrodo, koks nuošalus 
šis senovinis pasaulis. Bėgant laikui, visa tai pasikeis. Atsiras 
ir žemėlapių, atsiras ir užterštumo problema, ir erozija, ir su- 
sirūpinimas gamtos apsauga. Viso to priežastis bus kelias, lei- 
dęs pasiekti tuos kraštus. Nelyginant menkutis plyšelis už- 
tvankos pylime jis galiausiai bus priežastis savotiško potvy- 
nio, kokį šiuolaikinis žmogus neišvengiamai sukelia beveik 
visur, kur tik žengia. 

Tačiau kai Jenas ir Andžela Bišopai iškeliavo iš Londono 
į Rio, kelias dar buvo naujas, o rojaus sodas, kurį jie tyri- 
nės kartu su kitais mokslininkais, dar buvo neliestas, nenu- 

kentėjęs. Teritorija, taip ilgai buvusi tuščia, paskui tapusi in- 
dėnų prieglobsčiu, o dar vėliau taip liūdnai daugumos tų pir- 
mųjų gyventojų netekusi, buvo fantastiškas praeities dividen- 
das. Kelias skrodė ją tarsi dvidešimtojo amžiaus chirurginis 
peilis, o savo infekciją šis amžius skleidžia nesulaikomai ir 
kur tik įmanydamas. Reikėjo skubėti. Kraštas veikiai atsidurs 
antrųjų paveldėtojų rankose, o naujieji šeimininkai nė negal- 
vos tausoti palikimo. Jis bus neatpažįstamai pakeistas, 


2. Kelionė į rojų 


Oro kelionės šiuolaikinių ekspedicijų dalyviams visiškai su- 
jaukia laiko nuovoką. Gausybė juokingų kito pasaulio atribu- 
tų — šalikų, lietpalčių ir panašiai — dar labiau pabrėžia tarp- 
kontinentinių skrydžių greitumą, kai nebėra kada persiorien- 
tuoti. Jūros kelionės turėjo būti tuo atžvilgiu idealios. Šiandie- 
ną atrodo tikėtina, kad atsidūręs kur nors atokiame kampely- 
je, žmogus galėtų netgi numirti iš troškulio dar su lėktuvo bi- 
lietu rankoje. 

Laimė, Brazilija greitai įteigia atvykėliui naują laiko sam- 
pratą, todėl jis spėja susivokti ir pasirinkti tinkamą aprangą. 
Šavantinos—Kašimbaus ekspedicijos, prasidėjusios 1967 m. vi- 
dury ir trukusios dvejus metus, dalyviai atvykdavo į Brazili- 
jos miestą gana greit, bet paskui jie turėdavo pakankamai lai- 
ko apsiprasti, kol nukeliaudavo paskutiniuosius 340 mylių tie- 
siausiu keliu iš sostinės į stovyklą. Per dieną įveikti pirmuo- 
sius 6000 mylių — neblogas rezultatas; keturios dienos pasku- 
tinei atkarpėlei — irgi ne taip jau blogai, tačiau ne sykį buvo 
užfiksuotas daug prastesnis laikas. Atvykstančiuosius gaišatis 
nuteikdavo pagarbiai tos šalies bei jos keistenybių atžvilgiu— 
to neįmanoma pajusti skrendant lėktuvu. Na, o neišvengiamai 
pasitaikančios smulkios kliūtys kiekvienam suteikdavo gali- 
mybę geriau pramokti portugalų kalbą, kad laukimo laikas 
neitų veltui. 

Tie, kurie būna kviečiami tyrinėti kitos šalies teritorijos, 
dažniausiai tikisi, kad jiems viskas bus šiek tiek paprasčiau, 
ir todėl sugaišta daug brangaus laiko, ko] pagaliau supranta, 

jog vien dėl kažkokio pakvietimo jokių lengvatų nesulauks, 
Brazilijoje tokios iliuzijos žlunga jau prie jos vartų, kur įsikū- 
rusi muitinės tarnyba. Apie kiekvienos šalies muitininkus yra 
sukurta anekdotų, bet kad ir kokie karingi ir biurokratiški būtų 
kitų šalių pasienio valdininkai, brazilų muitinė sugebėjo pel- 
nyti sau šlovę net ir esant tokiai pasaulinei konkurencijai, 
Tarsi rungtyniaudami su kitais pasaulio muitininkais, brazilai 
atiminėja netgi sausainius, o bagažą gali sulaikyti mėnesių 
mėnesius. Daugelis pakviestųjų britų mokslininkų išvyko na- 
mo iš Brazilijos gerokai anksčiau, negu jų atsivežti reikmenys 
buvo išleisti iš muitinės sandėlių. Kiti, jau suplanavę, kaip 
dirbs be reikalingų prietaisų, paskui turėjo planuoti darbą iš 
naujo, kai bagažas dėl kažkokių paslaptingų priežasčių buvo 
jiems atiduotas. Nėra reikalo be saiko pasakoti apie Brazilijos 
muitinę, nes gandai apie ją jau plačiai pasklidę, tačiau, ko ge- 
Io, nekenktų dar sykį pakartoti, kad kiekvienas, kuris ruošia- 
si bet kokio pobūdžio kelionei į Braziliją ir, pamiršęs apie jos 
muitininkus, ketina vežtis bent kiek daugiau negu pačius pa- 
grindinius daiktus, smarkiai rizikuoja. 

Taip mokslininkai atvyko į Brazilijos sostinę — vieni su reik- 
menimis, kiti be jų, vieni turėdami ką papasakoti, kiti ne. 
(„Žinote, aš turėjau prisiekti, kad neišfotografuosiu nė vienos 
iš atsivežtų naujų juostų.“ — „Aš nesugebėjau paaiškinti, kodėl 
termometras — mokslinis instrumentas — buvo įvyniotas į marš- 
kinius — grynai asmeninį daiktą, todėl jie atėmė ir vieną, ir 
kitą.“) Vidutiniškai kiekvienas iš Britanijos atvykęs mokslinin- 
kas tyrimų rajone praleido beveik po tris mėnesius, o iš viso 
Brazilijos kvietimu tyrinėti tą rojų pasinaudojo 46 žmonės. 
Palikę savo laboratorijas, Brazilijoje dirbo seni Ir jauni (jau- 
niausias buvo 21-erių, seniausias — 66-erių metų amžiaus) bri- 
tų mokslininkai bei mokslininkės — vieni ilgesnį, kiti trumpes- 
nį laiką, vieni turėdami reikiamus prietaisus, kiti palikę juos 
„pasaugoti“ muitinėje. 

Kai kurie šiek tiek užtrukdavo pakeliui — Belene, Rio de 
Žaneire ar San Paule — lankydami draugus, laboratorijas ar 
muziejus ar susitikdami su kolegomis iš Brazilijos universiteto. 
"Todėl tikroji kelionė į stovyklą Mato Grose prasidėdavo tada, 
kai ekspedicijos narys išvykdavo iš sostinės. Iki pat tos aki- 
mirkos juo rūpindavosi britų konsulatas — pasitikdavo Rio de 

Žaneire, nuveždavo į viešbutį arba aerouostą, padėdavo su- 
tvarkyti formalumus, prireikus nuramindavo, supažindindavo 
su reikiamais asmenimis ir parūpindavo autobuso bilietą iki 
Gojanijos — didelio miesto į vakarus nuo sostinės Brazilijos. 
Iki atvykimo į sostinę dienotvarkės ir maršrutai būdavo pa- 
kankamai individualūs, atitinką kiekvieno norus. Kelionė iš 
sostinės irgi būdavo gana unikali, bet jau dėl daugybės prie- 
žasčių. Vienaip ar kitaip, dėl atidėto lėktuvo reiso ar pradur- 
tos autobuso padangos sugaišdavai tiek pat laiko, kiek buvai 
laimėjęs, skrisdamas viršgarsiniu lėktuvu iš vienos šalies į ki- 
tą. 

Autobusas iš sostinės į Gojaniją išvykdavo laiku arba netgi 
anksčiau negu nustatyta. Brazilijos autobusų stotis, esanti cent- 
re, bet paslėpta po žeme, nepanaši į patį miestą. Viršuje gra- 
žiai suplanuotos perspektyvos ir pastatų tyla. O apačioje — 
variklius burzginantys vairuotojai, elgetos ir berniukai batų 
valytojai. Ir, žinoma, kava. Septintą valandą ryto, kai dau- 
giausia išvykstančiųjų, šio gėrimo pareikalavimas didžiulis, o 
braziliška kava geriausia pasaulyje. Kvapni ir stipri, ji turi 
visko, kad būtų taip vertinama, ir keleiviai stiprinasi ja už 250 
senųjų kruzeirų. 

Išvažiuoti iš sostinės labai painu. Galėtum manyti, kad iš 
tuščioje vietoje statomo miesto keliai bus nutiesti visomis svar- 
biausiomis kryptimis tarytum rato stipinai. Bet užuot išvažia- 
vus tiesiai, tenka rangytis tarsi labirinte įvairiausiais aplinki- 
niais keliais, kilpomis, kol pagaliau, išsimušęs į kiek tiesesnį 
ruožą, autobusas ilgesniam laikui atsuka kepinančiai saulei 
vieną šoną. Tada į Gojaniją, vykstantis „Aragvarinos“ trans- 
porto firmos autobusas pradeda ryti mylias, o už lango ima 
slinkti raudonžemio laukų vaizdai. Vietovė kalvota, šiandien 
aiškiai mažiau apaugusi medžiais negu kadaise. Į kiekvieną 
pakalnę vairuotojas švilpte švilpia, stengdamasis atsigriebti už 
laiką, sugaištą lėtesnėse kėlio atkarpose, kai reikia važiuoti 
prieš kalną. Plentas asfaltuotas, nelygiais, gerokai išplautais 
pakraščiais. Už lango bėga iki pusės nubaltinti ploni stulpai, 
laikantys vieną ar kelis telefono laidus; čia vienoje, čia kito- 
je kelio pusėje matyti zebu būreliai. Pakelės nustatytos rek- 
lamų skydais, bet jų užrašus gali perskaityti tik vykstantys į 
Braziliją, o ne iš jos. Užtat beveik ant kiekvienų vartų ir kiek- 

vienos didesnės uolos kalkėmis išvedžioti parduotuvių ir prė- 
kių pavadinimai: tos parduotuvės, matyt, yra kur nors netoli 
šiuose tyruose. Casas Pernambucanas, Casas Buri — dažytojai 
pasidarbavę uoliai, bet argi čia yra pirkėjų? 

Žemė šiose vietose dirbama, tačiau gyventojų maža. Tarp 
medelių ir krūmų tiesiomis linijomis ištemptos spygliuotos vie- 
los tvoros, bet abiejose pusėse augalija vienoda. Europiečiui 
įprasta, kad už tvoros turėtų būti jau kitoks laukas — pasėliai 
arba bent dirvonas, tačiau važiuojant pietvakarių kryptimi iš 
Brazilijos sostinės, tos vielų užtvaros tolydžio driekiasi per 
visiškai nesikeičiantį kraštovaizdį. Jos panašios į senąsias nuo 
triušių užtvertas tvoras Australijoje, kur triušiai šokuoja tiek 
vienoje, tiek kitoje jų pusėje. 

Beveik dvi valandas per šį dulkėtą kraštą skriejęs nuokal- 
nėmis ir burzgęs prieš kalną autobusas atvyksta į nedidelę 
gyvenvietę, kur galima patogiai atsipūsti. Nuo paskutinio ka- 
vos puodelio praėjusi valanda ir 40 minučių, tad visi susigrū- 
da į barą pasistiprinti. Čia galima nusipirkti saldumynų ir ban- 
delių, o už kavos puodelį moka autobusų kompanija. Aleksa- 
nijos miestelyje nėra aukštų pastatų; vienodos kuklių namu- 
kų eilės teikia jam vakarietiškos išvaizdos. Jis netgi šiek tiek 
panėši į sostinę, nes gatvės yra mažiausiai 70 jardų pločio. 
Bet šioje plačioje juostoje tik siaurutis ruoželis išgrįstas. Jis 
gerokai nutolęs nuo namų, kur žmonės sėdi, atsišlieję į sieną, 
kalbasi, apžiūrinėja kokį išsišovusiais šonkauliais arklį, kartais 
paspiria dar liesesnį šunį, o jų vaikai žaidžia seniai savo am- 
žių nugyvenusio sunkvežimio griaučiuose, 

"Pasigirsta autobuso signalas, ir kelionė tęsiasi. Brazilijos ma- 
tom vis daugiau ir daugiau. Čia vienur, čia kitur auga nedi- 
delės bananų ir kitokių vaisių plantacijos, kur medžiai padri- 
kai susibūrę aplink centre stovinčią tropinę trobelę —tą pa- 
prasčiausią stačiakampį būstą, kurio konstrukcija ir planas 
būdingi tokios rūšies statiniams visame pasaulyje. Durys — 
mediniai rėmai be apačios. Langai —irgi vien rėmai, tik ma- 
žesni; sienos — iš molio, karčių, plytų arba šių medžiagų mi- 
šinio. Stogas dengtas palmių lapais, skarda ar netgi čerpėmis 
ir visada vienodo nuožulnumo, o namas visada stačiakampis. 
Sienų apačios lietaus nutaškytos purvu ir pakeitusios spalvą, 
todėl tie namukai atrodo pastatyti senų senovėje. Aplinkui 

besikapstančios vištos atrodo irgi ne mažiau senoviškos; jų 
pilna visur. Brazilijoje vištos tarsi būtinas priedas žmonių, va- 
žiuojančių vežimais ir autobusais, net traukiniais ir taksi. Pau- 
kščiai pažiūrėti negyvi, tokie ir turėtų būti, tačiau tingiai mirk- 
telėdami apstulbina kiekvieną panorusį tuo įsitikinti. 

Sakoma, kad Brazilija, užimanti milžinišką, lietaus gausiai 
drėkinamą teritoriją, galėtų lengvai išmaitinti milijardą žmo- 
nių. Iš tikrųjų šalis maisto produktus importuoja, o daugelis 
gyventojų, ypač šiaurės rytuose, neretai būna alkani, netgi 
badauja. Atskridęs tiesiai iš Europos, sėdęs į tą Gojanijos au- 
tobusą ir keliaudamas per mylių mylias iš dalies kultivuoja- 
mų žemių, suvoki: kad ir koks menkas būtų tos dirvos derlin- 
gumas, Brazilija dar tik pradeda judinti savo galimybių klo- 
dus. Nemaža Mato Groso dalis jau po truputį naudojama arba 
netrukus bus naudojama, bet plataus masto eksploatacija vis 
dar prieš akis. Kur užtvankos? Kur vandens energijos panau- 
dojimas? Kas išmaitins gyventojus, kurių per metus padaugė- 
ja 3—5 procentais? Kur galų gale tie žmonės, tas šimtas mili- 
jonų penktos pagal dydį pasaulyje nacijos? Aišku, kad sera- 
dose — dykoje dyko krašto zonoje — jie negyvena. 

Į klausimą atsako vis įtaigesni užrašai ant reklaminių sky- 
dų, nes artėja kitas miestas: „Gerkite koka-kolą“, „Danlapo 
padangos“, „Folksvagenų aptarnavimas“, Žmonės gyvena mies- 
tuose, kur jų skaičius auga dvigubai greičiau negu visoje ša- 
lyje. Pietų Amerika — tai tyrlaukiai, nusėti miestais beį mies- 
teliais; tai urbanistinė visuomenė kaimiškoje aplinkoje; tai tuš- 
čia vieta, kurioje čia vienur, čia kitur susibūrusios Žmonių 
minios. Tai —serados. O toliau, už posūkio, nelyginant ant 
žemės patiestas kilimas pasirodo Gojanija. 

„Dar iš tolo, leidžiantis pakalnėn į Gojaniją, matyti jos balti 
dangoraižiai bei ūksmingos gatvės, o paskui pakliūnįi į trum- 
paregiškai sutvarkyto transporto eismo pinkles, į šaligatvius, 
į parduotuves, iš kurių tiesiog virste virsta į dešras panašūs 
tinkleliai su obuoliais bei kitokios prekės. Gojanijos plėtoji- 
mas numatytas vyriausybiniame krašto gilumos apgyvendini- 
mo plane, pagal kurį buvo įkurta ir sostinė Brazilija. Goja- 
nijos gatvės pernelyg tiesios, bet gyventojai jau spėję sužmo- 
ginti gražiai suprojektuotą, tačiau formalų miesto veidą. Taigi 
miestas atrodo jaukus, draugiškas, šurmuliuojantis. Jame daug 

lengviau apsipirkti negu sostinėje, be to, ir prekės čia kol 
kas geresnės. Autobusas įmanevruoja į savo aikštelę ir išlei- 
džia keleivius, jau spėjusius panorėti dar vieno puodelio ka- 
vos, 

Tie, kurie anksčiau nėra čia buvę, turi laiko pamąstyti apie 
Gojaniją — tokį izoliuotą ir taip gausiai gyvenamą tarpinį 
punktą prie kelio į vakarus. Mieste beveik milijonas žmonių. 
Jo padėtis labai patogi tolimesniam šuoliui į šalies gilumą. 
Vakaruose plyti šimtai mylių Brazilijos teritorijos, bet nuo se- 
no mažai kas ton pusėn keliauja, nes ten laukia galybė sun- 
kumų. Ekspedicijos dalyviams kaip tik reikėjo keliauti į va- 
karus ir visiems teko tuos sunkumus patirti. Turtingas, klestin- 
tis dangoraižių miestas, tas laiptas į vakarus,— tai paprasčiau- 
sia sala, nuo pasaulio atsiskyręs žmonių knibždėlynas, kurį su- 
kūrė projektuotojai ir kuris yra reikšmingas tik pats sau. 

Nukakti į Aragarsą, kitą tarpinį punktą, esantį tik už kokių 
200 mylių varnos skrydžio tiesumu, buvo galima dviem būdais, 
Vienas — palenktyniauti su ta pačia varna, gavus vietą vie- 
noje iš dviejų „Vasp Dakotų“, kartą per savaitę skraidančių 
per Gojaniją į Mato Groso sostinę Kujabą. Tie lėktuvai būda- 
vo puikus dalykas, bet tik tuomet, jei atskrisdavo, nes niekas 
neatrodo taip nykiai kaip aerodromas, kuriame dėl blogo oro 
ar kažkur sugedusių variklių nėra nė vieno lėktuvo. Antradie- 
nį sužinojus, kad lėktuvas galbūt atskris penktadienį arba kad 
pirmiausia reikia sulaukti mechaniko iš San Paulo, keliautoją 
apima baisi neviltis, ir jis puola ieškoti kitokio transporto. 
(Keleiviai brazilai, aišku, visuomet tikrai žinodavo, kad lėktu- 
vas neatskris ir tą dieną apdairiai neatvažiuodavo į areodro- 
mą — dėl to šis atrodydavo dar labiau apleistas. Pamatęs vien 
užsieniečius, iškart suprasdavai, kad jokio lėktuvo nėra ir arti- 
miausiu metu nebus.) 

Kitu būdu nuvykti į vakarus buvo galima šitaip: iš pradžių 
važiuoti į pietvakarius, o paskui, padarius didelį lankstą, suk- 
ti į šiaurės vakarus tarsi atitaisant klaidą. Kodėl reikia 20 va- 
landų kratytis autobuse ilgu aplinkiniu keliu, užuot tuos 200 
mylių įveikus tiesiai, paaiškina istoriniai įvykiai. Visų pirma, 
šalia tiesesnio kelio kadaise buvo pridygę sparčiai augančių 
miestelių, tokių kaip Gojas, bet ilgainiui jiems atėjo juodos 
dienos, o kartu sunyko ir kelias. Antra, norą keliauti į vakarus, 

prie Aragvajos ir Rio das Mortės, nuolat slopindavo anksčiau 
ten gyvenę indėnai. Žmonės su didesniu entuziazmu tiesia kad 
ir negrįstus, tik geru oru tinkamus, baisiai išsirangiusius kelius 
iš A į B, nekaip iš A nežinia kur arba iš A į indėnų žemes. 

Todėl mokslininkai“ arba sėsdavo į lėktuvą, skrendantį į 
Aragarsą. dukart per savaitę, arba sprausdavosi į autobusus ir, 
išgerdami daugybę puodelių kavos, keliaudavo sausuma per 
Žatajį, Kajaponiją, Piraniją ir Bon Žardin di Goją, kol prisi- 
kratę dulkėtais keliais atvykdavo į tą patį Aragarsą po dvi- 
dešimties valandų arba, jei nesisekdavo persėdimo stotyse, po 
trijų dienų. Tie, kurie važiuodavo autobusais, pasiekę tikslą 
būdavo visko matę keliauninkai ir tvirti pakelės sričių plėto- 
jimo šalininkai. Tie, kurie būdavo porą valandų skridę, svaido- 
mi oro bangų, išlipdavo nesveikai pažaliavę, bet užtat turė- 
ję progos pamatyti apačioje vingiuojančius kelius, išsibarsčiu- 
sius namukus, tiesias iškirsto miško ar krūmynų linijas, gilias 
erozijos išgraužas. 

Keliavusieji oru turėjo galimybę geriau susipažinti su Ara- 
garso geografine padėtimi. Jie matė, kad jį sudaro du miestai, 
stovintys dviejų upių — tamsiai žalios Aragvajos ir rusvai ža- 
lio Garso — santakoje. Upių susiliejimo vietoje visuomet gyve- 
na riebūs rausvi delfinai, žmonės irgi mėgsta apsigyventi 
ten, kur susijungia vandens keliai. Oficialiai Aragarsas buvo 
įkurtas penktojo dešimtmečio pradžioje kaip dalis didžiojo pie- 
tų-šiaurės tinklo, kurį buvo suplanavęs Centrinės Brazilijos 
fondas (CBF). Neoficialiai jau anksčiau čia egzistavo lūšnų 
miestelis, atsiradęs iš dalies todėl, kad santaka buvo žinoma 
kaip šiokį tokį pelną duodanti aukso plovykla. Centrinės Bra- 
zilijos fondas toje gyvenvietėje įgyvendino savas, kilnesnes 
idėjas: pastatė aerouostą, prabangų viešbutį, nutiesė prašmat- 
nią alėją, plačias gatves, iliuminavo miesto centrą. Vietoj 
kelto, pririšto prie vielos, ištemptos tarp susiliejusių upių kran- 
tų, naujieji krašto plėtotojai pastatė tiltą per abidvi upes kiek 
aukščiau santakos. Centrinėje Brazilijoje retai pamatysi dides- 
nį tiltą, todėl šis pelnytai garsus. Juo naujasis Aragarsas Gojo 
valstijoje buvo sujungtas su kitapus upės esančiomis Mato Gro- 
so valstijos žemėmis. Tai pats svarbiausias tiltas didžiajame 
šiaurės kelyje, 

Kitoje pusėje nuo visų tų statybų stengėsi neatsilikti Bara 
du Garso miestas. Jis labiau padrikas negu taisyklingai supla- 
nuotas kaimynas kitame krante, nes sukurtas privačia inicia- 
tyva, tačiau yra gigantiško administracinio vieneto — prefek- 
tūros — centras, Prefektūrą sudaro visas Sera du Ronkadoro 
rajonas iki pat fon Mairtijaus krioklio šiaurės vakaruose ir San 
Felikso šiaurės rytuose. Vien šio administracinio vieneto ri- 
bose lengvai tilptų Anglija ir Velsas. Visą tą milžinišką teri- 
toriją valdo pusė tuzino žmonių, sėdinčių dviejuose kamba- 
riuose. Valstybinė kontrolė daugelyje Brazilijos administraci- 
nių sektorių gana griežta. Baru du Garso prefektūroje to ne- 
matyti. 

Jos kontoros interjerą puošia žemėlapis, kuriame visa di- 
džiulė prefektūros teritorija tvarkingai padalinta į stačiakam- 
pius plotelius. Kiekviename stačiakampyje — tariamo savininko 
pavardė, įrašyta, vyriausybei pardavus šiuos džiunglių sklypus 
už juokingai mažą kainą — po pensą ar du už akrą. Užbėgda- 
mi už akių pasakysime, kad vėliau įsitikinome, jog nė viena 
pavardė žemėlapyje neatitiko pavardės ar pavardžių savinin- 
kų, iš tikrųjų gyvenančių tuose mūsų aplankytuose stačiakam- 
piuose. Sklypų pirkimas ir pardavimas, ypač kai pakvipdavo 
pelnu, matyt, buvo plačiai paplitęs. Neabejotinai pretendentų 
į kai kuriuos sklypus buvo kur kas daugiau nei pačių sklypų, 
nes pardavinėti Mato Groso žemes tiek teisėtai, tiek neteisė- 
tai buvo įprasta ir pelninga jau tada, kai tuose kraštuose dar 
nebuvo išnykę indėnai, ir daug anksčiau, negu atsirado už 
anų laikų žemėlapius tikslesnės aeronuotraukos, 

Grįžkime prie Bara du (Garso, tarpinio punkto keliaujant 
link Amazonės. Tai akiai miela parduotuvių ir gyvenamųjų 
namų maišalynė. Beveik visą komerciją į savo rankas čia su- 
ėmę arabai, taip yra vadinami šių laikų finikiečiai, kuriems atro- 
do pelninga steigti parduotuves tokiuose pirmykščiuose kraš- 
tuose kaip Vakarų Afrika ar Centrinė Brazilija. Jų darbo sti- 
lius universalus — prekės parduodamos tiesiai iš dėžių pirkė- 
jams, turintiems kreditą, visagalį kreditą, kuriam tenka svar- 
biausias tarpininko vaidmuo. Pažiūrėti įspūdingiausios, geriau- 
siai aprūpintos ir labiausiai klestinčios atrodė vaistinės, tenki- 
nančios tiek tikras, tiek įsivaizduojamas reikmes. Centrinei 
Brazilijai dar trūksta daugelio civilizacijos gėrybių, tačiau Ba- 

ta du Garso gyventojų kraujyje dėl rūpestingos nuolatinės 
savigydos tikriausiai yra daugiau antibiotikų negu ligonio, gu- 
linčio antiseptinėje Vakarų Europos ligoninės palatoje. Vais- 
tininkai sėkmingai tenkina įvairiausias savo klientų užgaidas, 
o dauguma kitų parduotuvių kur kas labiau funkcionalios ir 
pasirinkimas jose ribotas: kirviai, siuvamosios mašinos, dvie- 
jų rūšių skrybėlės, vienos rūšies hamakai, itin neįvairus mais- 
tas ir nieko tokio, ko paprastai ilgai neprireikia daugeliui žmo- 
nių. 

Visi ekspedicijos dalyviai, važinėdami iš pietų į šiaurę ir 
iš šiaurės į pietus, niekada neaplenkdavo dviejų įstaigų, ku- 
rios čia buvo geriausios: „Kanašu“ viešbučio ir „Verakruso“ 
restorano. Pirmasis didžiavosi kukliais kambariais ir tualetais 
gale vėsaus kiemo, kuriame būdavo prikabinėta skalbinių ir 
augo bananmedžiai; restorane maistas būdavo patiekiamas ko- 
ne tą pat akimirką, kai lankytojas atsisėsdavo, ir daug anks- 
čiau, negu jis spėdavo išdėstyti savo pageidavimus žydin- 
čioms padavėjoms. Ant stalo atsirasdavo lėštės, prikrautos ry- 
žių, pupų (populiariausio Brazilijos garnyro), mėsos, pomido- 
rų, keptų bananų, kiaušinių ir svogūnų. 

Visas vietas — ne tik tokį miestelį kaip Bara du Garsas — 
reikia pamatyti ir stebėti tiek keliaujant į krašto gilumą, tiek 
grįžtant iš ten, nes per tą laiką jos neįtikėtinai pasikeičia. 
Įtartina sanitarija pasidaro verta pagyrimo arba bent jau pas- 
tangos atrodo vertos pagarbos.  Susiplojusios spyruoklės 10- 
voje dabar pasidaro visiškai puikios, o penkių vatų lemputė, 
čia pritemstanti, čia sušvintanti dėl nevienodos tinklo apkro- 
vos, jums nesant pasikeičia, net miela. Atvykę į Bara du Gar- 
są su šypsena žiūrėjome į „Kanašu“ ir „Verakrusą“. Grįždami 
su apetitu ir dėkingumu puldavome prie šių komiorto trupi- 
nių. 

Kelias į šiaurę nuo Bara du Garso buvo pradėtas tiesti penk- 
tojo dešimtmečio pabaigoje. Pastačius aerodromą Šavantinoje, 
esančioje už 90 mylių nuo Aragarso, atrodė logiška sujungti 
šiuos du avanpostus keliu. Tai įgyvendinęs — apjuosęs Sonjų 
slėnį ir aplenkęs, kiek buvo įmanoma, žemas bei pelkėtas vie- 
tas, kur juodoje klampioje dirvoje gausiai želia bambukai — 
Centrinės Brazilijos fondas sustojo Šavantinoje atsikvėpti, Tada 
ten patraukė naujakuriai — tiek teisėti savininkai, tiek skva- 

teriai, trokštantys bent laikinai pasinaudoti žeme,— ir kraštas 
beveik akimirksniu įgavo tokią išvaizdą, tarytum būtų koloni- 
Zzuojamas nuo neatmenamų laikų, o ne keletą metų. 

Keliu dardėdavo senoviniai vežimai, kurių ratai buvo tarsi 
apvalūs stalai, be stipinų. Beveik kasdien į pietus ar šiaurę 
arba į abi puses pravažiuodavo autobusas su išblukusiu užra- 
šu ant šono. Maždaug kas valandą keliu pralėkdavo arba pra- 
šliauždavo koks nors kitokios rūšies automobilis. Tiesiame ke- 
lyje radosi vis daugiau posūkių, nes vairuotojai stengdavosi 
kuo didesniu lankstu apsukti pasitaikančias kliūtis, vengdami 
pirmtakų išvažinėtų vėžių. Šio akimirksniu pasenusio kelio 
pusiaukelėje buvo pardavinėjamas šaltas alus ir guarana — 
saldus nekenksmingas viralas su kruopelyte skonio, tačiau la- 
biausiai įprasta buvo atsigaivinti apelsinu, kuris pirmiausia bū- 
davo nulupamas peiliu tarsi obuolys, o paskui visas iščiulpia- 
mas. Šie iščiulpti, balti apelsinai nelyginant kokie pumpotaukš- 
liai, kurie tiesiog prašyte prašėsi paspiriami, kartu su butelių 
dangteliais ir cigarečių filtrais buvo pagrindinės Mato Groso 
šiukšlės. Jos mėtėsi visur, kur tik buvo žengusį žmogaus koja, 
ir, matyt, mėtysis visada, lesinėjamos niekuomet vilties nepra- 
randančių vištų. 

Per patį ekspedicijos įkarštį Šavantinoje nuolat būdavo ap- 
sistojęs koks nors anglas, keliaujantis arba į šiaurę, į stovyklą, 
arba į pietus, namo, Miestelis buvo dar vienas tarpinis kelio- 
nės punktas, bet vėl kitoks. Čia buvo tuščia vieta, iki CBF iš 
pradžių nutiesė tūpimo taką, paskui pastatė ligoninę, mokyklą, 
bažnyčią, miesto aikštę su „Šavantinos“ viešbučiu ir kelias 
gatves su dailiais vienodais namukais. Kai į miestelį apsižiū- 
rėti atvyko anglai, jame gyveno tūkstantis žmonių. Atvykėliai 
galėjo maudytis vėsiame žaliame Rio das Mortės vandenyje, 
stebėti pasakiškus saulėlydžius, tikrinti „Antarktidos“ ir „Brah- 
mos“ alaus privalumus ir pamatyti pirmuosius indėnus, Šavan- 
tės indėnai linksmai kaulydavo dovanų, šypsodavosi, netgi kai 
jiems aiškiai nesisekdavo, kvatodavo, ištikus neabejotinai ne- 
laimei. Dauguma mokėjo portugalų kalbą ir šnekėdamį steng- 
davosi prisikišti kuo arčiau, tarytum šitaip jiems su pašneko- 
vu būtų buvę lengviau vienas kitą suprasti, 

Brazilijos valdžia Šavantinoje paskyrė namą, kur ekspedici- 
jos nariai gyvendavo, laukdami transporto į šiaurę arba į pie- 

tus. Dauguma iš jų galėdavo pradėti darbą, vos tik išėję pro 
duris. Upėje buvo apstu žuvų, ir vaikigaliai mielai jų prigau- 
dydavo. Per trumpą laiką buvo galima pamatyti daugiau pau- 
kščių rūšių, negu bet kurioje analogiškoje Europos vietoje. O 
aplinkui — už mango plantacijų, už neišvengiamų lūšnynų, 
kurie beveik akimirksniu išdygdavo visuose pagal išankstinį 
planą pastatytuose Brazilijos miestuose,— plytėjo serados, kur 
kiekvienas medis ar krūmas vis kitu metu pražysdavo ir su- 
nokindavo vaisius. 

Šavantina dažniausiai būdavo visiškai tuščia: nė vieno pa- 
ciento, nė vienos seselės ligoninėje, nė vieno žmogaus gatvėse. 
Arkliai rupšnodavo dulkėtus žolės kuokštelius arba stovėda- 
vo karštyje panarinę galvas. Retkarčiais į miestelį įdardėdavo 
automobilis ir sustodavo arba nuvažiavęs prie kelto imdavo 
signalizuoti. Nors per Šavantiną einantis kelias neabejotinai 
buvo pagrindinis šiauriau Aragarso, tačiau kiekvienas persi- 
kėlimas buvo retas, ilgai trunkantis įvykis. Vairuotojai pakiš- 
davo po ratais kaladėles ir laukdavo, kol pasirodys keltinin- 
kas. Anksčiau ar vėliau jis ateidavo. Tada padėdavo vairuoto- 
jui užvažiuoti ant kelto, užvesdavo 12 AJ variklį, pritvirtintą 
prie išskaptuotos kanojos, ir perplukdydavo keltą į kitą kran- 
tą. Dieną jis imdavo 10 šilingų, o naktį — 1 svarą. Šitaip pa- 
prastai, lėtai ir nereguliariai buvo keliamasi per garsiąją Rio 
das Mortę. Iki penktojo dešimtmečio, kol dar ten viešpatavo 
šavantės indėnai, keldamasis per ją galėjai užsitraukti nelaimę 
ir, ko gero, netrukus atsisveikinti su gyvybe. O kai jau buvo 
pastatyta Šavantina, keldavaisi ramiai, tik kiek suirzęs dėl ne- 
išvengiamos gaišaties, gėrėdavaisi juodųjų gegučių pulkeliais, 
tulžiais, ant laidų tupinčiomis kregždžių eilėmis, paskui išger- 
davai paskutinį puodelį kavos, šįkart „Glorijos“ bare, ir dar 
sykį pažvelgdavai atgal į Šavantiną. Kaip ir Aragarse, vienas 
krantas čia taisyklingai suplanuotas, o kitas apgyventas be 
jokios tvarkos. Iš tos šiaurinės ir kuklesnės Šavantinos dalies 
kelias eina toliau į šiaurę. Atvykusiems mokslininkams tai 
paskutinė kelionės atkarpa. 

Kelio tiesėjai turėjo įveikti dar vieną nemažą upę — Areo- 
nišą. Sausuoju metų laiku ji ne itin srauni ir teka pačiu va- 
gos dugnu, tačiau nuo lietaus pakyla 20 ar daugiau pėdų. To- 
dėl CBF virš neramių jos vandenų pastatė solidų tiltą. Paskui 

kelininkai pasuko link Garapos, kito svarbaus punkto pake- 
liui į Amazonę. Pagal pirminį sumanymą Aragarsas, Šavantina, 
Garapa ir visos kitos šiauriau esančios gyvenvietės turėjo 
tapti tarpiniais didžiojo oro kelio į šiaurę punktais. Aišku, la- 
bai gerai tarp tų avanpostų nutiesti kelią, tačiau visų pirma 
jie buvo numatyti aviacijai. Dėl tos priežasties Garapa buvo 
įsteigta tokioje vietoje, kuri būtų buvusi tikras rojus tiltų 
statytojams, jeigu tik jie būtų turėję lėšų ir veikimo laisvę. 
Tiesiant kelią toliau į šiaurę nuo Garapos, būtų reikėję dau- 
gybės tiltų per Rio Sete di Setembrų, Kuluenę, Kulizėją ir de- 
šimtis kitų mažesnių upių. Todėl kelias Garapoje sustojo,— ne- 
įmanoma jį tiesti per taip plačiai išsišakojusį Šingaus aukštu- 
pį! 

Ši visus planus sužlugdžiusi kliūtis su kaupu atsipirko vėliau, 
steigiant Šingaus nacionalinį parką. Buvo lengviau įkurti indė- 
nų rezervatą, kai į jam numatytą teritoriją niekas per daug 
nesiveržė, o platus Šingaus upynas trukdė jį pasiekti. Todėl 
ir pavyko 8000 kvadratinių mylių Šingaus teritoriją paskelbti 
draustiniu (1967 m.) ir įteisinti Nacionalinį parką, nes dar nė 
vienas privatus asmuo nebuvo pareiškęs į tą Žemę savo teisių, 
paremtų atitinkamais dokumentais.. 

Ankstyviesiems tyrinėtojams, kuriems upės padėjo skverb- 
tis į krašto gilumą, ir indėnams, nepažinojusiems patogesnių 
kelių, būtų galėję pasirodyti paradoksalu, kad upių gausybė 
tapo kliūtimi; tačiau kaip tik taip ir atsitiko. Niekas neatstos 
kelio tiems, kurie atvyksta į naujas žemes pėsti, raiti arba 
važiuoti. Todėl buvo ateita iki Garapos, čia įkurta nemaža gy- 
venvietė ir sustota. 

Atėjūnai pasiekė Garapą pirmiausia lėktuvais, paskui pika- 
domis, o galiausiai, penktojo dešimtmečio pabaigoje, — keliu. 
Tik pikados nutįso toliau į šiaurę, sujungdamos Vaskonselo, 
Diauaruno, Žakarės avanpostus, kuriuose buvo įrengtos tūpi- 
mo aikštelės, o kelias užsibaigė Garapoje. Vaskonselo apylin- 
kės buvo gyvenamos indėnų, ir tie plotai virto garsiuoju Šin- 
gaus nacionaliniu parku. Vaskonselo, vėliau pavadinto Leo- 
nardo postu, karinių oro pajėgų bazė pasidarė ir naujojo par- 
ko administraciniu centru. Maždaug kartą per savaitę ten at- 
skrenda „Dakota“ ir atgabena maisto. Ten yra gana galinga 
redi'o stotis, klinika ir įvairių kitokių pastatų, bet nėra kelio. 

Dėl to reikia tik džiaugtis. Netgi šiandieną per tas vietas nu- 
tiestas kelias galėtų jas pražudyti. 

Bet koks naujas kelias į šiaurę negalėjo apsieiti be tilto 
per Šingų, o paprasčiausia buvo jį statyti ten, kur visos Šin- 
gaus šakos susilieja į vieną upę. Geriausiai tam tiko fon Mar- 
tijaus krioklys (pavadintas XIX amžiaus botaniko ir tyrinė- 
tojo iš Bavarijos vardu), nes tvirtos uolos arkiniam tiltui bu- 
vo puiki atrama. 1965 m. kelininkai dar sykį pajudėjo iš Ša- 
vantinos, bet dabar jie paliko senąjį kelią, pasibaigusį Gara- 
poje, ir patraukė šiauriau neaukštų Ronkadoro kalnagūbriu. 

1966 m. į tas vietas atvykus žvalgytojų grupei iš Londono, 
kelio tiesėjai buvo nutolę nuo Šavantinos 130 mylių. 1967 m. 
balandį, kai Jenas Rišopas išskrido iš Anglijos, jie jau buvo 
už 300 mylių nuo Šavantinos, giliai įėję į Miškų zoną ir pa- 
likę užpakalyje lengviau įveikiamas seradas. Viskas, rodos, 
klojosi kuo puikiausiai, ir kelias jau turėjo sukti pagrindine 
kryptimi fon Martijaus krioklio link, bet darbai vėl sustojo. 
Pasikeitus vyriausybei, pasikeitė ir planai. Naujoji vyriausybė 
likvidavo CBF, tiek daug nuveikusią organizaciją, atšaukė 
žmones bei įrengimus ir nustojo teikti finansinę paramą. Kir- 
vio pokšėjimas milžiniškame pirmoviniame pasaulyje staiga 
nutilo, ir vėl įsiviešpatavo nelytėto, nesudarkyto miško garsai, 
kokie čia skambėjo ištisus amžius. 

Tokie pasikeitimai, žinoma, buvo labai netikėti britų ekspe- 
dicijai. Jenas Bišopas pranešė apie juos tada, kai pirmoji ke- 
turių mokslininkų grupė jau rengėsi išvykti iš Anglijos. Buvo 
nuspręsta, kad kelias vis dėlto jau siekia ypatingo dėmesio 
vertas vietas ir kad tyrinėjimo objektų ten yra pakankamai 
daug. Stovyklą buvo numatyta įkurti netoli kelio, kad moksli- 
ninkams būtų patogu dirbti. Juk dykų ir neliestų plotų dydis 
vis tiek buvo fantastiškas. Trys šimtai mylių naujojo kelio, 
nutiesto per visiškai nepažįstamą teritoriją, reiškė, jog bet 
kokią stovyklą sups tūkstančiai kvadratinių mylių negyvena- 
mo krašto. 

Galiausiai stovykla buvo įkurta visais atžvilgiais tinkamoje 
vietoje. Už mylios nuo. pagrindinio kelio, dviejų mažų, bet 
neišdžiūstančių upelių santakoje, ant ribos tarp plytinčių pie- 
tuose seradų ir šiaurėje stūksančio miško kelio tiesėjai ka- 
daise buvo įsirengę stovyklavietę. Geresnę - vietą Iasti būtų 

buvę sunku: ji buvo atokiau nuo kelio, be to, dviejų auga- 
lijos zonų sandūroje. Vienas iš CBF kelio tiesėjų žinojo ją ir 
parodė Jenui Bišopui. Kaip tik tokios jis ir ieškojo, tad po 
poros dienų atsivežė pasisamdęs brazilų būrį, turėjusių taip 
pertvarkyti -apleistą laikiną stovyklą, kad dvidešimt moksli- 
ninkų Mato Groso viduryje galėtų ganėtinai patogiai dirbti, 
valgyti ir miegoti. Tai buvo 1967 metų rugsėjį. Netrukus tu- 
Iėjo prasidėti liūčių sezonas. Pirmieji stovyklos gyventojai 
buvo Jenas Bišopas, jo žmona, penkiolika brazilų ir keturi iš 
Anglijos atvykę mokslininkai. Jie įsikūrė laukymėje tarp dvie- 
jų galerinio miško sienų, ir nuo to laiko ta vieta imta vadin- 
ti bazine stovykla. 

Kaip tik į šią stovyklą ir keliavo vienas po kito tyrinėtojai 
iš Britanijos, kai, pasukę iš Šavantinos į šiaurę ir persikėlę 
per Areonišą, traukdavo naujuoju keliu per kalnagūbrį, o ne 
senuoju į Garapą. Vienas iš jų pasakė, kad ta kelionė yra 
„Nuostabi geomorfologui, tačiau visai neįdomi ne specialis- 
tui“. Tačiau „pasaulis, kuriame tepamatysi vien žemutes kal- 
baigiančius seradų krūmynus, yra savotiškai patrauklus ir bo- 
tanikui, o kiekvienas kitas čia taip pat gauna malonumo. 

Retkarčiais, žiūrėk, nežinia iš kur pasirodo koks žvėris — 
gauruotasis vilkas ilgomis plonomis kojomis, milžiniška skruz- 
dėda, vienas kitas elnias — ir tuoj pat dingsta retuose, bet 
gerai paslepiančiuose krūmuose abipus kelio. Virš galvos rė- 
kauja papūgos, kartais jos netgi lydi apačioje lekiantį dulkė- 
tą automobilį. Iš visų garsiau klykia aros, bet skrenda jos gre- 
mėzdiškiau; gražiausiai jos atrodo tada, kai besileidžianti sau- 
lė nušviečia neįprastai ryškias jų plunksnas. Nerangiai ir ne- 
ryžtingai praplasnoja tukanas, tarytum abejodamas, skrenda jis 
ar ne, o jo snapas blykčioja saulėje nelyginant okaė Is 
lekiančio lėktuvo fiuzeliažas, a 

Žmogų čia sutikdavai retai, ypač pirmomis dienomis, ta: 
čiau šalia kelio jau buvo išdygusi viena kita plaušamolio tro- 
belė. Jose gyveno netgi gana daug žmonių — tuo įsitikinda- 
vai, kai akys priprasdavo prie tamsos viduje. Pusiaukelėje 
tarp Šavantinos ir bazinės stovyklos, prie upelio, stovėjo kuk- 
li sodyba, kurios šeimininkas, vardu Žeraldas, visuomet, kai 
tik sustodavome atsipūsti, iš upelio vandens išvirdavo mums 

kavos. Savo gyvenimą jis tvarkė — bent jau taip atrodė — 
neišlipdamas iš hamake. Kartkartėm parduodavo kokią karvę, 
be to, turėjo kelias pilkšvai juodas kiaules, kelias nusipešio- 
jusias vištas, porą trobelių ir d:džiulį glotnų pilvą, kurio nie- 
kada nevaržė užsegti marškiniai. Nors gyveno gana skurdžiai 
ir tik suposi hamake virš besikapstančių vištų bei murzinų 
kiaulių, jis kažin kodėl spinduliavo gerove ir netgi niekuo- 
met neimdavo užmokesčio už kavą. 

Retkarčiais priešais automobilį kelią perbėgdavo seriema, į 
einį panašus, skraidyti nemėgstantis paukštis. Arba šalin nu- 
skuosdavo ema — stručio giminaitė, visiškai nemokanti pa- 
skristi. Kartais pamatydavome skėrių, kurie mokėjo ir skristi, 
ir laikytis krypties, tačiau beveik nemokėdavo krypties pa- 
keisti. Jiems retai pasisekdavo iš karto pataikyti ant šakos, 
ant kurios jie sumanydavo nusileisti. Gana dažnai, susidūrus 
su automobiliu, jų skrydžiai baigdavosi tragiškai. Nenoru pa- 
sukti iš kelio arba bent pasilikti užtektinai laiko išsigelbėji- 
mui jie prilygo tiktai lėliams, kurie tupėdavo prisiglaudę prie 
žemės, tik akyse atsispindėdavo automobilio žibintai, o pas- 
kutinę akimirką pašokdavo ir nuplasnodavo šalin lyg kokie 
šikšnosparniai. Tamsoje žėrėdavo ir daugiau akių, tačiau  iš- 
nykdavo greičiau, negu suspėdavome -pažinti, kieno jos. 

Daugiausia dėl lėlių, bet iš dalies ir dėl kitų naktinių gy- 
vūnų kelias naktį atrodė gyvesnis nei dieną, nes dieną pama- 
tydavome kur kas mažiau. Centrinėje Brazilijoje negausu leng- 
vai pastebimų gyvūnų, todėl kiekvienas susitikimas su jais 
būdavo įspūdingas ir įsimintinas. Tie, kurie žinojo, kaip gau- 
su faunos, sakysim, Rytų Afrikos lygumose, turėjo pakeisti 
"savo vertinimo sistemą ir pradėti džiūgauti pamatę vienišą 
lapę arba tripirščių ir keturpirščių tapyro pėdų kombinaciją. 
Čia tekdavo žvalgytis daug įdėmiau, o gaudavai kitokio mas- 
to atlygį. 

Pagaliau, praslinkus kokioms penkioms valandoms po persi- 
kėlimo Šavantinos keltu ir dviems valandoms po Žeraldo su- 
taisytos karštos, stambiai maltos kavos puodelio, kelionė baig- 
davosi. Paskutinis lėlys šastelėdavo nuo kelio, ir nauja moks- 
lininkų partija pasiekdavo savo kelionės tikslą. Atleistina, kad 
kiekvienas naujas atvykėlis jausdavosi sukoręs nepaprastai il- 
gą kelią. Jis pamankštindavo nutirpusius sąnarius ir pasidžiaug- 

davo mintimi, kad jau vietoje. Tik vėliau suvokdavo, kaip 
arti sostinė Brazilija, iš kurios jis pradėjo kelionę kone prieš 
visą savaitę. Netgi mažytis lėktuvas būtų galėjęs įveikti tą 
atstumą greičiau nei per tris valandas. 

Praėjus nejtikėtinai trumpam laikui nuo vietos išrinkimo, 
stovykla pradėjo veikti. Statant ją buvo stengtasi laikytis se- 
niai pripažintos taisyklės, kad geriausia taikytis prie vietos 
papročių, kad paprasčiausia viską daryti pagal juos. Dauguma 
Centrinės Brazilijos kaboklų — metisų, kurių eyslomis teka 
tiek negrų, tiek europiečių, o gal dar ir indėnų kraujas, — pa- 
prastai visą amžių nugyvena tokiuose namuose, kokie buvo 
pastatyti stovykloje. Būsimo pastato kampuose į žemę įkasami 
rąstai su išpjovomis viršuje. Į išpjovas guldomos kartys; pa- 
našiai suleidžiami ir sukalami stogo griaučiai. Pagrindinis dai- 
lidė, vardu Aržimeirus, puikiai darbavosi su rąstais ir trico- 
lėm vinimis, — kažin, ar per visą savo gyvenimą jis buvo 
kada susidūręs su subtilesniais dalykais, tarkim, lentomis ir 
colinėmis vinimis? Per kelias valandas jis suręsdavo tokį na- 
mą, sandėlį ar būsimą laboratoriją, kuri būdavo tvirta kaip 
uola ir kuriai trūkdavo tiktai stogo. 

Stogo dengimas užtrukdavo ilgėliau, nes reikėdavo surasti 
buriti palmių, prisikirsti 'jų, nukapoti didžiulius lapus, nupjau- 
ti viršūnes (iš jų vejamos virvės), o paskui pargabenti viską 
į stovyklą, palikus vien nuverstus plikus kamienus. Stogo 
dengimo technika, lapų išskirstymas, jų nuoseklus surišimas 
iš esmės buvo indėniški; tuo įsitikinome vėliau, kai aplankė- 
me pirmuosius indėnų būstus. Tokie stogai mums labai pra- 
vertė, nes saugojo nuo saulės bei lietaus; ilgainiui iš sodriai 
žalių jie virto šviesiai rudais. 

Stovykloje būta ir idiliškų momentų. Dažniausiai pirmasis 
garsas rytais buvo vorele pralekiančių ilgauodegių papūgų 
klyksmas arba piya švilpimas, kurį sudaro trys gaidos — dvi 
aukštos, viena žema. Saulėtekis miške ne toks staigus ir aiš- 
kus, kaip ten, kur matyti horizontas. Saulė čia teka nepastebi- 
mai, ir oras įšyla pamažu. Stovykloje žmogų apima nepakar- 
tojamas jausmas, kad laikas stovi vietoje. Dėl susigrūdusių 
milžiniškų debesų dangus atrodo neįprastai didelis. Gerai įsižiū- 
rėjęs įvairiame aukštyje gali pastebėti taškelius — sklandan- 
čius vanagus, kurie laikosi ore nė kiek nejudėdami, tačiau 

vis tiek gana greit dingsta iš akių. Ant žemės, jei tik pasi- 
žvalgai atidžiau, visuomet gali pamatyti ką nors naujo. Ju- 
dantis lapas neretai pavirsta linguojančia gyvatės galva, o 
šakelė — pailgų vabzdžių, pamažėle svyruojančiu į šonus, 

Čia visuomet triukšminga. Tam tikru laiku tarsi prisuktos 
pradeda čirpti ir ilgai nenutyla cikados. Nežinia iš kur išlekia 
kolibris, akimirką pakybo virš ryškiai raudono žiedo ir apsi- 
rūpinęs maistu vėl pranyksta neramioje žalumos jūroje, Žvil- 
gančios rudos skruzdėlės ropinėja po kažkokį augalą, smul- 
kina jo lapus bei kotelius į panešamus gabaliukus ir meta 
žemėn, kur juos pasičiumpa kitos skruzdėlės ir tempia vis 
tuo pačiu takeliu per išvirtusius medžius, po nukritusiais la- 
pais, kol pasiekia mažytę savo požeminės buveinės angą. O 
iš greta esančios tokios pat mažos skylutės plūsta nenutrūks- 
tamas srautas sparnuotų termitų, kurie skrenda vienodu grei- 
čiu ir į tą pačią pusę. 

Galų gale akinanti saulė ima leistis iš savo aukštybių, pas- 
kui lyg ugnies kamuolys pasirodo jau ties medžių viršūnė- 
mis ir pranyksta; tada prasideda ilga tropikų naktis. Tarsi 
vaivorykštė nutįsta plati Paukščių Tako juosta, daug ryškesnė 
pietų pusrutulyje, o gerai pažįstamį Didieji Grįžulo ratai, ap- 
virtę aukštyn kojom ir nežymūs, rodo, kad šiaurinis pusrutu- 
lis yra kažkur apačioje, po medžių horizontu, 

Gyvenimas stovykloje turėjo dar ir kitų, kur kas mažiau 
idiliškų ypatumų, patvirtinančių Mato Groso nesvetingumą. 
Buvo galima beveik neklystant nustatyti laiką ir vietą tiek miš- 
ke, tiek atvirose seradose pagal tai, kokie vabzdžiai tuo metu 
labiausiai siautėja. Lengviausia būdavo pastebėti sparvas, nes 
jų siurbtuvėliai — tarsi švirkšto adatos. Jos mėgo pavėsį ir, 
žinoma, kraują. Jų ilgis maždaug pusė colio. Jos giminingos 
visur kitur paplitusiems gyliams, akliams ir bimbalams, bet 
ne musėms cėcė, nors tos irgi panašaus būdo, Gintis nuo 
sparvų galėdavai dvejopai: turėdavai apsivilkti storus drabu- 
žius arba išeiti į saulę. 

Su storais drabužiais žmogus prakaituoja, o tuomet aplink 
jį ima spiestis prakaito bitės, kurios mažesnės už medaus bi- 
tes, bet šiaip panašios, su nukarusia trečiąja kojų pora. Lai- 
mė, jos negelia kaip ir daugelis dar smulkesnių rūšių bičių, 
mėgstančių įrėplioti į šnerves, tačiau netrūko ir tokių, ku- 

rios gelia. Nubraukdamas prakaito bičių spiečių, kartu galė- 
davai suerzinti ir paprastą bitę darbininkę, kuri akimirksniu 
paaukodavo ir geluonį, ir gyvybę, lyg pabrėždama tavo klai- 
dą. Be to, buvo ir vapsvų, kurios gali sukelti — ir sukelia — 
stiprų skausmą, prakąsdamos odą, o jei neapdairiai jas nu- 
brauki, tai nedvejodamos ir įgelia, 

Kai sėdi ramiai, ne taip prakaituoji, tačiau patrauki mažy- 
čių vaisinių muselių dėmesį. Nemanykit, kad jos į akis pa- 
tenka netyčia; akys jas tiesiog traukte traukia. Kol iš po vo- 
kų iškrapštai ašarose išmirkusias vienas, kitos panašios mu- 
selės įveikia gynybines plaukų bei sieros užtvaras ir ima dau- 
žytis prie pat ausies būgnelio. Tokia dviguba ataka sveikus 
žmones paverčia mostaguojančiais idiotais, kuriems ašaroja 
akys, ūžia ausyse, o burnoje bei šnervėse pilna neprašytų 
svečių. Aišku, pamostagavęs rankomis ir energingais judesiais 
pavaikęs vabzdžius, suprakaituoji ir priviliojį naujus prakaito 
bičių būrius. Laimė, kad tokių ramybės trikdytojų pasitaiky- 
davo tik kai kur, tikriau, ne visur ir iš jų valdų galėdavai 
pasprukti. 

Tačiau, ištrūkęs iš vienos apsiausties, neretai atsidurdavai 
nepasotinamų pium karalystėje. Jų lervcs gyvena tekančiame 
vandenyje, ypač didesnėse upėse, o suaugę pium gali gana 
toli nukeliauti nuo savo gimimo vietos. Kitaip tariant, jeigu 
aplinkui daug upių ir upelių, vadinasi, be galo daug ir šių 
mašalų šeimos atstovų. Pium gelia į bet kurią nuogą vietą, 
skraido tik saulėje (todėl jų galima išvengti, gėdingai pasi- 
traukus į trobelės tamsą), o atminčiai palieka šimtus kartų už 
save didesnius gumbus, jeigu jūsų kūnas jautriai reaguoja į 
jų dūrius. Net jeigu reakcija Ir silpnesnė, įkąstos vietos niež- 
ti, o po kokių keturių dienų pavirsta mažais juodais sukrešė- 
jusio kraujo taškeliais. 

Laimė, saulei leidžiantis, pium dingsta. Deja, juos tuoj pat 
pakeičia maruim. Įvairiose šalyse šių Culicoides genties uodų 


pavadinimai skirtingi, — kai kur jie vadinami uodais trūk- 
liais. Dažniausiai jie beveik nematomį ir jų įgėlimai nejun- 
tami. Nemalonus niežėjimas — tai įgėlimo pasekmė (gelia jie 


paprastai vakarais) ir organizmo reakcija į antigeną. Koks 
naujokas nieko blogo neįtardamas pavaikšto atraitotom ranko- 
vėm ir staiga ima stebėtis, nuo ko čia jam taip išbėrė rankas, 

Odą nusėja nesuskaičiuojama daugybė ketvirčio colio skers- 
mens raudonų taškelių, ir ji netrukus pradeda peršėti. Todėl 
vakarais būdavo įprasta nusileisti rankoves, susikišti į kojines 
kelnes, užsisagstyti apykakles, o likusius odos plotelius apsi- 
purkšti repelentais. Šitoks atsargumas turėdavo ir trūkumų, 
nes repelentai ne tik nubaidydavo vabzdžius, bet ir suminkš- 
tindavo tušinukų plastmasę. Rašydami, aišku, išsiterliodavome, 
bet tas tik rodė skysčio veiksmingumą. Po kelių savaičių ar 
- mėnesių organizmas ima jau ne taip jautriai reaguoti į vabz- 
džių įkandimus ir vakarais nebereikia sėdėti apsimuturiavus, 
užrašinėjant dienos įvykius aptirpusiu tepančiu tušinuku, 

Naktį, kaip įprasta tropikuose, būriai vabzdžių daužosi į 
žibalines lempas ir galiausiai sudega jų ugnyje. Dideli drugiai 
dažniausiai nudega tik vieną sparną ir paskui šokčioja ratu 
aplink stalą, kol nurimsta, įkritę į kieno nors kavą ar alų. 
Paėjėjęs toliau nuo šviesos į čia pat stūksantį mišką, susiduri 
su Psychodid genties moskitais. Jie mažyčiai ir gali praskris- 
ti pro beveik visų priešmoskitinių tinklelių akutes, tačiau ge- 
lia pakankamai smarkiai. Kuo ilgiau tūnai miške naktį — ty- 
kodamas žvėries ar fotografuodamas su išlaikymu — tuo la- 
biau savo kailiu patiri, kiek čia tų moskitų, ir tuo mažiau 
betiki, kad žvėries laukimas ar fotografavimas turi kokią nors 
prasmę. Tiesa, naktį dar puola uodai, tačiau jie pernelyg ne- 
įkyri. Didžiąją metų dalį net nereikia tinklelio nuo jų apsi- 
ginti. 

Bet tai menka paguoda, nes buvom puolami ne vien iš oro. 
Europoje gamtininkas ramiai sklaido rankomis žolę, jeigu ma- 
no rasiąs ką nors įdomaus. Pietų Amerikoje gamtininkai taip 
nerizikuoja ir praskleidžia augalus peiliu arba lazda. Europie- 
tis su malonumu išsitiesia ant žemės, kai būna pavargęs; Ma- 
to Grose tokia palaima trunka neilgai — vabzdžiai baudžia 
akimirksniu. O erkei įsisiurbti nereikia nė kad atsigultum. 

Erkių čia buvo trijų dydžių. Didžiausios — plokščios, labai 
panašios į blakes, maždaug trijų milimetrų skersmens, kol ne- 
prisisiurbusios ir neišpampusios. Vidutinės ir labiausiai papli- 
tusios — kokio milimetro skersmens, ypač greitos rasti švel- 
niąsias kūno vietas, tačiau gana lengvai ištraukiamos. Ma- 
žiausios atakuodavo ištisais legionais ir labiau mėgo lįsti bū- 
reliais negu po vieną. Iš pat karto jas gali nubraukti ranka, 

bet vėliau ne taip lengva jų atsikratyti. Atsisėdus ant rąsto 
būdavo įdomu ir baugu stebėti, kaip iš abiejų pusių atropoja 
erkės. Iš pradžių jas skrupulingai traiškai nagu, bet toks ko- 
vos būdas duoda mažai naudos ir erkės tiesiog lipte aplimpa. 
Tuomet lieka tik paskubomis rinkti ir mėtyti jas šalin, tokiais 
pat judesiais kaip kad pešant vištą. Manoma, kad erkės ap- 
tinka auką pagal kvapą, šilumą arba virpesius, matyt, kiek- 
viena rūšis tai daro savaip, tačiau neeiliniai jų gabumai mums 
visiems paliko neišdildomą įspūdį, nesvarbu, kokia sistema 
jos naudojosi. 

Stovykla mums, jos gyventojams, atrodė išties didžiulė — 
joje buvo 22 trobelės su bendraisiais, miegamaisiais ir darbo 
kambariais, baseinas, įrengtas užtvenkus upelį, meteorologijos 
aikštelė, vandens bokštas, automobilių stovėjimo aikštelė ir 
mylios ilgumo keliukas į pagrindinį kelią. Vėliau, kai terito- 
rija jau buvo ištrypta, takai išminti, kai nusistovėjo gyvenimo 
ritmas ir stovykla mums tapo antraisiais namais, ji ėmė atro- 
dyti dar didesnė. Kartkartėmis mums pasitaikydavo proga 
skristi virš šio acampamento inglės ir visi apstulbdavome pa- 
matę, kokia ta stovykla iš tikrųjų — nedidelė gyvenvietė me- 
džių karalystėje tarytum salelė bekraščiame vandenyne. Tikrai 
verta pažiūrėti į ją iš viršaus ir pamatyti, kokia ji menka. 

Tada geriau suvoki, ir kokio dydžio yra tyrinėjimui pasi- 
rinktas kvadratas, kurio kraštinės po 20 kilometrų ilgio. Sto- 
vykla buvo įsikūrusi beveik pačiame to kvadrato centre, ir 
buvo manoma, jog tas žemės plotas nei pernelyg didelis deta- 
liam tyrinėjimui, nei pernelyg mažas ar neatspindintis viso 
vaizdo. Bet iš viršaus ši 400 kvadratinių kilometrų, arba 156 
kvadratinių mylių, teritorija atrodydavo visai mažutė, paly- 
ginti su aplink stūksančiu, tūkstančius kvadratinių mylių uži- 
mančiu mišku. Žemėje, ypač prireikus nusigauti į kokį ato- 
kesnį kampelį, ši teritorija atrodydavo pakankamai didelė. Pi- 
kadų tinklas galiausiai palengvino mūsų žygius, tačiau iš pat 
pradžių vaikščioti buvo ne taip paprasta.. Į pirmąsias keliones 
leisdavomės tik gerai išstudijavę aeronuotraukas ir pasiėmę 
kompasus, 

Žmonės, niekada nebuvę tokio dydžio pirmoviniuose miškuo- 
se, čia patekę stebėdavosi, kad taip greit galima prarasti orien- 
taciją. Tą sąlygoja keli nepalankūs faktoriai, Visų pirma, re- 

gėjimo lauką riboja tankus miškas, o jei dienos debesuotos, 
tai nebėra orientyro — saulės. Antra, praktiškai neįmanoma 
eiti tiesiai — dėmesys vis nukrypsta kitur, nes nuolat pasitai- 
ko kliūčių: reikia ką nors peržengti arba nukapoti. Ypač leng- 
va pamesti kryptį pargriuvus, įsidūrus į spygliuotą palmę arba 
einant per pelkę. Daug geriau orientuojasi einantysis iš pas- 
kos, nes jam nereikia kapoti kelią pastojančių krūmų, kuriuos 
aplipusios skruzdėlės, nereikia jų nusirankioti, ieškoti numesto 
peilio, paskui atgauti savitvardos ar visiems kitiems aiškinti, 
kad tas ant žemės gulintis medžio kamienas kiaurai perpuvęs 
ir kad lipant per jį galima įsmukti, kaip ką tik atsitiko jam 
pačiam. 

Nors iš paskos einančiajam geriau sekasi laikytis krypties 
ir orientuotis, tačiau kompasą reikia turėti ir jam. Paėjėjęs 
per mišką įsivaizduojama tiesia linija, o paskui patikrinęs jos 
tiesumą kompasu, visada nustembi. Pirmiausia kyla įtarimas, 
kad kompasas sugedęs arba kad kokia magnetinė anomalija 
iškraipo jo parodymus, ir tik paskui gauni pripažinti, kad 
kompasas visgi tikslus, o žmogaus nuovoka pasibaisėtinai klai- 
dinanti. Šimto jardų atkarpoje žmogus galėdavo apsirikti 90- 
čia laipsnių, ypač jei turėdavo aplenkti kokias kliūtis ar su- 
manydavo šiek tiek pakoreguoti kompaso rodomą kursą. O 
jeigu jis žinodavo, kad, tarkim, kairėje yra upelis, o dešinėje 
nėra nieko, tai jį beveik visuomet nesulaikomai traukdavo 
į kairę, kad ir kaip jis stengdavosi nepasiduoti. Danguje pa- 
klydusius lakūnus traukia skristi į saulę, jei, žinoma, neatsi- 
randa kitokių pagundų. Žemėje pasiklydę keliautojai nejučia 
eis arba važiuos į tą pusę, kur kažkas yra, o ne ten, kur nėra 
nieko, net jeigu tas kažkas ir nepadėtų. Visai taip pat žmonės 
elgdavosi ir Mato Groso pinklėse. Ir nesvarbu, ar vienoda čia 
augalija, ar mišri, laikytis pasirinktos krypties būdavo nepa- 
prastai sunku. 

Po pirmosios žvalgybos, kai, be kita ko, buvo norima išsi- 
aiškinti sunkumų mastą ir kai pasitvirtino, jog“ pikados būtinai 
reikalingos, buvo nuspręsta keletą jų iškirsti. Tai buvo vaikš- 
čiojimo takai, taip pat ir pjūviai per įvairios augalijos zonas, 
įgalinantys surinkti tikslią informaciją apie dirvos keitimąsi, 
augalų rūšis ir panašiai. Kelionės labai palengvėjo, nes pasi- 
darė įmanoma eiti normaliu greičiu. Bet vis tiek reikėjo būti 

atsargiam. Kertant pikadą, iškapojami ir pašalinamį visį me- 
deliai bei kitokie augalai iš siauros pasirinkto kelio juostos. 
Augalai nukertami prie pat žemės patogiu kampu, todėl pi- 
kadoje lieka styroti daugybė grėsmingų kuoliukų. Įsmigęs į 
kulkšnį, toks durklas gali sukelti rimtų pasekmių. O suklupti 
arba, dar blogiau, virsti atbulam ir atsisėsti — mirtinai pavo- 
jinga. Mat išeinamoji anga yra labai jautri tokio pobūdžio su- 
žeidimams, Visu svoriu atsisėdus ant kokio smailaus daikto 
ir jam pataikius į tą silpną vietą, galima mirtinai susižaloti. 
Tikimybė susilaukti tokio dūrio į žarnyną dar labiau padidė- 
ja, kai pikada eina per bambukų zoną. Ten, kur nukapoti šie 
žolinių šeimos atstovai kietais ir tvirtais kotais, griūti pavojin- 
giausia. 

Pikados — tai tarsi kompromisas, juk verčiau tokie keliai 
negu nė kokių, nes norint nutiesti lygius, be jokių kliūčių 
kelius būtų reikėję sugaišti pernelyg daug laiko, Ekspedicijos 
dalyviai turėjo tik džiaugtis tais iškirstais koridoriais, nors ir 
nuolat privalėdavo būti atsargūs, ypač tada, kai pikada ei- 
davo per tankų ir klastingą bambukyną. 

Beje, iš pradžių pikadas kirto anglai. Kompasais nusistaty- 
davo kursą, kompasais tikrindavo tiesumą. Brazilai tik žiūrė- 
davo, kaip jie dirba. Kai anglai pavargo, į darbą kibo brazi- 
lai. Be kompasų, tik retkarčiais atsigręždami žvilgtelėti, jie 
kirto pikadas daug sparčiau ir tiesiau. Dabar žiūrėjo anglai, 
kuriems paskui beliko su širdgėla pripažinti, kad šitas tam- 
siaveidžių, nevalyvų, beraščių brazilų būrelis šį bei tą išmano 
apie savo kraštą. Nieko nuostabaus — juk jie visą amžių gy- 
veno ir medžiojo šiose neįžengiamose Brazilijos vietose ir to- 
dėl galėjo daug ko išmokyti ateivius. O ateiviams kuo sku- 
biausiai reikėjo suvokti bent jau šį faktą. 

Centrinės Brazilijos kaboklai — tai žmonės, apie kuriuos ir 
lengva, ir neįmanoma kalbėti apibendrintai. Rasiniu, vadinasi, 
ir spalvos požiūriu, kaboklai gali būti tiek baltaodžiai, tiek 
juodaodžiai su labai sudėtingu genetiniu paveldimumu, Kiek- 
vienas kaboklas, nesvarbu, kokio kraujo jis turi daugiau — 
negrų, indėnų ar portugalų, — gali būti unikalaus mišinio 
pavyzdys: tarkim, su negro plaukais ir indėno veido bruožais 
arba atvirkščiai. Jau seniai indėnai skaičiuojamį ne milijo- 
nais, o tūkstančiais, tačiau šių dienų brazilai, turintys indėnų 

genų, sudaro nemažą visų gyventojų dalį. Jeigu kas nors ga- 
lėtų tas daleles sudėti, sakykim, po vieną aštuntąją, vieną ket- 
virtąją ir t. t, indėnų proporcija būtų kur kas didesnė. Bet 
priešingai negu Jungtinėse Valstijose, kur bent truputį negrų 
kraujo turintis žmogus laikomas negru,— Brazilijoje indėnas 
pripažįstamas brazilu, jeigu jis tik iš dalies indėnas arba jeigu 
pats nori būti laikomas brazilu. (Aišku, galima ginčytis, kad 
indėnai yra brazilai, tačiau ten niekas nekalba apie Indios 
kaip apie Brasilieros.) Stovykloje keli brazilai dėl neapžėlu- 
sių veidų (indėnams beveik neauga plaukai ant krūtinės ir 
veido), glotnių juodų plaukų ir odos spalvos atrodė beveik 
grynakraujai indėnai, tačiau jie buvo tokie pat brazilai kaip 
ir prezidentas. Žinoma, ir jų kultūra buvo grynai braziliška, 

Ir vis dėlto, kaipo džiunglių gyventojai, kaboklai turį daug 
įindėniškumo jau vien todėl, kad gyvena ir naudojasi ta pačia 
teritorija. Beveik visi stovyklos brazilai puikiai žvejodavo, 
nors, tiesa, vieni kiek geriau, kiti kiek prasčiau. Be meškerės, 
vien išsukę virš galvos ir numetę į vandenį valą, jie pajus- 
davo, kada reikia užkirsti, ir akimirksniu ištraukdavo žuvį į 
krantą. Jie pamatydavo žuvį vandenyje, o pamatę sustodavo 
kaip įbesti. Kad ir kaip įdėmiai spoksodavo prisimerkęs ang- 
las, vis tiek nepamatydavo tos pačios žuvies, nors ji jam bū- 
davo rodoma pirštu. Kaboklai žinojo, kur reikia užmesti jauką, 
kad žuvis nematytų žvejo. 

Juos žavėdavo didingi gražūs medžiai. Pamačius miške bū- 
relį karštai šnekučiuojančių brazilų užverstomis į viršų gal- 
vomis, pirmiausia kildavo mintis, kad jie žiūrį į kokius nors 
gyvūnus, pavyzdžiui, porelę beždžionių kapucinų arba į kokį 
keturių pėdų ilgumo vapsvų lizdą. Bet dažniausiai būdavo gė- 
rimasi pačiu medžiu — jo tiesiu kamienu ar nuostabiais žie- 
dais. Jie žinojo ne tik kiekvieno medžio pavadinimą, bet ir 
savybes: vieni atsparūs drėgmei ar termitams, kiti tinkamį len- 
toms, į trečius nelenda vinys, ketvirti gerai dega. Miškas tiems 
brazilams, kaip ir indėnams, buvo tarytum savitarnos parduo- 
tuvė, pilna įvairiausių gėrybių — tik imk ir neškis. Botaniniu 
požiūriu kai kurie iš jų turėjo tiesiog antgamtišką sistematikos 
pojūtį ir teisingai sugrupuodavo augalus vien todėl, kad šie 
atrodydavo jiems giminingi, 

Dažnai sakoma, kad Brazilijoje nėra rasinių barjerų. Tačiau 
barjerai neabejotinai egzistuoja, tik jie labiau susiję su klasine 
struktūra negu su paprastu žmonių skirstymu į baltuosius ir 
juoduosius, būdingu kai kurioms kitoms šalims. Neturtingie- 
siems sluoksniams paprastai priklauso žmonės, turintys dau- 
giau indėnų ar negrų kraujo, tai yra tie, kurie visuomet sto- 
vėjo ant žemiausios visuomenės laiptų pakopos. „Ar gali negras 
tapti jūsų valstybės vadovu?“ — kartą paklausėme. „O taip, 


jam nebus daroma jokių kliūčių.“ — „Ar kada nors negras 
taps prezidentu?“ — „Žinoma ne, nes neturės reikiamo išsila- 
vinimo.“ 


Anksčiau negrai negaudavo jokio išsilavinimo ir, žinoma, 
buvo labai neturtingi. Sena taisyklė galioja ir šiomis dienomis. 
Pasižvalgykite bet kurioje įstaigoje ir įsitikinsite, kad kuo 
aukštesnes pareigas užima žmogus, tuo baltesnė jo odos spal- 
va. Visi šlavėjai juodi, bosai — balti. Tik tokių beklasių pro- 
fesijų, kaip kad taksi vairuotojai galima pamatyti tiek vienų, 
tiek kitų, bet apskritai — kuo mažiau viliojantis postas, tuo 
mažiau tikėtina, kad jį užima baltasis. Šis bendras dėsnis ga- 
lioja visoje šalyje. Troškimas gyventi rytinėje pakrantėje be- 
veik toks pat visuotinis kaip ir aistringas futbolo pomėgis, o 
tai sąlygoja nepalankų požiūrį į neišvystytus rajonus. Kaip 
tik todėl dauguma Aragarse, Šavantinoje ir kelio tiesėjų bri- 
gadose matytų veidų buvo tamsūs. Tokie žmonės buvo pasam- 
dyti ir į stovyklą. Tai buvo tikri kaboklai, patys neturtingiausi 
iš visų, be to, niekada gyvenime nematę didelio miesto. (Žoa- 
nas pradėjo naudotis peiliu ir šakute tik apsilankęs sostinėje. 
Ten jį buvo nusiuntusi ekspedicija.) Daugelis jų buvo nemo- 
kyti, todėl neturėjo galimybės prasimušti aukščiau. Didžiuo- 
siuose miestuose jie nebūtų pritapę ir greičiausiai būtų virtę 
antros rūšies gyventojais, nes nebūtų sugebėję prisiderinti prie 
neįprastos aplinkos. Užtat Mato Grose jie būdavo nepamaino- 
mi, kai reikėdavo įsliuogti į medį ir nuskinti, beje, jų pačių 
pastebėtą orchidėją, iškasti duobę dirvožemio tyrimams ar pa- 
daryti priedangą nuo lietaus. Kalbos barjeras nesukliudė ang- 
lams pajusti pagarbą daugumai tų atsitiktinių partnerių ir su- 
prasti, kiek daug gali duoti šie nieko neturintys žmonės, 

Užuot mokę tuos dvidešimt brazilų anglų kalbos, visi anglai 
turėjo šiek tiek pramokti portugališkai, Ankstesni nuogąstavi- 

mai, kaip reikės nurodinėti brazilams, kad jie rinktų vien grai- 
žažiedžius, išvalytų variklio žvakes, nupirktų porą dildžių ar 
virtų mažiau pupų, greit išsisklaidė, nes susiformavo mišri 
kalba, turinti labai nedaug žodžių, kuriuos aiškiai artikuliuojant 
būdavo ne tik šūkčiojama, bet ir perteikiama prasmė. Moks- 
lininkas ir jo padėjėjas brazilas galėdavo iškeliauti visai die- 
nai, mokėdami vos kelis abiem suprantamus žodžius, tačiau 
juodu sugrįždavo į valias prisišnekėję. Anglus brazilai supras- 
davo gana neblogai, nors taip ir neišmoko jų kalbos. Anglas, 
mokėdamas dešimtį portugališkų žodžių, galėdavo kalbėti iš- 
raiškingai. Mokėdamas šimtą — sklandžiai. O brazilai suma- 
niai, triukšmingai ir tiksliai išsiaiškindavo visa kita. 

Šiaip ar taip, mokslininkai iš Anglijos, užtrukę kelionėje 
savaitę, o kai kurie net ilgiau, atvyko į stovyklą, kur vėliau 
prie jų prisidėjo ir jų kolegos brazilai. Jie atvyko į šį džiung- 
lių kampelį, į šią vienišą oazę dirbti savo darbo — vieni turė- 
dami įrankius, kiti — be jų. Čia jie džiaugėsi parinkta vieta 
ir kentė entomologines kančias. Čia jie iš pradžių šaipėsi iš 
virtų ryžių bei pupų, o paskui jau godžiai šveitė šį pagrin- 
dinį visų patiekalų garnyrą. Jie išmoko ir mielai naudojosi 
struktūriniu Mato Groso žodynu. Jie kirto pikadas ir paskui 
jomis vaikščiojo, nešdamiesi kas grąžtus, kas žiūronus, kas 
"spąstus arba augalų spaustuvus — nelygu, kokia kieno mokslo 
šaka. Su kiekvienu būtinai eidavo brazilas, sudomintas naujo 
pobūdžio veiklos. Vakarais jie arba grįždavo prieš sutemstant 
(temdavo pusę septynių), arba likdavo nakvoti viename iš sto- 
vyklos filialų, kurie buvo ne tokie ištaigingi, bet arčiau darbo 
vietos. Ilgi tropikų vakarai, aišku, jeigu užmiršime besiblaš-. 
kančius vabzdžius ir jų polinkį į susideginimą, labai pravers- 
davo dienos darbams aprašyti, o tie užrašai bus faktinė me- 
džiaga leidiniams, kurie vėliau išvys dienos šviesą. 


3. Indėnai 


Karališkosios draugijos rekomendacija saugotis indėnų ir 


mažiau kaip po šešis iš stovyklos nevaikščioti netrukus buvo 
pamiršta, nes paaiškėjo, kad apylinkėse tų indėnų nėra. Iš 

tikrųjų 50 mylių spinduliu niekam neteko sutikti nė vieno in- 
dėno — nei taikaus, nei dar vis karingai nusiteikusio. Tačiau 
sveikas protas reikalavo, kad žmonės informuotų vieni kitus, 
kur numatę eiti, ir pernelyg toli vienas nuo kito neatsiskirtų. 
Ne indėnai, o pati vietovė kėlė pavojų, ir menkiausia nesėkmė, 
ištikusi kam nors pasukus į šalį nuo išminto pikados tako, 
galėjo labai liūdnai baigtis. Juk galų gale čia tropikai, 
kur fiziologinio išsekimo ilgai laukti nereikia. 

Aš pats tai patyriau savo kailiu, kai nusprendžiau pėsčias 
nueiti 30 mylių nuo Suja Misu iki mūsų stovyklos. Iškeliavau 
ne tik kaip reikiant atsigėręs, bet ir pasiėmęs didelį butelį 
vandens. Be to, žinojau, kad po poros valandų eisiu pro Su- 
jazinjaus upelį, kurio vanduo tinkamas gerti. Ten aš vėl iki 
soties atsigėriau ir prisipyliau butelį. Viskas klojosi kuo pui- 
kiausiai, kol iš pavėsingo keliuko išėjau į pagrindinį kelią, tuo 
dienos metu smarkiai kepinamą saulės. Butelys netrukus iš- 
tuštėjo, o rankos nustojo prakaituoti. Kelias kirto kelis itin 
vangius upeliūkščius, sruvenančius iš dvokiančių, beužankančių 
balų, kurias nežinia kodėl buvo palikę darbininkai. Violetinio 
atspalvio vanduo tuose upeliūkščiuose buvo tarytum riebaluo- 
tas, o kelmai balose — supuvę ir pajuodę, nes gulėjo ant 
drėgnos, dumblinos ir burbuliuojančios žemės. Gerti iš tokio 
purvyno būtų buvusi aukščiausio laipsnio beprotybė. Iš pradžių 
atrodė labai lengva praeiti pro tą stovintį vandenį ir nužy- 
giuoti dar penketą mylių. Bet nesustoti prie kito tokio vandens 
telkinio jau nebegalėjau. Šis buvo netgi dar nešvaresnis už 
kitus — pilnas moskitų lervų, drumzlinas ir bjaurus visais at- 
žvilgiais, tačiau nebeįstengiau susivaldyti: gėriau kiek tilpo, 
įr prakaitas vėl išmušė delnus. 

Vėliau, kai iš pakelės dingo netgi tas šleikštus stovintis 
vanduo, kai vėmulys ėmė rungtis su troškuliu, aš atsiguliau 
ant kelio. Žemė sukosi čia į vieną, čia į kitą pusę, ir tik po 
kurio laiko vėl pajutau, kad mane kandžioja skruzdėlės ir 
spaudžia aštrūs grumstai. Eiti toliau buvo neapsakomai sunku, 
vis labiau kankino troškulys, vis dažniau griūdavau ant že- 
mės, kol pagaliau stovykla, mieloji stovykla, pasirodė neto- 
liese ir jos artumas suteikė naujų jėgų. 

Siaubinga praėjusių valandų realybė pranyko, kai akimirks- 
niu išmaukiau porą butelių alaus, bet išmėginimas visgi buvo 

rūstus. Įspūdingiausia, kad taip greit, nenuėjus nė 30 mylių, 
sutriko normali medžiagų apykaita. Važinėdami automobiliais, 
mes retkarčiais užtikdavome tokių pėsčiųjų (jeigu galima taip 
pavadinti žmones, einančius tuo keliu ištisas dienas ir nepa- 
žįstančius jokių susisiekimo priemonių), netekusių daug van- 
dens ir gulinčių šalikelėje, kaip kad aš gulėjau. Vanduo be 
druskų tokiais atvejais gali smarkiai pakenkti, nes organizmas 
būna netekęs kaip tik druskų. Be saiko gerti vandenį taip pat 
gali būti pavojinga, todėl tais žmonėmis mes atitinkamai pasi- 
rūpindavome. O jie mums būdavo tarsi koks priminimas, jog 
aplinka gali pražudyti. Kita vertus, jų tolimi žygiai tik pa- 
tvirtindavo, kad joks kitas pavojus negresia. Visi indėnai iš 
kelio apylinkių buvo pasitraukę. 

Išlikusieji indėnai sudarė tarsi tris grupes. Vieni gyveno 
savo tradiciniuose kaimeliuose, tačiau ten jų apgailėtinas eg- 
zistavimas labai jau skyrėsi nuo ankstesnio gyvenimo būdo, 
neskaitant tų genčių, su kuriomis dar nebuvo užmegzti kon- 
taktai ir kurios, matyt, gyveno kaip gyvenusios. Kiti — Na- 
cionaliniame Šingaus parke, kurį buvo įkūrę broliai Vilas Bo- 
jai Ir kur pagal įstatymus indėnai turėjo gyventi daug- 
maž įprastomis sąlygomis. O dar kiti buvo misionierių ran- 
kose kaip kad didžioji dalis šavantės genties. Kiekviena iš tų 
trijų grupių buvo savotiškų globėjų įtakoje — valstybės, au- 
tokratijos ar katalikų bažnyčios. Visose trijose buvo baltųjų 
žmonių, vangiai ar net visiškai atmestinai atliekančių tarpi- 
ninkų funkcijas tarp indėnų ir aplinkinio pasaulio. Laisvų in- 
dėnų prie Sera du Ronkadoro jau nebuvo. Tie laikai buvo 
praėję negrįžtamai. 

Spėliojimus, kad laisvų indėnų dar turėtų būti tame krašte, 
kur jie taip ilgai viešpatavo, iš dalies sukėlė vienos ankstes- 
nės britų ekspedicijos likimas. 1961 metais Ričardas Meisonas, 
Džonas Hemingas ir Kristoferis Lembertas tyrinėjo teritoriją 
į rytus nuo Kašimbaus. Juos irgi iš dalies finansavo Karališ- 
koji geografų draugija. Jiems visi garantavo — ypač tie, ku- 
rie pažinojo Kašimbų ir reguliariai skraidė į tą rajoną, — kad 
čia indėnai negyvena. Mat jau buvo praėję Foseto laikai, kai 
indėnai neginčijamai šeimininkavo prie Šingaus ir už jo esan- 
čiuose plotuose, buvo sukurtas aviabazių tinklas (viena iš 
jų — Kašimbuje), o broliai Vilas Bojai ramiai gyveno drauge 

su indėnais. Štai tokiu metu Ričardas Meisonas su dviem ki- 
tais gavo leidimą bei paskatinimą nubraižyti Iririo ištakų že- 
mėlapį ir nuplaukti pasroviui iki Amazonės. Kartu su Brazi- 
lijos geografijos instituto darbuotojais ir keliais pasamdytais 
brazilais jie iškirto trisdešimties mylių pikadą nuo Kašimbaus 
iki tinkamo intako. Ten jie dirbo ir dažnai vaikščiodavo tuo 
taku į Kašimbaus aerodromą atsinešti maisto bei instrumentų 
ar kokiais būsimos kelionės reikalais, 

Vieną ankstų rytą, kai Džonas Hemingas buvo išvykęs tar- 
tis, kad į jų stovyklą prie upės parašiutu būtų nuleista atsargų 
siunta, 26-rių metų medicinos studentas Ričardas Meisonas 
iškeliavo ta gerai išvaikščiota pikada. Už dešimties mylių nuo 
Kašimbaus buvo atviras ir šviesus kampos lopinėlis. Kai Ri- 
čardas Meisonas perėjo jį ir įžengė į miško tamsą, būrelis 
tykojusių indėnų jį akimirksniu nužudė. Vieta buvo itin puiki 
pasalai. Indėnai laukė ten gana ilgai, pasidėję savo mantą ant 
žemės. Paleidę į Meisoną strėles ir pribaigę jį lazdomis, tas 
strėles, lazdas ir ilgą lanką paliko šalia jo. Ekspedicijos daly- 
viai surado jį ir parnešė į Kašimbų. Nematomiems indėnams 
buvo palikta taikių dovanų, o strėlės bei lazdos perduotos bro- 
liams Vilas Bojams. Nustatyti, kokiai žinomai genčiai priklau- 
sė tie ginklai, nepavyko, tačiau manyta, kad jie galėjo būti 
kran-akororės indėnų. 

Šiaip ar taip, jeigu Meisono nužudymas buvo įspėjimas ki- 
tiems nekišti į tą rajoną nosies, tai indėnai savo tikslą pasie- 
kė. Valdžia pasidarė labai jautri Iririo ištakų atžvilgiu, todėl 
gauti leidimą į jas dabar labai sunku ar netgi visiškai neįma- 
noma. Dėl vieno anglo mirties apskritai labai padidėjo val- 
džios jautrumas, nors dar viena žmogžudystė kur kitur, saky- 
kim, jeigu baltasis būtų nužudęs baltąjį Rio de Žaneire, tokios 
reakcijos nebūtų sukėlusi. Norėtųsi tikėti, kad po Ričardo Mei- 
sono mirties santykiai su indėnais nepasidarė dar pavojingesni 
pastariesiems. Kad ir kas atsitiko 1961 metais, kitai anglų gru- 
pei kertant pikadas panašiame krašte 1967 m. ir 1968 m., to- 
kių incidentų nebuvo. Ne todėl, kad tose vietose indėnų ne- 
pastebėta. Tiesiog indėnai ten nebegyveno. 

Šavantės indėnai, kuriuos matėme slampinėjančius po Šavan- 
tiną ir kaulijančius kulkų ar kabliukų, turbūt ateidavo iš 
artimiausio kaimelio — aldėjos, esančios Areonišo ir Rio das 

Mortės santakoje už kokių 25 mylių į rytus nuo Šavantinos. 
Šiai maždaug 200 indėnų bendruomenei iš pradžių buvo pa- 
žadėtas didelis plotas medžioklei. Bet jis smarkiai sumažėjo, 
nes kiekvienas naujas žemvaldys dalį užgrobdavo. Kartkartė- 
mis, dažniausiai prieš pat liūčių sezoną arba tuoj po jo, bū- 
relis aldėjos indėnų išsirengia pamedžioti, kol dar turi šiokį 
tokį plotelį, nors tenykščius žvėris gerokai išnaikinę atėjūnai, 
Tų Žygių metu indėnai visuomet pasistato nedidelius, į avilius 
panašius būstus — tiesiog ant plono medinio rėmo užmeta 
keletą palmių lapų. Šitckią laikiną stovyklą indėnai buvo įsi- 
rengę ir už poros mylių nuo Šavantinos, — iš čia būdavo 
patogu vaikščioti į miestą, tačiau aldėja prie Areonišo visgi 
buvo vieninteliai tikrieji jų namai. 

Ta aldėja buvo priskirta Indėnų globos tarnybai, 1968 me- 
tais viešai diskredituotai organizacijai. Tipiškame brazilų būs- 
te — prastoje plaušamolio trobelėje — gyveno nuolatinis glo- 
bėjas, be galo simpatingas žmogus, kuris savo skurdžiu 
gyvenimu galėjo prilygti tik indėnams. Jis turėjo penkis vai- 
kus. Jie visi buvo neapsakomai gražūs, visi basi, visi beraš- 
čiai. Galbūt tam žmogui ir buvo skirta kokių 10 svarų ster- 
lingų mėnesinė alga, tačiau tikrai neatrodė, kad jis ją gauna. 
Nerakinamoje trobelėje gulėjo dulkina krūva nei itin bran- 
gių, Dei reikalingų vaistų. Globėjas nebuvo už juos atsakin- 
gas — teoriškai aldėją retkarčiais turėdavo aplankyti medi- 
cinos sesuo. O jis privalėjo žiūrėti, kad niekas nesikėsintų į 
indėnų žemes, palaikyti santaiką tarp pačių indėnų, raportuoti 
apie jų būklę, šauktis, kai reikia, pagalbos, būti tarpininku 
tarp indėnų bendruomenės ir civilizacijos. Kol jis būdavo už- 
siėmęs šitais reikalais, jo vaikai didelėmis akimis tyliai slan- 
kiodavo pavėsiais, o paskui užmigdavo tiesiog ant grindų. 

Aldėja buvo įsikūrusi šiauriniame, o globėjas — pietiniame 
drumzlino Areonišo krante. Pirmą sykį ten buvau nuvykęs su 
antruoju ekspedicijos gydytoju Džonu Gijebo. Jis norėjo su- 
rinkti— tik pamanykit — kiekvieno kaimelyje gyvenančio ša- 
vantės indėno visos paros šlapimą. Nuo Šavantinos mes 
leidomės pasroviui, išsinuomoję iš rąsto išskaptuotą kanoją, 
kuri įnirtingai priešinosi mūsų pavargusiems raumenims, ta- 
čiau vandenį leido kuo puikiausiai. Galų gale guviai tarsi dvi- 
pirščiai tinginiai iššokome iš to įkyrėjusio laivo pareikšti pa- 

garbos liūdnajam globėjui. Paskui vėl susėdome į kanoją ir 
nuplaukėme skersai Areonišo į kaimelį. Iš stovyklos su mumis 
plaukė brazilas, kuris turėjo atstoti tiek gidą, tiek vertėją iš 
indėniškojo portugaiį kalbos varianto į angliškąjį. Jis pakan- 
kamai gerai mokėjo abu. 

Pirmąkart eidami į indėnų kaimelį mudu su Džonu jautėmės 
kiek nedrąsiai ir buvom pasiryžę elgtis taip, kad jiems įtiktu- 
me. Mes. tylėsime, jeigu jie tylės. Mes leisime jiems duoti 
toną. Netrukus priešakyje ant tako pasirodė keli indėnai, bet 
atsitiko taip, kad būtent mes pirmį kreipėmės į juos. Mūsų 
brazilas, vardu Taituba, apie kurį dar bus pasakojama vėliau, 
juos pažinęs suklykė ir net susirietė iš džiaugsmo. Jis ilgai 
negalėjo atgauti žado, o atgavęs išvadino indėnus pe de ma- 
caco („beždžionės koja“ — įprastas indėnų užgaulus posakis). 
Užuot tuoj pat užmušę jį lazdomis, indėnai draugiškai apglėbė 
jo pečius. 

Takas nuo upės ėjo per bananų giraitę, paskui pro urucu 
krūmus (jų ankštis sugrūdus, gaunamį ryškiai raudoni veido 
dažai), pro manijokų laukus link ratu stovinčių namukų. Tai 
ir buvo aldėja. Rato centre buvo didžiulis sausos rudos žemės 
plotas, o priešais kiekvieną trobelę degė nedidelis laužas; dū- 
mai be vėjo kilo stačiai į dangų. Veikiai mūsų būrelio šur- 
mulys nutilo, nes pamatėme, kad čia žmonės sunkiai serga. Vai- 
kų buvo nedaug, ir visi kažkokie apatiški. Moterys atrodė ne- 
tvarkingos, dauguma jų sėdėjo nieko neveikdamos. Staiga pa- 
jutome, kokią neviltį kelia šis kaimas. Taituba mus supažin- 
dino su vadu — liūdnu, neveikliu jaunuoliu, kuris abejingai 
leido Džonui apžiūrėti ligonius ir surinkti paros šlapimą iš 
visų sveikų suaugusių vyrų. 

Įėjus į trobelių vidų iš pradžių nieko nebuvo matyti. Tan- 
kiai supinti palmių lapai beveik nepraleido saulės, tik kur 
ne kur tiesus spindulys buvo suradęs plyšį, o durų angos 
buvo nepaprastai mažos, Kiekvienoje trobelėje girdėjosi kosu- 
lys ir sunkus alsavimas, tačiau iš tų garsų negalėjai suprasti, 
kiek viduje žmonių. Dauguma jų gulėjo lovose, ne hamakuo- 
se, daugelio veidai žvilgėjo nuo prakaito. (Tamsoje tuos žvil- 
gančius buvo lengviau įžiūrėti) Pasak Džono, nustatyti diag- 
nozę buvo nesunku — be kitokių negalavimų, jie visi sirgo 
maliarija; jis lengvai užčiuopė didžiules, sukietėjusias blužnis. 


Naujasis kelias perskros mišką tarsi dvidešimtojo amžiaus chirur- 
ginis peilis 


Skruzdėlės vikriai apninka kokį krūmą, susmulkina jį į mažus ga- 
balėlius ir bežiūrint susineša į savo požeminę buveinę 


Orchidėjos 


Koralinis aspidas — maža, nepaprastai graži ir nuodinga gyvatė 

Stovykla mums, jos gyventojams, atrodė didžiulė ir svarbi. O skrisda- 
mi virš jos lėktuvu, pamatydavome, kad ji — tik taškelis žalumos 
jūroje, plonyte gija sujungtas su pagrindiniu keliu 


Kuarupas — šventė, rengiama baigiant gedėti mirusiųjų. Vyrai pu- 
čia šventas dūdas, kurių garsai išvaro piktąsias dvasias 


Baltasis garnys 


Vyresnės moterys, pagaminusios valgių iš žuvų, manijokų ir riešu- 
tų, laukia, kol baigsis apeigos, tada pavaišins svečius 


Pororio kaimo indėnai mojavo mums, rodydami netoliese esantį 
tūpimo taką 

Diauarunas — pagrindinis Nacionalinio Šingaus parko postas... 
Vabalai raganosiai 


Nacionalinio Šingaus parko gyventojas 

Cukuhamajų vyrai nešioja į apatinę lūpą įspraustą plokštelę, to- 
dėl negali rūkyti cigarečių. Moterys plokštelių nenešioja, tačiau 
irgi rūko tik pypkes... 


Iki šiol indėnai žvejoja taip kaip senais laikais: užtveria upę, ap- 
svaigina žuvis augaliniais nuodais ir laukia, kol jos išplauks į pa- 


viršių kiek tolėliau pasroviui. Tik dabar upė kartais užtveriama nai- 
loniniu tinklu 

Šingaus ištakos — tai daugybė upių, kurios visos teka į šiaurę, pa- 
klusdamos tolimosios Amazonės valiai 


Ji gyvena prie Aragvajos upės ir kasdien gali vaikščioti po mišką, 
skinti orchidėjas, grožėtis milžiniškomis peteliškėmis, ryškiaspal- 
viais žiedais. O kaip atrodys tas kraštas, kai ji bus sena? 


Pium buvo negailestingi; netgi objektyvas nepajėgė „sustabdyti“ 
jų, apspitusių autoriaus galvą 


Ilgais ir šiltais tropikų vakarais būdavo nepaprastai malonu pasė- 
dėti bendroje trobelėje 


Buvo lietaus sezono pradžia — pati maliarijos kulminacija. 
Ja sirgo vaikai, suaugusieji, senukai ir netgi keletas kūdikių. 
Viena moteris buvo taip sunykusi, jog negalėjo paeiti; atro- 
dė, kad po susiraukšlėjusia oda ir gyslotomis krūtimis daugiau 
nieko nėra, vien tik blužnis. „Lyg į batą durtum“, — pasakė 
Džonas, mėgindamas įšvirkšti jai vaistų. 

Išbaigęs antimaliarinį chlorochininą ir padaręs viską, ką ga- 
lėjo tose tvankiose, ligų pritvinkusiose trobelėse, Džonas pra- 
dėjo rinkti šlapimą. Ne per seniausiai iš šavantės indėnų buvo 
renkamos vien strėlės, o dabar — mainais už kabliukus, nai- 
loninį valą ir žibintuvėlių baterijas — vyrai šlapinosi į polieti- 
leninius maišelius. Kas dvi valandos Džonas suduodavo į ge- 
ležinį gongą, ir visi šavantės vyrai atšlepsendavo pas mus 
nešini maišeliais su skaidriu geltonu skysčiu. (Beveik visi. Kai 
kurie buvo išėję pažvejoti.) Kas dvi valandas mudu su Džonu 
ankštoje tvankioje trobelėje perpildavome jų duoklę į dides- 
nius indus, atskirus kiekvienam žmogui. 

Po kiekvieno raundo mūsų trobelė darėsi vis nešvaresnė, 
tačiau tie tyrimai buvo reikalingi dėl vienos įdomios priežas- 
ties. Mokslininkas, tyrinėjęs vajanos genties indėnus Surina- 
me, nustatė, kad jų paros šlapime yra 30 ar net 40 procentų 
mažiau 17-hidroksikortikosteroidų (hormonų, kurių išsiskyrimas 
padidėja streso būsenoje) negu normalių suaugusių Glazgo 
gyventojų šlapime. Džonas Gijebo norėjo patikrinti Brazilijos 
indėnus ir palyginti ne su anglais, gyvenančiais namie, Glaz- 
gove, o su tais, kurie gyveno indėnų krašte. Todėl mums vi- 
siems teko atlikti tą procedūrą, nors mainais negavome nei 
karolių, nei kabliukų. (Džono darbo rezultatai buvo netikėti, 
Indėnų ir Brazilijoje dirbančių anglų išskiriamas stresinių hor- 
monų kiekis buvo beveik vienodas, tačiau skirtumas tarp na- 
mie ir svetur gyvenančių anglų buvo didelis. Brazilijoje tų 
hormonų jų šlapime buvo rasta mažiau negu triukšmingoje 
Britanijoje.) 

Kai praėjo ilga Areonišo para, kai nuskambėjo paskutinis 
gongas ir šešiasdešimt vienas galonas šavantės šlapimo buvo 
gana sėkmingai suneštas į mūsų trobelę, liko padaryti pasku- 
tinį ir ne mažiau malonų darbą — išmatuoti kiekvieno indėno 
šlapimo kiekį ir po 10 kubinių centimetrų supilstyti į buteliu- 
kus būsimai analizei. Galų gale išpylėme lauk tai, kas buvo 

"hereikalinga, ir vabzdžiai, baisiausiai zvimbdami, apspito gau- 
siai palietą skystį. 

' Tie dvidešimt du vyrai, kurie tiek sykių ėjo į mūsų trobe- 
lę, buvo sveiki. Jų linksmumas neatspindėjo tikros padėties, 
nes dauguma indėnų aldėjoje smarkiai sirgo. Indėnai dėvėjo 
skarmalus, kuriuos, matyt, rasdavo išmestus Šavantinoje. Nė 
vienuose namuose nematėme nei lankų, nei strėlių. Negausūs 
somos ir, žinoma, niekas nežaidė futbolo tarp stulpų, kuriuos 
buvo įkasusi IGT abiejuose dulkėtos aikštės galuose, Pasak 
liūdnojo jų globėjo, žmonių skaičius vis mažėjo, nes gimdavo 
labai nedaug vaikų. Kaimelis buvo išties niūrus, ir netrukus 
mes atsisveikinome su tuo žmogumi ir jo penkiomis šviesia- 
akėmis atžalomis. Taip pat atsisveikinome su dvidešimt dviem 
indėnais, pažadėję jiems atsiųsti futbolo kamuolį, nors Džonas 
paskui ir suabejojo: „Dievai žino, kaip tai paveiks jų blužnis.“ 
Vyrai padėkojo, nustūmė mūsų valtį į vandenį ir netgi išva- 
dino mus pe de macaco, tačiau Taituba, Džonas ir aš, grįždami 
į Šavantiną, vengėme kalbėti apie ką tik aplankytą indėnų 
gyvenvietę ir didžiumą kelio susimąstę tylėjome. 

Kai po penkiasdešimt aštuonerių vis mažėjančios atsako- 
mybės metų Indėnų globos tarnyba 1968 m. buvo pagaliau 
paleista, atsirado nauja organizacija, kuriai vadovavo nauji 
žmonės. Nacionalinio indėnų fondo įsteigimas buvo sutiktas 
su nauja viltimi. Aišku, kaimelis prie Areonišo upės atrodė 
daug geriau, kai apsilankiau jame, vėlgi kartu su Taituba, po 
kokių pusantrų metų. Naujasis valdžios atstovas aiškiai turėjo 
daugiau pinigų ir daugiau galios. Jis plaukiojo motorine val- 
timi. Sandėlis buvo pilnas maisto. Medikamentai labiau atitl- 
ko tikruosius poreikius. O svarbiausia, kad aldėjoje dabar ra- 
dome sveikus žmones. Žinoma, buvo ne maliarijos metas, 
tačiau aplinkui lakstantys ir šunis erzinantys kresni vaikiūkš- 
čiai džiugino akį. Buvo malonu be jokio šleikštulio landžioti 
po indėnų trobeles. Atvežtos dovanos — degtukai, tabakas ir 
valas — buvo išgraibstytos vos tik atvykome. Kaimelį lan- 
kydavo netgi kunigas. Jis rūpinosi, kad indėnams būtų lei- 
džiama medžioti gretimose, jiems jau nepriklausančiose že- 
mėse, nes naujieji kolonistai vis labiau stūmė indėnus į siaurą 
Iuoželį palei aldėją. 

Šįsyk mes irgi turėjome motorinę valtį, ir trys jauni šavantės 
indėnai iš aldėjos plaukė kartu su mumis į Šavantiną. Upė 
visuomet turi paruošusi kokią klastą lengvai pažeidžiamoms 
sraigto mentėms. Joje pilna akmenų ir seklumų, per potvynį 
atplukdytų rąstų. Be to, yra slenksčių, kur upė garsiai kun- 
kuliuoja, o valčiai keičiant greitį, ima vaitoti motoras ir srau- 
nus vanduo grasina ją apsukti. Puikiai pažįstantys upę indė- 
nai stovėjo pirmagalyje, rodydami kur plaukti. Vanduo jau 
buvo praradęs savo rudai žalią spalvą, nes besileidžianti saulė 
buvo nudryžavusi jo paviršių akinamais atspindžiais, o kai ji 
pasislėpė už medžių ir stojo šilta naktis, upė pasidarė visiškai 
juoda. Indėnai kvatojo, gerkline kalba pasakojo visokius nuo- 
tykius. Tą valandą jie vėl buvo karaliai savo valdose. Tik 
Šavantinoje, kai mūsų valtis įsirėžė į smėlėtą krantą, jie nuti- 
lo. Netrukus mes išsiskyrėme, ir daugiau niekada neteko jų 
sutikti. 

Tiek apie porą šimtų indėnų, kuriais taip uoliai rūpinasi 
valstybė. Jie turi tik sunaikintos kultūros likučius ir daugiau 
nieko. Jie dar turi šiokią tokią teritoriją, bet greitai neteks ir 
jos. Gal vyriausybė ką nors ir daro dėl jų, bet to visiškai 
nematyti, abejonių nekelia tik vyriausybės troškimas, kad jie 
vienaip ar kitaip kuo greičiau pasidarytų brazilais. Šiuo metu 
jie nei indėnai, nei brazilai. Jie nyksta egzistuodami tarp dvie- 
jų pasaulių — prašo dvidešimtąjį amžių išmaldos, o paskui vėl 
grįžta į praeitį. Niekas jų nelavina ir netgi nepapasakoja apie 
tai, kas dedasi jų krašte. Jie nueina į Šavantiną, o paskui vėl 
grįžta namo. Tik dvidešimt septyneri metai praėję nuo to lai- 
ko, kai baltieji žmonės šavantės indėnams pirmąsyk paspaudė 
rankas, kai jų kariai buvo galutinai numalšinti. Nedaugelis mena 
tas dienas, nes beveik visi senesnieji indėnai jau mirę. Jaunieji 
žino tik tiek, kad jie gyvena trobelių rate prie Areonišo upės 
ir kad nelabai turi ką veikti, nebent retkarčiais pameškerioti 
ir pakaulyti kabliukų, kai žuvis nutraukia valą. 

Kiek kitokia tvarka yra 8000 kvadratinių mylių Nacionali- 
niame Šingaus parke. Beveik 200 mylių ilgio ir 50 mylių plo- 
čio teritorija indėnams buvo atiducta kaip tik laiku, nors, at- 
rodytų, šiame Brazilijos krašte žemės yra pakankamai. Parkas 
dydžiu prilygsta Velsui, tačiau yra mažesnis už Merilendo ar 
Vermonto valstijas ir užima tik penkiasdešimtąją dalį Mato 

Groso valstijos. Tai vienintelė didesnė teritorija šalyje, palik- 
ta grynai indėnams, ir čia jų gyvena maždaug 1700. Kiek lei- 
džia sąlygos, jie gyvena savitą gyvenimą, bet įvyksta ir susi- 
dūrimų tarp genčių, ir niekas nepaneigs, jog parke būna 
žmogžudysčių, kad ir kaip jos būtų vadinamos — ritualinėmis 
ar paprastomis. Čia esama daugelio genčių ir kelių skirtingų 
kalbinių grupių. Tos grupės išties labai nevienodos. Jų kul- 
tūros buvo skirtingos ir dabar tebėra skirtingos. Indėnų ateitis 
toli gražu negarantuota, bet kol kas jie gyveha panašiai kaip 
ir anksčiau tose pačiose žemėse. Jų kultūroms, žinoma, neiš- 
vengiamai daro įtaką aplinkinė Brazilija ir palyginti ribota te- 
ritorija, kur įvairios gentys įsikūrusios atskirose stovyklose, 
tačiau skirtumas tarp gana įprasto gyvenimo būdo ir skurdžių 
sąlygų kaimelyje prie Areonišo didžiulis. Naujasis Nacionali- 
nis indėnų fondas — tai valstybinė organizacija, globojanti 
abi vietas ir pripažįstanti abiejų tvarką, bet tik brolių Orlando 
ir Klaudijaus Vilas Bojų organizacinis talentas padeda sude- 
rinti visus Šingaus parke veikiančius prieštaringus faktorius. 

Į Šingaus parką jie leido atvykti anglų gydytojams iš Ša- 
vantinos—Kašimbaus ekspedicijos. 

Abi ekspediciją rengusios draugijos iš pat karto pareika- 
lavo, kad kiekvienoje grupėje būtų gydytojas, kuris atliktų 
ir medicinos tyrimus. Juk nežinia, kokie nelaimingi atsitikimai 
ar pavojai sveikatai gali grėsti Mato Groso užkampiuose, to- 
dėl nuolatinė kvalifikuoto specialisto priežiūra buvo laikoma 
protinga atsargumo priemone. Tik vėliau paaiškėjo, jog medi- 
kams ten beveik nėra kas veikti. Žmonės sirgo labai retai, o 
nelaimingiems atsitikimams sėkmingai buvo užkertamas kelias, 
ir greičiau pati gydytojų veikla galėjo sukelti kokių sveikatos 
sutrikimų. Bent jau tokia apgaulinga nuomonė susidarė, kai kar- 
tą stovykloje iš sykio atsirado du ligoniai: vienam buvo sukėlę 
alergiją vaistai, išvakarėse paskirti nuo menko negalavimo, o 
kitą kamavo peršinti žaizda, nes gydytojas aptikęs išpjovė 
cistą, turėtą ilgus metus, nepageidaujamą, bet visai neskaus- 
mingą. Todėl buvo nutarta, kad kol nesiaučia jokia epidemija 
ar nėra nelaimingų atsitikimų, gydytojai savo energiją gali 
panaudoti planuotiems tyrimams, kuriuos viltasi atlikti. 

Šiuo požiūriu ypač traukė vakaruose nuo bazinės stovyk- 
los esantis Nacionalinis parkas. Ne vien todėl, kad ten nuolat 

buvo reikalinga medicinos pagalba, bet ir todėl, kad indėnai 
buvo įdomi žmonių giminės išimtis. Būdami izoliuoti, jie ne- 
išvengiamai skyrėsi nuo kitų žmonių daugybe atžvilgių: ir savo 
antikūnais, ir reakcija į ligas, ir jautrumu, ir atsparumu. Kaip 
teigia antropologai, indėnai naudodavo vaistams įvairius miš- 
ko augalus ir mokėjo, bent jau taip buvo tvirtinama, apsisau- 
goti nuo pastojimo, netgi sulaikyti menstruacijas. Todėl eks- 
pedicijos medikai labai norėjo aplankyti Parką. Laimė, kad 
broliai Vilas Bojai mielai sutiko įsileisti britų gydytojus, nors 
daugumai žmonių Parkas uždarytas. 

Paprastai į tą draustinį patenkama Brazilijos oro pajėgų lėk- 
tuvu, reguliariai skraidančiu į Leonardo postą ir visas kitas 
šalies gilumoje įrengtas bazes. Turėdavai ilgokai palaukti, daž- 
niausiai Šavantinoje, kol koks nors lėktuvas skris reikiama 
kryptimi ir jame bus laisvų vietų. Laukiant praeidavo ne viena 
diena. Staiga atskrisdavo „Dakota“. Atsilapodavo durelės, pas- 
kubomis išlipdavo ir sulipdavo keleiviai, būdavo apkeičiami 
kroviniai ir paštas. Stengiantis perrėkti propelerių ūžimą bū- 
davo paskelbiama informacija, ir lėktuvas netrukus vėl pa- 
kildavo. Nepraėjus nė valandai, tiek ilgai laukęs ir dar nespė- 
jęs lėktuve apsiprasti gydytojas išgirsdavo gumos cypimą, — 
ratai paliesdavo Leonardo posto žemę. Čia laukiančiųjų bū- 
ryje būdavo indėnų, vienas iš jų nuvesdavo atvykėlį pas pos- 
tui vadovaujantį žmogų — Orlandą Vilas Boją, kuris, beje, 
kaip ir jo brolis Klaudijus, yra gavęs Karališkosios geografų 
draugijos aukso medalį. Jeigu lankytoją jis pasitikdavo nela- 
bai svetingai, įtardamas, kad pastarojo atvykimas neduos Par- 
kui jokios naudos, tam būdavo geriausia sėsti į artimiausią 
lėktuvą, o dar geriau — suskubti į tą patį, kuriuo atskrido. 

Įdomiausia ekspedicijos dalyvių kelionė į Šingaus parką 
įvyko 1968 metų rugpjūčio mėnesį. Užuot laukę lėktuvo ir 
paskubom į jį sulipę, trys vyrai iškeliavo į Leonardo postą 
upe, nors toks būdas ir nebuvo lengvesnis. Vyriausias ekspe- 
dicijos gydytojas Filipas Hju-Džonsas, jaunas Oksfordo uni- 
versitete dirbantis amerikiečių antropologas Kenetas Brečeris 
ir Times fotografas Džefris Bridžetas išplaukė Sujos upe. Jos 
aukštupys buvo už kokių 20 mylių nuo stovyklos, ir iki jo 
netgi ėjo keliukas, atsišakojantis nuo pagrindinio šiaurės—va- 
karų kelio, 

Daugelis ekspedicijos narių vykdavo tuo keliuku prie upėš, 
norėdami padirbėti kitokioje aplinkoje, nes vėsūs ir skaidrus 
Sujos vanduo taip traukė po miško vienodybės. Paupio me- 
džiai čia linko prie pat vandens, tarytum bandydami paslėpti 
klastingą įsibrovėlę į savo valdas, kai kurie buvo pasvirę per- 
nelyg smarkiai, tačiau apskritai vieta buvo žavinga ir labai 
miela. Žinoma, prie pat dugno vinguriavo durklauodegiai, be 
abejonės, buvo piranijų, o pakrantėse — mažų kaimanų, ta- 
čiau nė vienas, pamatęs tą upę, negalėdavo atsispirti pagun- 
dai pulti į vandenį ir išlįsdavo nė kiek nenukentėjęs. O dėl 
susisiekimo buvo svarbu tai, kad stovyklos apylinkėse upė 
jau tekėjo gana plati ir gili, todėl buvo galima tikėtis nuplauk- 
ti ja tiesiai į Parką. Aeronuotiaukos patvirtino šią prielaidą, 
nes miškais vingiuojantis upės siūlelis, nors ir plonas tarsi 
plaukas, niekur labiau nebeplonėjo. Vienintelis blogumas bu- 
vo nepaprastas upės ilgis — ji buvo labai išsiraičiusi. Nuo 
starto vietos iki Sujos ir Šingaus santakos prie Diauaruno bu- 
vo 200 mylių. O vandeniu — ne mažiau kaip 600, gal net 800 
mylių. Be to, dar reikėjo plaukti gerų 100 mylių nuo Diaua- 
runo iki Leonardo posto. Šiaip ar taip, kelionė turėjo būti ne- 
trumpa, nors ir nereikėjo gaišti laiko laukiant „Dakotos“, kuri 
bent jau kartą per savaitę tikrai atskrisdavo. 

Teko gerokai pasukti galvas, kaip pasiimti tiek degalų, kad 
užtektų visai kelionei. 18 pėdų ilgio valtis atrodė tinkamiau- 
sia keliauti trise, Deja, sukrovus 90 galonų degalų, paaiškėjo, 
kad ji bus pernelyg nugrimzdusi, kai į ją dar įsės trys Žmo- 
nės su gausia manta. O plaukti į Šingaus parką tuščiomis 
rankomis nepritiko, nes dovanos, medikamentai ir maisto pro- 
duktai ten labai laukiamį ir priimami su padėka. Vadinasi, rei- 
kėjo antros valties, antro variklio ir dar daugiau degalų. Buvo 
rastas kompromisas: iš pradžių plaukti dviem valtimis, paskui, 
kai sumažės degalų, anie trys toliau plauks viena valtimi, o 
antroji grįš atgal. Mudu su Andrelinju (jis gerai pažinojo dalį 
tos upės) turėjome būti antrosios valties įgula. Deja, mums 
nepavyko rasti nė vieno žmogaus, girdėjusio, kad kas nors 
būtų plaukęs Sujos upe nuo pradžios iki pat galo, todėl men- 
kai teįsivaizdavom, kas mūsų laukia. Mums buvo labai keista, 
kad esame tik už kokių 800 mylių nuo beprotiškos Rio de 

Žaneiro spūties, o prieš akis — 800 mylių nenaudojamos ir 
iš ės nepažįstamos upės. Nuostabu! 

Plaukti buvo nepaprastai malonu. Valtys šliuožė vandeniu 
maždaug dešimties mazgų greičiu, o priekyje vis buvo vingis. 
Už posūkio pamatydavome būrelį kapibarų, kurios dumdavo 
krantu kiek įkabindamos, o paskui strimgalviais nerdavo į van- 
denį. Nuplasnodavo daugybė baltų, juodų ir pilkų ibių. Kai- 
rinos skuosdavo vandens paviršiumi tarsi kokie daugiamoto- 
riai skraidantys laivai, kol pagaliau pakildavo į orą. Nardė 
vėžliai, labiau panėšintys į kragus negu į roplius; jie netgi 
tupėdavo (jeigu tik galima taip sakyti) ant šakų, gerokai aukš- 
čiau už apvalius savo atvaizdus vandenyje. Kormoranai žvelg- 
davo į mus iš pradžių viena akimi, o paskui, tarytum nepati- 
kėję, — atmerkdavo ir kitą. Kartą ant ypač gražaus ir į pap- 
lūdimį panašaus smėlėto kranto matėme taisyklinga sinusoide 
vinguriuojantį penkių pėdų ilgio driežą. Retkarčiais pasitai- 
kydavo tapyrų, kurie vandenyje būdavo panašūs į begemotų 
jauniklius, o išlipę iš vandens — į ankstyvojo terciaro ark- 
lius. Čia vienur, čia kitur kabojo audėjų lizdai, blaškydami 
dėmesį į visas puses šaudė kbykdamį geltonai ir juodai margi 
trupialai. 

Išsiblaškyti buvo lengva. Daug sunkiau buvo sutelkti dė- 
mesį į navigacinį upės nepastovumą. Ramybė staiga galėda- 
vo pavirsti tikru chaosu. Patogiai įsitaisę valtyje, kokią va- 
landą ar net ilgiau tingiai stebėdavome pro šalį slenkančius 
krantus, knibždėte knibždančius gyvūnų, kol putų linija už 
posūkio viską sujaukdavo. Tai reiškė, kad priekyje slenksčiai, 
vadinas!, reikia nedelsiant veikti. Pirmiausia išjungti pavarą, 
grįžti kiek atgal, nusižiūrėti spragą ir galiausiai smukti pro 
ją, stengiantis suvaldyti valtį, kurios galai bando suktį katras 
sau. Todėl arba pasigirsdavo gergždesys, kai dugnas ar sraig- 
tas užkabindavo akmenis, ir visi šokdavome į vandenį pasukti 
valties reikiama linkme, arba netikėtai tyliai praskriedavome 
pro grėsmingas, į ryklius panašias žalias uolas ir vėl atsidur- 
davome tamsiuose, giliuose vandenyse, 

Atsitrenkę į ką, iš valties šokdavome drąsiai, mat jeigu upė- 
je yra trukdančių plaukti akmenų, vadinasi, yra ir dugnas, 
ant kurio galima stovėti. Tiesa, labai nelygus ir neretai slidus, 
tačiau valtys taip siaubingai džeržgėdavo, jog būtumėm darę 

bet ką, kad tik jos pasidarytų lengvesnės ir taip nebegrimztų. 
Tokiame užkampyje netekti valties būtų buvę visiškai nepa- 
geidautina, todėl nedvejodami šokdavome į vandenį, nustum- 
davome palengvėjusias valtis nuo akmenų ir išvairuodavome 
jas kitu keliu. Ramioje pagrindinėje tėkmėje valtis vėl plauk- 
davo tyliai, kiek pasisukusi šonu, o mes aiškindavomės klai- 
das, padarytas įveikiant kliūtį, taip netikėtai atsiradusią mūsų 
kelyje. 

Nakvodavome paplūdimiuose, ant smėlėtų krantų, kur yra 
visko, ko tik širdis geidžia. Aukštėliau auga medžiai, prie 
kurių galima prisirišti hamaką, bet poilsiui tinka ir minkštas, 
sausas, gurgždantis smėlis. Laužui kūrenti čia pilna į krantą 
išmestų, saulės išdžiovintų trapių medgalių. Tam tikru metu 
(prieš liūčių sezoną) galima rasti netgi vėžlių kiaušinių pagal 
ryškius pėdsakus, vedančius į kalvelę ir atgal iš tos vietos, 
kurią vargšai padarai taip nevykusiai bando paslėpti. Net ir 
naktį virš vandens sukinėjasi didžiulės žuvėdros, pakankamai 
gerai matančios tamsoje, kad galėtų pasičiupti žuvį. Pašvie- 
tęs žibintuvėliu, neretai vietoj jų gali pamatyti vieną ar abi 
ryškiai raudonas nemirksinčias kaimano akis. Retkarčiais aukš- 
tai danguje praūžia lėktuvas, net nenumanąs, virš kokių tuš- 
tybių skrenda. Dar aukščiau, tarp žvaigždžių, nejtikėtinai tyliai 
krenta arba pastoviu greičiu slenka dirbtiniai Žemės palydo- 
vai. Tikra palaima tokie paplūdimiai — toji niekieno žemė 
tarp upės ir miško. Upės pakrantėje praleista naktis būtų nie- 
ko verta, jei ne tie minkšto smėlio pusmėnuliai. 

Buvo išties įspūdinga, kad upė tokia dyka ir tuščia. Prie 
jos ir Sujazinjaus santakos, kurią pasiekėme per pusantros 
dienos, ant kranto matėme penkis žmones, naujos fazendos 
Kitą dieną nematėme nei žmonių, nei jų veiklos pėdsakų, tik 
natūralų, spalvingą vietovaizdį. Vėliau, šeštą parą nuo kelionės 
pradžios, pagrindine valtimi plaukę Filipas, Kenetas ir Džefris 
pirmąsyk per tris dienas pamatė žmones. Paplūdimyje stovėjo 
būrelis nuo galvos iki kojų ginkluotų vyrų, kurie nejudėdami 
stebėjo plaukiančiuosius. Niekur nebuvo matyti jokios valties. 
Vienintelė jų transporto priemonė atrodė labai jau nereali 
tokiame užkampyje. Invalidų vežimėlyje sėdintis žmogus, be 
abejonės, buvo vadas, nes visi kiti stovėjo aplinkui, tačiau 

nei jis, nei kas nors iš jo palydos nepamojavo keliauninkams. 
Toks gerai ginkluotų žmonių nedraugiškumas paskatino ang- 
lus kuo skubiau praplaukti pro šalį, nes jie neturėjo jokio 
rimtesnio ginklo už įrankį konservų dėžutėms atidaryti, Tie 
žmonės taip ir liko stovėti ant smėlio ir nė nekrustelėjo, kol 
už posūkio visiškai pranyko iš akių. 

Mes jau buvom išsiskyrę prieš tris dienas po nakvynės ma- 
žytėje puikioje salelėje, gamtos sukomponuotoje iš smėlio, la- 
terito ir kelių medžių, kurių kaip tik pakako prisirišti hama- 
kams. Didumą likusio benzino sukrovėme į pagrindinę valtį, 
o mudu su Andrelinju pasiėmėme tik tiek, kiek reikėjo ke- 
lionei atgal. Anoji valtis beveik iki kraštų nugrimzdo į van- 
denį, tačiau plaukti buvo įmanoma, juo labiau kad laikuį bė- 
gant gramzda turėjo mažėti. Užtat mudu sėdėjome. aukštai iš- 
kilę virš vandens ir galėjome plaukti dukart greičiau negu 
prikrautoji valtis. Išsiskyrimas, kai žmonės turi nusisukti vieni 
nuo kitų, visada jaudina. Ir juo labiau jaudinantis būna iš- 
siskyrimas tokiame tuščiame, laukiniame krašte. Mes trupu- 
čiuką paplaukėme pasroviui kartu su jais ir įsitikinę, kad vis- 
kas gerai, grįžome atgal. 

Kada nors toji upė bus užteršta kaip ir visos kitos, o jos 
krantus ištryps žmonės. Tas kraštas turės didelę reikšmę šiau- 
rinio Mato Groso gerovei, Bara du Garso prefektūros sukles- 
tėjimui. Jis taps civilizuoto pasaulio dalimi, Bet kol kas, kaip 
ir tą dieną, kai mūsų valčių keliai išsiskyrė, jis vis toks pat, 
koks buvo per amžius. Aš jaučiausi nepaprastai privilegijuotas, 
kad galiu matyti tokią neliestą, pirmovinę gamtą, skrieti tokiu 
nuostabiu upės paviršiumi. Tiesa, Andrelinjus šaudė iš seno- 
vinio 45 kalibro revolverio į viską, kas tik judėjo — į tapy- 
rus, kapibaras ir beždžiones medžiuose, todėl mes ir mūsų 
burzgianti valtis bjauriai drumstėme ramybę, tačiau aš buvau 
ekstazėje vien todėl, kad mes čia esame, ir kelias valandas 
visa gerkle dainavau. Paskui pradėjo siaubingai skaudėti gal- 
vą, ir Andrelinjus nepraleido progos pasityčioti iš galimos to 
skausmo priežasties, bet kai išlipome į krantą ir aš gulėjau 
kniūbsčias laukdamas, kol pradės veikti kodeinas, jis prigau- 
dė žuvų, įtrynė druska jų žvynuotus šonus, įtaisė virš laužo 
medinį rėmą, ižkepė jas ir patiekė vaišes. Praėjus galvos skaus- 

mui, vėl grįžo privilegijuotos padėties suvokimas. Tai buvo 
tikras rojus. Tai buvo pasaulis pasaulyje, niekieno netrik- 
domas kraštas. Aš godžiai suvalgiau žuvis su visais kaulais ir 
ilgai gulėjau aukštielninkas ant puikaus smėlio. 

Tuo metu Filipas su dviem draugais plaukė toliau. Praijus 
trims dienoms, netrukus po epizodo su invalidų vežimėliu, jie 
pamatė pirmuosius indėnus — būrelį sujos genties vyrų. Jie ir 
vėl nusprendė praplaukti pro šalį kita upės puse ir palikti 
indėnus ramybėje, nes manė, jog geriausia būtų iš pradžių 
oficialiai atvykti į Parką, o tik paskui bendrauti su jo gyven- 
tojais. Netrukus upė tapo tokiu užtakių ir atšakų labirintu, jog 
jie paklydo nejusdami srovės i: nesuprasdami, kuri vandens 
juosta yra tikroji upės vaga. Galų gale, susitarę laikytis de- 
šinės, jie iš tiesų pasiekė Šingaus platybes, o paskui — ir 
Diauaruną. "až 

Sustingusiom kojom, stebimi būrelio skarmaluotų indėnų, jie 
šiaip taip išsiropštė iš valties, tik nerangusis Kenetas visu ūgiu 
pūkštelėjo į vandenį. Tokios nesėkmės geriausiai padeda pra- 
laužti lingvistinius barjerus, ir būrelis sujos, čukuhamajų ir 
kajabių genties indėnų gardžiai pasijuokė. Portugališkai mo- 
kantis kajabis, vardu Merouvis, kuris laikinai vadovavo pos- 
tui, buvo ne toks svetingas ir norėjo, kad iš Leonardo posto 
Orlandas per radiją patvirtintų, jog šiuos lankytojus galima 
priimti. Mat paprastai žmonės čionai atskrenda lėktuvu, o ne 
atplaukia upe. (Vėliau trys atvykėliai gerokai sunerimo išgir- 
dę, jog būtent prie tos upės indėnai paprastai nužudo visus, 
kas ja plaukia. Kadangi buvo įprasta čia atskristi lėktuvu, o 
nepageidaujami asmenys, tokie kaip kaučiuko rinkėjai, me- 
džiotojai Ir panašūs, daugiausia atkeliaudavo tik Sujos upe, 
indėnams tikriausiai buvo duota neribota laisvė, kad tik Parkas 
būtų apsaugotas nuo nekviestų svečių.) 

Diauarunas, sujos kalba „juodas jaguaras“, tai gyvenvietė, 
kurioje yra Ir neblogai suręstų trobelių (kai kurios, kad būtų 
vėsiau, pakeltos nuo žemės), ir ganėtinai menkų būstų, ku- 
riuose gyvena paskutinieji trumajų genties indėnai. Joje yra 
dulkėtas, tarpais apžėlęs takas lėktuvams leistis beį aukštai 
iškilusi galingos radijo stoties antena. Aplink gyvenvietę ga- 
lima pamatyti įvairiausių augalų — šiūruoklių, citrinmedžių, 

buriti bei kitokių palmių ir tankių mango medžių, kurie val- 
sius sunokina tik sykį per metus, tačiau pavėsį teikia nuola- 
tos. 

Kai mūsų trijulė išlipo į krantą, Klaudijus Vilas Bojas buvo 
išvykęs tdikyti genčių. Tie indėnai, kurie čia gyveno, buvo 
sveiki ir jau pirmą naktį be jokių skrupulų išnešė iš valties 
visus vertingesnius daiktus — maistą, dovaras, drabužius, Kai 
po metų ten atskridau su Džonu Tornzu ir Daglu Botingu, 
iš trobelių sklido baisus kosėjimas, nes visa indėnų bendruo- 
menė sirgo „gripu“ (šiuo terminu buvo vadinamos visos Viru- 
sinės ligos, panašios į gripą, kuris taip smarkiai praretino 
Amerikos indėnų gretas). Vis dėlto lakūnas bematant prarado 
visus savo atsarginius drabužius, vos tik išnešė juos iš lėk- 
tuvo. Mums buvo paaiškinta, kad Diauarunas ir jo gyventojai 
šitaip bando prisiderinti prie abiejų pasaulių. Netekęs visos 
savo mMantos ir girdėdamas tą jų kosėjimą, norom nenorom 
tai prisimindavai. Su tuo susitaikyti turėjo tiek Parko gyven- 
tojai, tiek ir svečiai. 

Diauarunas įsikūręs ilgo stačiakampio formos Parko centre. 
Šiauriniame Parko pakraštyje, toje pačioje Šingaus upėje pu- 
toja garsusis fon Martijaus krioklys. Ši natūrali, laivybai truk- 
danti kliūtis dabar yra pasidariusi oficialiu barjeru, saugančiu 
Parko žemes nuo užėmimo. Kad jas saugoti būtina, matyti iš to, 
jog palei pat krioklį šiaurės pusėje yra fazenda. Prie pat rytinio 
krašto — kita fazenda. 1968 metais, beje, nepernelyg skubant, 
buvo oficialiai patvirtintos Parko ribos. Bet kai tos fazendos 
šalia, indėnų anklavas vis tiek nebėra nuošalus ir toli gražu 
nebe toks, kokio jie pageidautų. Neliestą gamtą galima iš- 
saugoti tik tuomet, kai dirbamos žemės yra atokiau. Jį nega- 
li prasidėti ten, kur linija žemėlapyje rodo, kad ji turinti oli- 
cialiai prasidėti. Tos fazendos jau kokiais 8000 kvadratinių 
mylių sumažino Šingaus parko teritoriją, o ateityje neišven- 
giamai atsiras daugybė naujų. Galbūt kada nors Parkas bus 
aptvertas tvora, ir tada paaiškės, jog jis sumažėjęs daug la- 
biau, negu manyta, Tikriausiai Vis daugiau ir daugiau indėnų 
bus perkeliama į Parką. Vis labiau stiprės įspūdis, jog jie čia 
izoliuoti, o ne išsigelbėję nuo civilizacijos. Bet kol kas Parkas 
dar netapęs narvu. Kol kas tai — laisvės draustinis, ko] kas 
tai — nuostabi vieta, 

Galų gale Filipas Hju-Džonsas ir jo bendrakeleiviai pakal- 
bėjo per radiją su Orlandu Vilas Boju, kuris leido jiems at- 
vykti į piečiau esantį Leonardo postą ir paskyrė palydovus. 
Be to, jis išbarė indėnus už vagystę, tačiau niekas nepasisiūlė 
grąžinti nors vieną pavogtą daiktą. Šiaip ar taip, anglai kartu 
su savo palydovais iškeliavo iš Diauaruno — skurdaus, bet 
visame pasaulyje žinomo kaimelio, kur dabartis sumišusi su 
praeitimi, kur indėnai moka naudotis radijo stotimi ir taisyti 
valčių variklius, tačiau niekaip neįstengia atsispirti pražūtin- 
gam Senojo pasaulio virusų poveikiui. Čukuhamajų genties in- 
dėnai (išvertus —, „žmonės, neturintys lankų“) dar tebenešio- 
ja į apatinę lūpą įspraustas ir smarkiai ją bjaurojančias apva- 
lias medines plokšteles, bet vis tiek įnirtingai kaulija iš šiuo- 
laikinio pasaulio atstovų visko, išskyrus cigaretes. Spjaudyda- 
miesi jie aiškina — o tokia su seilėmis sumišusi portugalų 
kalba anglui beveik nesuprantama,— jog cigaretės nudegina 
atsikišusią apatinę lūpą, todėl jie labiau pageidautų pypkių. 

Pasak Klaudijaus Vilas Bojo, Diauarunas integracijos atžvil- 
giu yra aplenkęs Leonardo postą keturiasdešimčia metų. Todėl 
nenuostabu, kad antropologai ir kiti mokslininkai džiaugiasi 
galėdami padirbėti Leonardo poste ir už jo esančiuose kai- 
muose, nes ten dar išlikę visi saitai su praeitimi. Diauarunas 
yra tarytum pusiaukelėje, todėl mokslininkus domina mažiau. 
Taigi Filipas, Kenetas ir Džefris pasistengė kuo greičiau iš 
ten išvykti. Tolimesnę kelionę Filipas aprašė savo dienoraš- 
tyje, 


„Maždaug po poros valandų pasiekėme kajabių kai- 
melį. Atmosfera kur kas malonesnė negu Diauarune, 
Daug melionmedžių, ananasų, beždžionių, papūgų, netgi 
prijaukinta ūdra. Mums paskiriamas namas su plūkta 
asla; viduje pilna vištų, ančių, šunų. Baisiai nešva- 
ru. Ketinu miegoti lauke, bet pradeda lyti. Pavalgę 
nenoriai imame ruoštis nakvynei nuo gyvulių ir supu- 
vusio maisto prišvinkusiame name, Bet labiausiai bijo- 
me, kad čia nebūtų tritomų, Šago ligos platintojų. Pa- 
rodau indėnams negyvų tritomų, kuriuos jie pažįsta ir 
portugališkai vadina barbeiro, Jie sako, kad jų namuose 
tokių esama. Mes pasikabiname tris hamakus ir kruopš- 


čiai pritaisome priešmoskitinius tinklelius. Trobelėje dar 
randame kelis puikius galvos papuošalus iš plunksnų ir 
keletą karo vėzdų; pastarieji bus išvežti į Ameriką. Mai- 
nikauti nemėginame iš dalies todėl, kad dauguma mū- 
sų daiktų pavogti, be to, tikimės vėliau pamatyti ge- 
resnių dirbinių. 

Ačiū dievui, auštant išvykstame, pasiėmę kelis melion- 
medžio vaisius. Šingus labai platus ir gilus. Plaukti daug 
lengviau negų Suja Misu. Apie vidurdienį sustojame 
prie nuostabaus smėlėto kranto ir maudomės skaidriame 
šiltame vandenyje, o aplink mus nardo žuvys ryškiai 
raudonomis uodegomis. Paskui mūsų palydovas Kotan- 
gus parodo, kaip ieškoti vėžlių kiaušinių. Bet man jie 
nepatinka — trynys tarytum iš miltelių, beveik nėra bal- 
tymo. Koks vis dėlto turtingas šis kraštas. Per 10 mi- 
nučių Kotangus sugauna 12 didelių žuvų. Ir dar juoko 
dėlei nušauna paukštį.“ 


Galų gale, vienuoliktą dieną, jie pasuka į mažytį pagrin- 
dinės upės intaką. Ši atšaka, Rio Tuaturis, jau visai menkas 
upelis, ir kokią valandą jie kasasi prieš silpną srovę, kas ke- 
lios minutės įstringa ir turi stumti valtį. Pagaliau jie priplau- 
kia neaukštą kalvą, ant kurios įsikūręs nepaprastasis Leonardo 
postas. Atvykimas aprašomas Filipo dienoraštyje. 


„Orlandas sveikina su mumis atplaukusius indėnus, bet 
į mus beveik nekreipia dėmesio — matyt, visuomet taip 
elgiasi su atvykėliais, kurių nepažįsta. Jis nepastovaus 
būdo, bet dažnai būna labai paslaugus, o jo žodis Šin- 
gaus parke — įstatymas. Jis nemėgsta amerikiečių, ta- 
čiau pakenčia lankytojus, norinčius jam padėti. Simpa- 
tizuoja gydytojams, mokslininkams ir pan.“ 


Vėliau, Filipui gavus pasišnekėti su Orlandu, dienoraštis ro- 
do, jog požiūris pasikeitė. 


„Kaip galėdamas taisyklingiau kreipiausi portugališkai 
į O., prašydamas leisti aplankyti vauros gentį. Jis buvo 
labai malonus. Aš išties juo žaviuosi, Jis negauna iš es- 

mės jokios finansinės paramos ir atsako už daugiau nei 
1700 indėnų, kurie vykdo ritualines žmogžudystes ir su 
kuriais būtų labai sunku bendrauti, jeigu jis nepalaikytų 
tvarkos. Man rodos, jis gali kviestis federalinę kariuo- 
menę, bet taip yra padaręs tik vieną sykį.“ 


Iš viso septyni Šavantinos—Kašimbaus ekspedicijos gydyto- 
jai ir vienas antropologas buvo atvykę į Parką, matėsi su 
vienu kuriuo iš brolių Vilas Bojų, tyrinėjo ir gydė čia gy- 
venančius indėnus. Visi jie nepaprastai dėkingi Klaudijui ir 
Orlandui už suteiktą pagalbą, o jų įspūdžiai užfiksuoti dau- 
gybėje užrašų knygučių. 


„Vado būstas dar didesnis, negu įsivaizdavau, žiūrė- 
damas iš lėktuvo. Pasirodo, jo ilgis — 100, plotis — 72, 
o aukštis — 36 pėdos. Iš vidaus jis panėši į didžiulę 
medinę katedrą, kur šviesa patenka tik pro mažytes du- 
ris. Palubėje — gyvatės, nupintos iš vytelių.“ 


„Mėnulis, o kartu ir naktis jiems moteriškos giminės, 
saulė ir diena — vyriškos. Todėl vyrai naktį šlapinasi 
tupėdami, o moterys dieną — stovėdamos.“ 


„Pasirodo, jiems reikia mažesnės nei įprasta antibak- 
terinių medžiagų dozės. Vienas vaikinas, sirgęs dešinio- 
jo plaučio apatinės skilties uždegimu, pasveiko per 36 
valandas ir ėmė sekioti mane kaulydamas dovanų.“ 

„Pradėjau kūdroje praustis su muilu. Tik užmatę mui- 
lą, indėnai, koks dvidešimt, sugužėjo į kūdrą ir ėmė tuo 
vieninteliu gabalėliu trintis kūnus, plaukus, vėrinius." 

„Gyvenant jų trobelėse, mano drabužiai pasidarė tie- 
siog baisūs, ypač nuo tų raudonų urucu dažų.“ 


Medikų gyvenimas Parke susidėjo iš darbo ir — kadangi 
nėra tinkamesnio žodžio, išreiškiančio siekimą kuo daugiau 
pažinti, tarkim, — pramogų. Apie darbą: 


„Man teko gydyti daugybę ligų. Dažniausia buvo ma- 
liarija, bet neretai tekdavo susidurti ir su mišriom anę- 

mijom, kurias sukeldavo parazitai, viduriavimas, viršu- 
tinių kvėpavimo takų infekcijos bei įvairios odos 1i- 
gos.“ 


„Uma ileche no ventre — jai į pilvą pataikė strėlė. 
Ką reikėjo daryti tokiu kritiškų atveju, bemaž išsibai- 
gus medikamentams ir neturint skalpelio? Žaizda tos pen- 
kiametės mergaitės pilve neatrodė gili, todėl pažeisda- 
mas kiauryminių žaizdų operavimo principus aš jos ne- 
zondavau. Vaikas pasveiko, Gamta — didis gydytojas.“ 


„Nėštumas čia nutraukiamas labai paprastai, bet žiau- 
riai. Maždaug po 28 nėštumo savaičių moteris, atsigu- 
lusi ant kieto pagrindo, per pilvo sienelę užčiuopia gim- 
dą ir sumaigo kūdikį. Negyvas vaisius gana greit pa- 
gimdomas. Nuo šios procedūros mirštančių AeUų pro- 
centas nėra itin didelis.“ 


„Apžiūriu žmogų, kuris smarkiai karščiuoja nuo dan- 
tų absceso, ir duodu jam antibiotikų. Tuomet paje (už- 
kalbėtojas) įpučia jam į burną dūmų, norėdamas suži- 
noti, kokia dvasia sukėlė šį negalavimą. Aišku, mane 
šiek tiek erzina tokia burtais tikinti gentis, kuri puo- 
šiasi ant anakondų uodegų prikabintais negyvais šikš- 
Rosparniais.“ 


Apie pramogas: 


„Kuikurų genties indėnas atvyko į kamajurų kaimą, 
kur tuo metu dirbau, ir įteikė man siūlą su 11 mazgelių. 
Tai buvo pakvietimas į ritualines karo apeigas, įvyk- 
siančias po 11 dienų už 30 mylių nuo to kaimo. Nu- 
sprendžiau eiti ten kartu su kamajurais.“ 


„Kiekvienas kuikuras, apsidaręs gyvuliu, paeiliui ėjo 
prie žmogaus pavidalo figūros, visaip koneveikdamas ir 
įžeidinėdamas tariamą priešą, paskui sviesdavo ietį — 
dažniausiai nepaprastai taikliai. Kaip vienam iš atvykė- 

lių, man irgi teko garbė būti įžeistam, o mano atvaizdas 
buvo persmeigtas ietimi.“ 


„Kiaurą naktį buvo dainuojama.“ 


„Greičiau nei per pusvalandį medis buvo nukirstas, 
ir netrukus, kirviu išskobę kamieną, valgėme nuostabų 
geltoną medų. Mano draugai gardžiavosi tiek medumi, 
tiek bitėmis, tiek lervomis. Aš buvau išrankesnis.“ 


„Aš turėjau šautuvą, ir indėnai, puikiai pamėgdžioda- 
mi paukščių riksmą, atviliojo daugybę jų į pražūtį. Nu- 
šautus paukščius iškepėme ant laužo tą pačią naktį.“ 


„Mūsų gidas buvo smarkiai suraižytas žuvies dantų šu- 
komis — kraujui nutekėjus, jis turėjo įgauti stiprybės.“ 


„Kiekvienąsyk žiūrėdamas į pintus krepšius ir puikių 
proporcijų lanką, padarytą čikao indėnų, prisimenu nuo- 
stabią dieną, praleistą miškuose drauge su tais miškų 
žmonėmis.“ 


Klaudijus ir Orlandas Vilas Bojai — tikri broliai, turintys 
daugybę giminių San Paulo valstijoje, tačiau labai nepanašūs 
nei išvaizda, nei charakteriu. Abu įžengę į šeštą dešimtį, jų 
amžiaus skirtumas tik ketveri su puse metų, tačiau Orlandas 
yra apvalaus veido ir apkūnus, o Klaudijus lieknas kaip koks 
dvidešimtmetis. Orlandas daugiausia rūpinasi Leonardo postu, 
tačiau begalę laiko praleidžia rytinėje pakrantėje su dar vie- 
nu broliu spręsdamas Parko problemas. Klaudijus prižiūri 
Diauaruną, bet dažniausiai būna iki kaklo pasinėręs į kokios 
nors genties atkėlimo ir taikymo reikalus. Jis daug energin- 
gesnis už brolį ir visuomet nori savo akimis pamatyti, kas 
kur vyksta. Orlandas dažniausiai guli hamake ir vargu ar mo- 
ka bent vieną indėnų kalbą — že, tupių, aravakų ar karibų 
(pagrindinės grupės Parke), užtat turi įspūdingą šnipų tinklą. 
Vienaip ar kitaip jis sužino viską, ko nori, o paskui jau spren- 
džia, kas periau, — imtis kokių nors veiksmų ar apsimesti 
nieko nežinančiu. Klaudijus — garbanotais, šiek tiek žilstelėju- 

siais plaukais, tamsiais akiniais, truputį pakumpęs, senais džin- 
sais ir senais marškiniais — visuomet atidžiai klausosi pašne- 
kovo ir kalba aiškia bei taisyklinga portugalų kalba. Orlan- 
das, kurio plaukai tiesūs ir kuris dažniausiai vaikšto vienais 
šortais, labiau mėgsta pašnekėti, negu pasiklausyti, arba išvis 
ilgą laiką neprataria nė žodžio. Portugališkai kalba nepapras- 
tai greitai. Bent jau anglo ausims daug suprantamesnė pabrėž- 
tai aiški Klaudijaus kalba. 

Vienu atžvilgiu jie buvo vienodi. Kiekvieną nekviestą sve- 
čią jie tuoj pat išprašydavo. Vienas stovyklos gydytojas at- 
skrido kartu su brazilu, turėjusiu padėti jam dirbti, nes Parke 
tokio padėjėjo nebūtų radęs. Gydytojas buvo sutiktas sve- 
tingai, o brazilui teko išskristi pirmuoju lėktuvu. Fazendų šei- 
mininkai, atskrendantys apžiūrėti Parko ir tarsi zoologijos sode 
barstantys indėnams po kojų saldainius, išvaromi dar greičiau. 
Tas, kuris dėl vienos ar kitos priežasties yra tapęs broliams 
persona non grata, gali visiems laikams pamiršti Parką. Jis 
niekuomet neįžengs čia be brolių sutikimo. 

Klaudijaus trobelė Diauarune buvo paprastumo įsikūnijimas. 
Grindys — molinės (tuo tarpu svečių namelyje — medinės, 
ant aukštų atramų, kaip kad vandenyno pakrantėje), tamsoje 
kabojo hamakai. Maždaug dvylikos pėdų ilgio lentyna buvo 
pilnut pilnutėlė filosofijos, medicinos ir kitokių knygų. Mėgs- 
tamiausias autorius atrodė Antuanas de Sent Egziuperi; visos 
knygos buvo portugališkos. Stovėjo stalas, šalia jo suolas, o 
ant pastovo — emaliuotas piaustuvas. Dar viena interjero 
detalė buvo radijo siųstuvas. Per jį Klaudijus arba kuris nors 
indėnas kiekvieną dieną 8 valandą ryto ir 5 valandą vakaro 
kalbėdavosi su Leonardo postu. Klaudijus be paliovos rūpi- 
nosi indėnais, ypač jų sveikata. Priešingai negu daugumoje 
Brazilijos gyvenviečių, kurios verste užverstos butelių kamš- 
čiais ir nuorūkomis, Diauarune ant žemės mėtėsi maži plast- 
masiniai vaistų buteliukai, tuščios ampulės, įpakavimo folija 
ir vienkartiniai švirkštai. Padedant indėnams įveikti traumą, 
kurią sukėlė kontaktas su civilizacija (Klaudijaus dažnai kar- 
tojama frazė), lemiamą reikšmę turi jų sveikatos priežiūra. 
Visa kita netektų jokios prasmės, jeigu nepavyktų išsaugoti 
pačių indėnų. Ten būdamas įsitikinau, jog ši problema iš tiesų 
pati svarbiausia, nes trobelės buvo pilnos gripu sergančių in- 

dėnų, kurie kosėjo be paliovos dieną ir naktį. Laimė, tą kartą 
liga buvo nepavojinga. 

Tačiau būdavo ir kritiškų atvejų: tuomet visi skubėdavo | 
pagalbą. Sykį vienam sujos genties indėnui plaukiant kanoja 
įvyko nelaimė — niekas tiksliai nežinojo, kas ten jam atsi- 
tiko. Po dviejų dienų. jis pasiekė Diauaruną jau visiškas ligo- 
nis. Klaudijus iškart per radiją paprašė atvykti gydytoją ang- 
lą, tuo metu gyvenusį Leonardo poste, Maikas Kolis buvo 
labai greit nuskraidintas į Diauaruną Parkui priklausančiu dvi- 
viečiu lėktuvu. Apžiūrėjęs indėną, Maikas nusprendė, jog, ma- 
tyt, būta trūkio, ir patarė vežti jį į ligoninę, nes galėjo pri- 
reikti operacijos ar kitokios pagalbos, kurios Diauaruno postas 
nebūtų įstengęs suteikti. 

Klaudijus vėl sėdo prie radijo siųstuvo. Ligonis buvo nu- 
skraidintas į Leonardo postą, o iš Gojo atskrido gydytojas 
brazilas. Pastarasis turėjo teise iškviesti didesnį lėktuvą, ku- 
riuo pacientas buvo nugabentas į Gojaniją. Jis pasveiko ir jau 
gerokai vėliau buvo parskraidintas į Parką. Šitoks operatyvu- 
mas ir tokios išlaidos dėl vieno žmogaus labai retas dalykas 
centrinėje Brazilijoje. Dauguma gyventojų, brazilų ar indėnų, 
nė nesvajoja apie tokį gydymą. Broliai Vilas Bojai tiki kad 
šitaip gelbstima ne vieno indėno gyvybė, o visas Parkas. Mat 
indėnai, jausdami tokį dėmesį ir globą, ima pasitikėti baltai- 
sials. Žinia apie tokius poelgius akimirksniu apskrieja visas 
Parko aldėjas ir padeda sugyti gilesnėms žaizdoms, kurios dar 
pūliuoja nuo visų praeities nuoskaudų. 

Broliai Vilas Bojai mano, jog tos gentys, su kuriomis dar 
neužmegzti kontaktai, gerokai nukentės, kai galiausiai atsi- 
durs progreso apsuptyje. Abi pusės nepasitiki viena kita, — 
tiek pionieriai brazilai, tiek laukiantys indėnai, ir abi nuken- 
čia. Net jeigu bus apsieita be žudynių, vis tiek ligų bei kon- 
taktų pasekmės indėnams bus pragaištingos. Raupai arba gri- 
pas kirs juos taip pat negailestingai kaip ir išsigandusio pio- 
nieriaus kulkų lietus. O po dvejopos atakos išlikę gyvi in- 
dėnai atsidurs tokioje padėtyje, kuri taip pasibaisėtinai skirsis 
nuo visko, ką jiems gyvenime teko patirti, kad jie praras 
orientaciją ir greičiausiai žus. Šitaip jau išnyko daugybė gen- 
čių, bet vargšas nusigalavęs pionierius dėl to nekaltas, — jis 
yra tik aplinkybių valdoma marionetė, Tarkim, jis nešauna 

pirmas, tarkim, neserga raupais ar kita pavojinga liga, tačiau 
vien būdamas tarp indėnų jis gali pakenkti jų sveikatai. Jis 
gali pražūtingai paveikti jų gyvenimo būdą, jų kultūrą, kurios 
įstatymai bei papročiai vienijo indėnus ir teikė jų egzistavi- 
mui prasmę. Net gyvendamas labai kukliai ir neagresyviai, jis 
gali išnaikinti tūkstančius, nepajėgdamas jiems padėti. O jei- 
gu jis karingas, priešiškai nusiteikęs arba linkęs įtariai žiūrėti 
į indėnus, pražūtis jiems ateis dar greičiau. Pernelyg dažnai, 
tiesiog pasibaisėtinai dažnai tokie dalykai kartojosi praeityje. 

Neįtikėtina, kad Brazilijoje tebėra nemažai genčių, kurios 
tokios pat nepasiekiamos baltajam žmogui, kaip kad, sakykim, 
irokėzai buvo nepasiekiami Virdžinijos kolonizatoriams. Žino- 
ma, jiems padeda džiunglės ir ne per didžiausias brazilų noras 
brautis į krašto gilumą, bet visgi keista, kad dar yra genčių, 
nesusidūrusių su ateiviais, nors praėjo jau 470 metų nuo pas- 
tarųjų išsilaipinimo Atlanto pakrantėje. Jos visos tikriausiai 
žino apie tuos žmones, yra girdėjusios pasakojimų, mačiusios 
skrendant lėktuvus, bet niekas nesugundė jų išlįsti iš savo 
slėptuvių. Broliai Vilas Bojai, jau įrodę, kad moka užmegzti 
kontaktus su naujomis gentimis, mano, jog galėtų pasirūpinti 
ir šitomis. Jie priimtų jas į Parką, kiek įmanoma greičiau pa- 
skiepytų, apsaugotų nuo nereikalingų ir nenaudingų ryšių ir 
pasistengtų sušvelninti sukrėtimą, kurį jos neišvengiamai tu- 
rėtų patirti. 

Netgi tada, kai panašiais atvejais viskas susiklosto sėkmin- 
gal, tolesnė priežiūra anaiptol ne lengva. Daug metų vaurą, 
taikią puodžių gentį, persekiojo čikao gentis. Joms abiem 
apsigyvenus Parke, čikao indėnai prarado pagrindinį savo gy- 
nybinį ginklą — nepasitikėjimą kitais. O vauros indėnai vieną 
naktį prisėlino prie čikao trobelių ir paleido strėles tokiame 
aukštyje, kokiame paprastai kabo vyrų hamakai (moterys mie-- 
ga žemiau). Dėl šio keršto bei kitų priežasčių čikao indėnų 
smarkiai sumažėjo, ir kai 1967 m. visi tos genties indėnai 
buvo galutinai perkelti į Parką, jų buvo tik 57, o po metų 
liko 53. Kaip ir nykstančioms kai kurių retų gyvūnų rūšims, 
atskiroms žmonių grupėms išlikti yra būtinas populiacijos mi- 
nimumas. Priešingu atveju jos neišvengiamai išmirs, 

Nors sunkumų nemaža, visgi Parkas yra tikras indėnų prie- 
globstis. Jis užima keturišimtąją Brazilijos dalį, tačiau ši ma- 

žytė teritorija yra verta visokeriopos pagalbos. Kaip žinia, ten 
gyvena tik 1700 indėnų — menka visų Brazilijos indėnų da- 
lis, bet jų gyvenimo sąlygos bent jau panašios į jiems įprastas. 
Mehinakų, čikao, sujos, čukuhamajų, vauros, kamajurų, tru- 
majų, kuikurų, kajabių ir kalapalų gentys turį galimybę atsi- 
kvėpti. Ateityje tikriausiai prie jų prisidės kitos gentys — 
tokios kaip kran-akororės ir tos, kurios dar neturi pavadini- 
mo ir kurių gyvenama vieta nežinoma. Šis prieglobstis negali 
būti amžinas, nes Parko nepavyks išsaugoti tokio, koks jis 
yra dabar. Galbūt jis tik turi atrodyti amžinas, kad permainų 
įtaka nebūtų tokia baisi ir pražūtinga. Parkas — ne antro- 
pologinis muziejus, kur esantys šiapus grotų gali patenkinti 
savo smalsumą, pasistebėti. Tai nėra bandymas sustabdyti laiką 
ar įgyvendinti seną Žano Žako Ruso svajonę. Tai milžiniškos 
pastangos padėti indėnams. O kas pasiekta, atrodo juo nuo- 
stabiau, kadangi tai iš esmės legendinio dueto — brolių Vilas 
Bojų — darbas. Todėl suprantama, ko jie taip ryžtingai saugo 
savo laimėjimus ir savo globotinius. 

Parke nėra šavantės indėnų. Todėl neįmanoma tiesiogiai pa- 
lyginti Parko bendruomenės su ta liūdna, varginga stovykla 
prie Areonišo. Bet visgi skirtumas tarp apiplyšusių elgetų ir, 
tarkim, imtynių einančių kalapalų — akivaizdus. Patupdę į 
narvą harpiją — didžiulį erelį, turintį suteikti jiems papildo- 
mų jėgų, blauzdas ir bicepsus apsirišę odiniais diržais, kad 
atrodytų stipresni, kalapalai grumiasi tarpusavyje su tradiciniu 
senų laikų įkarščiu. Parkas jiems padeda išsaugoti jėgas. Ta- 
čiau, jeigu jau pradėjome lyginti, egzistuoja dar viena indėnų 
bendruomenė. Maždaug už šimto mylių į vakarus nuo Bara 
du Garso, netoli nuo kelio, kuris galiausiai atvingiuoja į vals- 
tijos sostinę Kujabą, yra San Markas — nuo nieko nepriklau- 
santi, savarankiška saleziečių misija. Šios knygos kontekste 
ji svarbi todėl, kad čia gyvena didesnė dalis šavantės gen- 
ties. Iš išlikusių 1500 indėnų San Marko misijoje gyvena dau- 
giau kaip 800. 

Pirmąsyk mes pamatėme grupelę San Marko indėnų prie 
kelio į šiaurę nuo Šavantinos. Iš savotiškų šukuosenų ir plačių 
veidų iškart pažinome šavantės gentį, tačiau jų elgesys lyg 
ir vertė netikėti savo akimis. Užuot su viltimi priėję paspok- 
soti, pačiupinėti ir ko nors paprašyti, kaip kad įpratę jų gen- 

tainiai, ateinantys į Šavantiną, jie toliau ramiai valgė mėsą 
sėdėdami aplink laužą. Bet ir laužas buvo ne toks, kokį kuria 
šavantės indėnai. Paprastai jie padeda keturis rąstus kryžium, 
surėmę juos galais, ir kai tie galai nudega, vis pastumia rąs- 
tus į vidurį. O čia liepsnojo normalus, kaitrus ir maloniai ne- 
tvarkingas laužas. Ant kelio stovėjo sunkvežimis, kuris, ma- 
tyt, buvo jų, bet ir šis vaizdas mums buvo neįprastas. Netikė- 
tai pasirodė vidutinio amžiaus vyriškis, ant marškinių ir kelnių 
vilkintis darbinę palaidinę, turbūt brazilas vairuotojas. 

Iš tiesų jis buvo ne tik vairuotojas, bet ir San Marko misijos 
direktorius. Tautybės jis buvo italas, „palikęs savo šalį tuoj 
po fašistinio karo“ ir nuo to laiko gyvenantis Mato Grose. 
Jis su indėnais buvo atvažiavęs medžiagos lankams, — indėnai 
žinojo čia esant tinkamos, mat seniau šiame krašte gyveno. 
Tai išgirdę mes suklusome, nes dažnai stebėdavomės, kurgi 
dingo šių vietų indėnai. Paaiškėjo, kad maždaug 200 indėnų 
buvo įsikūrę dar toliau nuo Šavantinos nei dabartinė britų 
stovykla ir gyveno padriką ir betikslį gyvenimą, kai iš San 
Paulo atvyko naujieji tų žemių šeimininkai su nuosavybės tei- 
sės dokumentais. Dar sykį susikirto Senojo ir Naujojo pasau- 
lių interesai. Sanpauliečiai nepageidavo, kad jų žemėse gy- 
ventų indėnai, ir nedelsdami — vos tik buvo baigta statyti 
tūpimo juosta — užsakė DC-4 lėktuvą jiems iškraustyti, Ša- 
vantės indėnai su visa manta buvo keturiais reisais nuskrai- 
dinti į San Marko misiją ir perduoti į tvirtas saleziečių rankas. 

— Kodėl jums neaplankius mūsų vaikinų? — paklausė Mari- 
jus, direktorius-vairuotojas, ir parašė raštelį padrei Nikolau, 
kad „šie draugai anglai“ norėtų aplankyti misiją, 

Aišku, kodėl neaplankius! 

Sera du Ronkadoro indėnai čia nebegyveno. Jie arba buvo 
susikėlę į apatiškas stovyklas, kaip toji prie Areonišo upės, 
arba saugiai įsikūrę Šingaus parke, arba buvo atiduoti į mi- 
sionierių rankas, ir nežinia, ar jiems tai išėjo į gera, ar į 
bloga. Ši misija buvo reikšminga Ronkadoro indėnų likimui, ir 
mūsų grupelė iškeliavo duobėtu keliu į vakarus nuo Bara du 
Garso. Skurdžiame ir visų užmirštame Ženeral Karneiru mies- 
telyje su dideliu vargu gavę benzino, pasukome į šoninį ke- 
lią, einantį link Merurio (ten gyvena saleziečių globojama bo- 
rorų gentis), ir nuvažiavome apie 30 mylių, ieškodami misi- 

jos. Rasti buvo nelengva. Į šalis šakojosi keliukai, mes neži- 
nojome, kurį pasirinkti, o paklausti nebuvo ko. Šalutiniai ke- 
liukai tokiuose kraštuose ne visuomet būna vienos ar dviejų 
mylių ilgio; jais galima vingiuoti valandų valandas, kol galų 
gale, tarsi sekdamas žvėries pėdsakais, sutinki žmogų, kuris, 
pasirodo, išsikirto tą keliuką į savo fermą, kur turį susirentęs 
šiokį tokį būstą. Saleziečiai, žinoma, kelrodžių į savo ūkį ne- 
statė, bet galiausiai pamatėme automobilį, atvažiuojantį keliu, 
kurio abi puses jau buvo išmarginusios mūsų ratų vėžės, ir 
vairuotojas paaiškino, į kurią labirinto atšaką mums sukti, 

Serados, su kuriomis per tą ilgą nuobodžią dieną dar ge- 
Iiau susipažinom, ypač išryškino nuostabų mūsų laukiantį vaiz- 
dą. Įveikę vieną niekuo nuo kitų nesiskiriantį šlaitą, staiga 
apačioje pamatėme tikrą Italijos kampelį: pseudoromaninio 
stiliaus salelę su čia vienur, čia kitur į tolį nubėgančiomis 
palmių eilėmis, vidinius kiemelius, vienas prie kito prigludu- 
sius stogų šlaitus, kuriuos italai mėgo visais laikais, ir didžiu- 
lius pastatus su kresnais bokšteliais, kokių nė vienas iš mūsų 
Brazilijoje iki tol nebuvo regėjęs. Be to, lėktuvų nusileidimo 
takas buvo taisyklingo stačiakampio formos ir puikiai sutvar- 
kytas. Daugumas anksčiau matytų takų panašūs į senus teniso 
kortus — vienuose augalija jau užkariavusi visą kitados lygų 
ir kietą paviršių, kituose tarp dulkėtos žolės dar ryškūs ly- 
gios ir kietos žemės lopai; tačiau šis takas buvo kuo lygiausias 
ir turėjo aiškias ribas. Ant stiebo buvo iškeltas dailus vėjaro- 
dis, kuris nė kiek nejudėjo. Toks reginys mus gerokai nuste- 
bino, ir mes įvažiavome į San Marko piazza, keisto nepasiti- 
kėjimo kupini. Automobilyje girdėjosi susižavėjimo šūksniai, 
bet dauguma visgi laikėsi nuomonės, kad misionieriai gali pri- 
daryti žalos, nepaisant didžio jų pasiaukojimo, delikataus el- 
gesio su indėnais ir dorų ketinimų. Gyvenvietė mums labai 
patiko, bet mes tvirtai laikėmės savo išankstinio nusistatymo. 

Pavakare tas nusistatymas jau nebuvo toks tvirtas. Mes at- 
vykome pačiame įkarštyje žaidimo, kažkodėl vadinamo „ara- 
bai ir indėnai“, Žaidėjai be paliovos lakstė, nes kiekvienos 
komandos atstovas turėjo nepaliestas prabėgti pro varžovus 
iki jų įskaitinės linijos. Jie išeikvojo daug jėgų, bet ne ką 
daugiau kaip per futbolo rungtynes, kurios įvyko tuoj po to, 


eo 


Kai šavantės indėnai bėgiojo, jiems už nugarų plaikstėsi ilgi 
plaukai, o tvirti jų kūnai atrodė kuo sveikiausi. 

Paskui svečių garbei jie surengė „Buriti lenktynes". Dvi 
komandos turėjo ratu nešti po maždaug dviejų pėdų ilgio 
buriti palmės rąstgalį, sveriantį apie porą šimtų svarų. Tam 
tikra prasme tai buvo paprasčiausia estafetės lazdelė, tik labai 
didelė, kurią vienas kitam turėjo perduoti šios sunkios esta- 
fetės dalyviai. Bet pirmoji indėnų pora su tais nešuliais ant 
pečių startavo lengvai, tik žemė dundėjo po plačiomis indėnų 
pėdomis. Nubėgęs kokius 200 jardų ir pavargęs indėnas mik- 
liai užversdavo rąstgalį komandos draugui ant pečių. Visi ko- 
mandos nariai, užuot laukę sutartose vietose, kaip kad mielai 
daro įprastų estafečių bėgikai, dūmė ratu drauge su laikinai 
apkrautuoju. Numetę rąstgalius prie mūsų kojų, jie šūkalodami 
nubėgo į dušus praustis. Mes buvome apstulbinti. Ir netgi pa- 
mėginome pakelti tuos rąstgalius. 

Vėliau vakare visi indėnai susirinko į trobelių rato vidurį 
vakarinėms pamaldoms. Pagrindiniai San Marko statiniai buvo 
itališko stiliaus — nepaprastai išraiškingi, kai. kurie aštuonia- 
kampiai,— tačiau ten buvo ir tradicinė ratu sustatytų indėnų 
būstų aldėja. Aikštę juosė 53 palmių lapais dengti šavantės 
indėnų „aviliai“ su mažomis durų angomis, Visos moterys ir 
vaikai stovėjo šalia jų, o vyrai būriavosi aplink kryžių, įkastą 
Iato viduryje ir papuoštą elektros lemputėmis. Netrukus su- 
pratome, kas vyksta: susirinkusieji pradėjo sutartinai giedoti 
„Tikiu į dievą tėvą“ šavantės kalba. 

Paskui padrė Nikolau, maždaug 35 metų italas, kreipėsi į 
indėnus portugališkai. Tai buvo pamokslas apie trijų šeimų 

dojo „Sveika, Marija“, kurią mes atpažinome, nors ji ir buvo 
išversta į gerklinę, kapotą šavantės kalbą. Baigę giedoti indė- 
nai sušoko vieną iš savo tradicinių šokių — sustoję į glaudų, 
bet taisyklingą ratą ir atkišę į priekį alkūnes, vyrai kraipė pe- 
čius, trepsėjo ir labai žemais balsais dainavo kažkokią šiurpią 
dainą. 

Kitą rytą po mišių visi dirbo. Indėnai virino autogenu, re- 
montavo traktorius, degė plytas, valė derlių, virė cukranend- 

res — žodžiu, mokėjo šimtą darbų. Dar įdomiau buvo stebėti, 
kokį įspūdį visa tai darė Žonui, mūsų vairuotojui brazilui. Jis 
buvo tvirtai įsitikinęs, kad indėnai nesugeba dirbti be prie- 
žiūros, nieko neišmano apie mechaniką, nenori užmiršti savo 
ankstesnio, „kaimiško“ gyvenimo būdo. Jam pačiam ne per 
seniausiai pasisekė prasimušti į vairuotojus, o čia indėnai ne 
tik patys vairavo mašinas, bet ir mokėjo nuimti cilindrų blo- 
ko galvutę, suvirinti švaistiklį bei atlikti tokius darbus, kurie 
prašoko neseniai atsiskleidusius Žono sugebėjimus. Žinoma, 
tai nereiškia, kad Žonui būtų sekesi blogiau, jeigu jį kas nors 
tų darbų būtų išmokinęs. Tiesiog vertėjo pamatyti, koks jis 
buvo suglumęs per ekskursiją po San Marką. Mūsų gidas in- 
dėnas, kuriam buvo liepta parodyti viską, ko tik užsimanysim, 
elgėsi pagarbiai, sakytum — bent man taip atrodė — pirmūnas, 
vedžiojantis svečius po mokyklą. Jis gražiai kalbėjo portuga- 
liškai ir ramiai atsakinėjo į visus mūsų klausimus arba išveng- 
davo tiesaus atsakymo. Ar jūs tikit Kristų? Taip. Ar nenorė- 
tumėt pamedžioti? Mes turime darbo čia. Ar norėtumėt pama- 
tyti didžiuosius Brazilijos miestus? Panorėję galėtume. Ar no- 
rite būti laisvi? Čia nėra tvorų. 

Matėme juos dirbant — visų vienodi ryškiai raudoni šor- 
tai, rusvi kūnai, lygūs ilgi plaukai; plūkdamį molį arba ilga- 
kočiais kastuvais ritmingai kasdami žemę, jie buvo panašūs į 
nazariečius ar netgi senovės Egipto darbininkus. Stebėdami 
juos valgant, dar sykį įsitikindavome, kad jie išeikvoja nema- 
žai energijos ir stengiasi ją kompensuoti. Didžiulės lėkštės, su 
kaupu prikrautos ryžių, apipiltų padažu, būdavo ištuštinamos 
be jokių pastangų, tačiau nutukusių neteko matyti. Vyrai val- 
gė atskirai nuo moterų ir vaikų, kurie gyveno neišeidami iš 
trobelių rato. Vaikų ten knibždėte knibždėjo — irgi gana retas 
vaizdas kitose indėnų bendruomenėse, Iš 800 San Marke gy- 
venančių šavantės indėnų 50-čiai dar nebuvo nė metų. Kas- 
met gimdavo vis daugiau vaikų, ir gimimų procentas toly- 
giai augo. Gyvenvietė buvo suplanuota 2000 žmonių, bet 
netrukus tas skaičius bus pasiektas, ir tada iškils problemų. 
Trumpai tariant, sanmarkiečių padėtis smarkiai skiriasi nuo 
visų kitų bendruomenių, kur indėnams gresia išnykimas, nes 
gyventojų prieaugio arba išvis nėra, arba jį labai sumažina 
didelis vaikų mirtingumas. Diauarune indėnai kosėjo, nes sirgo 

gripu. Areoniše jie buvo ištinę nuo maliarijos. San Marke 
jie trykšte tryško sveikata ir kirto vieną lėkštę po kitos, kad 
turėtų dar daugiau jėgų. 

Bendruomenę prižiūrėjo du padrės, penki vienuoliai (italai 
lr vokiečiai), dvi vienuolės ir keturi brazilai, išmanantys ne 
vieną amatą. Visi stengėsi išmokti kurią kitą kalbą. Padrė Ni- 
kolau, netgi užkalbintas itališkai, visuomet atsiliepdavo por- 
tugališkai. Vienam indėnui paklausus kitą portugališkai, ke- 
linta valanda, praeinantis vienuolis vokietis pažvėlgdavo į sa- 
vo laikrodį ir atsakydavo šavantės kalba, Dauguma indėnų 
mokėjo skaityti ir rašyti tiek šavantės, tiek portugalų kalbo- 
mis — tai irgi labai stebino Žoną, kuris sugaišdavo nemažai 
laiko, kol parašydavo savo vardą sava kalba. Jie turėjo ga- 
lingą elektros tiekimo sistemą, gaunančią energiją iš užtvan- 
kos, kurią buvo pastatę už vienuolikos mylių. Elektros tiekimas 
čia buvo daug pastovesnis negu Bara du Garse ar Šavantino- 
je. Misija neturėjo savo gydytojo ar dantisto, tačiau kas nors 
vis atvykdavo patikrinti indėnų sveikatos. Priešingai negu ki- 
tose Mato Grose matytose dirbamose žemėse, čia buvo rimtai 
kovojama su erozija. Ruošiantis liūčių sezonui, ant plikos že- 
mės būdavo klojami seni cukranendrių stiebai (tą darydavo 
vaikai), kurie sutvirtindavo dirvožemį. Tai vėlgi nustebino Žo- 
ną, žiūrėjusį į viską išplėstomis akimis, 

Kai išvažiuodami laviravome tarp dar vienos „arabų ir in- 
dėnų“ dvikovos dalyvių, kai lenkėme traktorių, sausakimšą 
šavantės indėnų, kai girdėjome iš dušų sklindantį šurmulį ir 
paskutinįkart žvelgėme į lemputėmis papuoštą kryžių, stovintį 
trobelių rato viduryje, visi tylėjome. Ankstesnieji tvirti įsiti- 
kinimai buvo visiškai sujaukti. 

Žinoma, daug ką dar galima pasakyti apie San Marką ir 
kitą saleziečių globojamą šavantės bendruomenę, apie kurią 
jie mums papasakojo. Jose gyvena 1100 iš 1500 išlikusių šios 
genties indėnų, buvusių Šingaus anklavo sergėtojų. Visi kiti 
gyvena Areoniše ir keliuose kaimeliuose prie Rio das Mortės. 
Šie du gyvenimo būdai skiriasi kaip diena nuo nakties ir 
tarpusavy visai nesusiję. 

Dar kitaip tvarkomasi Nacionaliniame parke. 

Tos visos trys bendruomenės sudaro tarpinę grandį tarp įta- 
rių čiabuvių, miško gyventojų, vis dar nenorinčių išsižadėti 

senųjų įpročių, ir visiškai prie naujų sąlygų prisitaikiusių bra- 
zilų, kurie, būdami aiškiai indėnų kilmės, pasivadina brazi- 
lais, vos tik atsisakę indėniško gyvenimo būdo. Bet vis dėlto tų 
bendruomenių — Parko, misijos ir kaimelių — indėnai bent jau 
gyvena. O juk rytams susidūrus su vakarais, Senajam pasau- 
liui susidūrus su Naujuoju, daugybė tų žmonių nebeišliko, 


4. Tyrinėjimų kvadratas 


Anksčiau gamtos tyrinėtojas dažniausiai keliaudavo vienas 
arba, netgi patekęs į didelę ekspediciją, būdavo joje vienin- 
telis mokslininkas. Todėl ir vienu, ir kitu atveju jam reikė- 
davo viskuo domėtis; jo veiklos sfera būdavo visas gamtos 
pasaulis. Kiekvienas gamtininkas privalėdavo būti daugelio srl- 
čių žinovas — su vienodu entuziazmu jis aprašinėdavo uolie- 
nas, augalus, gyvūnus ir čiabuvius. Be to, nesuskaitoma daugy- 
bė kiekvienos dienos atradimų būdavo aprašoma gyvai ir iš- 
samiai. Tokia energija galima tik stebėtis. Diena galėdavo būti 
kupina nesėkmių, klimatas atšiaurus, aplinka nesvetinga, patį 
rašantįjį galėdavo būti apnikusios įvairios ligos, tačiau įra- 
šai dienoraštyje atsirasdavo kasdien. Tai būdavo nepaprasti 
žmonės, gyvenę nepaprastą gyvenimą, ir du trečdaliai jų ko- 
lekcijų (kaip kad, pavyzdžiui, Beitso, kuris 11 metų darbavosi 
prie Amazonės) mokslo pasauliui būdavo naujiena. Galbūt kaip 
tik tai suvokdami jie ir įgaudavo jėgų bei stiprybės ilgus me- 
tus toli nuo namų dirbti tokį sunkų darbą. 

Šiandieną situacija kitokia. Ne tik vis labiau trūksta laiko, 
bet ir darosi neįmanoma aprėpti visų mokslo šakų. Net jeigu 
mokslininkas to norėtų, net jeigu jis būtų kompetentingas įvai- 
riose srityse, šiuolaikinė mokslo sistema neskatintų tokio dau- 
giapusio entuziazmo. Ekologas gali — ir privalo — žvelgti pla- 
čiau, bet net ir jis stengiasi specializuotis, nes tam tikros rūšys 
ar gentys jam arčiau prie širdies arba jis mano, kad jos gali 
būti reikšmingos platesnėms jo darbo temoms. Trumpai ta- 
riant, niekas neatvyko į Mato Groso stovyklą, pasivadinęs 
gamtininkų senąja šio žodžio prasme. Kiekvienas mokslinin- 
kas turėjo siauresnį interesų ratą — pavyzdžiui, domėjosi vie- 

nu vabzdžių būriu ir jokiu būdu ne visomis jo šeimomis. Du 
ekspedicijos dalyviai domėjosi vapsvomis, trečias didžiąją lai- 
ko dalį skyrė termitams, o dar viena mokslininkė — skėrių 
šeimos žioginiams. Kadangi ne kiekvienas buvo entomologas, 
nebent tai būtų buvusi visiškai kitokia ekspedicija, daugelis 
būrių tokiame gausiame vabzdžių pasaulyje liko neištirti. 

Taip pat daugiausia dėl laiko stokos neįstengėme aprėpti 
netgi kai kurių pagrindinių mokslo šakų. Stovykloje tarpais 
nebūdavo nė vieno entomologo. Beveik nė vienam botanikui 
neteko stebėti liūčių ar sausojo sezono nuo pradžios iki pabai- 
gos. Faktiškai visas žuvų tyrinėjimo darbas buvo atliekamas 
ne neršto metu. Per dvejus metus ornitologas stovykloje gy- 
veno tik aštuonias savaites. Niekas netyrinėjo skruzdėlių, vieš- 
pataujančių beveik visame krašte. Trumpai tariant, darbo bu- 
vo daug, o laiko visuomet per mažai, Be to, brazilų moksli- 
ninkams buvo sunku atitrūkti nuo savo tiesioginių pareigų. 
Atvykusius į stovyklą juos visi pasitikdavo su dėkingumu, nes 
jie daugiau apie šį kraštą išmanė, tačiau jie negalėdavo pa- 
aukoti tiek laiko, kiek patys arba britų mokslininkai būtų no- 
rėję. Visi mokslininkai stovykloje drauge paėmus išbuvo maž- 
daug tiek pat laiko, kiek vienas Beitsas Brazilijoje tomis se- 
nomis, ramesnėmis devynioliktojo amžiaus dienomis, 

Bet visgi praeitis ir dabartis visuomet yra ir bus šiek tiek 
panašios. Kas vakarą po parudavusiu palmių lapų stogu (bazi- 
nėje stovykloje, pagalbinėse stovyklose ar šiaip kur nors) ra- 
šytos pastabos buvo mokslo teiginių, samprotavimų ir anek- 
dotų kratinys. Tokie ir Beitso, ir, žinoma, kiekvieno, dirban- 
čio nepažįstamoje aplinkoje, dienoraščiai. Dirvožemininkas, tū- 
nantis keturių metrų gylio duobėje, aišku, daugiausia domisi 
aplink jį esančiais dirvožemio horizontais, bet negali ignoruo- 
ti ir kitų dalykų. 


„Dar viena nuostabi diena,— rašė Deividas Mofe- 
tas. — Kaip visada sėdėjau duobėje. Grįždamas po prieš- 
piečių staiga susidūriau su aštuonių pėdų ilgio gyvate: 
didinga, ant juodos nugaros ryškiai geltonas ornamen- 
tas. Pabandžiau su lazda įvaryti į duobę, bet ji nušliaužė 
žaibo greitumu. Paaiškėjo, jog tai barškuolė. Vakare kaip 
visuomet pašėlusiai viską užrašinėjome,“ 

Dirvožemininkais mes nepaprastai žavėjomės. Jie arba nuei- 
davo labai toli, vienodais intervalais darydami gręžinius že- 
mėje, arba išvis niekur neidavo ir kiaurą dieną pratupėdavo 
duobėse. Vabzdžiai ir erkės netrukdavo tuo pasinaudoti. Pa- 
prastai nariuotakojai labai greit sunaikina į spąstus pakliuvusį 
gyvūną (daug greičiau, negu ateina medžiotojas), tačiau visiems 
dirvožemininkams pavyko išlikti gyviems, 


„Dar viena sėkminga diena, — toliau rašė Deividas 
Mofetas. — Paėmiau kiekvieno profilio pavyzdžių. Vis 
dar daug neaiškumų. Iš ryto profilis atrodė be struktū- 
ros. Po vidurdienio pjūvyje pastebėjau aiškius įtrūki- 
mus — prizminės struktūros požymį. Dukart nuvalęs iš- 
siaiškinau daugiau savybių... Labai karšta, todėl dirbau 
be marškinių. Grįžau nuo galvos iki kojų aplipęs rau- 
donžemiu. Virš manęs suko ratus trys grifai — vienu 
daugiau negu vakar," 


Dienoraščiai irgi buvo ištepti tuo pačiu raudonžemiu, Da- 
bar juos vartydamas iškart prisimeni tas duobes per praga- 
rišką karštį ir dirvožemininkus jose. 

Nenusimanančiam žmogui ryškiausias tų vietų dirvožemio 
požymis atrodė ne tiek milžiniškos, kartais daugelio jardų 
gylio išdūlėjusios griovos, kiek įvairiausios laterito atodangos. 
Daugumos kalvų viršutinis sluoksnis — kieti, kampuoti arba 
apvalūs šios uolienos gabalai, kuriais baisiai sunku vaikščioti. 
Laterito sluoksnių pasitaikydavo beveik visuose pjūviuose — 
kartais tankių, kartais ne, kartais jie būdavo giliai, o ret- 
karčiais taip giliai, kad kasdamas negalėdavai pasiekti, Tie 
„paviršiniai arba podirviniai geležingų klodų sluoksniai“, visų 
kitų mūsiškių vadinami tiesiog lateritu, sukeldavo daugybę 
ginčų, kaipgi iš tikrųjų ši uoliena turėtų būti vadinama. Mat 
„laterito“ terminas buvo pernelyg dažnai vartojamas įvairioms 
geležies turinčioms uolienoms apibūdinti. Pagaliau po ilgų gin- 
čų bazinėje stovykloje buvo paliktas šis pavadinimas, nes uo- 
liena vis dėlto atitiko Diu Pre definiciją, kad lateritas yra 
„akyta, konkreciška, ląstelinė, ringėta, nuosėdinė, pizolitinė ar- 
ba į betoną panaši masė, sudaryta daugiausia iš trivalentės 
geležies oksidų, kuriuose gali būti mechaniškai įsimaišiusio 

kvarco bei truputis aliuminio ir mangano; jos tvirtumas labai 
įvairuoja, bet dažniausiai ji lengvai suskaldoma staigiu plak- 
tuko smūgiu“. Todėl užkliuvę už tos uolienos arba į aštrų 
kampą prasipjovę batą, mes ir toliau vadinome ją lateritu, 
bet jau labiau domėjomės jos įtaka vietinio landšafto forma- 
vimuisi. Niekas tiksliai nežinojo, kokios sąlygos reikalingos 
jai atsirasti. Buvo aišku tik tai, kad geležingame dirvožemyje 
drėgno tropinio klimato srityse dažnai susidaro lateritas ir kad 
mūsų tyrinėjamame krašte tai vyksta ypač akivaizdžiai ir 
įdomiai. 

Žiūrėdamas į tas gilias duobes, kur minkštas sluoksnis taip 
toli nuo paviršiaus, o paskui stebėdamas, kaip ruošiant dirvai 
žemę raunami medžiai, neišvengiamai susimąstai apie būsimą 
eroziją šitoje Matą Groso valstijos dalyje. Dirvožemininkai atas- 
kaitoje rašė: 


„Mažas cheminių elementų kiekis skurdžiame dirvo- 
žemyje savaime smarkiai apriboja žemdirbystės plėtoji- 
mą. Čia ne tik mažai maistingųjų medžiagų, bet ir tos 
pačios susikoncentravusios organinėje dirvožemių frak- 
cijoje. Įdirbant žemę, visa augmenija paprastai išker- 
tama ir sudeginama, tačiau išsiskiriančių maistingųjų me- 
džiagų kultūroms užtenka tik labai trumpam laikui. Nuo 
greitos humuso mineralizacijos, kurią sukels augmenijos 
išnaikinimas, smarkiai pablogės dirvožemio savybė išlai- 
kyti maistingųjų medžiagų jonus, o mineralizacijos metu 
vandeniui nuplovus ir iš pelenų išsiskyrusias medžiagas, 
po metų ar dvejų mMaistingųjų elementų kiekis ypač su- 
mažės. Toliau auginti kultūras bus įmanoma tik tręšiant 
dirvą, tačiau trąšų kaina šiauriniame Mato Grose truk- 
dys plačiai jas panaudoti. Todėl, nors klimatas ir fizinės 
dirvožemių savybės žemdirbystei čia palankios, neder- 
lingos žemės, matyt, kol kas labiausiai tiktų gyvulinin- 
kystei, o intensyviau jas naudoti bus įmanoma tik pa- 
siekus visuotinį šio regiono išvystymą.“ E 


Tose skurdžiose žemėse, kurias smarkiai pusto vėjas Ir nu- 
šarmina vanduo, nunešantis mineralines medžiagas į gilesnius 
sluoksnius, beveik nėra dumblo, mažai organinių medžiagų ir 

labai trūksta mikroelementų — kalcio, mangano, kalio bei fos- 
foro. Fermeriams būtų geriau, jeigu jų žemėse būtų daugiau 
vadinamųjų mezotrofinių dirvožemių. Jie rudesni ir kitokios 
struktūros. Juose daugiau dumblo, be to, juos mažiau veikia 
atmosferiniai reiškiniai. Tačiau svarbiausia — juose daugiau 
tiek organinių, tiek neorganinių medžiagų, reikalingų augalams. 
Todėl jų produktyvumas daug didesnis, tik, deja, bazinės sto- 
vyklos rajone tokio dirvožemio pasitaikydavo labai retai. Iš 
aeronuotraukų buvo matyti, jog mezotrofiniai dirvožemiai la- 
biau paplitę į rytus nuo stovyklos; tie kraštai vertingesni žem- 
dirbystės požiūriu, bet, matyt, naujiesiems žemių savininkams 
tai visiškai nerūpėjo. Juos labiausiai domino, kokia ten aug- 
menija (visiems labiau patiko miškai negu savanos), o ne 
tikrasis tų žemių potencialas. 

Pasibaigus ekspedicijai, keturi britų dirvožemininkai, tyri- 
nėję tą teritoriją, savo ataskaitos pabaigoje įspėjo: 


„Šiaurinis Mato Grosas ir gretimos kaimyninių valsti- 
jų teritorijos iki antros šio amžiaus pusės išbuvo kaip 
viena didžiausių pirmovinių žemių tropikuose. Šia atas- 
kaita nesiekiama įrodyti, kad tokias žemes būtina išsau- 
goti, tačiau mManytume, jog artimiausioje ateityje iškil- 
siantys sunkumai, intensyviai plėtojant žemdirbystę, o 
ypač stengiantis išlaikyti stabilų derlingumo balansą kul- 
tivuojamuose skurdžiuose dirvožemiuose, yra svarus pa- 
pildomas argumentas palikti didelę šio krašto dalį ne- 
naudojamą.“ 


Bazinės stovyklos koordinatės buvo 12949' pietų platumos 
ir 51746' vakarų ilgumos. Lydavo čia dažniausiai tuo pačiu me- 
tų laiku — vasarą. (Per vienerius metus stovykloje iškrito 56 
coliai kritulių.) Nuo lapkričio iki kovo mėnesio (ar netgi ilgiau) 
kritulių būdavo daugiau, negu išgaruodavo vandens, todėl su- 
sidarydavo drėgmės perteklius. Gegužės—rugsėjo mėnesiais ly- 
davo retai, bet garavimas būdavo didžiausias. Todėl dirvos iš- 
džiūdavo, o gruntinių vandenų lygis smukdavo. Retsykiais už- 
eidavo liūtys rugpjūčio mėnesį; toks lietus Brazilijoje vadina- 
mas „gėlių lietumi“. Netikėta jo pradžia džiaugdavosi visi — 
ne vien augalai, kurie tuo metų staiga pražysdavo, 

Lietus sukeldavo daugybę sunkumų dirbantiems bazinėje sto- 
vykloje. Lengviau būdavo, jeigu liūtis užklupdavo miške: pa- 
matydavai debesį ir tamsią lietaus sieną, girdėdavai, kaip ji 
artėja medžių viršūnėmis, palaukdavai po medžiu, kol liūtis 
aprims, ir vėl bandydavai eiti toliau su sunkiais, šaltais, per- 
mirkusiais drabužiais. Tai nebūdavo labai nemalonu — tiesiog 
šioks toks dienos pajvairinimas, ir paėjėjęs kelis žingsnius 
jau beveik pamiršdavai, jog esi šlapias; pernelyg nesijaudin- 
davai netgi pajutęs, kad vanduo pamažu smelkiasi prie juos- 
mens —šį vieta ilgiausiai išlikdavo sausa. Užtat kiek rūpesčių 
atsirasdavo tiems, kurie stovykloje matuodavo šlaitų nuoly- 
džius ir vandens lygius ilgomis, sausomis „žiemos“ dienomis. 
Sakytum, staiga prasidėdavo gamtos konvulsijos, Nubusdavo 
iki tol snaudę upeliai. Pakildavo vanduo. Pasikeisdavo upių 
spalva. Visa, kas buvo statiška, akimirksniu imdavo judėti. 

Buvo gauta ir netikėtų duomenų. Mokslininkai manė, kad 
lietus sumenkins upelių vandens laidumą, nes vandenyje su- 
mažės jonų. Taip neatsitiko, — lietaus vanduo, ypač liūčių 
sezono pradžioje, buvo daug laidesnis (jame buvo daugiau 
jonų) negu upelių vanduo. Jeigu lydavo pakankamai smarkiai, 
žemės paviršiumi srūvantis vanduo gaudavo papildomų jonų, 
ir jo laidumas dar labiau padidėdavo. Tuo tarpu vanduo, ku- 
ris prieš pakliūdamas į upelį turėdavo sunktis per dirvožemį, 
prarasdavo pakeliui didžiąją dalį savo jonų; jie, matyt, ati- 
tekdavo augalams. Todėl, ilgai lyjant, upelių vandens laidu- 
mas nepasikeisdavo, 

Kitaip tariant, padėtis tokia: jonizuotas lietaus vanduo daž- 
niausiai lieka dirvožemyje, nes tankiai apžėlusi žemė trukdo 
jam nubėgti. Jeigu ateityje, šias žemes įdirbant, nutekėjimas 
padidės, o greičiausiai taip ir bus, vandens srovės nusineš 
visus jonus, augalams nespėjus jų asimiliuoti. Neaišku, kaip 
tie jonai, ypač kalcio, atsiranda lietaus vandenyje, bet, ma- 
tyt, dažniausiai tą nulemia tropikuose toks populiarus aug- 
menijos deginimas. Kasmet išdeginama milijonai akrų (daž- 
niausiai tyčia); į viršų kylančios smulkios pelenų skiautės tur- 
būt ir yra jonų šaltinis. Šiaip ar taip, didelė jonų koncentra- 
cija lietaus vandenyje turi nemažą reikšmę visam kraštui ir 
jo dirvožemių derlingumui. Reikėtų neleisti vandeniui nubėg- 
ti; šitaip būtų ne tik užkirstas kelias erozijai, kurią Jis neiš- 

vengiamai sukels, bet ir sulaikyta daugybė vertingųjų jonų, 
kurie priešingu atveju patenka į upes. 

Savaime aišku, reikėjo saugotis, kad eksperimentų nesuga- 
dintų savo paties jonai. Vienas prakaito lašas, patekęs į 100 
mililitrų upės vandens, iškart padvigubina jonų kiekį. Tai bu- 
vo paaiškinta tiems, kurie pasisiūlydavo atnešti vandens mė- 
ginių iš savo darbo vietų. Toks bendradarbiavimas, kai gydy- 
tojams buvo atiduodamas šlapimas, botanikams renkami auga- 
lai arba tiesiog atnešama vandens mėginių, stovyklai buvo be 
galo naudingas. Pasitaikydavo ir sudėtingesnių savitarpio pa- 
galbos formų. Vienas dalykas — į paprastus plastmasinius in- 
delius prisemti vandens, neatmiešto prakaitu, visiškai kitas — 
neprakaituoti, renkant ar netgi stebint, kaip renkami plėvia- 
sparniai. Ovenas Ričardsas ir Bilis Hamiltonas buvo ne tik ne- 
panašūs, bet netgi labai skirtingi žmonės, tačiau abu domė- 
josi vapsvomis ir nepaprastai supanašėdavo, kai surasdavo ko- 
kį didesnį vapsvų lizdą. Jie turėjo rinkti tas vapsvas, ir tiek. 

Pietų Amerikoje daugiau vapsvų ir jų rūšių negu bet ku- 
rioje kitoje pasaulio dalyje. Visų į ilgą Naujojo pasaulio są- 
rašą įtrauktų genčių yra ir Brazilijoje, bet visgi, nors Amerikos 
vapsvos ir neblogai ištirtos, maždaug 14 procentų Ričardso 
kolekcijos sudarė visiškai naujos rūšys. Todėl jis nusprendė 
grįžęs perklasifikuoti visus du ar tris šimtus šių bendruome- 
ninių Pietų Amerikos vabzdžių. Bazinė stovykla buvo ypač 
patogioje vietoje: Amazonės ir Gajanos gyvūnai galėjo pa- 
tekti čia galeriniais miškais, o sausesniesiems pietryčių rajo- 
nams būdinga fauna galėjo atkeliauti per seradas, Todėl dau- 
gelio rūšių pietrytinė ar šiaurės vakarinė paplitimo riba buvo 
ne per toliausiai nuo mūsų stovyklos. Nors vapsvų Pietų Ame- 
rikoje gausybė, manoma, jog jos atsirado pietryčių Azijoje ir 
kaip kad žmonės atsikraustė čionai per Beringo sąsiaurį ku- 
riuo nors šiltesniu laikotarpiu to svarbaus tarpžemyninio tilto 
istorijoje. 

Bazinės stovyklos apylinkėse buvo rasta ne tik naujų vaps- 
vų rūšių, bet ir naujų lizdų architektūros tipų. Pavyzdžiui, kai 
kurios rūšys lipdo dvigubus korius, suglausdamos akutes dug- 
neliais (unikalus atvejis Vespidae šeimoje), kitos tos pačios 
genties rūšys lipdo unikalius koncentriškus cilindro pavidalo 
korius. Pasitaikė rasti ir dar sudėtingesnių lizdų tipų. Taigi 

buvo gauta papildomos informacijos apie žinomas rūšis, kurių 
lizdai iki šiol nebuvo aprašyti. Visa tai svarbu, nes vapsvų 
klasifikacijai Visuomet didelės reikšmės turėjo lizdų architek- 
tūra. 

Pietų Amerikoje vapsvų šeimų nariai paprastai nebūna to- 
kie skirtingi kaip Europoje. Norint atskirti motineles nuo dar- 
bininkių, dažniausiai reikia vapsvas išskrosti ir išnagrinėti 
kiaušidžių struktūrą. Ovenas Ričardsas bazinėje stovykloje iš- 
skrodė apie 10000 vapsvų ir padarė išvadą, kad 


„šių vapsvų lizduose paprastai būna daugiau negu 
viena motinėlė, tačiau beveik nežinoma, koks procen- 
tas motinėlių yra atskirų rūšių šeimose. Mes išsiaiškino- 
me; kad kai kurių rūšių skirtumai tarp motinėlių ir dar- 
bininkių ryškesni. Net ir mažos struktūros skirtybės lei- 
džia manyti, jog lervos nevienodai maitinamos ir grei- 
čiausiai į jų maistą primaišoma kažkokių liaukų išskyrų. 

Dirbdamas Mato Grose aš atradau ketvirtą liaukų rū- 
šį. Jos išskiria tamsaus bei tąsaus sekreto siūlelį; tas 
liaukas turi tik motinėlės. Tiesa, kartais jas turi ir mo- 
tinėlės, ir darbininkės, tačiau motinėlės sekretas būna- 
gausesnis ir ne bespalvis. Pagal tą liauką galima atskirti 
keleto vapsvų rūšių motinėles nuo darbininkių nenagri- 
nėjant kiaušidžių. Bet tai dar ne galutinės išvados; netgi 
žodžio „liauka“ panaudojimą galima traktuoti kaip prie- 
laidą. Jos funkcija nežinoma, bet kadangi motinėlių ir 
darbininkių tos liaukos paprastai būna nevienodos, rei- 
kėtų manyti, kad jos arba gamina kažkokią. „motininę 
medžiagą“, arba padeda vapsvoms atskirti motinėles.“ 


Bilis Hamiltonas buvo bebaimis tyrinėtojas, be galo atsi- 
dėjęs savo darbui. Jis kaišiodavo rankas į grėsmingus urvus, 
tikėdamasis užtikti jų gyventojus. Jis visuomet pirmas čiup- 
davo gyvatę, atšliaužusią į stovyklą. Kadaise vaikystėje per 
kažkokį eksperimentą jis susižalojo piršto sąnarį, ir mums at- 
rodė, jog tas įvykis geriausiai atspindi jo ieškojimų aistrą. 
Aš pirmąsyk pamačiau, kaip jis dirba, kai kažkas pranešė pas- 
tebėjęs trijų pėdų ilgio lizdą, kabantį medyje, šimto pėdų 

aukštyje. Ėjau ten drauge su juo didžiai suintriguotas, kaip 
bus išspręsta tokia delikati problema. 

Bilis Hamiltonas šiam reikalui pasirinko itin delikatų įran- 
kį — kirvį. Jo ašmenims smingant į medžio kamieną, iš lizdo 
pro landą dribo tamsūs vapsvų tumulai, panašūs į būriais iš 
lėktuvo šokinėjančius parašiutininkus. Žemėliau (bet dar vis 
pakankamai aukštai virš mūsų) tumulai skilo į individus, ir 
vapsvos ėmė sukiotis maždaug toje pačioje horizontalioje plokš- 
tumoje, kurioje kabėjo lizdas. O kirtėjas darbavosi toliau. Ste- 
bėtina, kad vapsvos jam netrukdė, nors neįtikėtina galybė jų 
skraidė aplink savo kabančią „pagodą“. Matydami, kad ramy- 
bės drumstėjo jos ieško tik horizontalioje plokštumoje, mes 
supratome paprastą ir neišvengiamą dalyką: Biliui baigus kirsti 
ir dūzgiančiam medžiui nugriuvus žemėn, mes atsidursime ne- 
pavydėtinoje padėtyje. Tad kol medis virto dejuodamas ta- 
rytum mirtinai sužeistas milžinas, o pavargęs kirtėjas gėrėjosi 
savo rankų darbu, mes visi leidomės į kojas. Bilis priėjo ap- 
žiūrėti lizdo ir pasirinkti vapsvų. Iš jo plaukų dar sklido plonas 
zyzimas, kai kiek vėliau jis pasivijo mus patenkintas sėkmin- 
ga Polybia liliacea operacijos pabaiga. „O taip,— prisipažino 
jis, — Mane sugėlė." 

Ataskaitoje Bilis rašė: 


„Remdamasis savo požiūriu į evoliuciją manau, jog 
nepaprastas bendruomeninių vabzdžių darbininkių atsi- 
davimas kolonijos gerovei turėtų priklausyti nuo labai 
artimos visų kolonijos narių giminystės ir nuo to, ko- 
kioms funkcijoms jie buvo ruošiami, dar būdamį lervos 
mis. Tuomet daug lengviau suprasti bendriją su viena 
motinėle, kai visa kolonija yra tiesiog viena didelė šei- 
ma, negu bendriją su keliomis motinėlėmis. Rūšių su 
daug motinėlių giminystės sistema, matyt, panašesnė į 
žmonių gyvenviečių struktūrą; kolonijos čia atitinka kai- 
mus arba gentis. 

Miįslių dar labai daug. Kai kurios darbininkės elgia- 
si savanaudiškai — jos netgi atskirai deda kiaušinėlius, 
užuot pagelbėjusios motinėlėms, kurios šiam darbui skir- 
tos ir turėtų efektyviau jį atlikti. Kitoms darbininkėms 
"nesvetimas altruizmas — tą greit pastebi kiekvienas gau- 


sios vabzdžių kolonijos tyrinėtojas. Daugelis rūšių dar- 
bininkių tarsi bitės geldamos paaukoja gyvybę, nes kar- 
tu su dygliuotu geluonimi palieka didžiąją dalį vidurių. 
Turėdamos tokį geluonį ir išdrįsdamos jį panaudoti, brazi- 
liškųjų rūšių darbininkės yra labiau ištikimos pareigai 
negu monoginiškosios Britanijos vapsvos, kurios, kaip Ži- 
noma, mieliau laikosi taktikos „gelk ir bėk“. Galima tik 
stebėtis, kaip natūrali atranka toleruoja genus, skatinan- 
čius tokius savižudiškus polinkius. O jeigu darbininkės 
deda kiaušinėlius, tai kodėl jos pasitenkina mažesniu 
kiekiu negu motinėlės? Kiekgi iš tikrųjų jos deda? Ar 
gali būti, kad nežinomi šių vapsvų „kraujomaišos“ pa. 
pročiai palaikytų aukštą giminystės lygį kolonijoje, net 
jeigu paskutinėje ar priešpaskutinėje kartoje jokios gi- 
minystės lyg ir nebuvo?" į 


Vapsvos sąlygojo Bilio Hamiltono gyvenimą bazinėje sto- 


vykloje, o stovyklos gyvenimas dabar neišvengiamai atsispin- 
di jo ataskaitoje: 

„Viena proga Taituba padovanojo man apvalų molinį 
Polybia emaciata lizdą, kuris, pasak jo, buvo rastas tuš- 
čias. Taip ir atrodė netgi jį kratant, bet kai Taitubos 
pasiūlymu aš švelniai papūčiau į landą, pasigirdo pa- 
šėlęs Zzvimbimas ir dideliam visų aplinkinių džiaugsmui 
iš vidaus tarsi pelai iš kuliamosios pasipylė vapsvos. 

„„Veltui pamėtęs iš tolo į lizdą pagaliais, mėgindamas 
sugauti įprastas penkias vapsvas tyrimams, paėmiau ga- 
balėlį vatos, pasitryniau ja pažastį, kad kvepėtų prakai- 
tu, ir pasmeigęs ant ilgos lazdos prikišau prie lizdo. 
Akimirksniu įniršusios vapsvos puolė ją gelti ir nenorėjo 
atsikabinti netgi tuomet, kai purčiau jas į tinklelį. 

„„Apskritai skruzdėlės yra mirtini vapsvų priešai, ir 
vapsvos, atrodo, neturit jokio ginklo prieš jas. As per- 
kėliau į stovyklos teritoriją Polybia singularis vapsvų 
lizdą su siaura vertikalia landa, kad galėčiau jį stebėti. 
Vos spėjus lizdo gyventojoms sugrįžti ir atnaujinti savo 
veiklą, jį užpuolė ir per kokias dvi valandas visiškai 
ištuštino skruzdėlės, Jos tempė bejėgius vikšrus bei ler- 

vas, padariusios garsųjį gyvąjį savo kūnų kilimą, kad 
grobio nešėjoms būtų lygesnis kelias.“ 


Stovykloje drauge su Biliu gyveno ir jo žmona Kristina. Jos 
pasiaukojimas šiam darbui buvo begalinis, kaip, beje, ir pa- 
tirtų įgėlimų skaičius. Sykį jie nufotografavo vienas kitą po 
sunkios kovos su Stelopolybia testacea, kurios švirkščia nuo- 
dus, jeigu įgelti joms trukdo tinklelis. Bilį puošė baisiai išti- 
nusi lūpa, o klaikiai aplink akis išbrinkusio Kristinos veido 
buvo neįmanoma pažinti. Vabzdžių jai pavyko pririnkti, tačiau 
ant veido užpurkšti nuodai paliko pėdsakus. 

Eilinis europietis, įpratęs manyti, jog visos bitės bei vapsvos 
gelia pirma pasitaikiusia proga,— o jos taip ir daro, jei kas 
nors be reikiamo pasiruošimo braunasi į jų namus, — labai nu- 
stebtų sužinojęs, kad Brazilijoje yra daugybė negeliančių bičių 
ir vapsvų. O pačius brazilus neseniai nustebino jų šalį užplū- 
dusios itin piktos medonešės bitės. Europietiškų bičių spiečiai 
į Naująjį pasaulį tikriausiai buvo atvežti netrukus po pirmųjų 
europiečių atsikėlimo; tie vabzdžiai garsėjo savo taikiu būdu, 
ir jų laukinių atmainų medų buvo galima kopti nesibijant 
jokių nemalonumų. Bet jos pačios nebūtų įstengusios pasklisti 
Brazilijos miškų platybėse. 

Staiga viskas pasikeitė. Į San Paulo laboratoriją eksperimen- 
tams buvo atvežta labai piktų Afrikos bičių, mat buvo tikimasi 
šią nemalonią jų ypatybę panaikinti kryžminant. Deja, keli 
spiečiai ištrūko į laisvę. 1965 metais buvo gauta pranešimų, 
kad yra žuvusių galvijų, arklių ir net žmonių, be jokios prie- 
žasties užpuolus toms bitėms, ir kad jos sėkmingai veržiasi 
į vidines Brazilijos sritis. Niekas jau nebegalėdavo paprastai 
iškopti laukinių bičių medaus, nes afrikietės susikryžmino su 
taikiosiomis kolonistėmis ir plačiai paskleidė savo nuožmų cha- 
rakterį. Agresyviųjų bičių bazinėje stovykloje būdavo pilna 
visur, 0 ypač ant skalbinių, paliktų prie upelio. Prieš keletą 
metų tokio vaizdo dar būtų buvę neįmanoma pamatyti. 

Sykį išgirdę, jog ne per toliausiai nuo stovyklos yra bičių 
drevė, mes išsirengėme kopti medaus. Važiuodami paėmėme 
pakeleivį (taip niekada ir nesužinojome jo kelionės tikslo), 
kuris nusprendė prisidėti prie mūsų medkopio. Apžiūrėję dre- 
vę, pradėjome krauti laužą, kuris būtų pradžiuginęs kiekvie- 

ną viduramžių inkvizitorių. Brazilas juokėsi iš mūsų pasiruo- 
šimų. Tereikia padidinti drevės skylę, sakė jis, ir medus bus 
jūsų. Dėl aiškumo jis pastukseno į medį ranka. Dėl dar di- 
desnio aiškumo nežinia iš kur atlėkė bitė ir įgėlė jam į vei- 
dą. Brazilas tuoj pat pasitraukė šalin, o mes toliau krovėme 
laužą, ir netrukus ugnis bei dūmai jau- buvo mūsų sąjungi- 
ninkai. | 

Gaila, kad dalis medaus išvirė ir jis nebuvo toks skanus, 
koks turėtų būti, bet užtat mus ne taip jau smarkiai sugėlė. 
Mat mes gana pagarbiai elgėmės su ta nauja, ypač antagonis- 
tine Brazilijos bičių rūšimi. Mūsų pakeleivis savame krašte 
tikriausiai dar nebuvo girdėjęs apie pasikeitusį bičių tempe- 
ramentą, bet mes neklausinėjome, iš kur jis atvykęs, ir atsi- 
sveikinome su juo ten, kur ir buvome susitikę — kelio pa- 
kraštyje. Tik dabar viena jo veido pusė smarkiai skyrėsi nuo 
kitos. 

Mato Grosas, be abejonės, — entomologo rojus. Kaip kad 
stambių žvėrių medžiotojas Serengetyje ar ornitologas Baso 
saloje, čia jis jaučiasi tarytum devintame danguje, nors gal 
kiek nejaukiai. Apskritai tropikuose daugiau neaprašytų vabz- 
džių rūšių negu aprašytų. Ko gero, kiekvieno entomologo su- 
rinktoje kolekcijoje būtų „maždaug 30 procentų mokslui neži- 
nomų vabzdžių. Šis procentas bus mažesnis, jeigu jis rinks 
tik stambesnius vabzdžius — vabalus, drugius ar plėviaspar- 
nius, nes vabalais, peteliškėmis, drugiais, vapsvomis ir bitėmis 
visuomet buvo labiau domimasi. Procentas padidės, renkant 
smulkesnius vabzdžius — vienas ekspedicijos dalyvis labai 
greit rado tris naujas šiengraužių rūšis, tyrinėdamas palmių la- 
pus. 

Skėriai čia dideli, ir reikia tikėtis, kad jais bus susidomėta. 
(Tiesa, Modė Ričards Oveno žmona, kuri buvo trumpam at- 
vykusi į stovyklą, galvoja kitaip.) Senajame pasaulyje svar- 
biausias jų tyrinėjimo akstinas yra ekonomika — dėl] žalos, kų- 
rią padaro Schistocerca gregaria, garsusis Afrikos dykumų 
skėrys. Senajame pasaulyje tai vienintelė Schistocerca rūšis, 
tačiau Pietų Amerikoje jų daugybė. Pavyzdžiui, netoli bazi- 
nės stovyklos, pakelėse, esame radę nemažai Schistocerca tla- 
vofasciata, labiau mėgstančių vienatvę negu jų garsusis gimi- 
naitis. (Beje, vėliau - paaiškėjo, kad ta giminystė ne tokia jau 

tolima, nes daugybė jų buvo pastebėta ant Hibiscus krūmų pa- 
čioje netikėčiausioje vietoje — prie milžiniškos Kristaus statu- 
los Korkovado kalne, Rio de Žaneire.) 

Šie skėriai puikiai skraido, o kai kurie jų galėtų perskristi 

netgi Atlantą, todėl neaišku, ar, sakykim, Pietų Amerikos skė- 
riai nuskrido į Afriką ir nuniokojo atrastas žemes, ar Afrikos 
dykumų skėriai „persikėlė“ į Naująjį pasaulį ir vėliau suskilo 
į atmainų gausybę, būdingą Pietų Amerikos faunai. Kita di- 
džioji mįslė — kodėl Afrikos skėriai kartais tampa tokia dievo 
rykšte ir kodėl Pietų Amerikos skėriai ne tokie grėsmingi? Ret- 
karčiais ir jie užpuola pasėlius, ypač Argentinoje, bet jų ant- 
skrydžiai kur kas menkesni ir mažiau nuostolingi, 
"Pagalvojęs apie tai, kaip sparčiai auga atogrąžų augalija, 
staiga supranti, kad turėtų egzistuoti ir tokia pat greita irimo 
sistema. Štai čia termitų vaidmuo visų svarbiausias. Jie — pa- 
grindiniai augalų naikintojai. Jie puola netgi nesubrendusius 
medžius: įsiskverbia į jų vidų per nudžiūvusias šaknis ar ša- 
kas, kad vėliau galėtų -išėsti medžio šerdį. Paprastai sveikos 
medienos termitai neliečia ir, žinoma, visko suvirškintį negali, 
tačiau jų žarnyne veisiasi bakterijos bei pirmuonys (jaunikliai 
jų gauna, ėsdamį išmatas), padedantys termitams greit suvir- 
škinti net ir nesmarkiai grybo paliestą medieną. Termitai 1iz- 
dus įsirengia ant medžių ir jų viduje, ant žemės ir po žeme, 
Šiuos visur esančius vabzdžius tyrinėjęs Entonis Matjusas kar- 
tą pasakė, tiesa, ne itin -džiugiai, jog čionai nėra tokios vie- 
tos, kur pasėmę kastuvėliu žemių, nerastumėte termitų. 

Jeigu čia pilna termitų, vadinasi, turėtų būti pilna ir jų prie- 
šų. Tai daugiausia skruzdėlės ir vorai. Apsigynimui termitai 
turi kareivių, kurių straubliukai pavirtę efektyviu ginklu, at- 
baidančiu užpuolikus. Retkarčiais galima pamatyti, o dažniau- 
siai užuosti skystį, švirkščiamą į skruzdėles ir, Žinoma, priver- 
čiantį jas atsitraukti. Kareiviai su tokiais įspūdingais straubliu- 
kais dažniausiai turi silpnus žandikaulius, tačiau jie labai 
vikrūs ir kaipmat gali padaryti veiksMingą smarvės barjerą. 
Kddangi iš viso egzistuoja maždaug 4000 termitų rūšių, bet 
kokie apibendrinimai gali būti klaidingi dėl įvairiausių išimčių, 
nes yra kareivių su tvirtais žandikauliais, yra rūšių, kurios iš- 
vis neturi kareivių, be to, yra ir kitokių gynybos priemonių, ne 
vien smarvė ir žandikauliai. Pavyzdžiui, užpulti kai kurių rū- 

šių darbininkai prasiplėšia šoną Ir palieja lipnų skystį. Savai- 
me aišku, ši procedūra termitams mirtina, tačiau tuose klijuo- 
se įklimpsta ir atakuojančios skruzdėlės. 

Retkarčiais netoli nuo stovyklos būdavo galima stebėti, kaip 
iš urvelio išsiveržia debesys termitų ir nuskrenda į vieną pusę. 
Skirtingų rūšių termitai išskrenda skirtingu dienos metu ir tur- 
būt du ar tris kartus per metus iš.kiekvieno lizdo. Aibė termi- 
tų žūsta, nes skrendančius bemat užpuola vapsvos, o nusilei- 
dusius apninka skruzdėlės bei vorai. Tačiau toks yra giminės 
pratęsimo būdas. Išlikusios patelės ir patinėliai nedelsdamį po- 
ruojasi ir įsirengia naują lizdą. Apskritai visi jų kiaušiniai bū- 
na apvaisinti, ir visi būsimi termitai gali tapti motinėlėmis, bet 
tik hormonai nulemia, kurie bus darbininkai, kurie kareiviai ir 
taip toliau. 

Ant žemės stūksantys termitynai yra nepaprastai kieti. Juose 
gyvena daugybės skirtingų rūšių termitai. Statybą pradėjusi 
Iūšis galbūt jau seniai iš čia išsikraustė, o kitos rūšys įsikėlė 
joms patogiu metu. Skiriasi ne tik įvairių rūšių išvaizda, bet 
ir jų įrengti susisiekimo kanalėliai. Su vargu nuskėlus tokio 
termityno viršų, galima pamatyti visus tuos skirtumus, taip pat 
pasižiūrėti, kaip termitai ginasi nuo termitų, kol galų gale ne- 
išvengiamai pasirodo skruzdėlės. Stebėdamas skruzdėles ir ter- 
mitus, matydamas juos kiekviename žingsnyje, supranti, jog 
į Mato Grosą būtų galima pasiųsti didžiulę ekspediciją, kuri 
tyrinėtų vien šias dvi pagrindines vabzdžių grupes. Tikriau- 
siai net ir tuomet pirmučiausia jos išvada būtų, jog reikia su- 
rengti dar didesnę ekspediciją, kuri dirbtų tą patį darbą, bet 
apsiribotų tik keliomis svarbiausiomis rūšimis. Nes apskritai 
skruzdėlės ir termitai visgi yra per didelis objektas kruopščiam 
tyrinėjimui, ir jų galybės Mato Groso pasaulyje pervertinti ne- 
įmanoma. 

Joks darbas stovykloje neapsieidavo be samdytų brazilų, 
gyvenančių bazinėje stovykloje. Apie juos jau buvo trumpai 
kalbėta, tačiau jų margas būrys nusipelno platesnio aprašymo. 
Tarp jų buvo ir juodadarbių, kurie su džiaugsmu būtų sprukę 
iš miško, kur nors kitur atsiradus tinkamam darbui, ir tokių, 
kuriems miškas buvo svarbiausia ir neatskiriama jų gyvenimo 
dalis. Už darbą jiems mokėjome palyginti neblogai, ir jie mums 
buvo ištikimi. Vienas brazilas, iš kurio mažiausiai buvo galima 

tikėtis tokio poelgio, vis dėlto pabėgo, gavęs algos avansą, tu- 
rėjusį padėti jam išbristi iš laikinų sunkumų (užsimokėtį ligo- 
ninės sąskaitas, nes sirgo jo vaikai), bet, matyt, tie sunkumai 
buvo perdėti, o jo lojalumui teko pernelyg didelis išbandymas. 
Paprastai stovykloje būdavo daugiau brazilų negu britų, todėl 
čia dominavo jų gyvenimo būdas, jų dainos, gitarų mūzika ir 
juokai (visuomet labiausiai vykę nelaimės akivaizdoje, o ypač 
kai ta nelaimė ištikdavo kitus). Turint galvoje, kad mes gyve- 
nome Brazilijos teritorijoje, tai nebuvo taip jau blogai. (Džimas 
Rateris, botanikas, labiau už kitus domėjosi tų žmonių praeitimi, 
ir jo Užrašų pagrindu parašytos šios trumpos biografijos; be 
jų knyga būtų nepilna.) 

Pirmasis aprašytas žmogus ir pats sutiktų, kad jį reikia pa- 
minėti pirmiausia, ir tai būtų teisinga, nes jis sukiojosi aplink 
mus, ekspedicijai ką tik atvykus į Šavantiną, o po trijų dienų 
paaiškino, jog Centrinės Brazilijos fondas atsiuntęs jį- mums 
padėti ir tarpininkauti, parenkant darbininkus. Jis buvo vardu 
Taituba. 

Raimundas Azelinus di Kastrus, arba Taituba, gimė 1932 me- 
tais Paros valstijoje, mažame Itaitubos miestelyje prie Tapažo 
upės. Jo tėvas buvo fermos darbininkas, motina — tarnaitė. 
Tėvas buvo negras, motina turėjo daug indėnų kraujo. Vai- 
kystėje, užuot lankęs mokyklą, su šeima rinko kaučiuką prie 
Tapažo. Kai Taitubai buvo 13 metų, mirė motina, ir jis pradė- 
jo klajoti. Kurį laiką gyveno pas indėnus. Tada išmoko pažin- 
ti mišką. Taip pat išmoko tos genties kalbą ir stovykloje kar- 
tais ja prašnekdavo, norėdamas palinksminti kitus brazilus. 

Įžengęs į trečią dešimtį, penkerius metus dirbo Brazilijos oro 
pajėgose (iš pradžių Kampu Žakarėjakange, vėliau Kašimbuje) 
medžiotoju, aprūpinančiu bazę mėsa. Paskui įsidarbino Centri- 
nės Brazilijos fonde ir buvo paskirtas padėti britų ekspedici- 
jai, nes pažinojo augalus bei gyvūnus ir gerai išmanė to rajo- 
no geografiją. Taituba ir parodė Jenui Bišopuį būsimą bazinės 
stovyklos vietą. Jenas buvo nupasakojęs, kokios vietos jis no- 
rėtų — seradų ir sausojo miško sandūros,— ir Taituba prisimi- 
nė labai tinkamą 1966 metais kelininkų paliktą stovyklavietę. 

Jis geriausiai iš visų brazilų pažinojo augalus. Polis Ričar- 
dsas sykį yra pasakęs, kad Taitubos sprendimai klasifikuojant 
augalus nepadarytų gėdos augalų taksonomijos profesoriui. 

Kiekvienas, kas su juo dirbdavo, perimdavo jo žinias. Tas in- 
formacijos srautas būdavo abipusis, nes Taituba džiaugdavosi, 
kai jam būdavo parodomos paparčių sporinės ar visokie kiti 
dalykai, kurių jis nesuprato. 

Taituba buvo mažo ūgio — maždaug 5 pėdų ir 3 colių. Vir- 
šutinė jo stuburo dalis buvo šiek tiek išlinkusi. Tačiau jis bu- 
vo labai stiprus ir ištvermingas — galėdavo nepailsdamas kars- 
tytis po medžius. Jis dirkdavo be galo uoliai, bet tik tuomet, 
kai užduotis jam patikdavo. Pagrindinė jo yda buvo, kad jis 
pernelyg daug gėrė kašasos. Jis dažnai kuprinėje turėdavo bu- 
telį ir apsisukęs vis trūktelėdavo gurkšnelį. Be to, mums dar 
būnant Šavantinoje, jis nuolat kaulydavo pinigų alkoholiui ir 
moterims. Kiti brazilai gerbė jį už sugebėjimą jaustis miške 
kaip namie ir gamtos pažinimą, bet kartu laikė jį klounu. Toks 
jis Ir buvo. 

Šeimyninis Taitubos gyvenimas buvo labai sudėtingas. Vieną 
moterį jis turėjo Šavantinoje ir, matyt, buvo jos dviejų sūnų 
tėvas, kitą — našlę su daugybe vaikų — gyvenvietėje kitame 
Rio das Mortės krante; jauniausias turbūt buvo jo vaikas. Iki 
1968 metų gegužės jo širdis labiau linko prie našlės, ir jis buvo 
beketinąs ją vesti, bet paskui pradėjo dažniau lankytis Šavan- 
tinos pusėje. Kelionė į Aragarsą su Taituba paprastai nieko ge- 
ro nežadėdavo, nes jis, atrodo, pažinojo visus jo gyventojus 
ir su kiekvienu turėdavo išmesti po burnelę. Jis buvo beveik 
neraštingas — mokėjo parašyti tik savo vardą ir perskailyti pa- 
tį paprasčiausią tekstą; skaitė jis nelyginant vaikas: kiekvieną 
„raidę ištardavo atskirai, o paskui jas su 'unegdavo. 

Taituba labai daug nuveikė ekspedicijos labui. Jis parinko 
beveik visus brazilus, kuriuos mes pasamdėme, ir iš dalies jo 
dėka mes turėjome tokių drausmingų ir sąžiningų padėjėjų 
būrį. 

Raimundas Reiš di Santus — augalų rinkėjų seniūnas (apmo- 
kytas Belene), 43 metu, rinkęs augalus įvairiausiose Brazilijos 
vietose. Mandagus, visų mėgstamas. Vidutinio ūgio, apkūnus, 
gražaus, malonaus veido ir tikriausiai grynai europietiškos kilmės. 
Sugebantis greitai prisitaikyti ir imtis bet kokio darbo — taisy- 
ti džipaą, vairuoti, žymėti proskynas, rūšiuoti ir klasilikuolti su- 
rinktus augalus, virti valgį, žvejoti ir medžioti. Jis buvo kul- 
tūringesnis ir labiau išsilavinęs už kitus Šavantinos brazilus, 

bet tai netrukdė jiems bendrauti. Didžiai mėgdamas rašyti laiš- 
kus, jis dažnai sėdėdavo Botanikos trobelėje ir rašydavo namo. 

Grįžęs į Beleną, jis pastebėjo, kad viena kojos žaizda nuo 
įkandimo negyja. Paaiškėjo, jog tai leišmaniozės pasekmė. Ko- 
ją pavyko išgydyti, tačiau liko nemažas randas. Jis visuomet 
mielai išlenkdavo stiklinaitę romo, jei tik pavykdavo jo gauti, 
ir mėgdavo dirbti, pasidėjęs po ranka gertuvę šio gėrimo. Kaš- 
asos jis negėrė — laikė ją šlykštyne. 

Raimundas Souza (Raimundinjus) — kokį 20 metų dirbo kartu 
su Raimundu di Santum ir paprastai buvo vadinamas mažybiniu 
vardu, kad skirtųsi nuo stambesniojo bendrevardžio. Juodvie- 
jų „temperamentas ir sugebėjimai buvo visiškai skirtingi. Rai- 
mundinjus buvo žemo ūgio, tvirtas, lankstus, puikiai laipioda- 
vo į medžius; jo gyslomis tekėjo mišrus europiečių, indėnų ir 
negrų kraujas. Jis nemokėjo parašyti nei savo vardo, nei skai- 
čių ant laikraščių, į kuriuos būdavo vyniojamį surinkti augalų 
pavyzdžiai. Geriausiai jam sekėsi karstytis po mcdžius ir rū- 
šiuoti augalus — kiti rinkėjai laikė jį šio darbo specialistu. Vi- 
sus alkoholinius gėrimus jis maukė be jokio saiko, tačiau nuos- 
tabiausia, kad iš ryto visuomet būdavo darbingas. Kaip ir Tai- 
tuba, jis turėjo fantastišką beraščio atmintį ir laisvalaikiu daž- 
niausiai pasakodavo linksmas istorijas iš savo gyvenimo. 

Žozė Ramus — visada nenuramdomai linksmas (niekas ir ne- 
sistengdavo jo ramdyti), visų mėgstamas žavus dvidešimtmetis. 
Labai mažas, kokių 5 pėdų ir 1 colio ūgio, beveik grynakraujis 
indėnas tiesiais juodais plaukais ir bronzine oda. Puikiai rink- 
davo augalus ir laipiodavo į medžius. Ne tik raštingas, bet ir 
labai mėgstantis keverzoti beveik neįskaitomus laiškus. 

Žoanas Bertolda priklausė botanikų grupei, bet nors buvo 
pasamdytas kaip rinkėjas, šį dar'ą nelabai išmanė. Jis gimė 
1934 metais Paros valstijoje; dirbo su Taituba Kašimbuje. Au- 
galus pažinojo neblogai, bet su Taituba lygintis negalėjo. Jį 
ypač traukė biznis, todėl jis nei rūkė, nei gėrė — taupė pini- 
gus. Visą algą išleisdavo Bara du Garse gyvenančios žmonos ir 
penkių vaikų išlaikymui bei įvairiausiems sandėriams, susiju- 
siems su gyvulių prekyba. Brazilai jį laikė tinginiu, bet tikroji 
energijos stokos priežastis išaiškėjo tik stovykloje. Gydytojas 
kolumbietis iš Beleno tropinių ligų instituto nustatė, kad jo 
širdis smarkiai išsiplėtusi 1r silpna -— Šago ligos arba sifilic 

pasekmė. Todėl jam buvo skiriamos lengvesnės užduotys — 
pavyzdžiui, rinkti vabzdžius. Jis neblogai skaitė ir rašė; skai- 
tyti aiškiai mėgo. Suprasdamas mokslo reikšmę rūpinosi, kad 
vaikai kuo daugiau išsilavintų. 

Andrelinius (jis turėjo tik tą vieną vardą)— kilęs iš Maran- 
jano valstijos, daug buvo klajojęs po Brazilijos šiaurę bei cen- 
trinius rajonus. Motina buvo mirusi, bet tėvas, kiek jam buvo 
žinoma, — gyvas. Jis irgi gerai mokėjo laipioti į medžius, tik 
kitaip negu visi. Kiti susirišdavo kulkšnis dirželiu — senas 
šiaurės Brazilijos indėnų būdas, o Andrelinjus laipiodavo nesu- 
rištomis kojomis. Kaip ir dauguma atkampiose vietose gyve- 
nančių brazilų, jis liguistai rūpinosi savo sveikata. Be to, labai 
jautriai reaguodavo į parazitus ir nemažą darbo laiko dalį ieš- 
kodavo ant savo kūno erkių. Buvo neaukštas, bet labai tvirto 
sudėjimo ir tikriausiai beveik grynakraujis indėnas. Žoakinas 
jį vadindavo Munduruku (indėnų genties pavadinimas). 

Antonijus antrasis — ryškiausias negroidas iš visų ekspedi- 
cijos brazilų, tačiau akių forma rodė jį turint ir indėnų krau- 
jo. Jis nemokėjo nei skaityti, nei rašyti. Dirbo šauniai — ir kas- 
damas duobes dirvožemininkams, ir kirsdamas pikadas, ir vė- 
liau virdamas valgį pagalbinėse stovyklose. Puikus žvejys ir 
medžiotojas; medžioti išmokęs iš tėvo ir dėdės, su kuriais 
plaukdavo kanojomis į Šingaus intakus medžioti ūdrų, kol, jo 
žodžiais tariant, žmonės dar nebuvo visiškai jų išnaikinę, Pas 
aulio beveik nematęs, išskyrus sausąjį mišką mata, (,„Niekuo- 
met nepamiršiu, — rašė Džimas Rateris, — kaip vieną vakarą 
prie laužo antroje pagalbinėje stovykloje Antonijus išsižiojęs 
klausėsi Taitubos paskaitos apie Brazilijos miesto zoologijos 
sodą, kurioje ypač gyvai buvo pateikiamį duomenys apie įvai- 
rių gyvūnų lyties organus.“) Jis absoliučiai nesugebėjo tvar- 
kyti savo finansinių reikalų — visą algą išleisdavo alui, džinui 
bei cigaretėms ir buvo smarkiai įsiskolinęs Šavantinos parduo- 
tuvei. Būdamas girtas, o tai atsitikdavo gana dažnal, jis turė- 
jo įprotį linksmai šnekučiuotis su žmonėmis, tvirtai įsikibęs 
jų marškinių, o norėdamas žiūrėti tiesiai į akis, kone griūdavo 
ant pašnekovo. Jis puikiai dainavo ir grojo gitara. 

Žoakinas Fonseka ir Žezonajis Brederis — du sunkvežimių 
vairuotojai, atsiųsti iš sostinės universiteto, Jie, žinoma, buvo 
labiau išsilavinę ir kultūringesni už Šavantinos brazilus, tačiau 

puikiai su jais sutarė. Abiem buvo galima visiškai pasitikėti, 
ir kartais jie gaudavo parvežti iš sostinės į bazinę stovyklą 
pinigų sumas, maždaug prilygstančias jų trejų metų algai. 
Nė vienas nebuvo vedęs, bet į ekspedicijos pabaigą abu susi- 
žadėjo. 

Brazilų nuomone, Žezonajis portugališkai kalbėjo geriausiai 
iš visos stovyklos; turbūt todėl, kad buvo kilęs iš pietesnių 
vietų negu visi kiti. Iš pradžių jo kalba mums skambėjo keis- 
tokai, bet pripratę labai lengvai jį suprasdavome. Jis buvo ku- 
pinas jaunatviškų planų, kuriuos ketino įgyvendinti po ekspe- 
dicijos. Jo dėdė norėjo, kad jis taptų augalų rinkėju — šis dar- 
bas gerai apmokamas, bet Žezonajui nepatiko privalomi egza- 
minai, ir jis jų neišlaikė. Labiausiai už viską jis troško, kad 
tėvas nupirktų „Folksvageną“ ir jis galėtų dirbti taksistu sos- 
tinėje. 

Konstansijus — lieknas, trečią dešimtį įpusėjęs negroidas 
aukštu balsu, uolus darbininkas ir geras virėjas. Vilkėdavo 
keistą žalią kostiumą trumpomis kelnėmis, o šaltais sausojo se- 
zono rytais apsivyniodavo galvą rankšluosčiu, kad būtų šil- 
čiau, — vaizdas būdavo gana groteskiškas. Jo pareiga buvo 
skalbti didesnius daiktus — kelnės, rankšluosčius ir panašiai — 
ir jis didžiavosi galėdamas atspėti, kieno koks drabužis, vien 
paėmęs jį iš bendros krūvos ir pauostęs. Jis turėjo didelę šei- 
mą, gyvenančią prie Rio das Mortės priešais Šavantiną, ir bu- 
vo geras valtininkas, tarnavęs locmanu didelėse kanojose, ve- 
žiojančiose krovinius šia upe. Jis papasakojo man, jog yra ki- 
lęs iš gausios šeimos, kur vieni vaikai balti, o kiti juodi kaip 
ir jis pats. Prieš didįjį skalbimą jis mėgdavo pasistiprinti gua- 
ranos ir kondensuoto pieno kokteiliu, 

Buvo jų ir daugiau: Aurelijus Fereira, Leo (puikus žemka- 
sys), Žonas (buvęs kaučiuko rinkėjas), Žulijus (kuriam pakluso 
stereomikroskopas), Niltus (pagrindinis juodadarbis) ir kiti, 
kurie dirbo ne visą ekspedicijos laiką. Kaip kad mes buvome 
susidarę tvirtą nuomonę apie kiekvieną iš jų, taip it jie kai 
kuriuos iš mūsų mėgo labiau, kitus mažiau. Jų nemalcnę len- 
gviausia būdavo užsitraukti, pažeidus šventą valgymo laiko 
ritualą. Mato Groso brazilai priešpiečius valgo arksti ir nega- 
li be jų gyventi. Priešingu atveju — vos tik ateina svarbioji 
vienuolikta valanda, o valgyti niekas neduoda — jie persimai- 

no, atrodo, tuoj iškeliaus į aną pasaulį. Akių obuoliai išvirsta, 
juos apima visiška apatija. Toks vaizdas ypač gąsdina naujo- 
kus, kol galų gale jie perpranta esmę. Prikimšę skrandžius 
ryžių ir pupų, brazilai greit vėl atsistoja ant kojų. 

Visi šie žmonės vienaip ar kitaip buvo pasamdyti, eks- 
pedicijai atvykus į Braziliją. Ekspedicija jiems mokėjo neblo- 
gai, o svarbiausia reguliariai ir pabaigoje apgailestaudama su 
jais išsiskyrė. Mokslininkai buvo jiems labai dėkingi už dar- 
bą ir bičiulystę. Nežinau, kaip iš tikrųjų, bet nemanau, kad 
brazilai būtų buvę nepatenkinti ta gyvenimo atkarpa, praleis- 
ta kartu su expedicūo inglesa. 

Britų mokslininkai ne tik buvo užsiėmę skirtinga veikla, bat 
ir patys buvo labai nepanašūs. Sakoma, kad europiečiui užsi- 
minus, jog kinai visi vienodi, pastarieji ima tvirtinti, kad ir 
jie neatskiria vieno europiečio nuo kito. Bet jiems neteko bū- 
ti mūsų stovykloje. Jau buvo minėta, kad abu vapsvų tyrinė- 
tojai su savo tyrimų objektu elgėsi vienodai drąsiai, tačiau 
Ovenas Ričardsas visuomet atrodydavo nelyginant išsiblaškęs 
profesorius, o Bilis būdavo panašus į amžiną studentą iš Čecho- 
vo pjesės. Bilis galėdavo rimtai susikaupti, kai, sakykim, skrai- 
danti vapsva išduodavo, jog arti yra lizdas. tačiau ne tiek svar- 
biai "veiklai, pavyzdžiui, vairavimui, jis neteikdavo tokios di- 
delės reikšmės. Būdavo nesunku numanyti, kad kažkas kitas 
vairuoja automobilį, net jeigu arčiausiai vairo ir pedalų būda- 
vo Bilio kojos bei rankos. 

Oveno Ričardso brolis Polas irgi smarkiai skyrėsį nuo kitų. 
Jį galėdavai atpažinti netgi už tukstančio žingsnių vien iš ei- 
senos, jeigu tik šiuo žodžiu galima apibūdinti jo manierą ju- 
dėti žeme. Ilgapėdė skruzdėda lengviau būtų supratusi, kaip 
jis tai daro, nes abu krypuodavo vienodai. Ta jo eisena pažiū- 
rėti buvo tokia netvirta, jog beveik galima patikėti, kad ruo- 
šiantis į Gajanos ekspediciją, vadovas pasakė tokius žodžius: 
„Be abejo, mes paimsim Ričardsą, tik nežinia, ar parsivešim jį 
atgal." Vis dėlto Polas grįžo ir vėliau didžiąją dalį gyvenimo 
praleido necivilizuotoje aplinkoje, kur sunku žmogui, bet leng- 
va augalams. 

Oveno žmona Modė labai piktindavosi, jei kas nors užsimin- 
davo, jog neįprasta matyti 60-metę moterį, atvažiavusią keliems 
mėnesiams į Mato Grosą vaikytis skėrių. Ji buvo įsitikinusi, 

kad nei lytis, nei amžius neturi jokios reikšmės ir kad domėtis 
skėriniais visada nepaprastai įdomu. | 

Jenas ir Andžela Bišopai stovykloje išbuvo ilgiausiai. Jie 
pirmieji joje įsikūrė ir paskutinieji iš jos išvyko. Jenas buvo 
iš tų žmonių, kurie sugeba ištisus mėnesius išlaikyti trijų die- 
nų barzdą ir nuolat vaikščioti su išsipešusių marškinių uodega. 
Kur nors netoliese jam po ranka visuomet rūkdavo padėta ci- 
garetė. Andžela tikriausiai būtų smarkiai šokiravusi Persį Hari- 
soną Fosetą ir visus kitus tyrinetojus, kurie kadaise taip sun- 
kiai skynėsi kelią per šituos miškus. Dažniausiai ji vilkėdavo 
tik maudymosi kostiumą, bet ne vien todėl, kad užsimaniusi 
galėtų iškart pūkštelėti į upelį, o tiesiog toks drabužis labiausiai 
tiko karštam ir drėgnam klimatui. Sykį, ruoždamiesi oficialiam 
vizitui į Brazilijos miestą, Bišopai užsidarė trobelėje persireng- 
ti. Kai po valandėlės jie išėjo, Andžela atrodė tik dar mieles- 
nė ir tvarkingesnė, tuo tarpu Jenas, nusiskutęs šerius ir susši- 
kišęs marškinius, buvo tapęs visiškai kitu žmogumi, 

Žinoma, mes visi turėjome šiek tiek supanašėti jau vien dėl 
pačios aplinkos. Basutės ir šortai vaikščioti po džiungles neti- 
ko; būtinai reikėjo ilgaaulių batų, ilgų kelnių ir marškinių il- 
gomis rankovėmis. Net ir šią priverstinę uniformą buvo ga- 
lima paįvairinti, tačiau, kiek atsimenu, niekas niekada nevil- 
kėjo tokių drabužių, kurie būtų patikę P. H. Fosetui. 

"Stovyklos dienotvarkė buvo labai paprasta. Pusryčiaudavome 
anksti: avižinių dribsnių košė, arbata, sausainiai su marmeladu. 
Po to visi išsiskirstydavo dirbti savų darbų: rinkti, pjaustyti, 
aprašinėti, matuoti, stebėti, Priešpiečius valgydavo tik tie, ku- 
rie tuo metu netoliese dirbdavo. Arbatą gerdavo tie, kurie jos 
užsimanydavo, tačiau pietūs visuomet būdavo nedidelė šventė, 
Pietauti pradėdavome truputį anksčiau, negu pranykdavo pas- 
kutinis saulės spindulys; nežmoniškas dienos karštis jau būda- 
vo atslūgęs, ir ateidavo pats tinkamiausias metas valgyti, šne- 
kučiuotis, ilsėtis ir kritikuoti vieniems kitus, 

Neretai kildavo diskusijos dėl mūsų ekspedicijos pobūdžio 
ir metodų. Ar iš tikrųjų ji tokia originali, kaip kad galvoja 
daugelis, ir ar taps prototipu visų ateities žygių į neištirtas že- 
mes? Ar jau galutinai praėjo šiurkščių ir bet kam pasiryžusių 
avantiūristų laikai? Ar išvis verta taip plačiai užsimoti — tyri- 
nėti mylias, o ne milimetrus; gal netgi tas kvadratas, kurio 

kraštinės po 20 kilometrų, yra absurdiškas, pe:ne'vę sunkus, 
pernelyg stambus, pernelyg įvairiapusiškas uždavinys? 

Kiekvienas gana protingai gindavo savo srities pozicijas: 
beveik visi geografai buvo linkę aprėpti didesnius plotus, dau- 
guma entomologų labiau vertino nuodugnesnius tyrimus, ta- 
čiau vieningai būdavo suniekinama tai, kas dvelkė bravūra, 
neišmintinga rizika, avantiūrizmu. 

Amžiaus ir specialybių maišalynė ekspedicijoje buvo netgi 
naudinga. Daugumoje mokslo įstaigų nevienodo amžiaus Žmo- 
nės laikosi skyrium, beveik nebendrauja ir skirtingų sričių spe- 
cialistai, bent jau vien todėl, kad dirba ne vienose patalpose. 
Jokiame kabinete ar valgykloje nesusirenka tokia mišri publi- 
ka, kokia sėdėdavo po palmių lapų stogu ilgoje bendroje tro- 
boje. Galbūt įvairių mokslo šakų atstovai ne ką galėdavo padėti 
vieni kitiems, bet kiekvienam buvo pravartu išgirsti apie kitų 
problemas, susidomėti jomis bent jau tiek, kad būtų galima įsi- 
traukti į ginčą. Žinoma, tame laukiniame krašte kiekvienas dir- 
bo kitokį darbą, tačiau prie pietų stalo visi barjerai pranykdavo: 
ornitologai pradėdavo klausinėti apie plėviasparnius, o hidrolo- 
gai susidomėdavo žuvimis. Laimė, bazinės stovyklos kontingen- 
tas nuolat keisdavosi — ne taip kaip kai kuriose statiškesnėse 
bendrijose (sakysim, Antarktidoje), kur ilgą laiką tenka išbūti 
su tais pačiais žmonėmis ir klausytis tų pačių sąmojų. 

Kai stovykla įgrisdavo, kai viskas įsipykdavo iki gyvo kaulo, 
visuomet būdavo galima sutrumpinti valgymo laiką ir užsidaryti 
kurioje nors kitoje trobelėje. Jei to nepakakdavo, buvo dar pa- 
galbinės stovyklos. Beveik kiekvienas galėdavo sugalvoti rimtą 
mokslinę priežastį ir išeiti į pagalbinę stovyklą; vėliau visi ga- 
na šiltai jas prisimihdavo. Jos buvo įrengtos tam, kad žmonėms 
nereikėtų eiti ilgo kelio pikadomis atgal į bazinę stovyklą, ypač 
jeigu iš ryto vėl reikėdavo grįžti į tą pačią vietą. Pagalbinėse 
stovyklose buvo viskas, kas būtina Robinzonui Kruzui: iškirsta 
aikštelė, paprasčiausi stalai iš karčių, prie upelio einantis takas. 
Be abejonės, ir medžiai, tinkamį hamakams prisirišti — tokių pa- 
togumų Mato Grose buvo užtektinai, — ir neretai gražūs vaizdai. 
Pastarosios aplinkybės trūko bazinei stovyklai, kur, saulei nusi- 
leidus, akimirksniu pasidarydavo tamsu. Ten niekam netekdavo 
pasigrožėti didingu saulėlydžiu. O pagalbinėse stovyklose — at- 
virose seradose ar ne teip smarkiai viską užgožiančiame galerį- 

niame miške — saulėlydžiai dažniausiai būdavo nuostabūs. Be to, 
ten būdavo palyg'nti tylu — retas dalykas bazinėje stovykloje. 
Jos buvo primityvios, tačiau joms nieko nestigo, kad jaustuniei- 
si puikiai, ir, esu tikras, žmonės ten padirbėdavo dvigubai geriau. 

Prie posūkio į bazinę stovyklą buvo sena lėktuvų tūpimo 
aikštelė, įrengta kelio tiesimo dienomis. Britams atvykus į tas 
vietas, ji jau buvo gerokai apžėlusi, tačiau dėl rekreacijos, 
kuriai visur skiriama tiek dėmesio, buvo nutarta augmeniją 
išnaikinti ir įrengti futbolo <:kštę. Bet juo labiau stengėmės 
padaryti ją tokio dydžio, koks numatytas taisyklėse, juo sun- 
kiau buvo su augmenija kovoti. Galiausiai įsitaisėme unika- 
lią aikštę — 30 X 30 jardų kvadratą. Iš visų pusių jį supo brūz- 
gynai, bet įkalę į žemę porą karčių, britai ir brazilai duodavo 
garo tiek kamuoliui, tiek vieni kitiems. Britų žaidėjai būdavo 
labai skirtingi, brazilų — irgi, tačiau būtų buvę visiškai su- 
prantama, jei po rungtynių kokiam nors kinui visi būtų pasi- 
rodę vienodi. Aplipę tuo pačiu purvu, srūdamį prakaitu jie 
bėgdavo į bazinę stovyklą, šūkaudami visi vienodai, tik skir- 
tingomis kalbomis. 7 

Tai buvo nepaprastai laiminga stovykla. Žinoma, jai trūko 
daugelio dalykų, kartais būtinų civilizuotam žmogui, tačiau 
visi stengėsi kuo geriau išnaudoti aplinką. Jie žinojo, kad bus 
stovykloje neilgai. Žinojo, kad neilgai egzistuos ir pati stovyk- 
la. Todėl visi darė ką įmanydami, kad joje būtų dar mieliau. 
Be to, labai mažai kas tesirgo, tai ekspedicijos gydytojai galė- 
jo dirbti tiriamąjį darbą pagal individualius planus. Ir jų 
atliktas darbas tikrai didelis, 


5. Gydytojai Šingaus parke 


Šavantinos—Kašimbaus ekspedicijos medikai daugiausia ty- 
rė šinguanus — Šingaus nacionalinio parko indenus, gyvenan- 
čius tarp tos upės aukštupio intakų. Liūdną daugelio rajonų 
medicinos istoriją buvo nulėmusi viena aplinkybė: izoliuotai 
indėnų bendruomenei susidūrus su žmonėmis, gyvenančiais 
ne taip izoliuotai, — sakykim, brazilais iš kitų šalies teritori- 
jų, — pasekmės indėnams būna pragaištingos. 

Kai kurių mokslininkų nuomone, dėl smarkaus venerinių li- 
gų protrūkio 1493 metais pietvakarių Europoje buvę kalti jū- 
reiviai, pargrįžę iš Naujojo pasaulio. Kiti mano, jog epidemi- 
ja taip siautėjo todėl, kad Senasis pasaulis neturėjo imuniteto 
naujai infekcijai. Bet nekyla jokių abejonių, kad po tokių 
mainų Amerika nukentėjo labiau negu Europa ar Azija, du 
Senojo pasaulio žemynai, turėję daugiausia kontaktų su nau- 
jomis žemėmis. . į . 

Anksčiau mažai kas žinojo, o dar mažiau kam rūpėio in- 
dėnų mirties priežastys. Šiais laikais jau puikiai žinoma, kad 
apkabinimas gali būti toks pat pražūtingas kaip ir kulka ir 
netgi dar pavojingesnis, nes viena kulka pakerta tik“ vieną 
indėną, 0 Araugiškas prisilietimas gali pražudyti ištisą bend- 
riją. Senais laikais niekas nepajėgdavo sustabdyti siaučiančių 
epidemijų, Kurios nusinešė tiek daug gyvybių, bet liūdniau- 
sia, kad netgi šiandieną beveik nepavyksta išvengti pasek- 
mių, naujai susidūrus Senajam ir Naujajam pasauliui. 

Jau minėta kran-akcrcrės gentis, gyvenanti džiunglėse, galė- 
jo būti puikus medicinos tyrimų objektas. Kiek žinoma, ji 
niekuomet nebuvo ilgiau bendravusi su atėjūnais, bet dėl tam 
tikrų priežasčių valdžia norėjo suvaržyti jos laisvę. Visų pir- 
ma todėl, kad kran-akororės gentis buvo kaltinama Ričardo 
Meisono nužudymu — šių indėnų stovykla vėliau buvo aptik- 
ta tik už 25 mylių nuo „užpuolimo vietos. Antra, vienas tos 
genties indėnas sykį -buvo atėjęs pasėdėti pagrindinio tako vi- 
duryje Kašimbaus aerodrome, esančiame gana toli į šiaurę 
nuo Šingaus parko, ir tas nekaltas veiksmas tuomet sukėlė 
tikrą sąmyšį. Indėnas nedelsiant buvo atakuotas, iš visur at- 
skubėjo pastiprinimai kovai su tariama grėsme, Vienas lėktu- 
vas, pilnas kareivių, nukrito į džiungles, ir dauguma skridu- 
siųjų žuvo. Jų mirties priežastį brazilų sąmonė sutapatino su 
kran-akororės žiaurumu. Brolių Vilas Eojų manymu, atviras ir 
taikus apsilankymas Kašimbaus aerodrome reiškė paprasčiau- 
sią norą užmegzti kontaktus, o po tokio šiurkštaus jų pasiun- 
tinio sutikimo kran-akororės gentis pasislėpė džiunglėse, dar 
labiau nepasitikėdama baltaisiais žmonėmis. 

Broliams Vilas Bojams ir patiems labai rūpėjo priimti šią 
gentį 1 Parko broliją; jokių valdžios nurodymų jiems nerei- 
kėjo. Jie suprato, kad, atėjūnų ir indėnų interesams galų gale 

susikirtus, gentis nukentės kur kas labiau. Jie suprato, j0y 
nėra vilties juridiškai užtikrinti apsaugą didžiulei teritorijai, 
kur gyvena pusiau klajokliška kran-akororės gentis. Jie taip 
pat žinojo, kad ši gentis yra krislas akyje kai kuriems Parko 
indėnams — ypač čukuhamajams, kurie kartkartėmis rengia 
antpuolius, mėgindami atsigriebti už kažkokią ankstesnę ne- 
sėkmę amžiname keršto rate. Kran-akororės indėnai buvo pa- 
garsėję kaip žudikai, nes niekada nieko neimdavo į nelaisvę— 
netgi Moterų ar vaikų. Galbūt toks negailestingas apdairumas 
jiems iš dalies ir padėjo taip ilgai išlikti, bet, kita vertus, čia 
glūdi dar viena priežastis, kodėl jie pasmerkti neišvengiamai 
pražūčiai. Tai pirmykščiai žmonės, darantys kirvukus iš akmens 
ir ginkluoti daugiausia vėzdais bei lankais. Jei būtų rimtai 
panaudoti šaunamieji ginklai, indėnai pralaimėtų be jokių abe- 
jonių. Keturiasdešimt ginkluotų vyrų džiunglėse, kaip kad Ad- 
rijanas Kavelas yra pasakęs savo puikiame dokumentiniame 
filme šia tema, prilygsta divizijai, vadinasi, tas šimtas kran- 
akororės indėnų (manoma, kad jų yra maždaug tiek) netru- 
kus būtų nugalėti. Todėl po eilinio čukuhamajų išpuolio, per 
kurį buvo pagrobti keturi kran-akororės vaikai, broliai Vilas 
Bojai nusprendė surengti džiunglėse didžiulį reidą, vildamiesi 
atsivesti į Parką tuos žūti pasmerktus žmones, 

Filipas Hju-Džonsas, Sujos upe atplaukęs gydytojas, papra- 
šė Orlandą leisti jam prisidėti prie taikos misijos, kuri tuo 
metu jau buvo iškeliavusi. Gavęs bent truputį tokių izoliuotų 
žmonių kraujo, jis galėtų jį išanalizuoti ir sužinoti, kokių ja- 
me trūksta antikūnų, reikalingų susidaryti imunitetui nuo viru- 
sinių ligų. Tuomet būsimos taikos misijos iš anksto apsirūpin- 
tų medikamentais, reikalingais indėnų gyvybei išsaugoti. Kran- 
akororės genčiai tai galbūt ir nespėtų padėti, bet ateityje Į 
Parką perkelti indėnai nekristų kaip musės nuo pirmos pasi- 
taikiusios virusinės infekcijos. 

Būtų tikrai didelis laimėjimas, jeigu sumanymas pavyktų ir 
reikiamos vakcinos būtų pagamintos. Žinoma, sunkumų turė- 
jo būti daug. Nauji žmonės, besisukiojantys po kaimelį, trau- 
muos indėnų psichiką, o ką kalbėti apie tai, kad reikės leisti 
tiems atėjūnams smailiu švirkštu išsiurbti po 10 kubinių cen- 
timetrų kraujo! Be to, tiek plazmą, tiek visą kraują sunku iš- 
laikyti tokį, kad po kelių savaičių jis dar tiktų analizei, Ta- 

Čiau bent jau ši problema buvo išsprendžiama. Filipas turėjo 
atsivežęs iš Londono nedidelę sviestmušę. Jos nelemta išvaiz- 
da susilaukė daugybės komentarų aerouostuose. Mes visi niurz- 
gėjome dėl jos svorio. Jos griozdiškas metalinis korpusas ky- 
šojo iš daiktų krūvos valtyje, kai ši plaukė Sujos upe pro 
garnius, smėlio krantus ir krioklius. Tačiau vertėjo tiek varg- 
ti, nes sviestmušėje buvo —70 C temperatūra, ir kraujo pa- 
vyzdžiai galėjo ilgai išsilaikyti. Viduje buvo įdėta kieto azoto, 
kuriam palengva virstant dujomis indo svoris Vis mažėjo. Va- 
dinasi, vien pasvėrus sviestmušę buvo galima apskaičiuoti, 
kiek dar savaičių joje bus šalta. 

Taigi Hju-Džonsas turėjo viską, ko reikėjo kraujui perga- 
benti į Angliją. Laboratorijos Anglijoje buvo pasiruošusios jį 
analizuoti ir pradėti vakcinos gamybą. Liko tik laukti, kol 
broliai Vilas Bojai suras, iš ko tą kraują paimti, nes niekas ki- 
tas to padaryti negalėjo. Kartu su jų ekspedicija į džiungles 
buvo pasiųsta apie 40 indėnų, aprengtų šiuolaikiniais drabu- 
žiais, kad jie neatrodytų tokie karingi. Gaila, keturi pagrobti 
vaikai nepadėjo nuspręsti, kokios genties indėnus pasirinkti. 
Buvo tikėtasi, kad pavyks išsiaiškinti jų gimtąją kalbą ar bent 
kalbų grupę. Tuomet indėnai, kalbantys panašia kalba, būtų 
buvę paimti vertėjais. Deja, keturi vaikai, iš kurių vyriausia 
buvo 5 metų mergaitė, tylėjo nuo pat pagrobimo. Kai galų 
gale prašneko, sakė tik savo pagrobėjų čukuhamajų kalbos 
žodžius. Buvo kilusi mintis, jog abiejų genčių kalba ta pati, 
nes ir anksčiau buvo manoma, kad jų kultūros panašios. Bet 
juk kitos gentys, ypač izoliuotos, turėjo savo aiškiai skirtingas 
kalbas. Todėl buvo nuspręsta, kad labiausiai tikėtina vaikų ty- 
lėjimo priežastis — juos ištikęs šokas. Juk vaikas išmoksta vie- 
ną ar kitą kalbą tik todėl, kad ja šneka aplinkiniai, ypač jam 
artimi žmonės. Jiems visiems staiga pradingus, vargšas vaikas, 
net jeigu jam penkeri metai, nebegirdi tos kalbos ir nebando 
ja šnekėti. 

Iš Diauaruno Vilas Bojų ekspedicija plaukė Šingumi iki Ma- 
nitsaujos upės, o paskui keliavo sausuma. Du mėnesius ji kir- 
to pikadą (maždaug po mylią per dieną) ir galiausiai išėjo 
prie upės, kuria pasiekė kran-akororės žemes. Nematomi in- 
dėnai mėtė akmenukus, norėdami atkreipti keliaujančiųjų dė- 
mesį, tačiau pulti nepuolė. Apskritai jokia tuose kraštuose gy- 

venusi gentis — šavantės, čikao, čukuhamajų ar kuri kita — 
atviro puolimo niekuomet nelaikė gynybos priemone. Grupė 
sėkmingai pasiekė kran-akororės plantacijas ir ten iškabino do- 
vanas — taikių ketinimų įrodymą. 

Sugrįžę kitą dieną dovanų dalintojai puodus rado išmėtytus, 
veidrodžius sudaužytus, plastmasinius lėktuvėlius net nepalies- 
tus, tačiau visi peiliai buvo paimti. Labiausiai juos sujaudino 
tai, kad mainais buvo palikta įvairaus ilgumo vėzdų. Tokių 
mainų nudžiuginti broliai Orlandas ir Klaudijus vylėsi, kad 
po kelių savaičių, o blogiausiu atveju po kelių mėnesių abi 
pusės susitiks. Vėl buvo iškabinta dovanų — šįkart mažų kir- 
vukų. Akmens amžiaus žmonėms, net ir mačiusiems praūžian- 
čius lėktuvus ir tikriausiai žinantiems, kad kiti žmonės turi 
kitokių daiktų, negu jie patys moka pasigaminti, dovanų gau- 
ti plieno kirviai turėtų būti tokia dangaus mana, kokią mums 
sunku įsivaizduoti. Taigi jiems buvo pasiūlyta 12 kirvių, ir 
visi buvo paimti. Puodai vėl buvo numesti šalin, tačiau Vilas 
Bojai jautė, Kad į priekį visgi šiek tiek pasistūmėta. 

Deja, 1968 metų pabaigoje prasidėjęs liūčių sezonas su- 
žlugdė visas greito susitikimo viltis. Daugiau dovanų indėnai 
neėmė. Kran-akororės gentis netgi negrįžo į savo laukus nu- 
valyti derliaus ar susirinkti negausaus palikto turto — krep- 
šių, puodų žemės ūkio padargų. Jie pasitraukė į džiunglių 
prieglobstį, į žūti pasmerktą tvirtovę Pirmiausia iš pačių įsi- 
rengto „aerodromo“ teko išskristi Orlandui, nes Parkas rei- 
kalavo nuolatinės priežiūros. Paskui ir Klaudijus, dar palau- 
kęs kelis mėnesius, sugrįžo tuo pačiu keliu, kuriuo buvo at- 
vykęs — iš pradžių upe, sausuma, o paskui vėl vandeniu, 

Filipas Hju-Džonsas, kuris laukė, kada gi galės prisidėti prie 
ekspedicijos, 1rgi jau turėjo grįžti į Londoną tęsti savo darbo 
Karališkojo koledžo ligoninėje. Kontaktai su kran-akororės in- 
dėnais liko neužmegzti. Ir dabar nežinia, kas pirmi tą gentį 
užklups — greiti šaudyti aukso ieškotojai, žemvaldžiai, broliai 
Vilas Bojai ar ligos. Įsivaizduokite, kiek susijaudinimo šūks- 
nių ir dėmesio susilauktų išnykę paukščiai dodo, jeigu jų kas 
nors vėl atrastų kokioje šalia Maurikijaus esančioje saloje. 
Tačiau į vakarus nuo Šingaus ir daugelyje kitų anklavų to 
krašto vakaruose gyvena mums nežinomų žmonių grupės. Gal 
jiems išeis į naudą, jeigu juos surasime, o gal ir atvirkščiaj. 

Šiaip ar taip, ligos dar vis lieka pati baisiausia indėnų rykštė, 
kad ir kokie žmonės galiausiai būtų pirmieji pasiuntiniai se- 
novinėje jų karalystėje. 

Bet ne visoms ligoms atėjūnai turį geresnį imunitetą už in- 
dėnus. Kad ir leišmaniozei, kuria domėjosi daugelis ekspedi- 
cijos medikų. Ji buvo tiriama kuo nuodugniausiai: buvo gau- 
domi graužikai ir kiti gyvūnai — natūralus leišmanijų šaltinis, 
jas platinantys moskitai, buvo ieškoma užsikrėtusių fazendei- 
rų bei stovyklos gyventojų ir stengiamasi juos išgydyti. Be 
to, buvo tiriama visų aplink naująjį kelią gyvenančių kolo- 
nistų oda, norint išsiaiškinti susirgimų mastą praeityje ir da- 
bar. Atliktas darbas buvo išties įspūdingas — leišmaniozė bu- 
vo pakankamai ištirta visais aspektais. 

Odos leišmaniozė yra viena iš nemaloniųjų tropinių ligų. 
Pradinis audinių pažeidimas gali būti palyginti menkas, tačiau 
yra pirmas ligos požymis. Paprastai iškyla neskausmingas spuo- 
gelis, kuris palengva auga ir galiausiai išopėja. Dažniausiai 
būna viena opa, rečiau — kelios. Tos piktžaizdės ne tik nema- 
lonios akiai, bet ir pranašauja dar didesnius nemalonumus. 
Kartais parazitas gali sukelti antrinių nosies bei gomurio pa- 
žeidimų, neretai praėjus 5—20 metų nuo to laiko, kai pirmi- 
nės žaizdos buvo išgydytos ir užmirštos. Nosies ir gerklės in- 
fekcijų gali būti ypač bjaurių — ardančių audinius ir kremzlę, 
kol nosis ir gomurys visiškai sunaikinami. Nors pati liga nėra 
mirtina, pacientai dažnai miršta nuo antrinės infekcijos ir plau- 
čių uždegimo. Be odos sudarkymų, būna daugybė kitokių pa- 
sekmių; viena iš svarbiausių — socialinės stigmos. Retkarčiais 
dėl akivaizdaus išorinių požymių panašumo sergančius leiš- 
Imanioze galima supainioti su raupsuotaisiais, 

Leišmaniozė Naujajame pasaulyje buvo perprasta palyginti 
neseniai. Tik septintajame dešimtmetyje buvo įrodyta, kad miš- 
ko graužikai yra pagrindiniai jos „šeimininkai“. Kol] egzista- 
vo ši spraga, niekas negalėjo suprasti ciklo „pirminis šeimi- 
ninkas — platintojas — antrasis šeimininkas“, nors pati liga bu- 
vo žinoma jau seniai. Iš laukinių gyvūnų žmonėms ją perne- 
ša moskitai, tačiau kaip kad ne visi maliariniai uodai platina 
maliariją, taip ir ne kiekvienas moskitas platina leišmaniozę. 
Karališkųjų draugijų ekspedicija buvo įsikūrusi tokioje vieto- 
je, kurioje buvo labai patogu tirti šią problemą. Stovyklą su- 

po miškai, kuriuose galėjo gyventi šios ligos platintojų. Į 
spąstus patekdavo daugybė graužikų, kurie galėjo būti pir- 
minis leišmaniozės šaltinis. Tiriant ekspedicijos darbininkus 
ir kitus brazilus, gyvenančius šalia naujojo kelio, buvo gali- 
ma išsiaiškinti, ar žmonės užsikrečia būtent tose vietose, o ti- 
riant indėnus — sužinoti, ar jie irgi serga ta liga, ar yra įgiję 
imunitetą. Žodžiu, viskas buvo po ranka. 

Ralfas Leinsonas ir Džefris Šou jau anksčiau buvo nemažai 
nuveikę, tyrinėdami leišmaniozę: jie nustatė, kokią reikšmę 
šios zoonozės plitimui turi graužikai. Abu dirbo Parazitolo- 
gijos laboratorijoje Belene, o Mato Groso stovykloje gavo uni- 
kalią galimybę išplėsti savo veiklos sferą ir atlikti stebėjimus 
ne tik šiaurinėje Brazilijoje, bet ir centrinėje. Jie ketino tirti 
graužikus, moskitus ir žmones, tiksliai žinodami, ką norėtų 
rasti. Jenas Bišopas, Ruta Džekson ir Džonas Vudolas padėjo 
jiems gaudyti gyvūnus, Linas Estonas ir Entonis Torlis — tirti 
žmones; šiedu netgi buvo nuvykę į Šingaus parką tikrinti in- 
dėnų imuniteto. 

Spąstai žinduoliams dažniausiai būdavo spendžiamįi tankiuo- 
se galerinio miško raizgynuose arba ten, kur jis ribojasį su 
sausuoju mišku. Masalui buvo naudojami bananai arba kuku- 
rūzai. Tačiau tiko tik tie spąstai, kuriuose žvėreliai išlikdavo 
gyvi. Kitokie spąstai efektyviai užmušdavo savo belaisvius, bet 
negyvus žvėrelius kaipmat apspisdavo skruzdėlės ir dažniausiai 
jie netekdavo mokslinės vertės. Iš 107 sugautų ir tyrimams ti- 
kusių žinduolių keturiasdešimt šešių buvo pažeista oda, o dvi- 
dešimt vieno (visi sugauti miške) pažeidimai buvo būdingi leiš- 
maniozei. Tas buvo nustatyta, atradus žaizdose vienaląsčių pa- 
razitų. Visi užsikrėtę gyvūnai buvo graužikai, priklausantys 
žiurkėnų pošeimiui, išskyrus vieną mažą sterblinių atstovą — 
Marmosa murina. Šis individas buvo išimtis dar ir todėl, kad 
iš penkiolikos sugautų sterblinių jis vienintelis buvo užsikrė- 
tęs. Tarp užsikrėtusių graužikų dažniausiai pasitaikydavo Ory- 
zomys genties atstovų bei Nectomys žiurkių, tačiau buvo ir 
dygliuotųjų pelių. Paprastai leišmaniozę išduodavo nedidelė, 
vos pastebima žaizdelė ant arba prie gyvūno uodegos, bet pa- 
sitaikydavo ir kelios žaizdelės, o kartą buvo sugauta Necto- 
mys žiurkė su keliom žaizdelėm ausyje. Beleno mokslininkai 

inokuliavo leišmanijų į odą savo atsigabentiems žiurkėnams, kad 
galėtų parsivežę ištirti laboratorijoje. 

Moskitams gaudyti buvo naudojamas arba koks gyvūnas, 
arba žmogus. Aplink spąstus su gyvūnu būdavo išdėliojami 
padėklai su aliejum, kuriame ir įklimpdavo privilioti vabz- 
džiai. O žmogus paprasčiausiai sėdėdavo naktį miške, rink- 
davo nuo savęs moskitus ir greit mesdavo į 70 procentų spi- 
ritą arba parnešdavo gyvus skrodimui. Per penkias savaites 
įvairiose vietose į spąstus pakliuvo 3280 mosk“ į. Žmonės ir- 
gi prigaudė jų ne vieną šimtą. Beveik visi T->skitai, kuriuos 
priviliojo spąstuose palikti graužikai, b':vo vienos rūšies — 
Lutzomyia flaviscutellata. Šių mažų vabzdžių pateles reikėjo 
išskrosti ir ištirti, ar jos neturi leišmaniių. Kadangi šie vabz- 
džiai gali praskristi pro smulkiausius tinklelius, nesunku įsi- 
vaizduoti, kokio kruopštumo reikalavo tas darbas. Tačiau jis 
buvo atliktas ne veltui. Vieno moskito kūnelyje buvo rasta 
daugybė parazitų, ir jie taip pat buvo inokuliuoti žiurkėnui, 
viliantis, kad šią rūšį pavyks patikimai izoliuoti. Iš visų mos- 
kitų, kuriuos sugavo žmonės, 444 buvo išskrosti, tačiau para- 
zitų juose nerasta. Bet tarp jų pasitaikė tik dvi Lutzomyia 
Hlaviscutellata patelės. Todėl dar liko išsiaiškinti, kurios mos- 
kitų rūšys kandžioja graužikus, kurios — tiek žmones, tiek 
graužikus ir kurios iš tikrųjų turi parazitų ir juos platina. 

Labai greit paaiškėjo, jog tuose kraštuose galima užsikrėsti 
leišmanioze. Keliems stovyklos brazilams atsivėrė bjaurios pir- 
minės opos, ir jiems nedelsiant buvo paskirtas dviejų savaičių 
stibio injekcijų kursas. Ši liga paprastai nesunkiai pagydoma, 
jei tik anksti pastebima ir iškart pradedamį leisti stibio pre- 
paratai. Iš 30 žmonių, gyvenančių netoliese skurdžioje fazen- 
doje, penkiem buvo atsivėrusios pirminės, o dviem — daug 
baisesnės antrinės žaizdos nosiaryklėje. Be to, dviejų trečda- 
lių tos fazendos gyventojų reakcija į odos testus su nedideliu 
antigenų kiekiu buvo teigiama, Tai reiškė, kad jie buvo užsi- 
krėtę praeityje. 

Žinoma, moskitų galėdavai pastebėti ir stovyklos apylinkėse, 
tačiau šiaip jie laikėsi tankesniame miške ir daugiausia skrai- 
dė naktį. Todėl naktį atvirame lauke ar trobelėje galėdavai 
jaustis ganėtinai saugus ir nebijoti nemalonių jų įkandimų bei 
dar nemalonesnių pasekmių. Užtat įžengęs į mišką (vien su- 

klupti naktį miške yra gana pavojinga), iškart patirdavai, jog 
čia esama moskitų. Sutemus niekas pernelyg neužtrukdavo 
miško tualete, kuriame būdavo malonu dieną — aplink skrai- 
dydavo drugeliai, purpsėdavo arba nutūpę valydavosį plunks- 
nas paukščiai,— nes tenai, kad ir labai trumpam, turėjai ap- 
nuoginti gana nemažą kūno plotą. Moskitai tokių progų ne- 
praleisdavo. 

Beje, naktį išeidavom į mišką ir ne vien dėl tos priežasties. 
Juk norėjosi pamatyti ir jonvabalių, ir vabalų su dviem ži- 
bintais ant galvos, ir termitynų, kurie naktį iš pilkų žemės 
luitų virsta tikra Medisono aveniu. Šimtai mažų jonvabalių 
išlenda iš savo urvelių ir nuostabiai apšviečia tuos statinius. 
Ne kartą bandėme nufotografuoti tokį reginį, bet nepakako 
netgi 12 minučių išlaikymo. O ryškiausius prisiminimus apie 
nemiegotas naktis, praleistas tamsiame miške, visgi paliko mos- 
kitai. Naktimis jie su kaupu atsiimdavo, kas jiems priklauso, 
sugaišdami kur kas mažiau negu 12 minučių. 

Prigaudžius graužikų ir juos ištyrus, pririnkus moskitų ir juos 
išskrodus, atradus užsikrėtusių Žmonių ir juos išgydžius, liko 
tik išsiaiškinti, ar leišmaniozė pavojinga to krašto čiabuviams — 
indėnams. Orlandas Vilas Bojas leido Linųi Estonui ir Ento- 
niui Torliui padirbėti Šingaus parke, kad būtų galima padėti 
tašką leišmaniozės istorijoje. Visų pirma buvo ketinama nu- 
statyti, ar indėnai išvis serga šia liga — kitaip tariant, ieškoti 
arba gana nedidelių pirminių, arba baisių antrinių opų, o an- 
tra — ar indėnų organizmas turi antikūnų Kovai su šia liga. 
Slaptoji infekcija nesukelia jokių pakitimų, bet užtat pėdeda 
susidaryti specifiniams antikūnams — apsauginėms mcdžiagoms, 
ginančioms organizmą nuo tam tikros ligos. Todėl, neradus ran- 
dų ar atitinkamų antikūnų, matyt, būtų galima te'gti, jog indė- 
nai ja neužsikrečia. Jau anksčiau Parke lankęsi gydytojai ir 
šiaip atsitiktiniai stebėtojai teigė, jog leišmaniozė lyg ir nėra 
tokia pavojinga indėnams, kaip tose vietose gyvenantiems bra- 
zilams. Daugybė kitų ligų indėnus kamuodavo labiau negu 
brazilus, tačiau leišmaniozei jie, atrcdo, buvo atsparesni. 

Tiedu anglai ketino ištirti visus indėnus, išskyrus vaikus, ne- 
turinčius dvejų metų, mat jie per daug jautrūs dirgikliams. 
Ieškoti pirminių žaizdų buvo gana paprasta, nes dauguma in- 
dėnų vaikščiodavo nuogi, tačiau dėl nepastovaus jų elgesio 

kiek sunkiau sekėsi vykdyti antrąją programos dalį. Praėjus 
dviem dienom po antigeno injekcijos, reikėdavo patikrinti, ar 
nėra odoje kokių nors reakcijos žymių. Savaime suprantama 
(kaip Džonas Gijebo jau buvo įsitikinęs rinkdamas šlapimą), 
potraukis žvejoti arba medžioti dažniausiai būdavo stipresnis 
už norą dukart per 48 valandas paklusti keistiems atvykėlio 
reikalavimams. Be to, nors entuziastingas brazilų požiūris į 
injekcijas ir suintriguodavo indėnus, vėlesni patikrinimai jiems, 
matyt, atrodydavo visiškai nereikalingi. Iš viso aštuoniuose 
Šingaus kaimuose antigenas buvo suleistas 500 žmonių, bet 
tik 400 iš jų atėjo pasirodyti po 48 valandų. Kiti buvo kažkur 
nuklydę. | 

Viena ranka būdavo naudojama kontrolei. Į ją po oda bū- 
davo įleidžiama fiziologinio tirpalo, o į kitą — tirpalo su anti- 
genu. Šitaip būdavo patikrinama reakcija į patį tirpalą. Dūrio 
vieta būdavo apibraukiama nenusiplaunamais dažais, o po 48 
valandų ieškoma teigiamos reakcijos požymių — maždaug trijų 
milimetrų skersmens paraudimo. 

Rezultatai buvo įspūdingi. Nė vienas indėnas neturėjo ak- 
tyvių pirminių arba antrinių odos pažeidimų, bet maždaug du 
trečdaliai visų indėnų — 162 vyrai ir berniukai (7605) ir 88 
moterys ir mergaitės (4705) — teigiamai reagavo į antigeną. 
Labai nedaugelio mažų vaikų, užtat praktiškai visų suau- 
gusiųjų, vyresnių kaip 35—40 metų, reakcija buvo teigiama, 
Kitaip tariant, vyrai buvo infekuoti labiau už moteris, o abiejų 
lyčių suaugusieji — už paauglius bei vaikus. Manoma, jog šitokį 
skirtumą tarp lyčių sąlygoja skirtingi gyvenimo būdai. Moterys 
daugiausia laiko praleidžia trobelėse arba šalia jų, t. y. iškirstoje 
stovyklos teritorijoje. Vaikai daugiausia būna prie moterų, ta- 
čiau berniukai augdami vis dažniau kartu su vyrais dalyvauja 
įvairiose išvykose. Vadinasi, miškas yra pagrindinis infekcijos 
šaltinis. Dažniausiai ten lankosi vyrai, rečiau berniukai bei mo- 
terys, rečiausiai vaikai. O kaip žinoma, miškas — kraugerių 
moskitų pamėgta vieta. 

Buvo atrasta ir išimtis — vauros genties indėnai. Septintojo 
dešimtmečio pradžioje nelikėtas leišmaniozės protrūkis buvo 
užklupęs šią mielą pucdžių gentį, gyvenančią Parko prieglobs- 
tyje. Laimė, epidemijai buvo užkirstas kelias stibio preparatais. 
tačiau, turint galvoje tradicinį indėnų imunitetą, buvo keista, 

kodėl ji išvis kilo. Britams lankantis kaimelyje, kuriame gyveno 
97 vauros indėnai, leišmaniozės atakos pėdsakai dar buvo ryš- 
kūs tiek indėnų atmintyje, tiek jų kūnuose. Iš 1968 metais britų 
ištirto 71 vauros indėno šešiolika turėjo senus neaktyvius infek- 
cijos randus. Iš vienuolikos vyrų septyni epidemijos metu turė- 
jo būti 5—10 metų amžiaus, vadinasi, infekcija buvo labiau pa- 
plitusi tarp vaikų, tačiau po 1964 metų ta liga genties daugiau 
nelietė. 

Svarbiausia šioje istorijoje tai, kad prieš porą mėnesių nuo 
epidemiios pradžios gentis buvo persikėlusi į naują stovykla- 
vietę, esančią už keturių valandų kelionės kanojomis Batovio 
upe. Matyt, ji atvyko į tokias vietas, kur buvo daugiau šios ligos 
platintojų arba infekcijos antigenai buvo kitokios rūšies. Šiaip 
ar taip, faktas, kad vien už keturių valandų kelio vingiuota upė 
ta pati infekcija jau gali pasidaryti pavojinga, dar sykį įrodo, 
kaip sudėtinga medikams rūpintis izoliuotomis bendruomenėmis. 
Tad nenuostabu, kad izoliuoti indėnai taip lengvai miršta, pa- 
bendravę su žmonėmis, atnešančiais naujų ligų iš kito žemyno, 
iki kurio reikėtų irkluoti daugybę šimtų valandų. 

Odos leišmaniozės, kuria sergama Naujajame pasaulyje, isto- 
rija siekia labai senus laikus. Majai ir inkai tikriausiai žinojo 
šią ligą, nes ant kai kurių keramikos dirbinių jie kuo tiksliausiai 
atvaizdavo Žmones su būdingais ligos požymiais. Brazilai taipogi 
žino ją labai seniai ir ne veltui jos bijo, nors, tiesa, kartais pai- 
nioja su raupsais. Daugelis kalnakasybos ir miško ruošos kom- 
panijų draudžia savo darbininkams (netgi grasindamos atleisti iš 
darbo) naktį eiti į mišką, kad jie neužsikrėstų leišmanioze. Kiti 
brazilai, kaip kad stovyklos kaimynai naujakuriai, savarankiškai 
kovojantys už būvį, negali būti tokie apdairūs, nes gyvena prak- 
tiškai miško vidury. Todėl leišmaniozė yra neatsiejama jų gy- 
venimo dalis kaip ir maliarija, kaip ir pats miškas. Vietiniai fa- 
zendeirai irgi gali ja susirgti. Tačiau gali ir išsigydyti, nes turi 
lėšų bei galimybių gauti dviejų savaičių injekcijų kursą. Dau- 
guma kitų pakelės gyventojų ne tokie laimingi, todėl medicini- 
niame stovyklos žurnale pilna įrašų apie tuos, kurie buvo atėję 
gydytis pas ekspedicijos medikus. Labiausiai įsiminė viena mer- 
gytė, kuri apatiškai slankiojo iš vienos trobelės į kitą, vildamasi, 
kad kas nors mes darbą ir su ja pasišnekės. 

Atokiuose rajonuose sunku prisišaukti medicinos pagalbos, ir 
tai, matyt, gerokai stabdo centrinės Brazilijos kolonizaciją. Lai- 

koma, kad tuose kraštuose plačiai paplitusi hipochondrija, tačiau 
kai nėra pinigų, nėra gydytojų, o ligos lipte limpa, žmogų ap- 
ima ir visiškai pagrįsta baimė. Pasak Džono Ganterio, iš 80 mi- 
lijonų brazilų 79 milijonai yra gydytojai, ir nors tai buvo para- 
šyta anksčiau, kai Brazilijoje gyveno mažiau žmonių, tie žodžiai 
tinka ir šiai dienai. Mato Grose, ko gero, visi norėtų būti gydy- 
tojais, nes čia ir sergama dažniau, ir atstumų bei pinigų proble- 
ma čia ypač opi. Kiekviename miestelyje, net mažiausiame yra 
vaistinė, neabejotinai viena iš labiausiai klestinčių įstaigų, bet 
iš to maža naudos, kai jūsų fazenda — dvi trobelės, vienas ark- 
lys ir dešimt karvių — yra už 300 mylių nuo viliojančių, medika- 
mentais nukrautų lentynų. 

Ekspedicijos gydytojams dažnai keldavo nerimą plačiai papli- 
tusi savigyda. Čia žmogui arba mirtinai reikėdavo, sakysim, 
stibio preparatų gydytis nuo leišmaniozės ar chloridino — nuo 
maliarijos, arba jis kimšdavo pirmus pasitaikiusius vaistus be 
Jokio saiko, vadovaudamasis principu „kuo daugiau, tuo geriau“. 
Tai buvo, pasak kažkurio iš mūsų, paprasčiausias mėginimas 
kompensuoti diagnostikos trūkumus, nes diagnozę vieni kitiems 
nustatydavo patys ligoniai. Todėl, pavyzdžiui, karštinė ar kas 
nors panašaus į karštinę paprastai būdavo gydoma kompleksiš- 
kai — priešmaliariniais vaistais, karštį mažinančiais vaistais ir 
antibiotikais, o neretai dar būdavo pridedama ir steroidų. Tokia 
„triuškinanti“ taktika gali sumenkinti vaistų veiksmingumą, kai 
jų prireiks iš tikrųjų. Vienas toks „tonizuojantis kokteilis“ buvo 
sudarytas daugiausia iš B grupės vitaminų, bet jame taip pat 
buvo ir levomicetino — labai stipraus vaisto, naudotino visiškai 
kitu atveju. Ne visi iš 79 milijonų Brazilijos daktarų nusimano 
apie vaistus, tačiau vaistinės neblogai pelnosi pardavinėdamos 
tiek reikalingus, tiek nereikalingus medikamentus. Kitas visuo- 
tinis dėsnis — svarbiausiu medicinos mokslo atradimu laikomas 
švirkštas; piliulės, tabletės, tonizuojantys preparatai, tepalai, 
balzamai, pavilgai ir lašai, žinoma, geras dalykas, bet injekci- 
jos — pats geriausias. 

Visa tai iliustruoja toks pavyzdys. Kartą botanikas Deividas 
Filkoksas grįžo į stovyklą sužinojęs, kad vienam žmogui, gyve- 
nančiam prie kelio, „baisingai“ apdegęs pilvas. Džonas Gijebo 
aplankė ligonį, įsitikino, jog reikalas išties rimtas, tačiau supra- 
to, kad pilvas dega, bet nėra apdegęs. Vargais negalais jis nu- 
statė, jog tai juostinė pūslelinė, tačiau kodėl buvo sunku nusta- 

tyti diagnozę, jis sužinojo tik tada, kai paaiškėjo, kaip ligonis 
gydėsi nuo šios ligos. Jo senelė buvo patarusi ant peršinčių vie- 
tų dėti karvių mėšlo ir pieno. Pats ligonis papildomai pasirinko 
streptomicino (Kurį jis, matyt, vartojo nuo visų negalių) ir levo- 
micetino (kurį jis laikė tobulumo viršūne) injekcijas į veną. 
-Dedervinės į tokį kompleksinį gydymą reagavo deginančiu 
skausmu. Džonas liepė nebesigydyti pačiam ir rekomendavo vo- 
nias bei paprasčiausius skausmą mažinančius vaistus, tačiau 
išeidamas labai abejojo, ar tokio neįspūdingo patarimo bus pa- 
klausyta. Matyt, kiekvienas gydytojas, ketinantis šiame krašte 
praktikuoti, turėtų pirmiausia padirbėti vietinėje vaistinėje, kad 
sužinotų, kas dar, be pačios ligos, gali kenkti ligoniams. Vienas 
dalykas yra hipochondrija, kitas — liaudies medicina, bet ma- 
tyt, svarbiausia yra polifarmacija — stiprių naujausių vaistų 
naudojimas ir į tai reikėtų atkreipti dėmesį. 

Taip pat reikėtų pasidomėti (tai galėtų duoti didžiulę naudą), 
kokiais vaistais čia buvo gydomasi gerokai anksčiau, negu į šias 
vietas pateko levomicetinas ir kiti panašūs preparatai. Tos žinios, 
įvairių genčių sukauptos, sudaro jų kultūros dalį ir yra tokios 
pat mirtingos kaip ir patys indėnai. Daugelis svarbių šiuolaiki- 
nių vaistų — kokainas, digitalis, ergometrinas — kilę iš vaistinių 
augalų, bet kiek daug informacijos prarasta, įvairioms bendruo- 
menėms įsiliejus į šiuolaikinį pasaulį. Seras Viljamas Osleris — 
Kanados gydytojas ir medicinos profesorius (1849—1919) — rašė, 
jog „Žmogaus noras vartoti vaistus yra galbūt svarbiausias po- 
žymis, skiriantis jį nuo gyvulių“; Amerikos indėnai nėra šios 
bendros taisyklės išimtis. Antropologai ir kiti mokslininkai, grįžę 
iš kelionių, nuolat pasakoja apie indėnų gydytojų daromus ste- 
buklus. | 

Deja, atlikti tyrimus būtų labai sudėtinga. Visų pirma indėnai 
turėtų pagaminti vieno ar kito .vaisto pavyzd: Jie turėtų nuro- 
dyti, koks augalas buvo vartojamas, dalį to vaisto atiduoti tyri- 
mui ir papasakoti, kaip jis gaminamas, nes medžiaga gali pasi- 
keisti netgi paprasčiausiai verdant ar spaudžiant sultis, kaip kad 
atsitinka, mėginant pašalinti ciano rūgštį iš neapdorotų mani- 
jokų (sunku įsivaizduoti, kaip toks procesas išvis buvo atrastas). 
Paskui indėnai turėtų papasakoti, kaip tas vaistas gydo, arba, 
dar geriau, pademonstruoti, kaip jis veikia ligonį — pageidauti- 
na; ne vieną. 

Tokiems eksperimentams neišvengiamai trukdytų žynys. Juk 
tikriausiai ne tik jis pats besąlygiškai tiki savo galia, bet ir visa 
gentis, be abejo, tiki juo ir jam paklūstančiomis dvasiomis. 
Todėl būtina išsiaiškinti, ar vaistai yra veiksmingi vien dėl to, 
kad žynys taip tvirtina, o visi kiti tuo tiki, ar jie išties turi sa- 
vybių, kurios būtų tokios pat efektyvios Klinikinio patikrinimo 
sąlygomis, kai nei gydytojas, nei pacientai iki pat eksperimento 
pabaigos nežino, kurie ligoniai buvo gavę tų vaistų. Galiausiai, 
kai kurio nors medžio žievė tam tikru būdu būtų apdorota ir 
paskirta ligoniui, kai būtų įsitikinta, jog tie vaistai padeda įveik- 
ti susirgimą, dar liktų problema, kaip identifikuoti ir išskirti pa- 
grindinį ingredientą. Jau prieš gerą šimtmeti skalsė buvo nau- 
dojama kraujavimui po gimdymo sustabdyti, o jos šlovė šioje 
srityje tikriausiai siekia netgi labai senus laikus, kai medicina 
dar toli gražu nebuvo įtraukusi jos į savo arsenalą, tačiau tik 
1906 metais buvo išskirtas ergotoksinas — vis dar kelių medžia- 
gų Mišinys, ir tik praėjus dar trisdešimčiai metų galų gale buvo 
išgautas ergometrinas, tapęs viena iš svarbiausių šiuolaikinės 
akušerijos gydomųjų priemonių. Vienas dalykas yra klausytis 
indėnų pasakojimų apie vaistus, o visiškai kitas — išgauti svar- 
biausią jų komponentą. 

Bet visgi būtina išklausinėti indėnus, kol dar nevėlu: paskui 
jie gali tuos dalykus pamiršti, nebenorėti pasakoti ar jų pačių 
gali nebelikti. Bobas Milzas praleido Parke mažiau nei porą mė- 
nesių, tačiau laisvos valandėlės neturėjo — imdavo kraujo pa- 
vyzdžius, medžiodavo kartu su indėnais, eidavo su Klaudijumi 
lankyti kuo daugiau indėnų kaimelių ir dar ištaikydavo laiko 
rinkti informaciją apie vietinius medikamentus, jų kilmę ir pri- 
taikymą. Žemiau pateikiamas sąrašas kai kurių Bobo į Angliją 
parsivežtų ir dabar analizuojamų vaistų. Vienais iš jų gali gy- 
dyti tik žyniai — dvasių kerėtojai, kitus gali vartoti patys ligo- 
niai, tačiau šiame sąraše gali pasitaikyti ir tokių, kurie padės 
sukurti kokį nors visagalį ateities vaistą. 


Memat (čikao gentis) 

Gėrimas iš augalo lapų. Specifinio pritaikymo neturi. 

Kuhitse (kuikurų gentis) 

Raudoni sakai, ištirpdyti vandenyje ir vartojami lytiniam potrau- 
kiui sužadinti. (Veiksmingumas neaiškus.) 

Tolotutu arba nėntutu (kuikurų gentis, bet plačiai vartojami dau- 
gelio Šingaus parko genčių ir vadinami kuo įvairiausiai) 

Beveik neabejotina, kad šis ne per skaniausias gėrimas iš me- 
džio žievės veikia kaip oralinė kontracepcinė priemonė — bent 
jau tuo tiki ne viena gentis. Matyt, jis sulaiko ovuliaciją, kol 
vra reguliariai geriamas. 

Puyalu (javalapičių gentis) 

Žinantys paslaptį geria šį skystį nuošaliai nuo kitų, kad „būtų 
stiprūs". (Gaminamas iš nedidelio krūmo.) 

Kalalatiri (javalapičių gentis) 

Nuodingas skystis, kuris išgėrus tuoj pat išvemiamas, antraip 
prasideda traukuliai, ištinka koma, po to mirtis. Jį geria žyniai, 
kad įtikintų kitus turį galios įveikti mirtį. Tai viena iš gydymo 
ritualo sudėtinių dalių — gydantysis šitaip priartėja prie mirties 
ir bendrauja su dvasiomis, sukėlusiomis ligą. (Gaminamas iš vi- 
so nedidelio medžio kamieno.) Išgėrę šių nuodų, žyniai gana 
dažnai miršta, o brolių Vilas Bojų pastangos užkirsti tam kelią 
bevaisės. 

Kumairugu (javalapičių gentis) 

Tepalas kūdikių galvoms ir veidams profilaktiškai tepti. 
Makukawa-inuhri (javalapičių gentis) 

Lašinama į akis, kad regėjimas būtų aiškesnis. (Kitokius lašus 
akims plauti vartoja čikao genties indėnai, kai miršta kuris nors 
jų bendruomenės narys. Labai dirgina akis ir sukelia smarkų 
konjunktyvitą.) 

Katepu-eglu (čikao gentis) 

Kartais geriama, bet dažniausiai naudojama tatuiravimui: oda 
įtrinama ir badoma spygliuotojo ryklio spygliu. Skystis po oda 
oksiduojasi ir įgauna tamsiai mėlyną spalvą. (Jaioba medžio 
syvai.) 

Inat (čikao gentis) 

Plačiai vartojami nuodai žuvims. Labai efektyvūs, todėl koncent- 
racija turi būti nedidelė. Tuomet žuvys lėtai plaukioja pačiame 
vandens paviršiuje ir jas lengvai galima pašauti iš lanko. Su- 
valgius smarkiai apnuodytų žuvų, ištinka stuporas. (Gaminamas 
iš timbo augalo.) 

Upuya (čikao gentis) 

Gėrimas iš augalo lapų — puikus vaistas nuo viduriavimo. (Aš 
pats jį sėkmingai išmėginau.) 

Noto (čikao gentis) 

Kita veiksminga priemonė nuo viduriavimo. (Iš smulkaus vi- 
joklio.) 

Airi (javalapičių gentis) 

Cigaras, kurį rūko žyniai per visus gydymo ritualus. Labai stip- 
rus. Į išorinį lapą (tikriausiai narkotikas) įvyniota tabako ir kaž- 
kokio nežinomo augalo mišinio. 

Urucu (naudoja visos gentys, išskyrus tas, kurios kilusios iš 
šiaurės) 

Dažai kūnui. Ne tik skaniai kvepia, bet ir puikiai atbaido vabz- 
džius — pats tuo įsitikinau. 


Mes vykome į šiaurę, kai Bobas Milzas galų gale sugrįžo į 
„anglų namą" Šavantinoje — tranzitinį punktą, kuriame gyveno 
visi ekspedicijos nariai, važiuodami tiek į vieną, tiek į kitą pusę. 
Didžiausia Šavantinos puošmena buvo Rio das Mortė — nuostabi 
tiek pažiūrėti, tiek išsimaudyti upė. Kartą, kai vieni iš mūsų 
plaukiojo, o kiti sėdėjo sekliame vandenyje, mus nepaprastai 
sukrėtė klaiki Bobo Milzo išvaizda. Su vešlia barzda jis atrodė 
netgi dar plonesnis, tačiau labiausiai mus išgąsdino randai, opos 
ir pūliniai ant jo kūno. Atrodė, jog supūliavusi kiekviena mos- 
kito, mašalo ar erkės įkąsta vieta, todėl mes visi pasitraukėmą 
tolėliau, kad nebūtume iš jo pusės tekančiame vandenyje. 

. Be to, jis atrodė labai nusilpęs, ir nenuostabu, nes vėliau, skai- 
tydamas jo dienoraštį, pamažu pradėjau suprasti, koks didžiulis 
pavojus užsikrėsti kitų ligomis gresia šiame krašte kiekvienam 
gydytojui, net jeigu jis išbūna čia ne ilgiau kaip aštuonias sa- 
vaites. Keista, dienoraštyje jis neminėjo jokių išorinių simpto- 
mų,— Matyt, todėl, kad jį buvo apnikę daug daugiau nematomų 
ligų, negu mes įsivaizdavome, tą dieną lipdami iš vandens ir 
atidžiai žiūrėdami, kad nusišluostytume savais rankšluosčiais. 
Dienoraštyje jis gana netikėtai pereina nuo indėnų nusiskundi- 
mų aprašymo prie lakoniškų savo paties negalių komentarų. 


Birželio 17 Ir 18 

Kurikurų genties kūdikiui smarkiai kraujuoja bambagyslė. 
Užrišti neįmanoma, nes tų genčių papročiu virkštelė nu- 
pjaunama prie pat pilvo. Kūdikis buvo nemaitintas nuo 
pat gimimo, todėl pastačiau lašelinę. Jis liko gyvas, ir po 
dviejų savaičių sugrąžinau jį indėnams. 

Liepos 6 


Atvyko Matipus, ir drauge su Kalakumanu išsiruošėme į 


kalapalų kaimelį. Keliavau nuogas, ir tai buvo labai ma- 
lonu. Uodams nubaidyti tepiausi urucu. Kaimelyje proble- 


mos tos pačios — „Tėm muilo doenca agui'— „čia daug 
ligų", . 
Liepos 10 


Apžiūrejau Maiiką — kamajuros genties seniūną. labai 
įdomus 70-metis senukas, jaunystėje buvęs sujos indėnų 
nelaisvėje. Jis padirbo man keletą strėlių — anksčiau to- 
kiomis būdavo kariaujama. Jis sirgo žvynuotąja varpos 
karcinoma. (Tai patvirtino histologiniai tyrimai San Paule 
ir Londone.) Pirmas užregistruotas susirgimas vėžiu Parke, 


Liepos 16 

Tyrimai bei pokalbiai su Klaudijum ir Orlandu. Susiuvau 
kojos sausgyslę gaidžiui, priklausančiam javalapičių gen- 
čiai. Gana neblogai sugijo. 


Liepos 22 

Kai grįžęs į Leonardo postą rūšiavau ir dažiau vauros in- 
dėnų kraujo pavyzdžius, keli čikao indėnai atnešė merpaitę 
ir pasakė, kad ji sunkiai serga. Tai mane iškart sudomi- 
no — jie tikrai buvo labai susirūpinę, jeigu jau atgabeno 
ją į Leonardo postą. Paprastai ligoniams tekdavo ilgokai 
pagulėti hamakuose, iki kas nors imdavosi tokių ryžtingų 
priemonių. Tai buvo 11 ar 12 metų mergaitė, vardu Kole, 
kuri, matyt, buvo šiek tiek protiškai atsilikusi. Aš paklau- 
siau: „Onogomo?“ (Kuo tu vardu?) Ji labai tyliai atsakė: 
„Kole“, ir tai buvo paskutinis jos ištartas žodis. Aš apžiū- 
rėjau ją-ir paėmiau analizei kraujo. Jame dominavo me- 
ningokokiniai organizmai, o ne pirminiai maliarijos para- 
zitai, kaip kad tikėjausi. 

Tuo metu ji jau buvo praradusi sąmonę. Suleidau į veną 
ir raumenis antibictikų, taip pat priešmaliarinių ir stipri- 
nančių vaistų. Jos pulsas Luvo labai dažnas (140 tvinksnių 
per minutę), kraujispūdis žemas (sistolinis — 75—80 mm 
He stulpelio), ji šiek tiek karščiavo. Padariau juosmens 
punkciją, paėmiau pūlinio pavyzdį ir tuo pat metu sulei- 


dau antibiotikų. Nudažęs stuburo smegenų skysčio tepi- 
nėlius, radau didelę meningokokų koncentraciją. Neturė- 
jau sulfanilamidų, kurie yra patys efektyviausi vaistai nuo 
šios ligos, nei G penicilino. Teko panaudoti kitokį penici- 
liną ir levomicetiną, taip pat tetracikliną Ir antimaliarinius 
vaistus. Apie 4 valandą po pietų pasunkėjo kvėpavimas, 
lr pasidarė aišku, jog tracheotomija būtina. 

Tuo metu Klaudijus atvedė mergaitės seserį su vyru. 
Indėnai verkė, Klaudijus buvo labai nusiminęs, nes čikao 
genčiai jis jaučia simpatiją, o jų yra likę tik 53 žmonės. Jis 
nuogąstauja, kad indėnai, ko gero, panorės palikti Parką, 
jeigu mirtis bus dažnas svečias jų kaimelyje. Aš pabrėžiu, 
jog būtinai reikalingi sulfanilamidai. Jis perduoda radio- 
gramą į San Paulą, kad artimiausiu Brazilijos KOP lėktuvu 
tie vaistai būtų atsiųsti. Trys čikao žyniai pageidauja pa- 
matyti mergaitę. Visi trys mano, jog ji neišgis, praktiškai 
laiko ją mirusia ir nori kūną palaidoti, nors iš tikrųjų ji 
dar gyva. Aš nesutinku! Tuo tarpu beveik visi čikao indė- 
nai, susirinkę lauke, raudodami be paliovos kartoja: „Tu 
bjauri čikao“,— matyt, taip išreikšdami ne tik savo požiūrį 
į pavojingą užkrečiamą ligą, bet ir troškimą užkasti ligonį 
dar prieš mirtį ir tokiu būdu pašalinti infekcijos šaltinį. 

Aš paaiškinau jiems tracheotomijos esmę, ir žynius, at- 
rodo, tai labai sudomino. Operaciją atlikau 6 valandą va- 
karo — naudodamasis paprasčiausiais instrumentais įsta- 
Čiau sterilizuotą guminį vamzdelį. Pro vamzdelį išėjo dau- 
gybė gleivių ir kraujo, ir kvėpavimas pasidarė daug leng- 
vesnis. Viskas buvo sterilizuojama garo katile. Įstatytas 
kateteris. Atlikta intraveninė infuzija. 


Liepos 23 ų 

Kvėpavimas pagerėjęs, bet smegenų būklė blogesnė. Iš- 
ploviau šlapimo pūslę. Išsiskiria labai nedaug šlapimo. Visi 
čikao indėnai labai prislėgti ir negali suprasti, kodėl aš 
neleidžiu mergaitės palaidoti. 


Liepos 24 
Tikiuosi artimiausiu lėktuvu parskristi į Šavantiną. KOP 
sutinka. Beveik ištisą dieną laukiu pranešimo per radiją iš 

vykimui. Maža vilties, kad Kole atgaus sąmonę. Visiškai 
nėra šlapimo, kvėpavimas sunkėja; plaučiai pabrinkę. 


Liepos 25 

-4 valandą nakties Kole mirė ir buvo greitai, beveik be 
jokių apeigų palaidota troboje, suvyniota į antklodę ir 
savo hamaką. Du vyrai iškasė maždaug 6 pėdų gylio duo- 
be ilgosios trobos viduje,— kitos gentys taip nelaidoja. 
Tada prasidėjo apsivalymo ritualas — jų pačių, daiktų ir 
„maisto. Pagal tradiciją bus giedama dešimt dienų. 


Liepos 26 

Nuo pat ankstyvo ryto laukiu lėktuvo, nes čia man jau ne- 
bėra kas veikti. Mačiau, kaip Pabrus (čikao vadas) lašina 
vaistus visiems genties indėnams į akis, turbūt, kad jos ap- 
sivalytų, nes matė ligą. | 


Liepos 27 

Kiaurą naktį nesudėjau akių, nes maudė visą kūną, krėtė 
drebulys, viduriavau. Tokiu metu susirgti! Kraujo reakcija 
į Maliarinius plazmodijus teigiama — bet juk kartą per 
savaitę gėriau darachlorą, turintį daraprimo ir pirimeta- 
mino. Matyt, šiuose kraštuose reikia jį gerti dukart per 
savaitę, kad kraujas būtų' geras. Kai skridau iš bazinės 
stovyklos, paludrino joje nebuvo. Gydžiausi pats ir kelias 
dienas itin prastai jaučiausi. 

Išgirdau, kad lėktuvas išskrido iš Kašimbaus, paskubo- 
mis atsisveikinau su visais posto gyventojais, pažadėjau 
Klaudijui atsiųsti „Šaulio žinyną“. Į lėktuvą įsėdau sėk- 
mingai, 


Liepos 28 

Ilsiuosi „anglų name“, viduriavimas šiek tiek aprimo. Vė- 
liau išmatose buvo rasta ankilostomidžių; nuo jų labai 
sunku išsigydyti. 

Liepos 29—rugpjūčio 2 

Įprastas gyvenimas Šavantinoje. 


Rugpjūčio 2 
Atvyko dar keli ekspedicijos nariai, ir kartu su jais iške- 
liavau į stovyklą. 


Viena liga, kurios išvengė Bobas Milzas ir kurios mes visi pa- 
grįstai bijojome, buvo Šago liga. Spėjome, kad ją platina įvairūs 
vabzdžiai, ypač tritomos, arba blakės plėšrūnės, o labiausiai 
Rhodnius prolyxus. Užuot įleidusios parazitų kartu su seilėmis, 
kaip kad daro moskitai ir daugelis kitų vabzdžių, šios blakės 
platina parazitus su išmatomis. Matyt, kraujo siurbimo aktas 
skatina defekacijos procesą. Kadangi vabzdys yra maždaug pusės 
colio ilgumo, išmatos paliekamos gana toli nuo tos vietos, kur 
siurbtuvėlis pradūrė odą, todėl nėra pavojingos, jeigu, žinoma, 
žmogus pats nepadeda parazitams patekti į vidų. O taip atsitin- 
ka, kai įkąsta vieta ima niežtėti ir pasikasius ji užteršiama tomis 
išmatomis. 

Egzistuoja nuomonė, jog Čarlzas Darvinas užsikrėtė Šago liga 
Lotynų Amerikoje. Greičiausiai ji, o ne hipochondrija ar kuri 
kita liga suardė jam sveikatą, nors jis ir nugyveno pana ilgą 
amžių. Paprastai šios ligos aukos nebūna tokios laimingos — ji 
jau nusinešė daugybę gyvybių. 

Ekspedicijos stovykloje ligos platintojų vabzdžių niekam ne- 
teko užtikti, bet retkarčiais vienas ar keli darbininkai būdavo 
įtariami sergą švelnia tos ligos forma. Parko indėnai tvirtino, 
jog pažįsta tuos vabzdžius ir yra patyrę jų nemalonių įkandimų, 
todėl mums nuolat grėsė pavojus užsikrėsti. Blogiausia, kad nuo 
Šago ligos nėra jokių vaistų. Laimė, jos išvengti pavyko vi- 
siems — netgi siaubingai sukandžiotam, pūliuojančiom žaizdom 
ir randais išvagotam Bobui Milzui. Netrukus jis jau buvo toks 
pat rausvas kaip kiti, nes raudonos dulkės aplipdavo visus, kas 
tik važinėdavo sunkvežimio kėbule. 

Visa ekspedicijos medikų veikla — tiek mokslinė, kaip kad 
leišmaniozės tyrinėjimas, tiek kasdienis kaimo vietovės gydytojo 
darbas — tik dar labiau pabrėžė stulbinantį gydytojų trūkumą 
šiuose kraštuose. Stovyklos casa medica, matyt, buvo geriausiai 
įrengtas priimamasis daugelio šimtų mylių spinduliu. Netgi Ara- 
garso ligoninė turėjo siųsti automobilį į bazinę stovyklą parvež- 
ti mortijaus, kai sykį prireikė amputuoti autokatastrofoje suža- 
lotai slaugei koją; į abi puses susidarė 500 mylių nelengvo kelio. 
Daugelis vietinių gyventojų ateidavo gydytis pas mus, ir tai 

buvo puiku ne vien todėl; kad jie išeidavo sveikesni, bet ir todėl, 
kad atsidėkodami jie stengėsi mums padėti kaip tik įmanydami. 
Savaime suprantama, užmokesčio niekuomet neimdavome, bet 
jie dažnai atnešdavo dovanų stovyklos virtuvei — kiaušinių ar 
vaisių, kurie mums būdavo brangesni už auksą, kai šių pro- 
duktų atsargos sandėlyje išsekdavo ilgesniam laikui, o ryžių, 
pupų ir balkšvos konservuotos mėsos privalumai įkyrėdavo netgi 
kaip užstalės pokštų tema. 

Atvykstančių į Mato Grosą naujakurių, samdytų darbininkų 1r 
klajojančių skvaterių laukia daugybė sunkumų. Ypač jų gyve- 
nimą komplikuoja pavojai, gresiantys sveikatai tropinėje aplin- 
koje, kurioje gausu ligų, o kelias iki kvalifikuotos medicininės 
pagalbos tolimas bei nepigus. Įvairiausios nelaimės tyko ir tų, 
kurie atvyksta į Mato Grosą trumpam ir būna apsirūpinę visais 
reikalingais medikamentais. Net dviem ekspedicijos gydytojams 
vėliau teko persirgti baisiąja maliarija. Erkių ir vabzdžių įkąstos 
vietos dažnai galėdavo tapti septiškomis; erkės galėdavo įsi- 
siurbti į pačias jautriausias vyriškas vietas. Kartą vienas žmogus 
parkrito Ir aštria viksva labai pavojingai įsipjovė akį. Kitas ne- 
tyčia išmetė atsuktuvą ir dėl to neteko dviejų pirštų; atsuktuvas 
nukrito ant starterio, sujungė elektros kontaktus, užvedė variklį, 
ir suūžusio ventiliatoriaus mentės nukirto pirštus. Žinia, nelaimių 
gali atsitikti visur, bet jų pasekmės būna ne tokios skaudžios, 
kai pagalba suteikiama netrukus ir čia pat yra visos reikalingos 
medicinos priemonės. Tačiau žmogų, kuris gyvena toli nuo kitų 
ir neturi nieko, tik šeimą, keletą karvių ir porą trobelių, nelai- 
mingi atsitikimai turėtų gąsdinti ne mažiau kaip ligos. „Ko jums 
labiausiai reikia?" — sykį paklausėme nuošaliai gyvenančių žmo- 
nių. „Geros sveikatos“, — atsakė jie. 


6. Žvėrys, paukščiai, žuvys ir augalai 


Stambieji Afrikos gyvūnai taip seniai žavi žemyno svečius 
ir yra taip plačiai aprašyti bei tiek daug fotografuoti, kad kiek- 
vienas, pirmąsyk apsilankęs Pietų Amerikoje, irgi tikisi pama- 
tyti čia panašaus dydžio kaimenių. Veltui dairęsis jis pradeda 
stebėtis, kodėl Pietų Amerika kitokia, kodėl joje nėra stambių 

žolėdžių (tokių kaip drambliai) ir daugelio kitų gyvūnų, kurių 
pilna Afrikoje, kodėl žmogus gali kiaurą dieną vaikščioti po 
pirmovinį mišką ir nepamatyti ar netgi neišgirsti nė vieno žvė- 
ries. Daug kur Afrikoje net ir šiais laikais galima tikėtis išvysti 
buivolą, liūtą, raganosį ar krokodilą. Tuo tarpu Pietų Amerikos 
miškuose daugių daugiausia pamatysite jaguaro pėdsakus ir 
greičiau užtiksite kokį plėšrų augalą negu patį menkiausią plėš- 
rų gyvūną. 

Ko gero, teisingiau būtų stebėtis, kodėl Afrikos lygumose taip 
gausu gyvulių ir atitinkamai daug mėsėdžių, o ne manyti, kad 
visi kiti žemynai turėtų būti į ją panašūs. Pietų Amerikos pam- 
pose kadaise būta, sakykim, daugybės guanakų (lamų atmaina), 
tačiau niekuomet nesiveisė dideli, lengvai pastebimi žinduoliai. 
(Jų nėra ir Kongo miškuose.) Siaura juostelė jungia šį žemyną 
su Šiaurės Amerika, bet iš esmės jis yra izoliuotas. Taip pat di- 
džiosios upės sudarė ir sudaro papildomus geografinius barjerus, 
lr tų upių gausybė, matyt, trukdė plisti toms rūšims, kurios ne- 
įstengdavo jų perplaukti. 

Be to, Pietų Amerikoje beveik visiškai nesirūpinama gyvūni- 
jos apsauga. Kur tik pradedamos įdirbti naujos žemės, ten tuoj 
pat išnyksta žvėrys su bent kiek vertingesniais kailiais, oda, na- 
gais ar panašiai. Kartą San Felikse grupelė stovyklos moksli- 
ninkų sutiko jaguarų medžiotoją, aptarnaujantį turistus, trokš- 
tančius papildyti savo laimikių kolekciją bent vienu jaguaru. 
Anksčiau medžiotojas visuomet surasdavo jaguarų prie Aragva- 
jos upės, taip pat ne per toliausiai nuo mūsų bazinės stovyklos, 
tačiau per pastaruosius keletą metų jie beveik išnyko, ir amerikie- 
čiai, medžioklės trofėjų mėgėjai, dabar vyksta prie Šingaus upės, 
ten, kur ji kerta 67 pietų platumos lygiagretę. Bet netrukus net 
Ir tokioje atokioje vietoje prisivilioti jaguarą bus sunku. (Vilio- 
jant jaguarus, per moliūgą traukiamas išvaškuotas siūlas ir iš- 
gaunamas į urzgimą panašus garsas, kurį išgirdęs žvėris negali 
atsispirti smalsumui...) 

Pagrindinių Pietų Amerikos žinduolių grupių atstovai yra ne- 
dideli, todėl juos ne taip lengva pastebėti, ypač Mato Groso se- 
radose ar miškuose. Iš viso čia gyvena 46 genčių graužikai, 
daugiausia smulkūs, bet tarp jų yra ir pačių stambiausių grau- 
žikų pasaulyje — kapibarų. (Tvirtinama, kad kapibaroms sunkų 
tuštintis sausumoje. Bet prijaukintai kapibarai, išgyvenusiai mūsų 
stovykloje beveik metus, jokių sunkumų nekildavo, o upelis, 


ko gero, būdavo vienintelė vieta, heužteršta jos ekskrementais.) 
Čia yra 11 nepilnadančių, 52 šikšnosparnių ir 8 sterblinių gen- 
tys. Sterbliniai ir nepilnadančiai — reliktiniai gyvūnai, kurių ka- 
daise buvo nepalyginti daugiau. Sterbliniai žinduoliai dominuoja 
Australijoje ir Okeanijoje, o placentiniai — visur kitur, tačiau 
Pietų Amerikoje gyvena tiek sterbliniai, tiek placentiniai, nors, 
tiesa, pirmųjų ne tiek jau daug. Brazilijoje tėra viena šeima — 
sterblinių žiurkių (oposumų), turinti 12 genčių. 

Mato Groso ekspedicijai pavyko pamatyti, sugauti ar netgi 
prisijaukinti gana nemažai žinduolių. Matėme į mišką nubė- 
gantį būrelį elnių, matėme tapyrų — bet tik netoli upių. Buvome 
sugavę vilką, bet šis gražus ilgakojis žvėris gyveno neilgai — jį 
teko iš gailesčio nušauti. Matėme įvairiausių didelių kačių, ku- 
rias kelio darbininkai gaudydavo tiek dėl mėsos, tiek dėl kai- 
liukų. Retkarčiais pamatydavome primatų, pavyzdžiui, beždžio- 
nių kapucinų, ypač jeigu su mumis eidavo brazilas, mokantis jas 
prisišaukti. Beveik kiekviename purvyne aptikdavome agučių 
pėdsakų, tačiau labai retai — jų pačių. Kartais taira, stambi kiau- 
nių šeimos atstovė, mikliai užsikardavo į medį pasižiūrėti į mus 
iš viršaus, tačiau reginiu nepatenkinta triukšmingai pranykdavo. 

Stovykloje gyveno keletas nepilnadančių — šarvuočių, skruzd- 
ėdų ir tinginių. Tripirščiai tinginiai karstydavosi mediniais stogų 
rėmais arba neįtikėtinai greitai bėgiodavo žeme. Šarvuočiai įro- 
dė, kad puikiai sugeba akimirksniu įsirausti į žemę, net jeigu už 
uodegos juos traukia tiek rankų, kiek tik gali įsikibti. Vieną 
vienintelį kartą matėme be galo retą didžiąją ūdrą, su šeima be- 
siropščiančią į statų krantą. Jos nelietėme, nes šios stambiausios 
pasaulyje ūdros labai įnirtingai medžiojamos ir daugelyje vietų 
yra visiškai išnykusios. 

Į įvairių konstrukcijų spąstus pakliuvo 676 žinduoliai, maž- 
daug 33 genčių ir kokių 36—40 rūšių atstovai. (Pastarieji skai- 
čiai, be abejonės, pasikeis, kai šių žvėrelių kailiukai bus atidžiau 
ištirti laboratorijose, turinčiose visą lyginamąją medžiagą.) Spąs- 
tus spendėme reguliariai ištisus metus, tačiau laimikis nebuvo 
itin didelis — spąstų efektyvumas buvo tik vienas procentas. 

Ir dar du dalykai aiškiai rodė, kad spąstai pagauna daug ma- 
žiau gyvūnų, negu būtų galima sugauti. Visų pirma, pačioje 
bazinėje stovykloje, jos trobelėse ir maisto sandėliuose, buvo 
sugauta daugiau kaip 40 graužikų. Didžiuma jų priklausė Oryzo- 
mine rūšims, kurių kitur nepavyko sugauti. Antra, paprasčiausios 


134 


duobės, dirvožemininkų iškastos visai kitam reikalui, kuo puli- 
kiausiai atstodavo spąstus. Jose buvo rasta apie 30 žinduolių, 
o iš jų aštuoni priklausė trims gentims, kurių atstovai nė karto 
nebuvo įkliuvę į spąstus. Žinoma, jeigu kokių nors žvėrelių ne- 
pakliūna į spąstus, lengviausia tvirtinti, jog jų labai mažai arba 
jie išvis tose vietose negyvena. Dirvožemininkų iškastos duobės, 
padėjusios be jokio vargo prisigaudyti įvairiausių gyvūnų, pa- 
neigė šią klaidingą nuomonę. 

Ekspedicijos dalyvė Ruta Džekson labiausiai iš visų rūpinosi, 
kad iš spąstų ar duobių išimti žvėreliai išliktų gyvi. Sterblinius 
išlaikyti buvo daug sunkiau nei graužikus, tačiau du Marmosa 
genties atstovai bent jau ėdė. Kiti sterbliniai maisto neliesdavo, 
užtat šiems dviem buvo pasiūlytas nepaprastai gausus meniu iš 
virtų ryžių, kiaušinių, pieno, žalios mėsos, bananų, melionmedžio 
vaisių, musių, skraidančių skruzdėlių, termitų ir drugių. Šitaip 
maitinamas vienas iš jų išgyveno tris mėnesius, nes buvo pa- 
gautas dar mažas. Graužikams pakakdavo paprastesnio maisto — 
žalių kukurūzų arba ryžių, kiaušinių ir pieno. Dvi Proechimys 
genties patelės nelaisvėje netgi atsivedė jauniklių, nors, tiesa, 
po kelių dienų viena savuosius suėdė. Tai, kad tiek daug grau- 
žikų gerai jautėsi, gaudami tokius įprastus produktus, visiškai 
nereiškia, jog jie niekino kitokį maistą. Retkarčiais jiems duo- 
davome ir jie mielai ėsdavo vabzdžius — bites ir cikadas, buriti 
palmių, lianų vaisius. 

Stovykloje darbuojantis Ronui Painui, visų dėmesys buvo nu- 
kreiptas į šikšnosparnius. Jis gaudydavo juos plonyčiais kaip 
voratinklis, tačiau pakankamai tvirtais tinklais, kurių šikšnos- 
parniai negalėdavo iškart pragraužti. Tuos tinklus pakabindavo 
taip, kad žvėreliai lengvai į juos patektų. Šikšnosparnių būta 
Įvairesnių negu, sakykim, graužikų. Iš viso buvo sugauta tinklais 
arba nušauta 120 šikšnosparnių — 18 genčių, 26 rūšių atstovų. 
Dažniausiai pakliūdavo Artibius ir Molossus genčių šikšnospar- 
niai, bet buvo ir netikėtumų. Pavyzdžiui, nepavyko sugauti nė 
vieno tikrojo vampyro, beveik visada atsivežamo gyvūnų ko- 
lekcijose iš Brazilijos. Ir atvirkščiai, buvo sugauta vienuolika 
šikšnosparnių, priklausančių dviem rūšim, kurios iki tol būdavo 
aptinkamos tik Trinidade ir Panamoje. 

Brazilijos statistika tvirtina, jog per metus šalyje gyvatės 
įkanda maždaug 20 000 žmonių ir kokie 5 000 iš jų miršta. Šiais 
skaičiais lengva suabejoti, ypač kai esi Mato Grose, kur į viso- 

kiausią statistiką žiūrima ne itin rimtai, nors, be abejo, nuo gy- 
vačių įkandimo miršta nemažai žmonių. Laimė, niekas iš stovyk- 
los gyventojų nebuvo įkąstas. Tiesa, vienam gyvatė kirto — 
pataikė į batą, o visi kiti tik stebėdavosi, kodėl jiems nieko pa- 
našaus neatsitinka, akis į akį susidūrus su šiuo gyviu. Iš 200 Bra- 
zilijos gyvačių rūšių tik 16 gali būti pavojingos ir jos visos 
priklauso duobagalvių šeimai, išskyrus liūdnai pagarsėjusius ko- 
ralinius aspidus. Pačios pavojingiausios gyvatės — žararakos 
(vieną aptikome bazinėje stovykloje kone pirmą ekspedicijos 
atvykimo dieną), žararakusos, barškuolės ir koraliniai aspidai. 

Žinoma, tarp visų gyvačių, kurias pamatę traukdavomės iš 
kelio, pavojingųjų buvo daug mažiau, negu mes manėme, nes 
netikrieji aspidai labai panašūs į tikruosius. Netikrieji neturi 
geluonies, jų galva platesnė, didesnės akys ir ilgesnė uodega, 
kuri nebūna iškelta šliaužiant, tačiau į tokius dalykus paprastai 
nekreipi dėmesio, kai netoliese pamatai tikro koralinio aspido 
dydžio ir tokiom pačiom ryškiom spalvom išmargintą gyvatę. 
Brazilai užmušdavo tiek vienas, tiek kitas. Jie netgi nudobdavo 
tas, kurios ėda kitas gyvates, — taip giliai buvo įsišaknijęs įprotis 
ką nors galabinti, ypač gyvates. 

Norą žudyti nebūtinai nulemdavo sveikas protas ar gyvybi- 
niai poreikiai, tai yra, auka nebūtinai turėdavo būti kenksminga 
ar tinkama maistui, tačiau tas noras išties buvo visuotinis. Jei 
didžioji skruzdėda, retas, gražus ir visiškai nekenksmingas gyvū- 
nas, perbėgdavo kelią — o tai atsitikdavo gana dažnai,— vairuo- 
tojas akimirksniu sustabdydavo automobilį, ir visi brazilai šok- 
davo jos gaudyti. Paprastai skruzdėda vos velka savo dideles le- 
tenas, tačiau gali pajudėti ir greičiau, ypač kai ją vejasi kly- 
kianti minia žmonių, apsiginklavusių bėgant nutvertais pagaliais. 
Galiausiai už kokios mylios nuo kelio brazilai pasivydavo ją, 
imdavo daužyti ir daužydavo dar ilgai, nors ji jau seniai bū- 
davo išleidusi paskutinį kvapą. Tebešūkaudami jie grįždavo prie 
automobilio tęsti kelionės, kurią taip įžūliai buvo nutraukusi di- 
džioji skruzdėda. 

Ornitologas Hilaris Frajus bazinėje stovykloje praleido aštuo- 
nias savaites. Jo atvykimas visus labai nudžiugino, nes miške 
buvo gausybė paukščių ir kitiems mokslininkams valandų va- 
landas tekdavo ginčytis dėl jų vardų arba vartyti knygas. Kiek 
jų buvo daug ir koks energingas buvo Hilaris Frajus, matyti iš 
jo ataskaitos: jis sugavo 940 paukščių — 161 rūšies atstovų — 

"tr užregistravo dar 102 pastebėtas rūšis. (Kiekvienas britų orni- 
tologas laikytų didžiausia sėkme, jei šitiek rūšių pastebėtų Britų 
salyne per visą gyvenimą. Mato Groso sparnuočių pasaulis savo 
Iūšių gausybe labiau džiugina, bet ir labiau vargina.) Netgi prieš 
pat išvykdamas Frajus beveik kasdien papildydavo savo sąrašą 
naujais paukščiais ir, jo nuomone, būtų galėjęs užregistruoti 
kokius keturis šimtus rūšių, jei būtų dirbęs stovyklos apylinkėse 
ištisus metus. Galima palyginti: tiek pat laiko jis tyrinėjo paukš- 
čius panašaus dydžio ir panašios geografinės padėties plote. 
Afrikoje ir aptiko tik 266 rūšis, iš kurių 26 buvo atkeliavusios iš 
vidutinio klimato zonos. Endeminė Brazilijos ornitofauna išties 
įvairi. 

Daugiausia paukščių rūšių — 60, aptinkamų tik vienoje aug- 
menijos zonoje, buvo seradose. Galeriniame miške gyveno 33 
niekur kitur nematytos rūšys, sausajame miške — 25, o kampo- 
se 5. Keista, kad tankumynuose abipus Suja Misu gyveno tik 
dešimt rūšių, nepastebėtų kitose vietose; vadinasi, daugybė kitų 
rūšių atstovų čia buvo susiradę „antruosius namus“. 

Ne visuomet iškart būdavo galima atsakyti, kodėl kai kurios 
rūšys pasirenka vieną, kartais dvi gyvenamąsias teritorijas, bet 
neaptinkamos trečioje. Frajus rašė: 


„Išdrįsčiau teigti, kad psichologinis faktorius, renkantis 
gyvenamąją vietą, yra vienintelis ir lemtingiausias, kad 
kiekvienas paukštis laikosi tam tikros teritorijos ribų, nes 
kitur jis jaučiasi daug prasčiau... Panašų požiūrį yra iš- 
reiškęs Moro: „Aiškinimą subjektyviais faktoriais galime 
laikyti įtartinu, kuo rečiau naudotinu metodu, paskutine 
nesuprantamų dalykų aiškinimo priemone, savo bejėgišku- 
mo išpažinimu, tačiau tiek daug visko yra nepaaiškinama 
jokiomis kitomis priežastimis, kad mes esame priversti 
pripažinti subjektyvių veiksnių egzistavimą.“ 


Galerinių miškų paupiuose buvo sugauta tinklais arba paste- 
bėta visų penkių Pietų Amerikos rūšių tulžių. Keturios jų rūšys, 
išskyrus didžiuosius Ceryle torgualus, priklauso Chloroceryle 
šeimai; jų arealai šiek tiek skiriasi, tačiau bendruose plotuose 
turbūt sugyvena todėl, kad minta skirtingomis žuvų rūšimis. 
C. aenea sveria apie 13 gramų, C. americana beveik dukart dau- 
giau, C, inda — keturiskart, C. amazona — bemaž aštuoniskart 

daugiau. Jų snapų dydžiai sutinka kaip 1:1,5:2:2,5, ir matyt, 
jų gaudomos žuvys irgi yra atitinkamo dydžio. 

Ilgokai išbuvęs Afrikoje ir ten daugiausia tyrinėjęs bitinin- 
kus, Hilaris Frajus Brazilijoje susidūrė su visiškai jiems negimi- 
ninga paukščių grupe, žakamarais, kurie buvo labai panašūs į 
Afrikos bitininkus. Negiminingų grupių panašumas, ypač kai 
jas skiria vandenynas, visuomet kelia susidomėjimą, o šie paukš- 
čiai išties turėjo daug bendrų požymių. Todėl jis lygino vienus 
su kitais: geniniams priklausančius auksapaukščius, gyvenančius 
Naujajame pasaulyje, su žalvarninių būrio atstovais bitininkais, 
paplitusiais Senajame pasaulyje, ir štai ką parašė: 


„Abiejų šeimų paukščiai — maži, ryškiaplunksniai, ilgais 
aštriais snapais ir labai trumpomis kojomis. Abiejų lyčių 
plunksnų spalva panaši, dažniausiai žalia; papilvė papras- 
tai tamsiai geltona, kaklas ir krūtinėlė kontrastingi. Skrai- 
dančius vabzdžius jie gaudo daugiausia miškuose (žaka- 
marai) ir savanose (bitininkai). Nei viena, nei kita šeima 
nėra itin gausi: žakamarų yra penkios gentys, apimančios 
šešiolika rūšių, o bitininkų — trys gentys ir 24 rūšys. 

Žakamarų ir bitininkų konvergencija gali būti vienodos 
mitybos pasekmė, nes tai, kuo paukštis minta ir kaip tą 
maistą susiranda, turi didžiulę įtaką ne vien snapo sanda- 
rai, bet ir plunksnų, elgesio bei dLuginimosi biologijos po- 
būdžiui. 

Kadangi abiejų šeimų maistas yra iš esmės vienodas, 
kyla klausimas, kiek kiti panašumai yra dėsningi, kiek tie- 
siog atsitiktiniai. Apie tai galima tik spėlioti. Jų ilgi, ašt- 
rūs, standūs snapai pritaikyti geliančiųjų vabzdžių gaudy- 
mui. Bitininkai savo grobio nuodų išvengia dėl įgimto mo- 
kėjimo apsieiti, bet dar nepastebėta, kad analogiškai elg- 
tųsi žakamarai. Kaip ir kiti paukščiai, medžiojantys pavie- 
nius skraidančius vabzdžius (kregždės, čiurliai), žakamarai 
ir bitininkai suka lizdus urvuose, nors visiškai nesupran- 
tama, kodėl jie kasa ilgus tunelius ir pačiame jų gale deda 
kiaušinius, užuot įsikūrę medžių drevėse ar uolų plyšiuose. 
Galbūt šis įprotis susiformavo dėl natūralių ertmių trūkuų- 
mo ar pakrančių, kur yra tinkamų skardžių ir apstu vabz- 
džių, pomėgio, o gal todėl, kad jų snapais kuo puikiausiai 
galima rausti urvus. Ir vieni, ir kiti deda vienodo dydžio 

kiaušinius, inkubacinis ir plunksnavimosi periodai tokiė 
patys; matyt, tą lemia maisto kiekis ir kokybė poravimosi 
metu, kuris sutampa su vietinio liūčių sezono pradžia.“ 


Bemaž visi žvėrių, paukščių, žuvų ar augalų tyrinėtojai papil- 
dė savo kolekcijas naujais pavyzdžiais ir praplėtė mokslui žino- 
mų rūšių paplitimo ribas. Natūralu, kad anksčiau Brazilijos flo- 
ros ir faunos pavyzdžiai buvo renkami labiau civilizuotose krašto 
vietose, o mūsų bazinės stovyklos apylinkės niekada nebuvo taip 
intensyviai tyrinėjamos. Kadangi stovykla buvo įsikūrusi ant 
miškų ir seradų ribos, kuri nuo neatmenamų laikų slinkdavo čia 
į vieną, čia į kitą pusę, veikiama klimato ar kitokių pasikeitimų, 
konkrečių rūšių arealai buvo išsiplėtę: kokių nors ekvatorinių 
ar miško rūšių būdavo aptinkama kaip niekada toli pietuose, o 
pietinių — šiaurėje arba vakaruose, kur anksčiau niekas jų ne- 
buvo matęs. 

Rozmerė Makonel tyrinėjo žuvis. Prieš tai ji dirbo Gajanoje, 
todėl dabar domėjosi, kuo gi skiriasi šie du kraštai ir kokias ana- 
logijas galima nustatyti, remiantis jos stebėtų rūšių elgsena bei 
paplitimu. Dirbti Brazilijoje buvo daug sunkiau, bet Mato Gro- 
sas su kaupu atlygino visus vargus. 


„Žuvis gaudydavau daugiausia naktį, nes Gajanos paty- 
rimas buvo pamokęs, kad su tokiais menkais įnagiais kaip 
mano tai pats produktyviausias metas. Kai kurios Pietų 
Amerikos žuvų grupės (cichlidai ir dauguma characidų) 
aktyvios dieną, o naktį tūno pasislėpusios prie krantų, tuo 
tarpu kitos (įvairiausių rūšių šamai ir peiliauodegiai) — 
naktinės. Turint gerą žibintą, miegančias žuvis galima 
traukti paprasčiausiu tinkleliu, be to, naktį daug lengviau 
gaudyti aktyvias naktines žuvis, nes jos išlenda iš plyšių, 
kuriuose slapstėsi dieną. Jas išduoda žibinto šviesoje švy- 
tinčios raudonos, oranžinės ar sidabriškai geltonos akys. 
Daugelio gėlavandenių krevečių akys irgi blizga, kaip ir 
vorų, kurių čia buvo itin apstu: vieni naktį lakstydavo 
vandens paviršiumi, kitų akys tarsi deimantai blizgėdavo 
išilgai upės krantų. Lėlių akys žibinto šviesoje irgi būdavo 
panašios į žvakes ir gerai atsispindėdavo tamsiame van- 
denyje. 

Nudžiugau radusi bazinę stovyklą tokioje vietoje, kur 
daug duburiuotų upelių. Todėl galėjau kiek tinkama laks- 

tyti prie jų gaudyti ir stebėti žuvų bet kuriuo dienos Ir 
nakties metu. Nuostabu, kokios didelės žuvys pasirody- 
davo tuose upokšniuose naktį — 15 colių peiliauodegiai, 
Wlgos plonos žuvys, kurios nelankstydamos kūnų vienodai 
lengvai plaukdavo tiek į vieną, tiek į kitą pusę (elektros 
laukas apie kūną padeda joms justi aplinką). Jų elektri- 
nius specifinio dažnumo signalus mes įrašėme į magneto- 
fono juostą ir sužinojome, kad upėje netoli stovyklos jų 
yra trijų rūšių. Naktimis šarvuotieji šamiukai (maždaug 
šešių colių ilgio) naršydavo lapus upelio dugną ieškoda- 
mi lašalų vikšrų bei kitokio maisto taip įnirtingai, kaip 
kad terjeras vaikosi žiurkę. Paaiškėjo, kad šios žuvys ne- 
paprastai ištvermingos: jos sugeba išsiropšti iš rezervuarų 
laboratorijoje, gali išbūti ilgą laiką be vandens, šliaužioti 
žeme pasispirdamos uodega ir pilvo pelekais ir netgi ilgokai 
išgyventi  šalčiausioje šaldytuvo kameroje. Cichlidai 
Aeguidens, gyvenantys tų upelių aukštupiuose, irgi labai 
ištvermingi ir geriau už daugumą kitų rūšių ištveria de- 
guonies trūkumą. Beveik visi jie turi papildomus kvėpa- 
vimo organus, padedančius egzistuoti pūvančių lapų pil- 
nuose, rūgštinguose aukštupiuose, kur labai mažai deguo- 
nies. Kelios naktinių žuvų rūšys ir kai kurios dieninės, 
pavyzdžiui, piranijos, skleidžia garsus — sugautos cypia. 

„Žinoma, kasdien ir beveik kas.iakt peršlapdavau iki 
pažastų. Visuomet dirbdavau apsirengusi, nes taip buvau 
įpratusi Gajanoje, kur reikėjo ypač saugotis piranijų. 
Todėl visuomet būdavo vėsoka, nors dirvožemininkus tuo 
tarpų kamuodavo karštis. Kai nuolatos sėdi ant dumblėto 
upės kranto iki siūlo galo permirkusiomis kelnėmis, dra- 
bužiai beregint virsta skudurais, nes šlapia medžiaga leng- 
vai plyšta. (O drabužių buvau įsidėjusi kuo mažiau, kad 
tilptų žūklės įnagiai.) Matuojant drėgnas žuvis, sulėkdavo 
bitės, tarp kurių būdavo ir geliančių sulaukėjusių „euro- 
piečių“. Prie upelių ramybės neduodavo kandantys vabz- 
džiai, ypač uodai trūkliai, mašalai ir moskitai. 

Tyrinėjant žuvis bjauriausia, kad reikia nešiotis daugy- 
bę reikmenų žuvims gaudyti ir laikyti, nes tropikuose jos 
labai greitai genda. Slankiodavau paupiais nežmoniškai 
apsikrovusi. Dauguma brazilų buvo įgudę žvejai ir mėgo 
šį užsiėmimą, tačiau beveik visi braudavosi per krūmus 


labai garsia!, palyginti su indėnais, su kuriais dirbau Gaja- 
noje. Darbas buvo išties sunkus, nes tekdavo patiems da- 
rytis tinklus ir paskui be valties juos užmesti, nuolat sau- 
gantis piranijų ir elektrinių ungurių — aš puikiai žinojau, 
kokie jie pavojingi. Gerai, kad vanduo beveik visur buvo 
skaidrus ir su poliaroidiniais akiniais galėdavai pamatyti, 
kokių žuvų esama upelyje, o jau paskui bandyti jas gau- 


dyti.“ 


Iš viso per du mėnesius Rozmerė Makonel prigaudė maždaug 
50—100 rūšių žuvų. Praeis nemažai laiko, iki bus nustatytas tiks- 
lus galutinis skaičius, bet jau dabar atrodo, kad beveik pusė 
jų — mokslui nežinomos. Kai kurios žuvys, visų pirma characi- 
dai, bus atiduotos ekspertams nuodugniau ištirti. Po Gajanos ji 
tikėjosi aptikti čia bent 200—300 rūšių ir nepaprastai nustebo, 
neišsenkančiuose bazinės stovyklos apylinkių upeliuose radusi 
tiktai kokį dešimt rūšių. Tarsi atpildas maždaug 50 rūšių buvo 
sugauta Rio das Mortėje prie Šavantinos ir apie 20—30 Sujos 
upėje. Matyt, stovyklos upeliai, nors ir neišsenkantys, buvo ne 
itin palanki terpė žuvims — visų pirma,. dėl deguonies trūkumo. 
Dažniausiai juose randami cichlidai, characidai ir šarvuotieji ša- 
miukai gali išbūti be vandens netgi keletą valandų. 

Jokios žuvys neneršė, jai būnant Brazilijoje liūčių sezono pa- 
baigoje (kovo—gegužės mėnesiais). Iš gonadų buvo matyti, kad 
dauguma rūšių turėtų neršti pačioje lietymečio pradžioje, o sau- 
sasis sezonas žuvims —,psichologinė žiema“, kada jos menkai 
tesimaitina ir beveik neauga. Todėl liūčių sezono pabaiga labiau- 
siai tinka lyginamajai giminingų rūšių ekologijai ir jų mitybos 
įpročių panašumui tyrinėti. Pavyzdžiui, skirtingos characidų 
Creatochanes genties rūšys dažnai būdavo sugaunamos kartu; 
matyt, jos varžydavosi dėl to paties maisto tais laikotarpiais, kai 
jų privisdavo daugiausia. Įdomu, kad tropikams būdinga ne tiek 
rūšių gausumas, kiek panašių ir giminingų rūšių sambūvis toje 
pačioje ekologinėje nišoje tuo pačiu metu. Gal ten yra kur kas 
daugiau nišų, negu atrodo? Arba daugiau maisto? O gal rūšys 
čia labiau toleruoja vienos kitas, nors šiauresnėse platumose tai 
būtų visiškai neįtikėtina? 

Anglijos žvejai, įpratę kiaurą dieną išsėdėti be laimikio, ap- 
stulbtų pamatę, kaip gausu Pietų Amerikoje žuvų ir kaip lengva 
jas pagauti. Rozmerė Makonel ir trys brazilai, su kuriais ii eida- 

vo į ekspedicijas iš stovyklos, kartą užtiko ežerą, kuriame tik- 
riausiai niekas nebuvo žvejojęs, tik gal kadaise indėnai. Jaukas 
buvo stveriamas vos įmerkus kabliuką, ir per tris valandas jie 
sugavo vienuolika svarų žuvų. 

Kiekvienas naujas ekspedicijos narys, ypač kai jis eidavo 
maudytis į visų pamėgtą vietą Rio das Mortėje, būdavo „padrą- 
sinamas“ pasakojimais apie žuvis, kurios gali energingai įlįsti į 
bet kurią žmogaus kūno angą. Jų spygliai įstringa į raumenis, ir 
ištraukti būna labai sunku ar netgi neįmanoma. Pastaroji detalė 
itin sustiprindavo tų pasakojimų efektą. Rozmerė Makonel iš 
tikrųjų prie kranto sugavo kelias candiru — taip portugališkai 
vadinamos parazitinių šamiukų šeimos vandelijų genties žuvys 
(jas privilioja šlapimas), tačiau sugavo tinklu. Jos laikosi arti 
dugno, dažniausiai parazituoja kitų žuvų žiaunose ir tikrai turi 
spyglius ant galvos. Todėl nenuostabu, kad vos išgirdę tuos pa- 
sakojimus, žmonės skubiai pašokdavo nenorėdami daugiau sė- 
dėti vėsiame, gaivinančiame, raumenis atpalaiduojančiame Rio 
das Mortės vandenyje. Galbūt toks mitrumas ir padėjo — niekas 
nenukentėjo nuo candiru, tik įsibaiminę visi buvo gerokai. 

Ekspedicijai dirbant Mato Grose, buvo surinktos keturios stam- 
bios augalų kolekcijos. Deividas Filkoksas surinko 2000 pavyz- 
džių, Rėjus Harlis — 1 500, Džimas Rateris su Deividu Gifordu — 
irgi 2000, o Džordžas Ardžentas su Polų Ričardsu — 1 000. Iškart 
reikia pasakyti, jog pavyzdžių skaičius gali ir neatitikti surinktų 
rūšių skaičiaus. Į naują rūšį panašus augalas pažymimas tam tik- 
ru numeriu, bet paskui gali paaiškėti, kad toji rūšis numerį jau 
gavusi anksčiau, kai tas pats augalas atrodė kitaip. Žodžiu, turint 
galvoje dublikatus ir tai, kad dirbo keturios grupės, .nors dau- 
giausia skirtingose vietose ir skirtingu metų laiku, galima teigti, 
jog iš 6500 pavyzdžių nebus 6 500 skirtingų rūšių. Tačiau pri- 
dėjus mažesnes kolekcijas (kai kurias surinko viešėję brazilų 
mokslininkai), susidarė įspūdingas 8 000 pavyzdžių rinkinys. 

Deividas Filkoksas ataskaitoje rašo: 


„Maždaug 1000 iš 8000 surinktų pavyzdžių jau yra kri- 
tiškai išnagrinėti ir gavę pavadinimus; kai kurie iš jų, at- 
Iodo, mokslui nežinomi. 

Darbą mes pradėjome suvokdami, kad iš šių kraštų atvež- 
tos kolekcijos sudomins viso pasaulio botanikus. Žinoma, 
Mato Grose augalai buvo rinkti ir anksčiau, bet pastarosios 

ekspedicijos metu ištirta teritorija iki šiol buvo botanikų 
neliesta — tuo dar labiau įsitikinome, pradėję taksonomiš- 
kai nagrinėti ir vardyti augalus. 
< Pamažu aiškėja ir kitas, netgi dar įdomesnis dalykas — 
jau galima kalbėti apie kai kurių rūšių plitimą pietų kryp- 
timi, nes radome augalų, kurių iki šiol dar niekas nebuvo 
aptikęs piečiau Amazonės baseino.“ 


Kadangi kitos mokslo įstaigos irgi norėjo gauti augalų pavyz- 
džių, o Brazilija pageidavo, kad britų kolekcija liktų ir jai, bota- 
nikai rinko po dešimt vienodų augalų. Todėl surasti, pažymėti 
numerių, supresuoti ir išdžiovinti dešimt egzempliorių kiekvieno 
iš 8000 augalų buvo daug sunkiau, negu atrodė iš pradžių. Pa- 
lyginkime: Britanijoje botanikui niekuomet nepavyktų surinkti 
8 000 pavyzdžių, nes Britų salyne iš viso rasta tik apie 1 500 rū- 
šių, o vienoje teritorijoje, sakykim, grafystėje, būtų galima ap- 
tikti daugių daugiausia 1 300 rūšių. 

Ar bus tie nauji Brazilijos augalai panaudoti? Gal taip, o gal 
ir ne, bet visgi sąrašas naudingų augalų, kilusių iš Naujojo pa- 
saulio, gana ilgas. Bulvės ir tabakas atkeliavę jau seniai, bet tai 
tik menka nemažo asortimento dalelė. Jį sudaro ananasai, žemės 
riešutai, braziliškieji riešutai (deja, neaugę bazinės stovyklos 
apylinkėse), kažu riešutai, chininas, kokainas, kaučiukas, pomi- 
dorai, melionmedžio vaisiai, kakava, manijokai, kurarė (kelių 
augalų mišinys), maranta, kukurūzai (taip ir neaišku, iš kur atsi- 
radę, nes neaptikta jokių panašių laukinių rūšių), anonos, brant- 
medžio sakai (naudojami medicinoje), kaskara segrada (šunobe- 
lės žievė), ipekakuana ir vanilė. Ir atvirkščiai, pagrindinė Brazi- 
lijos kultūra — kavamedis — atkeliavo į Braziliją iš Arabijos, o 
į ją iš Afrikos. 

Daugumas botanikos atradimų bus paskelbta, kai bus identi- 
fikuoti visi pavyzdžiai ir visos aptiktos rūšys. Tai gali užtrukti 
dešimt, o gal net daugiau metų. Su kitais duomenimis, ypač gau- 
tais dar stovykloje, platesnė auditorija bus supažindinta greičiau. 
Pavyzdžiui, Rėjus Harlis susižavėjęs stebėjo ir aprašė, kaip vei- 
kia sudėtingas žiedadulkių išbėrimo mechanizmas: 


„Eriope crassipes — Pietų ir Centrinės Brazilijos savanose 
(vadinamose seradomis) gana dažnai aptinkamas augalas, 
kurio paplitimo sritis siekia Boliviją ir galbūt Venesuelą. 


143 


Tai status, negausiai išsišakojęs žolynas ilgu ir plonu stie- 
beliu, kylančiu įš storos sumedėjusios plaštakiškos šaknies. 
Žiedai, kurių ilgis nuo vainikėlio pagrindo iki viršutinės 

"lūpos galiuko tik 6—8 mm, turi keturis kuokelius, nulin- 
kusius prie įgaubtos apatinės vainikėlio lūpos (kaip ir visų 
Ocimoideae atstovų). Gelsvai žalsvi pumpurai prieš išsi- 
skleisdami būna charakteringai išsipūtę. Jie išsiskleidžia 
pamažu, tačiau pakankamai greitai, kad būtų galima ste- 
bėti, ir žiedas tuomet jau būna pasiruošęs išberti žieda- 
dulkes. 

Žiedadulkes perneša mažytė, vos 6 mm ilgio bitė. Ieško- 
dama nektaro, ji nusileidžia ant apatinės lūpos. Apatinė 
lūpa tučtuojau atsilenkia, ir išlaisvinti kuokeliai staiga iš- 
sitiesia, apiberdami žiedadulkėmis bitės pilvelį. Tų ryš- 
kiai geltonų žiedadulkių paprastai išberiama gana daug, ir 
jos gerai matomos netgi bitei skrendant. Dažnokai staigus 
lūpos ir kuokelių krustelėjimas išgąsdina bitę, bet papras- 
tai ji tuoj pat sugrįžta prie kito žiedo. Atidavęs žiedadul- 
kes, žiedas gana greit netenka rusvo atspalvio ir virsta 
šviesiai violetiniu. 

Purka šios procedūros metu būna nejautri ir išlieka 
trumpa, neretai pasislėpusi tarp ilgų plaukelių. Bet išlais- 
vinti ir tiesūs kuokeliai po truputį nulinksta, ir plaukeliai 
purkos jau nebedengia. Matyt, kuokeliai šitaip lyg ir pa- 
rengia aikštelę žiedus lankančioms bitėms ir leidžia žieda- 
dulkėms patekti ant purkos. Galų gale dulkinės visiškai 
nulinksta, purka gerokai pailgėja, ir po kelių valandų vai- 
nikėlis nukrinta.“ 


Deja, niekas iš stovyklos mokslininkų neturėjo galimybių nuo- 
dugniai išsiaiškinti, ar tropikų gyventojų pamėgtas dažnas aug- 
menijos deginimas duoda kokios naudos, tačiau Deividas Fil- 
koksas teigia, kad žoliniai augalai šiuo atveju nukenčia labiau- 
siai. Medžiai ir krūmai turi storą kamštinę žievę, kuri faktiškai 
yra atspari ugniai, todėl jie praranda tik vegetuojančias dalis, 
tuo tarpu žolynams svarbiausia turėti tvirtą šaknų sistemą, nes 
tik ten gali būti laikomos maisto medžiagos, reikalingos jiems 
ataugti, netekus antžeminės dalies. Todėl nenuostabu, kad buvo 
aptikta tiek nedaug vienmečių augalų, o surinktų vienmečių 


144 


rūšių kiekis buvo nepaprastai mažas, palyginti su vidutinio kli- 
mato zonomis. 

Atsidūręs seradose siaučiančio gaisro viduryje, nepatikėtum, 
kad kas nors gali atlaikyti nuožmios ugnies liepsnas. Ugnis šliau- 
žia nukritusių lapų kilimu ir nudžiūvusiomis šakomis, o užklu- 
pusi sausos žolės lopinėlį ar kokį kitą lengvai degantį daiktą, 
sušnypščia ir akimirką suliepsnoja dar smarkiau. Tiesiog nejti- 
kėtina, kad žemė ir medžių kamienai atvėsta beveik tuoj pat, 
kai praslenka ugnis. Tyrimai Pietų Afrikoje ir kitose to žemyno 
vietose parcdė, jog degant žolių savanoms temperatūra būna 
aukšta, bet išsilaiko neilgai. Dirvos paviršius, priklausomai nuo 
vėjo ir žolės rūšies, įkaista iki 100—850“C, tačiau atvėsta iki 
aplinkos temperatūros per kelias minutes. Dviejų centimetrų gy- 
lyje temperatūra pakyla daugiausia 147C, o kartais — tik 3—4“C, 

Tropinių miškų deginimas kelia susirūpinimą daugelyje kitų 
pasaulio vietų, tuo tarpu brazilai Mato Grose atkakliai tiki degi- 
nimo nauda ir dėl gresiančio pavojaus pernelyg nesijaudina. Štai 
ką yra parašęs Dankanas M. Porteris apie tą pačią problemą ki- 
toje Lotynų Amerikos šalyje: 


„Ištisus šimtmečius žemės ūkis (Panamoje) rėmėsi augme- 
nijos kirtimu ir deginimu, kuris tropikuose labai populia- 
rus. Viso pasaulio žemdirbiai ir gyvulių augintojai naudo- 
jasi šiuo metodu, darydami didžiulę žalą aplinkai. Medžiai 
ir krūmai iškertami, jiems leidžiama išdžiūti, o paskui su- 
deginami. Iš pelenų grūdinės kultūros gauna maistingųjų 
medžiagų. Toks maistingųjų medžiagų atpalaidavimas ypač 
gausus tropikuose, kur medžiai turi sutraukę didumą jų ir 
žemė labai nederlinga. Sudeginus medžius, dirva patręšia- 
ma ir sėjamos grūdinės kultūros. Per kelerius metus dirvo- 
žemio derlingumas išsenka, ir fermeris eina gilyn į mišką 
pakartoti to paties ciklo. 

„„Ugnis ne tik sunaikina vegetacinę dangą, bet ir padaro 
nenusakomą žalą pačiam dirvožemiui. Sunaikinami nukri- 
tę lapai ir humusas, todėl dirvožemiai pasidaro praktiškai 
sterilūs. Tropinės dirvos yra smarkiai nualintos, nors jose 
ir auga vešlūs miškai." 


Geografas Erikas Braunas, aplankęs kelias stambias fazendas, 
esančias džiunglese ne per toliausiai nuo bazinės stovyklos, irgi 

labai sunerimo dėl krašto ateities. „Tarptautinių agentūrų suda- 
rytomis ekonominio vystymo rekomendacijomis,— pasakė jis, — 
čionai nesinaudojama, ir tai man atrodo tragiška.“ Nuo nelytėto 
bazinės stovyklos pasaulio, kur mokslininkai viską tausojo, ta- 
rytum patekę į Rojaus sodą, iki didelių, prie kelio įsikūrusių fa- 
zendų buvo tik keli žingsniai. Rojus virsta fazenda tiesiog be- 
žiūrint. 


7. TURTUOLIS, VARGŠAS 


Sakoma: „Dievas sutvėrė pasaulį, bet Olandiją — patys olan- 
dai.“ Iš tiesų, gerokas tos šalies gabalas šiandieną yra žemiau 
jūros lygio, tačiau visos Olandijos plotas — tik 13000 kvadra- 
tinių mylių, o pačių olandų sukurta sausuma užima poros tūks- 
tančių kvadratinių mylių plotą. Todėl europiečiams sunku su- 
vokti, kokios didžiulės tos turtingosios žemės, kurias Brazilija 
pradeda naudoti beveik be jokių pastangų savo teritorijos vidu- 
je. Mato Groso valstija užima bemaž 400 000 kvadratinių mylių, 
o Amazonės ir Paros valstijos dar didesnės. Kiekviena iš jų savo 
plotu mažiausiai 30 kartų pranoksta visą Olandiją, o ką jau kal- 
bėti apie brangiąsias, taip sunkiai iš jūros atkovotas žemes. Rei- 
kia įsisąmoninti, kokia milžiniška Brazilijos vidinė imperija, kad 
būtų galima ją suprasti. 

Vien kelias iš Šavantinos į San Feliksą, lygiai 324 mylių ilgio, 
atvėrė plotus, kur kas didesnius už Olandiją ar netgi Britaniją. 
Jį būtų galima palyginti su keliu iš Anglijos į žemyną, nutiestu 
per Šiaurės jūrą, jeigu tik koks išradingas olandų sumanymas 
staiga paverstų ją sausuma. O juk tai nebe pirmas per nelytėtą 
kraštą brazilų nutiestas kelias, padovanojęs jiems mylių mylias 
naujų žemių. Nuo pat pradžių brazilai vienokiais ar kitokiais 
būdais plėtė savo valdas. Jie visuomet galėjo tarsi kokie tur- 
tingi paveldėtojai eikvoti pagrindinį kapitalą, kai pajamos bū- 
davo nepakankamos. Tik rusai ir kanadiečiai žino, ką reiškia tu- 
rėti tokius turtingus žaliuosius masyvus, tačiau nei Rusija, nei 
Kanada negali pasigirti vešliais atogrąžų miškais, kokie auga 
Brazilijos gilumoje. 

Todėl atrodytų, kad brazilai turi būti išmokę kuo optimaliau- 
siai naudoti savo neįkainojamą turtą. Juk galų gale jie turi pa- 

tyrimo, be to, šitos atsargos nėra neribotos. Jie žino, kad žemės 
negalima amžinai eksploatuoti, kad ją reikia įdirbti. Kaip ir bet 
kuris paveldėtojas jie supranta, kad kapitalas anksčiau ar vėliau 
išsenka ir tik pajamas galima paversti amžinomis. Šaliai trūksta 
maisto, ypač šiaurės rytams, kur žmonės kone badauja,— papil- 
domos žemės galėtų padėti išbristi iš skurdo. Gyventojų kasmet 
priauga daugiau kaip trim procentais, ir tuščiuose plotuose jiems 
atsirastų vietos. Todėl atrodytų, kad tokioje senoje valstybėje, 
kur tiek daug pirmovinių žemių, galinčių patenkinti didumą jos 
poreikių, galima tikėtis griežčiausios tvarkos Ir didžiausio pasi- 
ryžimo kuo tinkamiau panaudoti šią nuostabią gamtos dovaną. 

Iš tikrųjų nieko panašaus ten nėra. „Norėdami perprasti, kas 
dedasi visoje Brazilijoje, — yra pasakęs vienas anglų diplomatas 
Rio de Žaneire — galite iš Rio niekur nevažiuoti." Deja, Rio de 
Žaneiro beveik nedomina, teisingai ar neteisingai naikinami miš- 
kai. Ką tai turi bendro su gyvenamųjų namų kvartalų kainomis? 
Didžioji Rio dalis nė neįsivaizduoja, kas vyksta beveik visame 
Mato Grose, nes didžiajai Rio daliai į tai nusispjaut. O sužinoti, 
kas dedasi naujose žemėse, galima tik vienu vieninteliu būdu — 
reikia ten nuvažiuoti. 

Invazija į tą senovinį kraštą, jos pobūdis apstulbintų beveik 
kiekvieną. Jis, be abejonės, nustebintų rusus, kurie Sibiro ištek- 
lius naudoja taip apdairiai ir planingai. Taip pat labai nustebtų 
visos ankstesnės Amerikos vyriausybės, kurios rūpindavosi toly- 
giu naujų žemių paskirstymu, kai tikrieji naujakuriai pirmiausia 
įsikurdavo pasienyje, o tik paskui gaudavo savo 640 akrų, savo 
vieną kvadratinę mylią. Olandai tiksliai žinojo, kas dirbs nau- 
jus sklypus, daug anksčiau, negu buvo nusausinti polderiai. 
Naujoji Asuano užtvanka du milijonus akrų dykumos pavertė 
derlinga žeme, ir kiekvienas akras buvo aiškiai paskirstytas. 

Tik trečdalį Žemės užima sausuma, ir tik maža dalis (12 pro- 
centų) tos sausumos tinka žemdirbystei. Todėl ji turi nepaprastai 
didelę vertę. Tik dalelę to mažo ploto sudaro tropikai, kur gau- 
sūs lietūs neretai pagerina netgi skurdžiausią žemę ir kur lietus, 
šiluma ir tikrai gera dirva gali duoti neprilygstamą javų derlių. 
Mato Grosas yra tropikuose. Lietaus ten netrūksta, bent jau pus- 
metį, o dirvožemiai įvairūs — vienur geri, kitur skurdūs. Todėl — 
pakartosime dar sykį — su šiuo neįkainojamu turtu turėtų būti 
elgiamasi be galo subtiliai, nes vis didesnė jo dalis patenka į 
užkariautojų rankas ir vis mažiau ir mažiau jo lieka nepaliesto. 

Iš tiesų elgiamasi visai kitaip. Daugumoje naujų žemių pir- 
miausia pamatai porseirų lūšnas. Šie žmonės — skvateriai, netu- 
rintys jokių teisių arba turintys visas teises, nelygu, koks jūsų 
požiūris. Aišku, jie negali pateikti nuosavybės dokumentų ir 
apskritai beveik neturi jokios nuosavybės. Matyt, jie atvyksta 
15 pietesnės Mato Groso dalies arba iš šiaurės rytų Brazilijos, 
kur jie greičiausiai buvo išvaryti iš kieno nors kito žemių. To- 
kioje šalyje kaip Brazilija, kuri įnirtingai stengiasi išsiplėsti savo 
pačios viduje, porseirai visuomet gali kraustytis iš vienos vietos 
į kitą — atsukti nugarą vienam keiksnojančiam savininkui ir įsi- 
kurti gerokai atokiau, kur dar nejusti esant kito savininko. Ke- 
lias į šiaurę nuo Šavantinos, ypač pietiniai seradų plotai, ku- 
riuos jis kerta, iškart priviliojo porseirų. Ši tyli invazija vyko 
paslapčia ir be paliovos — vieni keliavo pėsti, kiti raiti, treti 
sunkvežimiais (arklys, žmonės Ir visa manta važiavo kėbule). 
Per kiekvieną ilgą mūsų kelionę į stovyklą ir iš stovyklos kelias 
atrodydavo toks pat, tačiau trobelių ir lūšnų pakelėje kaskart 
pamatydavome vis daugiau. Kiekviena iš jų buvo unikali, bet 
visos jos buvo labai panašios. 

Visų pirma reikia pasakyti, jog jos turi pavadinimus. Jeigu 
yra viena Agua Boa, vadinasi, yra dar bent dvidešimt tokių, nes 
rašti gero vandens, matyt, svarbiau, negu sukti sau galvą dėl 
kitokio pavadinimo. Antra, tuose tamsiuose, palmių lapais deng- 
tuose nameliuose visuomet gyvena daug daugiau žmonių, negu 
atrodo įmanoma. Akys palengva įpranta prie tamsos ir įžiūri 
visus gyventojus — iš pradžių vaikus prie durų, paskui šeimi- 
ninką arba šeimininkę, siūlančią atsisėsti, paskui visus kitus tam- 
soje tūnančius vaikus ir galiausiai senyvą žmogų lovoje. As- 
la — molinė. Sienos arba iš molio, arba iš vertikaliai sukaltų 
karčių, arba tiesiog iš moliu apdrėbtų pinučių. 

Po kojomis nuolat painiojasi paršeliai, čia ropšdamiesi per 
slenkstį vidun, čia vėl mėgindami išsiristi į lauką. Kai galų gale 
jų įžūlumas peržengia ribas, kas nors neapsikentęs paspiria koja, 
Ir kvykdami iš pasipiktinimo jie lekia pro duris. Vištos, antys, 
kalakutai irgi maklinėja po kambarį ir taip pat sukelia baisų 
triukšmą, nukentėję už pernelyg didelę drąsą. Ant sijos Visuo- 
met kabo kalendorius. Taip pat įvairiausi pakinktai, kurių iš- 
džiūvusi oda kieta tarsi medis, ir kirviai, kastuvai bei smulkesni 
pačių pasidirbti įrankiai. Kiekvienuose namuose yra sūrio trin- 
tuvė, padaryta iš skardos su iškaltomis skylutėmis, tačiau neteko 

matyti, kad bent viena būtų neaprūdijusi! ar vartojama. Kartaiš 
sijos būna papuoštos orchidėjomis, nuskintomis nuo miško me- 
džių, kur jos auga kaip epifitai. Net ir pačioje skurdžiausioje 
lūšnelėje visuomet būdavom vaišinami kava. Šiauriniame Mato 
Grose kavos pupelės dar neauga, todėl jos turėdavo būti pirkti- 
nės, ir mes kiekvienąsyk bandydavome išsiaiškinti, už ką jos 
pirktos. | 

— Ar jūs ką nors parduodate? 

— Ne. 

— Ar turita pinigų? 

— Ne. 

— Iš kur gavote kavos? 

— Nusipirkome. 

Kad ir koks nevaisingas būdavo pokalbis, mažas storo porce- 
liano kavos puodelis visuomet puikiai atgaivindavo. Kava visur 
būdavo verdama ant židinio, nudrėbto iš molio, su įduba viršuje 
malkoms dėti. Ši įduba būdavo uždengta ketaus lakštu su apva- 
liomis skylėmis ir lankainiais. Ant įkaitusio ketaus stovėdavo 
aukštas emaliuotas žalias arba rudas kavinukas, iš kurio ir bū- 
davo pilstoma į puodelius stipri saldi kava. Už visą tuose kam- 
bariuose esantį turtą nebūtum davęs nė skatiko, tačiau mielai 
būtum paklojęs nemažus pinigus už visada patiekiamą tirštą 
tamsų skystimą. Ypač kai lauke būdavo karšta ir kambaryje 
trūkdavo oro, kai aplinkui slankiodavo ligoti vaikai išpampu- 
siais pilvais, plonomis kojomis ir abejingomis akimis. 

Lauke būdavo daugiau gyvūnų: kiaulių, gulinčių pavėsyje; 

" vištų, kurios be vargo susirasdavo lesalo; įvairiausių papūgų — 
tiek puošniomis plunksnomis, tiek plikai išpešiotais spuoguotais 
lopiniais. Stovėdavo nedidukai mediniai vigvamai, kur nakčiai 
būdavo uždaromos vištos. Kartais plokščiame dubenyje. ant men- 
galų gale pavirsdavo muilu. Nekreipdami dėmesio į kvapus ar 
karštį, po medžiu stovėdavo vienas arba keli arkliai, kurie atro- 
dydavo nepaprastai pavargę. (Garsiojoje Foseto fotografijoje, 
kurią jis padarė vietovėje, jo paties pavadintoje ,„Negyvo arklio 
stovykla“, gyvi arkliai visai taip pat liūdnai nukorę galvas.) 

Iš grūdinių kultūrų čia buvo auginami manijokai — jų tokie 
gražūs lapai. Augo cukranendrės — aukštos, baltomis plunksnuo- 
„tomis viršūnėlėmis; bananai, kurių plačius lapus taip lengvai 
nudrasko vėjas. Kad ir kokie menki atrodydavo pasėliai, daž- 

niausiai želiantys tarp nukirstų medžių kelmų, toji laukymė bū 
davo išdidžiai vadinama roga — žodžiu, reiškiančiu iškirstą plo- 
tą, galintį tapti plantacija. 

Londono universiteto koledžo geografė Merė Meison tyrinėjo 
tas vietas, nusprendusi parašyti disertaciją apie kelio apylinkių 
raidą. Pasiėmusi didžiulį bloknotą, trokšdama kuo daugiau suži- 
noti, ji laipiodavo per kiaules ir vištas, ieškodavo ūkio šeimi- 
ninko, atsiprašydavo už įsiveržimą ir puldavo visko klausinėti 
taip uoliai, tarsi būtų buvusi mokesčių rinkėja. Ar čia jūsų žmo- 
na? Ar visi vaikai jūsų? Kokią derliaus dalį kasmet parduodate? 
Iš kur (šis klausimas visuomet būdavo iš anksto pasmerktas) 
gaunate pinigų tokiai nuostabiai kavai pirkti? 

Niekas jos nė karto neišvarė, niekas neprotestavo, visi atsa- 
kinėjo nedvejodami ir nemėgindami slėpti savo pragyvenimo 
šaltinių. Galima tik pagirti jos sugebėjimus, nes užduotis buvo 
ne iš lengvųjų. Jie atsakinėjo neišsisukinėdami netgi tuomet, 
kai manė (kai kurie vėliau prisipažindavo) ją esant teisėtojo že- 
mės savininko įgaliotine. Beveik visame Mato Grose moterų 
statusas yra tradicinis, todėl moters klausinėjami gyventojai ste- 
bėjosi dvigubai, tačiau atsakinėjo paklusniai, ir jos užrašų kny- 
gelė be paliovos pūtėsi. 


„466 km. „Kafe do Povo". Skvateriai. Čia gyvena jau ket- 
verius metus. Gimęs Kujaboje. Užaugęs Bara du Garse. 
Atplaukė čionai kanoja Rio das Mortės upe. Turi didelę 
penkių hektarų rocga. Šiokį tokį perteklių parduoda San 
Felikse. Žmona iš San Paulo valstijos. Marti japonė. Turi 
du partnerius, su kuriais dalinasi pelną... žmona pati kepa 
duoną, beje, labai skanią... Taip pat augina medvilnę, iš 
kurios šeima audžia hamako ilgumo juostas... Vdgueiro 
(kaubojus) uždirba 1/4, t. y. vieną iš keturių užaugintų ver- 
šelių... 472 km. „Rio Šavantiana"... 476 km. Ką tik atvykusi 
skvaterė. Gimusi Pjaujo valstijoje. Į MG atkeliavo per Ma- 
ranjaną ir San Feliksą. Trejus metus gyveno San Felikse ir 
turėjo roca. Našlė, sakosi turinti sūnų, kuris jai padeda, 
tačiau atrodo nepaprastai liūdna... „Valparaiso“ fazenda. 
14 metų buvęs „savininku“ Gojo valstijoje, 5 metus — 
Mato Grose, 5 metus dar kažkur, paskui 2 metus čia. Nuo- 
lat išvarydavo tikrieji savininkai. 4 hektarų roca. Seradose 
ganosi 30 galvijų. Prireikus vieną parduoda, turbūt už ko- 


kius 140 naujųjų kruzeirų. 13 vaikų, 6 iš jų suaugę. Visi 
vyrai turi pentinus, bet neturi batų... „Savininkas“ pasi- 
daręs vandens varomą mašiną ryžiams kulti; ji nuostabiai 
paprasta... Moteris turi 3 sūnus, kurie mokosi Šavantinoje. 
Ji siuntinėja jiems maistą. Už kokius pinigus? — Troboje 
skrupulinga švara. Kabo netgi audeklo atraiža su kišenė- 
lėmis dantų šepetukams. Kaip gali grindys būti tokios šva- 
rios?.. Auga manijokai, kukurūzai, bananai, melionmedžiai 
(vaisiai puikūs. Gavau du paragauti). Storulė mama turi 
17 vaikų. 

„„Visi serga, niekas su manim nekalba... Trobelę radau 
tuščią... Du kryžiai prie kelio.“ 


Teoriškai siauruose rėžiuose abipus naujojo kelio drąsiai 
gali kurtis tie, kurie norėtų dirbti žemę, bet negali užsimokėti 
grynais, — tai federalinė nuosavybė, palikta būsimam kelio pla- 
tinimui. Tačiau skvaterio roga paprastai gerokai nutolsta nuo ke- 
lio, o ten jis jau neturi jokių teisių. Tiesa, žemių savininkai ir 
savavališkai jose įsikūrusieji neretai sudaro įvairiausius sandė- 
rius. Tikrasis savininkas, išsiruošęs apžiūrėti savo sklypo, gali 
nudžiugti, čia pat radęs žmonių. Jis gali pasamdyti juos, saky- 
kim, iškirsti pikadą aplink savo naująsias valdas. Arba paskirti 
ko neatsitiktų, kol savininkas svarstys, ką su ja veikti. Kitas 
variantas, kartais netgi geresnis, — skvateris gali tapti dalininkų 
(ir vadintis jau ne porseiru, o parseiru) ir pasilikti 50 procentų, 
kartais 90 procentų derliaus. Dar geriau, kai skvateris, kaip kad 
Žeraldas, pas kurį ekspedicijos nariams būdavo labai patogu 
užsukti kavos, už tam tikras paslaugas gauna plotelį žemės. 

Visai neblogai, kai turėdami tūkstantį kvadratinių mylių že- 
mės, galite pasikliauti keliais žmonėmis, amžinai jums įsiskoli- 
nusiais už padovanotus porą šimtų akrų. Tokius gerus kaimynus 
retai kur įsigysi už tokią kainą. Kad ir kaip ten būtų, valstybė 
visų šių dalykų praktiškai nekontroliuoja. Privati iniciatyva ir 
nedidelis kryptingas spaudimas ten, kur reikia, kartu su pinigų 
galia duoda geresnius rezultatus, negu protingi, kruopščiai ap- 
svarstyti įsakai. O galbūt vyriausybė kaip tik ir siekia, kad stip- 
rieji klestėtų ir darytųsi dar stipresni. „Kas turi, tam bus duota“. 
Arba, kaip radijas nuolat tai kartoja savaip: „Geriausia, kas yra 
kapitalizme — tai patys kapitalistai.“ 

Nors silpnieji nepaveldi žemių, netgi to siauro ruožo, teoriškai 
skirto skvateriams, jų gyvenimas dar palyginti pakenčiamas. 
Porseirai bent jau gali čia įsikurti, be ypatingų pastangų pasi- 
statyti nedidelį namuką, paleisti gyvulius ganytis į aplinkinius 
tyrus, o prireikus pinigų parduoti vieną kitą karvę. Toks egzis- 
tavimas, kai kiaušiniai valgomi, tik vištoms sudėjus, kai šei- 
mos nariai storėja arba plonėja, nelygu, koks metų derlius, iš 
šalies gali pasirodyti gana beviltiškas. Aišku, nelinksma gyventi 
be jokių vilčių ir aiškaus rytojaus, tačiau samdiniams apleistuo- 
se sklypuose dar liūdniau. Jų neviltis visiškai kitokio pobūdžio. 

Už kokių 30 mylių nuo Šavantinos buvo posūkis į rytus. Ten 
netgi stovėjo kelrodis stulpas, tiesa, be jokios rodyklės. Kelias 
buvo neįtikėtinai blogas, ir ką tik pražygiavusi banda galvijų 
iš kažkurios netolimos fazendos buvo dar labiau jį sudarkiusi. 
Paskui tokią bandą paprastai driekiasi uodega sparvų, bjaurių 
kraugerių, nuo kurių įkandimo pašoka netgi storaodžiai galvijai. 
"Šio niūraus kelio gale, už kokių 25 mylių nuo pagrindinio kelio, 
stovėjo keli trobesiai. 

Iš pradžių ketinome ten pernakvoti. Mes dažnai užkardavome 
fazendoms šią prievolę, kai vėlus metas sutapdavo su mūsų noru 
pailsėti. Kadangi naktys būdavo šiltos ir mes pasikabindavom 
hamakus lauke, šeimininkams ta prievolė nebūdavo sunki. Ne- 
bent koks ankstininkas vakeiras, mieguistas išėjęs gerai pažįsta- 
mu taku, netikėtai atsitrenkdavo į kažkokią figūrą, visu ilgiu iš- 
sitiesusią tarp vištidės ir melionmedžio. Tuomet paaiškėdavo, kad 
į kokoną panašus hamakas kabo pačioje matomiausioje kiemo 
vietoje. Miegantysis nubusdavo, suvokdavo šį faktą, ir išsyk pra- 
sidėdavo diena. Taip pat greitai, tik atrišus porą mazgų, būdavo 
atsikratoma nakties, ir- joks fazendeiras, moradoras ar porseiras 
nesiskųsdavo tokia trumpalaike medžių nuoma. Jie visuomet 
mus- labai mielai priimdavo, todėl ir šį kartą ketinome kur nors 
prisiglausti to 25 mylių aklikelio gale. Bet nepraėjus nė 25 mi- 
nutėms, mūsų ketinimai jau nebuvo tokie tvirti. 

"Tropikuose dažnai tenka stebėtis, kad čia, tame vabzdžių 
knibždėlyne, tiek mažai musių. Vidutinio klimato zonoje jos su- 
lekia akimirksniu, vos pajutusios puvėsių kvapą, ir oras aplinkui 
net virpa nuo jų zvimbimo. Tropikuose, kaip daugelis yra paste- 
bėjes, jos kažkodėl ignoruoja net skerdyklas. Todėl mus nepa- 
prastai nustebino daugybė musių, kai užsukome į pirmą pasitai- 
kiusį namą to keliuko gale. Musės buvo nutūpusios ant stalo 

padėtą maistą, ropinėjo netoliese žaidžiančių vaikų veidais. Ne- 
trukus jos aplipo ir mus. Mes puolėme įnirtingai jų vaikyti, nors, 
ko gero, prie tokio elgesio jos nebuvo pratusios. Prie šunų buvo 
baisu ir prisiliesti. Brazilijos viduryje apskritai geriau nede- 
monstruoti europiečiams būdingos meilės šunims, nes užsimanęs 
paglostyti ar patapšnoti kokį šunį, niekada nežinai, kas nutiks 
tavo rankai, tačiau šitie šunys atrodė tiesiog siaubingai. Jie 
buvo nusėti pūliniais, sunkiai kvėpavo, vos galėjo pakelti akių 
vokus, o ką jau kalbėti apie ausis. Vištos irgi atrodė labiau nu- 
sišėrusios negu kitur, tačiau labiausiai, žinoma, mus sukrėtė des- 
peratiška žmonių būklė. Įkyrių musių ir apgailėtinų gyvulių 
fonas tik pabrėžė sunkią jų padėtį. 

Savininkas steigė šią fazendą su užsidegimu ir turėdamas ne- 
mažą kapitalą. Už jo pinigus buvo nutiestas kelias, pastatyti na- 
mai ir nemažame plote iškirsta miško. Jis atvežė galvijų ir ke- 
tino atvežti dar. Bet paskui, nusamdžius žmones ūkiui prižiūrėti, 
Jo ar jo rėmėjų entuziazmas staiga atvėso. Šiaip ar taip, po šios 
permainos ant tų žmonių kaklo palengva pradėjo veržtis kilpa. 
Jiems niekas nebemokėjo atlyginimo. Naujos idėjos Ir nauji su- 
manymai liko neįgyvendinti. Darbai nutrūko, o savininkas net 
neatvyko pasidomėti, kas dedasi. 

Fazendoje buvo galvijų ir derlius dar buvo nenuvalytas, bet 
visa tai priklausė nesirodančiam savininkui. Vietiniam bakalėji- 
ninkui ir galbūt savo giminaičiams gerokai įsiskolinęs samdinys 
negali išdrįsti imti dar ir iš žemvaldžio, kad ir kaip teisinga tai 
būtų. Tie žmonės neėmė — jie laukė. Jie nebuvo tokie įžūlūs 
kaip skvateriai, kurie nuo pat pradžių žino, jog neturi jokių tei- 
sių, ir, gindami savo karves ganytis į gretimas žemes, varžosi 
ne ką labiau kaip semdamiesi iš šaltinio vandens. Samdiniai ne- 
buvo tokie nepriklausomi. Belaukdami darbdavio, jie papras- 
Čiausiai nuskurdo, Iš pradžių tapę kreditoriais, o paskui žmonė- 
mis, kurie jau niekada nejstengs -atsistoti ant kojų. Musės skrido 
vidun ir tūpė ant maisto, ant vaikų. Ten mes nepasilikome — 
iškeliavome ieškoti nakvynės kitur. 

Daug vėliau, tarsi dėl kontrasto, praleidome dvi naktis daktaro 
Paulaus fazendoje. Ji buvo įkurta prie to paties šiaurės—pietų 
kelio maždaug tuo pat metu kaip ir musių apsėstoji fazenda, bet 
labai nuo jos skyrėsi. Visų pirma, tai buvo veikiantis koncernas, 
o ne pavienis ūkelis. Antra, jis buvo miškų zonoje, o visuotiniu 
įsitikinimu, beje, turinčiu pagrindą, fermai labiau tinka buvusi 

miško negu seradų krūmynų žemė. Žinoma, kirsti mišką bran- 
giau, tuo tarpu seradose galvijai gali ganytis nuo pat pirmos 
dienos, tačiau niekas neabejojo, kad miško žemė verta tokių iš- 
laidų. Vyriausybei išparduodant šiaurinį Mato Grosą, priklau- 
santį Bara du Garso prefektūrai, kuri beveik nesikišo į tuos rei- 
kalus, dar nebuvo netgi žemėlapio, sudaryto pagal aerofotogra- 
fijas. Koks Pereira žinodavo, kad įsigijo 354-tą sklypą, kurio dy- 
dis 30 X 35 mylių, tačiau neįsivaizduodavo, ar tas sklypas miške, 
ar seradose, ar kampose, o juo labiau, koks ten dirvožemis ir ar 
teka per sklypą upė. Jam būdavo aišku tik tai, kad už pirmo- 
vinio krašto plotelį jis sumokėjo apie 8 000 svarų. Visa kita ga- 
lėdavo jo net nedominti, ir jis parduodavo sklypą už didesnę 
kainą kam nors kitam, irgi nė neįsivaizduojančiam, kokiomis 
ypatybėmis pasižymi įsigyta žemė. Dar kelis kartus perparduo- 
dant, sklypo kaina vis kilo, nes turtingoje rytinėje pakrantėje 
sklido gandai, jog per tą potencialiai vertingą teritoriją vyriau- 
sybė planuoja tiesti kelią. 

Prasidėjus kelio tiesimo darbams, tie visi reikalai staiga nete- 
ko teorinio atspalvio, nes pasidarė svarbu sužinoti, ar naujas 
kelias eis šalia, o gal net kirs 354-tą sklypą. Galbūt vertėjo netgi 
bandyti pakeisti numatytą kelio trasą, sužinoius, jog sklypas 
gali atsidurti nuo jos per toli. (Darbininkai, kirtę keliui pikadą, 
pasakojo, jog sykį jiems netikėtai buvo liepta grįžti dešimt my- 
lių ir kirsti iš naujo kiek kita kryptimi. Priežastis buvo ne inži- 
nerinė: jiems buvo pasakyta, jog tai politica.) Šiaip ar taip, kiek- 
vieno savininko atžvilgiu kelias ėjo arba patogiai, arba nepato- 
giai. Dabar jau sklypą buvo galima parduoti žmogui, iš tikrųjų 
norinčiam juo naudotis, arba imtįs darbo pačiam. Popieriaus 
lapas — nuosavybės teisę įrodantis dokumentas — staiga tapo 
realia ir pasiekiama tikrove, 

Daktaras Paulus, teisininkas, jau buvo pasistatęs ūkį San Paulo 
valstijoje. Vadino jį cidade, bet tai buvo greičiau dvaras negu 
miestelis, kur darbininkai gyveno atskiruose namuose ir buvo 
ilgam aprūpinti darbu. Dabar jis ketino tą patį pakartoti Mato 
Grose, tik daug platesniu mastu ir pradėjęs viską tuščioje vie- 
toje. Tam reikalui jis surado banką ir giminaitį, kurie užtikrino 
jam finansinę paramą. Be to, į naująjį ūkį jis pervežė seną ang- 
lišką garo mašiną, pagamintą „Maršalo ir sūnų“ firmos Geinzbo- 
ze. Ji buvo kūrenama pjuvenomis ir dar tiko antram cidade pa- 
„statyti. Šitaip buvo apsirūpinta energija. Daktaras Paulus pasi- 

samdė kelis žmones vadovauti darbams, tarp jų vieną Brazilijos 
italą, kurio tėvai emigravo iš skurdaus kaimelio prie Neapolio, 
kai berniukui buvo šešeri metai. Jis buvo paskirtas valdytoju ir 
dukart per dieną privalėjo galingu radijo siųstuvu susisiekti su 
San Paulu. Darbininkai buvo surinkti iš arčiau. Iš pradžių jų 
buvo 50, vėliau turėjo padaugėti iki 100. Norint iškirsti Jorkšyro 
far Havajų dydžio plotą ir įkurti ten fermą, daug darbo jėgos 
nereikia. Net ir savininkui nebūtina aukoti viso savo laiko, kad 
ir kaip jam rūpėtų projekto įgyvendinimas. 

Daktaras Paulus atskrisdavo į savo fazendą sykį per mėnesį. 
Pakilimo takas, esantis už kelių jardų nuo kelio ir lygiagretus su 
juo, buvo nutiestas pirmiausia. Paskui reikėjo iškirsti gerą ga- 
balą miško. Įsivaizduokite, kad išlipę iš lėktuvo atsiduriate prie- 
šais miško sieną, o jūsų galvoje daugybė įvairiausių planų: dar- 
bininkų namų virtinė, valgykla, traktorių garažas, lentpjūvė su 
garo Mašina, valdytojo namas, jūsų pačių namai, tvenkinys, san- 
dėliai. Pirmiausia jūs griebiatės kirvio. Tikriau, atsigręžiate į pil- 
ną sunkvežimį kaboklų, kurie atvyko kartu su jumis dirbti už 
15 svarų sterlingų per mėnesį (6 svarai bus išskaityti už maistą 
bei nakvynę), ir liepiate jiems čiupti kirvius ir kibti į darbą. 

Paskui, sausąjį rugpjūčio mėnesį, jūs įsakote prikišti degtuką 
prie viso to, kas nukirsta. Tai gana pavojingas dalykas, todėl 
visi privalo žinoti, kad atėjo laikas deginti. Medžių viršūnės, 
nudžiūvusios bei džiūstančios nukirstų medžių šakos per sausojo 
sezono mėnesius pavirsta kone paraku, todėl nuolat gresia pavo- 
jus, kad jos gali užsidegti anksčiau laiko. Kaboklai gana nerū- 
pestingai elgiasi su tokiais niekam nereikalingais daiktais kaip 
cigaretės nuorūkos. Bet tik ne tada, kai stovi išguldytame miške, 
Jie netgi nenumeta nuorūkos, norėdami ją užminti, o susiranda 
kokią kerpę drėgnesnėje kamieno vietoje ir kuo atcargiau- 
siai užgesina į ją cigaretę. 

Žodžiu, padegti nukirstą mišką lengva. Europiečiai, kuriems 
yra tekę vargti, pučiant į kruopščiai sudėliotą žabų krūvelę, 
turėtų pavydėti brazilams, galintiems padegti praktiškai viską 
vienu degtuku. Degtuko liepsnos liežuvėlis akimirksniu virsta 
vos įžiūrimu karščio stulpu — ugnis praryja krūmą, ir netrukus 
jau dega ištisi medžiai, o liepsna plinta neįtikėtinai garsiai. Žmo- 
gus su degtuku sprunka į mišką, nes ten ugnis negali taip go- 
džiai šeimininkauti. Kartais ji lyžteli keletą viršūnių, jeigu jos 
pakankamai sausos, ar netgi kiek pašliaužia žeme, tačiau nėra 

tokia grėšminga kaip toji, kuri siautėja medkirčių paliktose są- 
vartose. Gaisro metu oras atiduoda liepsnai deguonį ir dūmų 
sūkuriais kyla į viršų, todėl susidaro traukimas, kuris ir nugena 
ugnį nuo miško. Liepsnojantys lapai ir didžiulės pelenų skiattės 
pakyla į geroką aukštį ir ten pranyksta tarp vanagų bei grifų, 
kurie ratais sklando v:rš šėlstančios ugnies jūros. 

Visiems, kurie stebėjo pirmąjį atominį sprogimą Alamogordo 
dykumoje, siaubą kėlė viena mintis — jog šitai truks amžinai ir 
sunaikins viską pasaulyje. Panašus jausmas apima, žiūrint į vis 
smarkiau pleškantį laužą, kurio malkos suverstos kelių kvadra- 
tinių mylių plote. Liepsnos lipa vis aukščiau ir greičiau, vis la- 
biau gožia nepasiduodančio stataus miško sieną. Ir atrodo, jog 
ji, kaip ir visa kita, pranyko nuo žemės paviršiaus ir pavirtus 
pelenais nuskriejo į pajuodusį dangaus mėlį. Galiausiai, kaip ir 
toje bevaisėje Naujosios Meksikos valstijos dykumoje, ugnis pa- 
siekia apogėjų. Paskui ji pradeda silpti, mažėti, gesti. Mato Gro- 
so miškuose tai trunka gana ilgai. Vienas milžiniškas laužas pir- 
miausia virsta keliais mažesniais, iš kurių kiekvienas rimsta sa- 
vaip, o paskui lieka tik daugybė dūmų stulpų — baltų ar beveik 
nematomų, kylančių lėtai arba dar vis greitai. Nuostabu, kad di- 
desniųjų medžių kamienai nesudega ir lieka gulėti visaip su- 
virtę vienas ant kito. Ugnis rusena aplink juos, po jais, netgi 
kai kurių viduje, tačiau jie guli kaip gulėję tarsi atkaklūs miš- 
ko žuvimo liudytojai. 

Tada daktaras Paulus ir jo darbininkai grįžta valyti pagrindi- 
nės statybos aikštelės. Traktoriais jie rauna buvusių medžių šak- 
nis, stato sau trobeles. Jie skuba, nes artėja liūčių sezonas. Buldo- 
zeriais išlyginę keletą keliukų, pasisodinę truputį manijokų, jie 
planuoja tolesnį miško naikinimą kitiems metams. 

Pajuodusi žemė tuo tarpu palengva atgyja. Nuo tokios gau- 
sybės maistingųjų medžiagų, kurios anksčiau buvo „įkalintos“ 
stovinčioje medienoje, dirva pasidaro nepaprastai derlinga. Drėg- 
mės netrūksta, nes nuo lapkričio iki balandžio mėnesio iškrenta 
apie penkiasdešimt colių kritulių, be to, čia visą laiką šilta. At- 
ėjus kitam sausajam metų sezonui ir pasamdžius kitą medkirčių 
būrį, visur riogsančius juodus kamienus jau bus paslėpusi žalia 
augmenija. Per sausrą ji išdžius, ir tą patį plotą bus palima pa- 
degti iš naujo. Dar sykį šaus į dangų liepsnos, suks ratus paukš- 
čiai, gaisras plėsis ir ges, o juodi kamienai vėl kyšos iš ugnies, 
tik šįkart jų bus gerokai mažiau. 

Trečiąjį sezoną, kai atžalyną vėl bus išdžiovinę karščiai, kai 
medžių kamienai bus sutempti į krūvą, kad pagreitintų vienas 
kito pražūtį, trečiasis džiunglių gaisras bemaž baigs savo darbą. 
Dar bus likę kelmų, ilgų apanglėjusių kamienų, dar stirksos vie- 
nas kitas apdegęs nenukirstas medis, tačiau pradinis darbas bus 
baigtas. Sklypas galbūt atrodys kaip Paschendalė (vietovė Pran- 
cūzijoje, kur 1917 m. vyko dideli mūšiai), bet daktarui Paului 
ir kitiems tai bus derrubado — nuvalyta žemė. Dabar šis sklypas 
bus maždaug 200 kartų brangesnis negu tada, kai daktaras Pau- 
lus, remiamas giminaičių ir banko, pirko šį miško plotą prie 
kelio. 

Vos daktaro Paulaus fazenda pradėjo kilti tarsi feniksas iš pe- 
lenų, atėjo metas paleisti garo mašiną. Ji buvo iš tų, kurios ka- 
daise varydavo garinius volus, tik be ratų, tačiau parpė taip pat 
švelniai ir ritmingai kaip ir anos nuostabios mašinos. Nuo pa- 
grindinio veleno ėjo pliaukšintis diržas, kuris šuko daugybę kitų 
velenėlių bei diržų, o šie visi tos pačios energijos šaltiniai varė 
pjūklus, tekėlus ir vandens siurblius. Vanduo buvo reikalingas 
pačiai garo mašinai, iš kurios dabar kyšojo 100 pėdų aukščio 
kaminas. Tekėlai galando pjūklus. Pjūklai gamino lentas ir pju- 
venas. Iš lentų buvo kalami pagrindiniai šio nuostabiai našaus 
įrenginio konstrukciniai elementai, o pjuvenos ir kitos atliekos 
buvo „vienintelis garo mašinos kuras. Tai buvo puiki sistema, 
neabejotinai ignoruojanti griežtus energijos tvarumo dėsnius, 
nes surydavo mažiau pjuvenų, negu pati prigamindavo, ir pada- 
rydavo daugiau lentų, negu reikėjo jai sumontuoti. Dar svar- 
besnis dalykas, bent jau ekspedicijos nariams, kuriems sudėtingi 
prietaisai gedo ne sykį, buvo jos paprastumas. Tai buvo elemen- 
tarus, gerai išbandytas mechanizmas. Pakeisti, permesti ar pail- 
ginti diržus buvo neįtikėtinai lengva. Vienas lentas prikalus, ki- 
tas nupjovus, buvo galima be jokio vargo perdirbti visą medinį 
Jo rėmą; Tanganikos žemės riešutų ūkio planuotojai būtų galėję 
daug ko išmokti, stebėdami tą mašiną ir matydami, ką galima 
padaryti su keliais žmonėmis, pora paprasčiausių įrankių ir vie- 
nu nesudėtingu energijos šaltiniu, pukšinčiu po 100 pėdų aukš- 
čio kaminu. 

Praėjus trejiems metams nuo tos akimirkos, kai daktaras Pau- 
lus pirmąsyk atvyko į savo fazendą ir, išlipęs iš sunkvežimio, 
paliepė medkirčiams kibti į darbą, jo sklypas jau buvo gerokai 
pasikeitęs. Kasmetinių gaisrų išdegintame plote daktaras pasėjo 

capim coloniūo — aukštą kuokštais augančią žolę, kuri stelbė 
visą kitą augmeniją ir buvo puikus pašaras zebu-bandoms, at- 
vežtoms čia, kai tik jos prižėlė pakankamai. Galvijai klupčiojo 
ant kelmų, keberiojosi per apdegusius medžių kamienus, tačiau 
aukšta stangri žolė jiems patiko ir ėjo į kūną. 

Tuo tarpu kituose iškirsto miško plotuose, degintuose tik vie- 
ną arba du kartus ir neparuoštuose gyvuliams ganyti, dar buvo 
ryškūs tarpinės stadijos randai. Paskutinis kirtėjų būrys, vėl nu- 
samdytas tik keturiems sausiausiems gegužės—rugpjūčio mėne- 
siems, buvo gavęs užduotį išversti dar vieną miško plotą. Kas 
vakarą baigę darbą tie vyrai šokdavo į tamsų vandenį baseine, 
įrengtame užtvenkus menką upeliūkštį. Jie muilindavosi savo 
tamsiai rudus ar rusvus kūnus tą puikią braziliškos dienos va- 
landą, kai saulė jau tuoj palies medžių viršūnes, kai visos spal- 
vos daug ryškesnės, gyvesnės ir malonesnės akiai negu bet ku- 
riuo kitu paros metu. Šešėliai tada pailgėja, o sodrus žemės ru- 
dumas būna toks šiltas ir kvapnus, kad sužavi kiekvieną. Tačiau 
šios akimirkos be galo trumpos. Netrukus nusileidžia ilga tropi- 
kų nakties tamsa. 

Medkirčiams, už dienos darbą gaunantiems po penkis naujuo- 
'sius kruzeirus (10 šilingų), iš kurių du iškart būdavo atimami už 
išlaikymą, likdavo trys naujieji kruzeirai. Čionai jie galėdavo 
nusipirkti šiek tiek daugiau negu vieną butelį alaus ar tris pa- 
kelius cigarečių. Miesteliuose, esančiuose už 150 mylių tiek į 
vieną, tiek į kitą kelio pusę, alus buvo pigesnis, bet cigaretės 
kainuodavo bemaž tiek pat. Už tuos kuklius pinigus jie dirbdavo 
be galo sunkiai. Nuo 7 val. ryto iki 6 val. vakaro kiekvieną iš 
jų būdavo apspitę mažiausiai 400 prakaito bičių, jų marškiniai 
būdavo juodi nuo kitokių vabzdžių ir kiaurai permerkti prakai- 
to. Savo kirvius jie valdė tvirtai ir tiksliai. Ant medžio kamie- 
no padėję kokį sutraiškytą vabzdį ir pasiūlę jį perkirsti pusiau, 
tuoj pamatydavote kirvį, giliai įsmigusį į tą vietą, kur ką tik gu- 
lėjo vabzdys. Kaip ir viso pasaulio medkirčiai, jie galėdavo nu- 
leisti medį tiksliai ten kur reikia. Sukaukus sirenai — vidury 
miškų ji skambėdavo ypač kvailai — jie patraukdavo atgal per 
pačių suverstus medžių kamienus, šokinėdami nuo vieno ant 
kito ir šitaip išvengdami šakų raizgyno apačioje. 

Jeigu kuris iš tų vyrų nukritęs susižalodavo ar šiaip susižeis- 
davo dirbdamas, jis tučtuojau nustodavo gavęs algą. Sykį mes 
sutikome šlubčiojantį žmogų, kurio pėda buvo smarkiai parau- 

dusi. Matyt, kiti darbininkai buvo paleidę iš rankų kokį sunkų 
daiktą, kurį jis dar bandė sulaikyti, ir tas prispaudė jam koją. 
Nelaimė buvo įvykusi prieš šešias savaites, ir visą tą laiką jis 
gyveno skolon. Koja gijo neblogai, ir po mėnesio jis turėjo grįžti 
į darbą, tačiau tiek jis, tiek jo darbo draugai nereiškė nei pasi- 
piktinimo, nei apmaudo dėl nemokamos algos. 

Kadangi šimtus mylių aplink nebuvo jokio gydytojo, daktaro 
Paulaus fazenda kaipmat įvertino ne per toliausiai įsikūrusią 
šiuolaikinę stovyklą, kurioje visada buvo daug medikamentų ir 
beveik visada — gydytojas. Sunkiausias ligonis buvo „užkritęs 
ant kirvio“, o šiaip su visokiais negalavimais žmonės ateidavo 
ne vien iš šitos, bet ir iš gerokai tolimesnių fazendų. Brazilijos 
medikai, matyt, turi labai daug darbo didžiosiose gyventojų su- 
sitelkimo vietose arba tiesiog nenori dirbti necivilizuotame kraš- 
te. Šiaip ar taip, retai čia sutiksi gydytoją atokiame rajone, kur 
ligos yra didžiausia nelaimė, kur menkus negydomus negalavi- 
mus milžiniški atstumai gali paversti tikra bėda. 

Nors daktaras Paulus didumą laiko praleisdavo San Paule ir 
daugiau kaip dešimt dienų fazendoje neišbūdavo, jis pats savo 
kailiu patyrė, koks svarbus dalykas yra sveikata, kai buvo užsi- 
krėtęs leišmanioze. Ant jo kaktos buvo atsiradusi bjauri pūliuo- 
janti maždaug pusės colio skersmens piktžaizdė. Laimė, gydy- 
tojas San Paule teisingai nustatė diagnozę ir paskyrė injekcijų 
kursą. Pašalinus iš kraujo parazitus, jis pasveiko, tačiau randas 
liko. Daktaro Paulaus darbininkai nebuvo tokie laimingi. Kai 
kurie iš jų ateidavo į britų stovyklą leistis tų pačių vaistų, bet 
kiti, matyt, gydėsi patys arba išvis nieko nedarė, todėl turėjo 
antrąją šios baisios ligos stadiją, kai tarsi nuo raupsų pradeda 
gesti mėsa ir kaulai. Gera sveikata ir sėkmė yra du būtiniausi 
dalykai. Prasiskolinusiam, nedidelę algą gaunančiam žmogui, ne- 
turinčiam pinigų nuvažiuoti iki artimiausio gydytojo, o juo la- 
biau užsimokėti už medicinos pagalbą, menkiausias sveikatos 
sutrikimas gali ne tik sukelti papildomų rūpesčių, bet ir nuva- 
ryti jį į kapus. | 

Kurti fazendą gali tik pasiturintis žmogus — bent taip buvo 
galima spręsti iš daugumos, kurie tą darė. Kita vertus, palyginti 
su plataus masto projektais daugelyje kitų pasaulio kraštų, tam 
tereikia nepaprastai mažų išlaidų. Vieno darbininko išlaikymas 
(kartu su maistu) atsieina 150 naujųjų kruzeirų per mėnesį; šimto 
žmonių darbo jėga per metus kainuoja apie 18 000 svarų sters 

lingų. Gyvenamieji namai statomi vietoje iš dalies su ta vienin- 
tele garo mašina, iš dalies su kirviais bei plaktukais. Visas trans- 
portas — du traktoriai, vienas „Ševrole“ pikapas, buldozeris ir 
keli džipai. Dar yra nedidelis elektros srovės generatorius, o at- 
sivežti tenka tik kai kurių būtiniausių prekių. Žodžiu, per pir- 
mus trejus metus viskam apmokėti pakaktų maždaug 100 000 
svarų sterlingų. 

Už tiek pinigų daktaras Paulus ir jo rėmėjai atsiėmė didelę 
dalį savo 300 000 akrų sklypo iš džiunglių ir tuo būdu labai nau- 
dingai juos investavo. Trečiųjų metų gale tarp kelmų ganėsi 
1 500 galvijų, buvo išvalyta 5 000 akrų miško, nutiesti du keliai 
ir vienas lėktuvų pakilimo takas ir beveik baigta statyti daugybė 
pastatų. Žemės vertė pakilo bent jau porą šimtų kartų, palyginti 
su jos pradine kaina. 

Daktaras Paulus savo išvaizda nė kiek nepanašus į tradicinį 
turtuolį. Visų pirma, ant kaktos — tas leišmaniozės paliktas ran- 
das, o pats veidas byloja apie nelengvai nugyventus metus. Vilki 
jis senoviškais drabužiais ir yra maždaug penkiasdešimties metų 
amžiaus. Vien balta oda skiria jį nuo tamsesnių jo samdinių, o 
šiaip jį būtų galima palaikyti vienu iš darbininkų. Kai valdyto- 
jas, brigadininkas, grupelė darbininkų ir jis pats, krapštosi kokio 
nors mechanizmo viduriuose, hierarchiją nepaprastai sunku su- 
paisyti. Kaip dangus nuo žemės jis skiriasi nuo dabitos lakūno 
trumparankoviais marškinėliais ir tamsiais akiniais, kuris kartą 
per mėnesį atskraidina jį iš San Paulo. Daktaras Paulus nepana- 
šus į miestietį, kuris nori atrodyti kaip užkampio gyventojas. Jis 
greičiau panašus į žmogų iš vidurio miško, kuris mieste turėtų 
visiškai nepritikti. 

Tačiau išvaizda yra išvaizda, o daktaras Paulus yra turtingas 
žmogus, kuriuo pasitiki tiek giminės, tiek bankas. Jo išleisti pi- 
nigai grįš su kaupu, jis pavers dirbama žeme tuos miško plotus, 
kurie prasideda 305-ame Šavantinos—San Felikso kelio kilomet- 
re, baigiasi 345-ame ir driekiasi 30 km į vakarus nuo kelio. Kol 
kas ten tik kirtimai, kur ganosi 1 500 galvijų, tačiau jis jau yra 
numatęs vietą viešbučiui ir benzino kolonėlei, centrinei gatvei 
ir pastatams. Tai bus antrasis cidade, įkurtas jo ir garo mašinos 
jėgomis. Tai bus daktaro Paulaus fazenda, verta milijonų bet 
kokiais pinigais. 

Toli gražu ne visos fazendos įsikūrusios taip patogiai pagrin- 
dinio kelio atžvilgiu. Kai kurios tenkinasi šalutiniais, į plentą 


įeinančiais keliais, kuriuos savininkai turi nusitiesti patys. Šito- 
kia savitarna iš pirmo žvilgsnio atrodo ne kiekvienam prieina- 
ma, ypač kai sužinai, jog reikia nutiesti 50 mylių kelią ir dar pa- 
statyti keletą tiltų. Tačiau žmonėms, pasiryžusiems iškirsti šim- 
tus kvadratinių mylių miško, tai nebūna per didelė kliūtis. 

Praktiškai per mišką tiesiami dviejų rūšių keliai. (Seradose 
šis darbas nepalyginamai lengvesnis.) Vieni — siauri, kokių 10 
jardų pločio, vingiuojantys tarp didžiųjų medžių, kurių šakos 
gaubia juos iš viršaus. Greitai važiuoti jais neįmanoma, tačiau 
vienai myliai tokio kelio reikia iškirsti tik keturis akrus miško. 
Žmonėms, kertantiems tūkstančius akrų, tai vieni niekai. Ne ką 
brangiau atsieina ir 40 jardų pločio keliai išlygintu viduriu bei 
plačiais kelkraščiais, kur suverčiamas visoks laužas. Per 50 my- 
lių susidaro 900 akrų miško, bet už patogų privažiavimą prie 
šimtų tūkstančių akrų tokia kaina irgi nėra pernelyg didelė. 

Kai taip netikėtai po ilgų atidėliojimų buvo pradėtas tiesti 
Šavantinos kelias ir vėliau taip pat netikėtai darbai buvo su- 
stabdyti, sklypų savininkams irgi teko ne sykį paskubomis keisti 
savo' planus. 1967 metais kelias sparčiai judėjo į šiaurę, ir nie- 
kas neabejojo, kad netrukus jis pasieks fon Martijaus krioklį. 
Laukiant naujojo kelio, buvo įkurta daugybė. fazendų, tačiau vė- 
liau paaiškėjo, jog jų savininkai apmaudžiai užbėgo įvykiams 
už akių. Liūdniausioje padėtyje atsidūrė fazenda, esanti šiauriau 
krioklio. Jau anksčiau visiems buvo aišku, jog kelias turi kirsti 
Šingų kur nors netoli to krioklio arba prie labai panašaus das 
Pedro krioklio, esančio tik už šešių mylių į šiaurę, nes į uolėtus 
krantus būtų galima atremti bet kokį tiltą. Abiejose vietose 
pūpsojo gana patogūs gūbriai, kuriais būtų galėję pasinaudoti 
kelio inžinieriai. Kitaip tariant, kelias netrukus turėjo ten pasi- 
rodyti, ir tų žemių savininkas labai šito laukė. 

Bet, deja, jis paskubėjo. Jis surinko 36 žmones ir pasiuntė į 
savo valdas. Vien tai padaryti buvo nelengva. Dauguma šių žŽmo- 
nių plaukė pasroviui Sete di Setembraus upe iš Garapos. Taip jie 
pasiekė Kuluenės upę ir galiausiai — Šingų. Pirmojo kelionės 
etapo būtų buvę neįmanoma įveikti sausuoju metų laiku, o ant- 
rojo — be brolių Vilas Bojų leidimo, nes vandens kelias ėjo per 
indėnų rezervatą. Šiaip ar taip, kelionė truko ilgai. Minėtieji 
kriokliai buvo ne vien šiaurinė Parko oficialioji riba, bet.ir vie- 
ta, kur visi turėjo išlipti į krantą, iškrauti krovinius, pertempti 
valtis, o paskui vėl viską susikrauti ir leistis į paskutinį kelionės 

etapą. Už šešių mylių jie priplaukė patogų, sraunios Šingaus 
srovės netrikdomą užtakį. Čia jie vėl išlipo į krantą — šįkart 
teko skverbtis per vandens hiacintus — ir apstulbo pamatę, ko- 
kia sunki užduotis jų laukia. Tą vakarą jie pasikabino hamakus 
prie pat valčių, o naktį nušovė pirmąjį jaguarą. | 

Iš pat ryto jie pradėjo skintis kelią gilyn į džiungles. Pirmoji 
sausumos mylia dar buvo tarpais užtvindyta po lietų, ir ši pau- 
pio zona aiškiai netiko nei aerodromui, nei kitiems būtiniausiems 
fazendos statiniams. Bet toliau žemė darėsi sausesnė. Tada jie 
pradėjo kirsti ir deginti medžius, rauti kelmus iš būsimos 800 
jardų ilgio tūpimo juostos, lyginti žemę ir statytis būstus iš čia 
pat esančių medžiagų. Viena trobelė buvo uždengta tradiciš- 
kai — buriti palmių lapais, kita — plačiais ir trapiais, panašiais 
į bananmedžio lapais, kurių rasti lengviau, bet iš kurių sunkiau 
padaryti vandeniui nepralaidų stogą. 

Po kelių mėnesių atvyko, irgi upe, dar 42 žmonės, kurie turėjo 
iškirsti 1r padegti jau didesnį miško plotą. Ir šitie darbininkai 
kaip anie mieliau miegodavo miške, primityvioje stovykloje, 
įrengtoje prie kokio į Šingų tekančio upelio, negu trobelėse. 
Dieną jie toliau atakuodavo miško stačiakampį, užimantį 25 my- 
lias iš pietų į šiaurę, 38 mylias iš rytų į vakarus ir vadinamą 
„Fon Martijaus krioklio“ fazenda nuo tos akimirkos, kai pirmoji 
grupė pradėjo skverbtis į šią neliestą žemę. 

Neaišku, kas pirmi sužinojo, jog sustabdyti kelio tiesimo dar- 
bai: San Paule gyvenantys naujos fazendos savininkai ar jų pa- 
samdytieji žmonės. Šiaip ar taip, staiga paaiškėjo, kad nėra jokio 
reikalo skubėti. Kelias dar vis buvo už 200 mylių nuo krioklio. 
Negalėjo būti nė kalbos apie gyvulių gabenimą į fazendą ar iš 
jos, ir niekas nežinojo, kada kelias vėl pajudės į priekį. Žodžiu, 
fazendos kūrimas dabar beturėjo tiek pat prasmės kiek ir Brazi- 
lijos kolonizavimo pradžioje. 

Tačiau vien dėl to nevertėjo leisti nueiti niekais visam paruo- 
šiamajam darbui. Tropikų miškas greit gydosi žaizdas, ir kaipmat 
neliktų nė ženklo, kad būta išpuolio prieš jo vienvaldystę. Jei 
viską mesi ir nieko nebedarysi, tai vėliau, keliui galiausiai pa- 
siekus tuos kraštus, vėl tektų susidurti su ta pačia problema, vėl 
reikėtų tiek pat žmonių siųsti lėktuvų tūpimo juostai ir kelioms 
kvadratinėms mylioms iškirsti. Todėl dalį darbininkų buvo bū- 
tina palikti. Jie turėjo kirsti ir deginti medžius, kad miškas nesi- 
veržtų į išvalytą plotą, ir rūpintis, kad tūpimo juosta nuolatos 

būtų tinkama lėktuvams leistis. Taip pat saugoti fazendą, kad 
jos neužgrobtų pašaliniai asmenys. Tai buvo nelabai tikėtina, 
bet dėl viso pikto apsidrausti reikėjo. 

Taigi dauguma darbininkų išplaukė, o sklypo prižiūrėti liko 
15 žmonių: valdytojas su žmona, brigadininkas su žmona ir 
dviem vaikais ir devyni darbininkai. Be to, fazendoje gyveno dvi 
papūgos, trys šunys, trys katės ir maža juoda beždžionėlė, kuri 
tupėdavo ant trobelės sijų ir tuštindavosi ant kiekvieno svetimo 
žmogaus. Mūsų trijulė iš bazinės stovyklos atskrido į tą nuošalų 
kampelį, praėjus maždaug metams nuo tos dienos, kai priežiūros 
grupė buvo palikta viena. 

Mes skridome iš palyginti įmantrios daktaro Paulaus fazendos 
į šiaurės vakarus. Nuo 8.50 iki 10.20 ryto apačioje, iš šonų ir 
priekyje matėme vienodą vaizdą — nesibaigiančias miškų platy- 
bes. Lėktuve skaičiau nuostabų „Gelbėjimosi vadovą“, kuriame 
nurodyta, kokios palmės valgomcs, kiek vandens turi bromeli- 
nių šeimos augalai, kokius paukščius galima sugauti ir kaip, 
tačiau praleistas vienas svarbus dalykas: ką daryti nusileidus 
ant to nelygaus medžių kilimo apačioje. Juk miškas prarytų lėk- 
tuvą tarsi lakusis smėlis, nesvarbu, ar išliktų gyvi jo keleiviai, 
ar ne. Net jeigu ir išliktų, jiems būtų sunku duoti kokį ženklą 
jų ieškantiems lakūnams. Jie galėtų užkurti laužą, bet šis men- 
kai tesiskirtų nuo dūmų stulpų, horizonte kylančių iš visų kitų 
laužų, kurie Brazilijoje liepsnoja bemaž be paliovos. Jie galėtų 
bandyti praplėsti tą rėžį, kurį paliko žemėn nugarmėjęs lėktu- 
vas, tačiau vėlgi būtų sunku konkuruoti su chaosu, atsiradusiu 
dideliems medžiams griūnant ir išverčiant daugybę kitų. Todėl 
mokėti iš ten ištrūkti pačiam, be niekieno pagalbos, ne mažiau 
svarbu, negu žinoti, ką džiunglėse valgyti ir gerti. Tikimybė su- 
silaukti pagalbos iš šalies nepaprastai maža, todėl tuose kraštuo- 
se reikia pasikliauti tik savimi. Taip visuomet buvo ir bus, kol 
tokių vietų Žemėje nebeliks. 

Po 90 minučių skridimo pamatėme Šingų. Mes buvom suža- 
vėti. Ne taip kaip išsiraitęs Suja Misu siūlelis su mažyčiais eže- 
riukais ir siaurais smėlio krantais, ši nauja upė atrodė nepa- 
prastai didinga. Jos smėlio krantai buvo milžiniški, vingiai — 
gigantiški. Jos vanduo buvo įvairiausių atspalvių — nuo rusvai 
žalio seklumose iki kone- juodo ten, kur giliausia. Saulės blyks- 
niai jos paviršiuje buvo akinantys, žaismingi. Dabar mes jautė- 
mės visiškai saugūs, po krėslu turėdami „Gelbėjimosi vadovą“, 

ir sėdėjome pakerėti upės grožio. Priekyje pasirodė kajabių kai- 
melis. Sukdami ratą mes leidomės vis žemiau ir žemiau ir ste- 
bėjome medžių viršūnėmis slenkantį lėktuvo šešėlį, kol šis pra- 
dėjo šokinėti trobelių stogais ir galiausiai nuskriejo žvilgančiu 
galingos upės paviršiumi. Indėnai mojavo lankais, rodydami 
šalimais įrengtą tūpimo taką. Stulbinantis kontrastas! Juos mai- 
tino strėlės, bet jie turėjo lėktuvų tūpimo taką. Jie gyveno pri- 
mityviose, palmių lapais dengtose trobelėse, o visą kitą pasaulį 
pažinojo tik iš lėktuvų, kurie iš pradžių zvimbdavo toli už hori- 
zonto, paskui riaumodami nutūpdavo prie pat jų kaimelio. Jiems 
tikriausiai nuolat reikėdavo žibintuvėlių, kulkų ir kabliukų, todėl 
jie džiaugdavosi lėktuvais, atgabenančiais visų tų daiktų, tačiau 
jiems nė kiek nerūpėjo, kas, kaip ir kur visa tai pagamina. Vilas 
Bojų Parke šis kaimelis buvo pats šiauriausias, todėl prie jo 
buvo takas lėktuvams nusileisti, todėl indėnai pažinojo lėktuvus 
ir juos sveikindavo. 

Mes nuskridome toliau, taupydami dovanas fazendai ir gal- 
vodami apie tai, kas mūsų laukia ten. Gana greitai pamatėme 
fon Martijaus krioklį — juodą ir baltą barjerą lygioje žaliojo 
Šingaus juostoje. Vanduo, staiga sukunkuliavęs, netrukus vėl 
tekėjo ramiai kaip tekėjęs. Prie krioklio nebuvo matyti nė vieno 
žmogaus ir jokių žymių, kad kas nors būtų kada buvęs šioje įžy- 
mioje vietoje; fotografuodami bandėme įsivaizduoti, kaip čia 
viskas atrodys, kai per upę bus nutiestas tiltas ir abiejose pusėse 
gyvens žmonės. Akimirką krioklys pasirodė sustingęs, o nesku- 
bus garnių plasnojimas virš vandens — amžinas. Nebuvo jokio 
požymio, jog esame ties seno ir naujo riba, jog į pietus nuo mū- 
sų — Parkas, o į šiaurę — fazenda. 

Vos pasukę į šiaurę nuo krioklio, išvydome pačią fazendą ir 
siaurus iškirsto miško rėžius šalia begalinių upės vingių. Lėktu- 
vų tūpimo takas buvo beveik toks pat kaip indėnų kaimelyje, 
tačiau prie jo stovėjo tik dvi trobelės ir niekas neišėjo pamo- 
juoti arba bent svetingai parodyti, kur tūpti. Netrukus ratai pa- 
lietė minkštą rudą žemę. Lėktuvui pririedėjus prie trobelių, pa- 
galiau pasirodė žmogus. Jo galvą buvo apspitę uodai, ir jis atsai- 
niai vaikė juos ranka. 

— Daug uodų? — paklausėme portugališkai, nutilus motorui. 

— Daug,— atsakė jis, ir pokalbis nutrūko. 

Netrukus mes irgi turėjome savas uodų aureoles, todėl eidami 
link valdytojo namo tik apie juos ir kalbėjome. Džiunglėse ir 

šiaip nėra itin miela, tačiau dvigubai nemaloniau, kai jose pilna 
visokių besikandžiojančių gyvių. Namo viduje mūsų laukė prie- 
tema, atokvėpis nuo uodų ir išsiilgtoji kava. Stengdamiesi būti 
kuo mandagesni, nes to akivaizdžiai reikalavo situacija, mes pa- 
aiškinome, kad atvykome kelioms dienoms, kad norėtume pasi- 
naudoti jų kanojomis ir kad neišvengiamai turėsime labai daug 
klausimų. 

— Ar tai įmanoma? — paklausėme. 

— Taip,— atsakė valdytojas, ir kalba vėl nutrūko. 

Su dėkingumu siurbčiodami kavą, mes stebėjomės, ka žmonės 
apskritai eina iš trobelių laukan. Galų gale lakūnas nusprendė, 
jog jam metas skristi. Išėjome palydėti. Spiegė papūgos, tušti- 
nosi beždžionė, nežinia iš kur, tikriau, iš visur sulėkė uodai. La- 
kūnas įlipo į lėktuvą, užsidarė langus ir pradėjo pliaukšėti sau 
per veidą ir per priekinį kabinos stiklą. Jis vis dar pliaukšėjo, 
kai lėktuvas kaukdamas lėkė pro mus ir pradėjo kilti, tačiau tai 
galėjo būti ir paprasčiausias atsisveikinimo mostas. Stengdamiesi 
nebėgti, mes skubiai nužingsniavome prie namelio ir nėrėme pro 
tamsuojančią durų angą taip mikliai, kad net beždžionė nespėjo 
kaip reikiant nusitaikyti. 

Vėliau, užsisagstę apykakles, nusiraitoję rankoves ir gerai iš- 
sitepę veidus visokiausiais tepalais, turinčiais atbaidyti vabz- 
džius, mes visgi išėjome į lauką. Vaikščiodami tūpimo taku ste- 
bėjome dirbančius vyrus. Pamažu su visais susipažinome, ir jie 
mus nuplukdė prie krioklio. Irkluoti prieš srovę buvo nepapras- 
tai sunku, nes, artėjant mūsų tikslui, srovė darėsi vis stipresnė. 
Išlipus į krantą, ramiai pasigrožėti nuostabiu reginiu neleido 
bjaurybės uodai, bet mūsų palydovams jie nesutrukdė prigaudyti 
žuvų ir išrūkyti jas laužo dūmuose. Fotograiuojami jie stengėsi 
taip atsistoti, kad į akis kuo labiau kristų visi jų revolveriai, šo- 
vininės, peiliai ir diržai. Juos drąsiai galėjai palaikyti bandei- 
rantėmis, tik prieš šimtą metų žvalgiusiais Brazilijos teritoriją. 
Jie išties buvo labai panašūs į anuos, netgi turėjo šiek tiek anų 
laikų bravūros, tačiau iš tikrųjų tai buvo būrelis vyrų, atsidū- 
rusių nepavydėtinoje padėtyje dėl skuboto kažkieno sprendimo 
įkurti fazendą. Retkarčiais jie pykštelėdavo iš savo ginklų, bet 
tik norėdami pažiūrėti, kaip atšoks nuo uolos kulka arba nuskęs 
kokia tuščia skardinė. Galų gale mes susiruošėme atgal ir, neša- 
mi Šingaus srovės, galėjome ramiai pasišnekėti. 

— Ką darytumėte, jei kas nors iš jūsų susirgtų? — paklausėme. 

— ŽTurėtume tris dienas plaukti pasroviui motorine valtimi, 3 
paskui per radiją išsikviesti gydytoją. 

Mes nė nebandėme aiškinti, koks naivus šis atsakymas, nes, 
be abejo, jie ir patys žinojo, kad valties motoras gali sugesti ir 
kad gydytoją sunku išsikviesti į tokias nežinomas vietas. 

— Ką jūs manote apie savo vyriausybę? 

— Mums ji nerūpi. Politika yra miesto, o ne Mato žmonių 
užsiėmimas. 

— Ar norėtumėte gyventi Rio? 

— Taip, žinoma, bet ką gi ten veiktume? Mes — Mato žmonės. 

— Ar norėtumėte pasilikti čionai? 

— Ne. 

— O jeigu gautumėt žemės? 

— Be abejonės, tačiau pirmiausia reikėtų nukakti į Maranja- 
ną ir surinkti visus savo brolius. 

— Ar jūs vieniši? 

— Ne, čia visuomet yra žmonių. 

— Ar jaučiatės izoliuoti? 

— Ne, juk nuolat atskrenda lėktuvas. Niekada neteko jo lauk- 
ti ilgiau kaip keturis mėnesius. 

— Ar patinka pas jus ateinantys indėnai? 

— Ne. Jie pasiima visokiausių daiktų, o mums palieka lankus 
ir strėles. Kam mums reikalingi lankai ir strėlės? Indėnai pyksta, 
kai ko nors neduodame, ir grasina mus išžudyti. Visi laiko sa- 
vaime suprantamu dalyku, jei indėnas nužudo baltąjį. Bet jeigu 
mes nužudytume indėną, mums būtų galas. 

Daugiau niekuo jie nesiskundė. Neišgirdome nė vieno pikto 
žodžio apie jauną turtuolį, kuriam priklausė tos žemės ir kuris 
jiems mokėjo atlyginimą. Jie mažai ką žinojo apie savo šalį, o 
dar mažiau apie visą Pietų Ameriką ir visi ligi vieno laikė Mek- 
siką Argentinos sostine. Užtat jie kur kas daugiau išmanė apie 
Anglijos futbolo rinktinę ir kalbėjo apie Nobį Stailzą tarsi būtų 
jį asmeniškai pažinoję. Šio žaidimo svarbos Brazilijoje neįma- 
noma pervertinti. Viena iš stipriausių futbolo valstybių neišven- 
giamai yra viena iš stipriausių pasaulio valstybių — šitaip ar pa- 
našiai tvirtinama Brazilijoje, o brazilų futbolas aiškiai pranašes- 
nis už kitų. Pradėjus gvildenti šią temą, nukreipti kalbą be galo 
sunku, tad visą likusį kelionės laiką vien apie tai ir šnekėjomės. 
Tik kartą kalba buvo trumpam nutrūkusi, kai mūsų kanoja įsi- 
rėžė į vandens hiacintų raizginį prie pat tos vietos, kur mums 

reikėjoNšlipti į krantą. Tuomet bandėme papasakoti (tiesa, susi- 
durdami xu lingvistiniais sunkumais), kaip šis plūduriuojantis 
augalas patėko į Afrikos upes ir neapsakomai jas užteršė — ma- 
noma, jog čią kaltos ambasadorių žmonos, kurias sužavėjo jo 
grožis ir spartus augimas. Mes pasakojome apie Kongą ir Nilą, 
apie Karibos tvenkinį, bet mūsų palydovų tai nesudomino. 

— Paprasčiausia kontrabanda. Jį pervežė kaip kontrabandą. 
Ir kodėl visi taip plėšia Braziliją? 

Laimė, tą patį vakarą milžiniškame Rio „Marakanos“ stadione 
Nobis Stailzas su komanda „neapiplėšė“ Brazilijos. Pele ir kiti 
brazilų dievai pasistengė, kad jų komanda laimėtų prieš svečius 
iš Anglijos — tegu ir kukliu rezultatu 2:1. Paskui radijas įniko 
berti savo niekada nesiliaujančią reklamą, ragino seną, bjaurų 
šaldytuvą pakeisti naujut naujutėliu, gražut gražutėliu, aiškino, 
kaip žaliuzės nušvies mūsų gyvenimą visai kitokia šviesa. Žaliu- 
zės! Mes neturėjome netgi langų, ką ir kalbėti apie visus kitus 
prabangius civilizuoto pasaulio niekučius. Tačiau niekas nekrei- 
pė į tai dėmesio. Niekas netgi nesiklausė. Visi kirto ryžius ir 
pupas, šįsyk su piranijomis, ir vis prisimindavo rungtynių trans- 
liaciją. Kokie įvarčiai! Kokia technika! Kokios rungtynės! Neži- 
nia, kaip mums, trims anglams, būtų pasibaigęs tas vakaras, jeigu 
rungtynes būtų laimėjusi Anglija. 

Lėktuvas mūsų paimti turėjo atskristi šeštadienį. Taip buvo 
sutarta prieš porą savaičių, kai labiausiai prieinamas šiuose 
kraštuose oro taksi buvo nutūpęs daktaro Paulaus fazendoje įsi- 
pilti degalų. Jenas tada nubėgo tartis su lakūnu, bet šiam rūpėjo 
kuo greičiau prisipilti benzino, nes jis turėjo kažkur nusigauti 
iki saulės laidos. 

— Ar galėsite parskraidinti du žmones iš „Fon Martijaus 
krioklio“? | 

— Aha. Kada? 

— Dar kitą šeštadienį. 

— Aha. 

Sulig tais žodžiais jis nusviedė šalin tuščią baką, nutraukė 
nosinę, kurią naudojo kaip filtrą, užsuko dangtelį, nuspyrė dėžę, 
ant kurios buvo pasilypėjęs, įšoko į kabiną pareguliuoti droselio 
ir jungiklių, nulėkęs suktelėjo propelerį, vėl grįžo prie kabinos, 
įlipo vidun, ir lėktuvas nuriaumojo pakilimo taku. Netrukus jo 
nebebuvo nei matyti, nei girdėti. O mes spoksojome vienas į kitą 

markstydamiesi nuo dulkių ir spėliojome, ar. kada nors įvyks 
šitaip karštligiškai ir nerūpestingai sutartas susitikimas. 

Atėjus tam šeštadieniui, mudu su Daglu Botingu ne sykį di- 
džiai susirūpinę žvalgėmės vienas į kitą tarytum“ klausdami, ar 
lakūnas išvis prisimena su kažkuo taręsis, o ką jau kalbėti apie 
susitikimo vietą ir laiką. Jeigu prisimena, tai, mūsų nuomone, jis 
turėtų atskristi apie pusiaudienį, kad liktų pakankamai laiko ke- 
lionei atgal. Skraidyti virš Mato Groso sunku netgi dieną, tačiau 
sąlygos blogėja bematant, saulei pradėjus greitai leistis dangaus 
skliautu. Kai atėjo ir praėjo pusiaudienis, kai jau buvom papie- 
tavę ir tarpais riaugėjome ryžiais ir pupomis, mudu nusprendė- 
me, jog vėliau kaip trečią valandą jis atskristi negali, jeigu nori 
nugabenti mus į daktaro Paulaus fazendą ir su šviesa prįžti į 
savo bazę. Kai praėjo trečia valanda, kai pagaliau aprimo pil- 
vuose pupos, mes sugulėm į hamakus ir leidome nevilčiai 
skverbtis į visus mūsų sąmonės kampelius. 

Valdytojui buvo mokama 25 svarai per mėnesį, visi kiti gau- 
davo mažiau. Dauguma vyrų gyveno čia be šeimų, sudarę sutar- 
tį dvejiems metams. Kartais pas juos ateidavo indėnaj, tačiau 
būdavo sutinkami nelabai maloniai, todėl ir patys būdavo ne 
itin draugiški. Apsilankydavo ir kiti žmonės, kaip kad mes, ir, 
žinoma, paįvairindavo jų kasdienybę, nes mes juk buvome lais- 
vi, turėjome ir pinigų, ir laiko. Atvykęs į fazendą kelioms die- 
noms, beveik nesibaimini, kad gali sunegaluoti. Tuo tarpu gy- 
venant čia dvejus metus, galima nė neabejoti, jog anksčiau ar 
vėliau atsitiks kas nors rimta, nors prieš atvykstant nei dantys, 
nei apendiksas, nei šiaip sveikata nekėlė jokių rūpesčių. O tokia 
alinanti liga kaip hipochondrjja čia turėtų progresuoti ypač spar- 
čiai. Netgi mieste kartais būna gana sunku nuspręsti, kviestis 
gydytoją ar ne. Dar sunkiau, kai net nežinai, ar daug dienų 
irklavęs kanoją ir per radiją išsikvietęs gydytoją, susilauksi jo 
pagalbos ir sąskaitos, ar visos pastangos nueis šuniui ant uode- 
gos. Tad kaip turi nukamuoti maliarija ar leišmaniozė arba koks 
pavojingas turi būti gyvatės įkandimas, kad žmogus leistųsi į 
tokią abejotiną kelione? 

Mes buvome apsistoję pas valdytoją ir savo hamakus paka- 
binę sandėlyje, prisišliejusiame prie jo namo. Ten mes ir sulin- 
dome, kai netekome vilties sulaukti lėktuvo, kai dangaus mė- 
lynė taip ir liko nesudrumsta ir tyki. Valdytojas užėjo paprašyti 
dar vienos tabletės, nes jam skaudėjo ištraukto danties vietoje 

atsivėrusi žaizda. Deja, mūsų vaistai buvo išsibaigę, ir jis tą 
puikiai žinojo, todėl tik siurbtelėjo vandens iš ąsočio, padėto ant 
trikojo stovo kampe. Jo nuomone, jis padarė fatališką klaidą, 
kad išvyko į vakarus ieškoti geresnio gyvenimo, nes čia jo lau- 
kė tik vienuma ir dar didesni sunkumai. Galbūt paskui jis ir 
bus sutaupęs pinigų, turės šiokį tokį kapitalą, kad galėtų pradėti 
naują gyvenimą arčiau savo namų, tačiau beprasmiška įsivaiz- 
duoti, kad šios naujos žemės tokiems žmonėms kaip jis. 

Kupinas vilčių jis atvyko į vakarus su savo nauja jauna žmo- 
na. Bet veltui beldėsi į įvairias duris — širdžiai mielo darbo taip 
ir negavo. Dabar parsisamdė už 25 syarus per mėnesį, nes tai di- 
desnė alga negu kitur, tiesa, sąlygos irgi nelengvos, bet užtat 
jis gali tikėtis parsivežti šiek tiek pinigų. Kartu jis išsiveš neapy- 
kantą tam kraštui ir priešiškumą, kuris nedaugelį teįkvėps pa- 
sekti jo pavyzdžiu. Prieš atvykdami į Braziliją, mes įsivaizda- 
vome, kad viskas labai paprasta. Kai kurios šalies vietos buvo 
per daug tankiai gyvenamos, ir žemė nepajėgė visų išmaitinti, 
kai kurios buvo tuščios, ir žemė ten buvo beveik neliesta, tačiau 
ja pasinaudoti pasirodė ne taip lengva. 

Valdytojas atsigėrė vandens ir išėjo. Mudu su Daglu vėl su- 
griuvome į savo hamakus ir, spoksodami į visišką tamsą, gal- 
vojome apie uodus, skraidančius lauke, apie vargingą šių kraštų 
pirmeivių dalią, apie indėnus, kurie čia jau nėra šeimininkai ir 
kurie drumsčia ramybę ateiviams, taipogi nesijaučiantiems čia 
kaip namie. Rodos, mes apie kažką šnekėjomės, bet Daglas turi 
nuostabią savybę nieko negirdėti, kai būna giliai susimąstęs. 
Pasakyti jis kai ką pasako, tačiau svarbiausia, kad nieko ne- 
girdi. Todėl labai sunerimau, kai jis staiga atsisėdo, žinoma, kiek 
galima atsisėsti hamake, ir sušuko, kad kažką išgirdo. Jeigu 
aplinkui būtų skraidžiusios sparvos, aš būčiau pamanęs, jog jis 
pašoko jų sugeltas, tačiau patalpose jos negyvena, o be to, jis 
sakėsi kažką iš tiesų išgirdęs. Jis buvo tikras, jog išgirdo lėk- 
tuvo ūžimą. Be to, jis pasakė, jog tai vienmotoris lėktuvas, ir 
lėkte išlėkė lauk. 

Lakūnas kaip visuomet karštligiškai skubėjo. Iššokęs iš kabi- 
nos, susirado dėžę, atsistojo ant jos, atsuko dangtelį ir, pildamas 
benziną, šūktelėjo mums, kad turime mažai laiko. Mes stengėmės 
kuo lėčiau vynioti hamakus, kad neatrodytume pernelyg susi- 
jaudinę. Bandėme slėpti savo džiaugsmą, kad lėktuvas vis 
dėlto atskrido, ir iš tiesų nuoširdžiai gailėjomės, kad reikia atsi- 

sveikinti su mūsų šeimininku ir kitais darbininkais, kurie tuo 
metu stoviniavo netoliese. Mes sukrovėme jiems į rankas maistą, 
pinigus, cigaretes, atidavėme netgi peilį ir tvirtu žingsniu nu- 
ėjome prie „Česnos“, kur lakūnas jau varvino paskutinį lašą 
benzino ir mojo mums lipti į vidų. Galbūt mus ir puolė uodai, 
bet mes jų nejutome. Iš naujo želiantys kirtimai buvo nė kiek 
nepasikeitę, bet dabar jie nebeatrodė tokie baisūs, ypač kai žvel- 
gėme pro gerokai subraižytą pleksiglasą. Apačioje stovėjo val- 
dytojas — mažytė figūrėlė svetimų žemių platybėje. 

Padarę viražą virš Šingaus, paskutinįkart žvilgtelėjome į fa- 
zendą ir krioklį. Paskui lėktuvas nuskrido tiesiai į rytus, ir mes 
nusiteikėme ilgai žiūrėti vien į nesibaigiantį mišką. Užmečiau 
akį ten, kur turėjo būti girokompasas, gana paprastas prietaisas 
kursui nustatyti, bet jo vietą buvo užėmęs mergelės Marijos at- 
vaizdėlis. Ant jos veido, kaip kad ne per seniausiai ant mūsų 
veidų, dar tupinėjo uodai, ir buvo smagu stebėti, kaip, lėktuvui 
kylant į šaltesnius atmosferos sluoksnius, jie pamažu liaujasi 
judėję. 


8. PASKUTINĖS MIŠKO DIENOS 


Užsukęs į bet kuriuos namus prie Šavantinos—San Felikso 
kelio, visuomet gaudavai kokio nors gaivinamo gėrimo — daž- 
niausiai kavos puodelį. Pažvelgęs į tą puodelį, paskui į molines 
arba medines grindis, išsyk perprasdavai tų namų atmosferą. 
Kur pasidėti puodelį? Ant kietos žemės, toliau nuo šmirinėjančių 
kiaulių, ant stalo, ant kokios dėžės ar išvis laikyti rankose? O 
pašnekovo kojos, kurias matydavai viena akimi pro kavos puo- 
delio kraštą, būdavo arba basos, arba apautos senoviškais, sune- 
šiotais batais. 

Todėl sunku net apsakyti, kokie jautėmės priblokšti, kai, apsi- 
lankę vienuose namuose prie to paties kelio, gavome po aukštą 
vėsią stiklinę, sklidiną vynuogių sulčių ir skambčiojančių ledo 
gabaliukų. Staliukas, ant kurio galėjome pasidėti stiklines, tvir- 
tai stovėjo ant visų keturių kojų, o grindys buvo išklotos tera- 
kotinėmis plytelėmis. Mes susėdome ne ant grindų ar dėžių, o 
į dailius, švarius, naujus aliuminio šezlongus. Žmogus, su kuriuo 

Šnekėjomės, buvo apsiavęs žvilgančiais juodos odos ilgaauliaiš 
batais. Už jo galvos, ant sienos, tarsi kokio barono pilyje kabojo 
elnio ragai. Šalia šypsojosi elegantiška žmona dideliais tamsiais 
akiniais ir skaisčiai dažytais plaukais, sakytum, pasirengusi tuoj 
pat skristi į Bananalą praleisti savaitgalio. Nieko panašaus iki 
tol mūsų lankytose vietose nebuvome matę. Tai buvo „Suja 
Misu“ fazenda. 

Kiekviena fazenda, kur dirba nemažai samdinių, turi geren- 
te — valdytoją. Tie valdytojai labai įvairūs, kaip ir kavos puo- 
deliai, kuriuos jie mums paduodavo, tačiau „Suja Misu" valdy- 
tojas atrodė lyg tikras šeimininkas toje didžiausioje, pažangiau- 
sioje ir labiausiai klestinčioje fazendoje prie Šavantinos kelio. 
Jis buvo kresnas, retėjančiais plaukais, visada pirmiau išklausy- 
davo kitų, tik paskui pats prašnekdavo ir visur važinėdavo at- 
viru džipu. Jis gyveno taip, kaip niekas tuose kraštuose nė ne- 
svajojo gyventi. Jo namą juosė dengta terasa, o sodą — baltų 
netinkuotų plytų tvora. Namas buvo kolonijinio stiliaus, su vė- 
siais pereinamais kambariais, kurie buvo apstatyti minkštais bal- 
dais. Jis dvelkte dvelkė ramybe; tarnai čia išdygdavo nežinia 
iš kur tarsi džinai, vos tik jų prireikdavo. Langai buvo uždangs- 
tyti tinkleliais, bet uodų mes taip ir nepamatėme. Nė vienas 
krūmas sode nebuvo pažeistas vabzdžių. Prisimindami vienišą 
valdytoją, išlydėjusį mūsų lėktuvą „Fon Martijaus krioklio“ fa- 
zendoje, mes spoksojome į šaltas vynuogių sultis ir niekaip ne- 
galėjome atsitokėti, pakliuvę į visiškai kitokią aplinką. O juk 
abi fazendos buvo įkurtos tame pačiame miške ir ne taip se- 
niai —tik kiek anksčiau, negu jose apsigyveno jų valdytojai. 

„Suja Misu“ priklausė daktarui Erminijui Ometui. Jo šeima 
valdo 13 cukraus fabrikų ir patenkina 35 procentus tankiai gy- 
venamos San Paulo valstijos poreikių. Daktaro Ometaus tėvas, 
imigrantas italas, atvyko į Braziliją tuščiomis rankomis. Jo pa- 
žintis su cukrumi prasidėjo tada, kai jis apsėjo cukranendrėmis 
100 akrų plotą, ir nuo to laiko šeimos turtai be perstojo auga. 
Dalis šeimos pinigų ir energijos buvo paskirta Mato Grosui, kai 
1962 metais ji įsigijo žemės sklypą už 260 mylių į šiaurę nuo 
Šavantinos ir maždaug už 70 mylių į pietvakarius nuo San Felik- 
so. Vėliau paaiškėjo, kad tas sklypas bus prie pat naujojo kelio, 
ateityje sujungsiančio abudu miestelius. Visas žemės plotas buvo 
300 000 alkeirių, o viena alkeirė kainavo maždaug 1,25 naujojo 
kruzeiro. 


171 


Šiuos piniginius ir piloto vienetus reikėtų patikslinti. Alkeirės, 
kaip ploto mato, reikšmė įvairiose valstijose nėra vienoda. Mato 
Grose ji paprastai prilyginama 5 hektarams. San Paule ir dak- 
taro Ometaus fazendoje laikoma, jog ją sudaro 2,2 hektaro. O 
pinigų vertė, sparčiai didėjant infliacijai, irgi nėra stabili, nes 
kainos kasmet dramatiškai keičiasi. Kruzeiras buvo pagrindinis 
piniginės sistemos vienetas, tačiau infliacija gerokai sumažino jo 
vertę. 1967 metais jo pozicijos buvo sustiprintos, nubraukus tris 
infliacijos pridėtus nulius. (Tokio manevro Brazilija griebėsi jau 
ne pirmą sykį.) Pernakt 1 000 senųjų kruzeirų oficialiai tapo vie- 
nu naujuoju kruzeiru (arba kontu), bet iki šiol dar nėra tvarkos, 
nes cirkuliuoja daugybė senų ir antspauduotų banknotų. Todėl 
turint omenyje -alkeirės nevienodumą ir piniginio vieneto nesta- 
bilumą, labai sunku išsiaiškinti, kiekgi buvo sumokėta už akrą. 
Šiaip ar taip, „Suja Misu" fazendos kaina buvo nepaprastai men- 
ka —tik po kelis pensus už akrą. Tikriausiai būtų protinga už 
tokią kainą pirkti netgi dykumą, kur apskritai nėra jokių gam- 
tinių išteklių, o ką jau kalbėti apie žemę, kurioje auga tropinis 
miškas, | 

„Suja Misu“ fazendoje, pavadintoje gerokai vakariau tekan- 
čios upės vardu, darbai prasidėjo 1964 metais. Jos teritorijoje 
tuo metu gyveno dalis šavantės indėnų, bet jie, kaip pamenate, 
buvo kuo skubiausiai išskraidinti į San Marko misiją. Jokių kitų 
indėnų fazendos apylinkėse nebuvo, tad darbams niekas dau- 
giau negalėjo trukdyti. Lengviausia ten būdavo atkakti per San 
Feliksą — jis neseniai buvo išaugęs vakariniame Aragvajos 
krante,— o paskutinę atkarpą reikėdavo įveikti pėsčiomis. Ka- 
dangi tuose kraštuose niekas negyveno, darbininkai turėjo būti 
atvežti iš kitur. Kaip ir daktaro Paulaus fazendoje, esančioje pie- 
čiau Šavantinos link, kaip ir visuose sklypuose, kur kūrėsi ūkiai, 
pirmiausia reikėjo iškirsti mišką. 

Valdytojo manymu, vieną alkeirę žmogus gali iškirsti per 
47 dienas. Vadinasi, vienas geras kirtėjas, kuriam mokamas 
vienetinis atlyginimas, per tą laiką gali iškirsti maždaug penkis 
akrus. Sausiausiais balandžio—rugpjūčio mėnesiais papildomai 
samdoma 250 žmonių. Per kiekvieną žiemos sezoną jie iškerta 
maždaug 3000—4000 akrų. Tuomet, brūkštelėjus degtuką, su- 
liepsnoja milžiniškas laužas. Kadangi miškas ne visur vienodai 
tankus, o dalis fazendos žemių buvo kampos ir serados, kuriose 
dirbti daug lengviau, pirmiesiems penkeriems metams baigiantis 

valdytojas jau galėjo pranešti, kad išvalyta 30 000 akrų. Iš viso 
per pirmąjį operacijos etapą buvo planuojama išdeginti 500 000 
akrų, tačiau netgi tada fazendoje dar liks 850 000 akrų neliesto 
miško. 

Praėjus penkeriems metams, diduma išvalytų plotų jau buvo 
apsėti žole — tokiomis jos rūšimis, kurios gerai auga išdegin- 
toje žemėje tarp buvusio miško liekanų. Visur, kur tik pažiū- 
rėsi, styrojo nuogi medžių kamienai, primenantys, jog anksčiau 
čia vešėjo miškas. Jie stirksojo virš aukštų žolės kuokštų, o žolė, 
kad ir gerai auganti, neįstengė paslėpti visų kelmų ir kamien- 
galių, kurių taip ir neįveikė kasmetiniai gaisrai. Tūpimo juosta, 
aišku, buvo gerai išvalyta; gyvenamoji zona, aptvarai bei ke- 
liai — irgi, bet visoje kitoje žemėje, jau tinkančioje gyvuliams 
ganytis, dar buvo žymūs miško naikinimo pėdsakai. 

Pirmajame iškirstame ir išdegintame 30 000 akrų plote ganėsi 
15 000 galvijų kaip atpildas tiems, kurie išeikvojo galybę ener- 
gijos, kol sutelkė tokią didelę bandą ir išaugino tokios maistin- 
gos žolės. Tiesa, dalis ganėsi ir dar neliestose seradose. Galvijai 
daugiausia buvo atginti iš rytų, bet buvo vykdoma ir spartaus 
veisimo programa — kiek mažesnės vienergių bandos geriausiai 
rodė, koks jos mastas. Sausuoju sezonu galvijai būdavo atgenami 
prie Aragvajos, grūste sugrūdami į keltą (judantis krovinys, 
atseit, pavojingas, o susispaudę gyvuliai nejudės) ir nugabenami 
už kelių mylių į pietus nuo San Felikso. Lietingaisiais vasaros 
mėnesiais Aragvaja taip plačiai išsilieja iš krantų, kad toks 
transportavimas pasidaro neįmanomas. Labiausiai šiam reikalui 
tinka viduržiemis. Sykį mums teko matyti, kaip buvo rengiamasi 
plukdyti 4 000 karvių, turėjusių dar labiau padidinti ir šiaip jau 
įspūdingą 15000 galvijų bandą. 

Perkėlę gyvulius per upę, „Suja Misu" vakeirai gindavo ban- 
dą toliau. Tiesioginio kelio nuo upės iki fazendos hebuvo, tačiau 
net jeigu jis ir būtų buvęs arba jeigu karvės būtų varomos aplin- 
kiniais keliais, tokiai „migracijai“ neišvengiamai būtų kliudęs 
tais keliais važiuojantis transportas. Todėl didžiulės bandos bū- 
davo genamos per seradas, ir gyvuliai patys skindavosi kelią pro 
spygliuotąsias palmes bei kitokią augmeniją. Už kokių 40 jardų 
tarp negausių, bet. tankių krūmokšnių karvės jau turbūt neįma- 
noma įžiūrėti, todėl vakeirai darbo turėdavo į valias, tačiau su- 
sidorodavo kuo puikiausiai. Jie jodavo ant mažaūgių arklių arba 
didelių mulų; pastarieji geriau sugebėdavo išsirinkti saugų kelią 

raizgynuose. Banda ir pati stengdavosi neiškrikti, tačiau vis tiek 
nuostabu, kad nė vienas gyvulys neprapuolė, o visi paklydėliai 
būdavo tuoj pat surandami. 

Visi galvijai buvo nulėpusiomis ausimis, su storomis odos 
klostėmis po kaklu — bent jau europiečio akiai kur kas gražesnė 
europietiška karvė. Daugiausia tai buvo galvijai zebu, pasak 
vietinių gyventojų, nellore veislės, bet tikriausiai dėl begalinių 
kryžminimų seniai netekę pradinio veislės grynumo. Šiaip ar 
taip, tie galvijai buvo ištvermingi ir nepaprastai atsparūs ligoms. 
O ilgi randai, atviros žaizdos ar netgi nuplėštos ausys, matyt, 
buvo neišvengiama gyvenimo laukinėje aplinkoje pasekmė. Net 
ir sužeisti gyvuliai atrodė gana neblogai. Valdytojas turėjo ve- 
terinarijos žinyną ir ilgai vargo, ieškodamas jame skyrelio apie 
carbūnculo simpaūtico (mes negreit supratome, jog jis turi ome- 
nyje juodligę), tačiau fazendoje veterinaro nebuvo ir niekas ne- 
ketino jo nusamdyti. Šitokia prabanga ir netgi gydytojas darbi- 
ninkams ar kai kurios kitos civilizuotos visuomenės gėrybės 
būtų finansiškai nepateisinamos. 

Valdytojo požiūriu visa tai buvo teisinga. Jis pasakojo, kad 
visi galvijai skiepijami, nes patyrimas jau įrodęs, jog būtina tam 
tikra profilaktika. Tuo tarpu plataus masto epidemijos yra rizi- 
ka, su kuria reikia taikytis. Veterinaras gal ir padėtų jų išvengti, 
tačiau tokių specialistų pagalba labai brangiai atsieina. Rimtai 
susirgusį žmogų galima išgabenti lėktuvu, o paprastiems negala- 
vimams gydyti čia yra vaistinė. Galbūt kada nors fazendoje atsi- 
ras ir gydytojas, ir veterinaras, bet tik tuomet, kai bus įsitikinta, 
kad be tokios prabangos neįmanoma apsieiti. Tą patį jis pasakė 
ir apie trąšas. Gal jų ir prireiks po kokių 25 metų, kai dirvos bus 
visiškai nualintos, tačiau dabar — pirmosiomis, sunkiomis, men- 
kai teatlyginamomis dienomis — apie tai negali būti nė kalbos. 
Kol kas nieko nereikia. 

Valdytojo terasa, vaiskrūmiai ir aikštelė, kur jis statydavosi 
džipą, šiek tiek dvelkė senove. Tolėliau, po nukarusiu vėjaro- 
džiu, kurį tik retkarčiais pajudindavo vėjas (kaip Ir visur cent- 
rinėje Brazilijoje), stovėjo nuosavas fazendos lėktuvas. Viskas — 
ir tas lėktuvas, ir visi trobesiai aplinkui, ir lentpjūvė, ir sker- 
dykla, virš kurios nuolat sukiojosi maitvanagiai,— atrodė gana 
senoviškai. O juk taip neseniai, tik prieš penketą metų, čia visur 
augo medžiai ir — kur dabar suklotos terasos plytelės — knibž- 
dėjo termitai bei erkės. Horizonte dar buvo matyti miškas — 

siaura juostelė tarp dangaus ir žemės, žyminti ribą, už kurios 
prasideda pirmovinis pasaulis. Mes paklausėme valdytojo, ar ke- 
tinama bent kiek to miško palikti, ar kirviai skverbsis vis giliau 
ir giliau. Atsakymas buvo netikėtas: bus palikta 30 procentų miš- 
ko, maždaug 400 000 akrų. „,Matote,— paaiškino jis, — miškas bū- 
tinas florai ir faunai, klimatui, o svarbiausia — mūsų filosofijai. 
Jeigu reikės, mes netg! sodinsime medžius.“ 

Tokiam optimizmui prieštarauja tai, kad Brazilijoje neįprasta 
šitaip rūpintis gamtos apsauga, ir greičiausiai tie 30 procentų 
bus iškirsti arba gerokai sumažinti kaip ir drėgnesni plotai abi- 
pus upės baseino, nes jie žada didžiausią ir greičiausią pelną. 
Iškirtus juose medžius, pagreitės erozija, ir naujosios žemės bus 
pražudytos. Kiek tokių klaidų jau buvo padaryta pasaulyje, ir, 
skrendant virš gyvenamų Brazilijos rajonų, tai kuo aiškiausiai 
matyti. Tačiau žmogaus prigimtis per silpna, kad jis stengtųsi 
užbėgti už akių net ir iš anksto nujaučiamiems nemalonumams. 
Jis verčiau paskui grumsis su ištikusia nelaime, tvenkdamas nu- 
tekančius vandenis, kovodamas su kasmetiniais dirvos nuosto- 
liais, mėgindamas atstatyti sugriautą pusiausvyrą ir vildamasis, 
jog dar ne viskas prarasta. „Suja Misu“ fazendoje nebuvo keti- 
nama imtis kokių priemonių prieš eroziją, tik palikti neliestus 
tuos abejotinus 30 procentų. Todėl tam tikri nuostoliai bus neiš- 
vengiami. Dirvos nualinimas — garantuotas. Nelaimė — tikėtina. 
Ir tik tuomet, kai visa tai įvyks, pasidarys žinomas šių pasikei- 
timų mastas. 

Dabartinis stabilumas, pridygus nesuskaičiuojamai daugybei 
kitų fazendų, ilgai neišsilaikys. Dirvožemis ir po juo slūgsanti 
dūlėjimo pluta smarkiai pasikeis. Kai kuriose fazendose stangrus 
lapų kilimas jau virtęs sluoksniu dulkių, kurios einant kyla į orą. 
Daugumoje vietų galima iškasti kelių jardų gylio duobę — britų 
dirvožemininkai dažnai taip darydavo — ir nepamatyti jokių ne 
specialisto akiai pastebimų pasikeitimų. Kasdami šulinius skva- 
teriai pasiekia 30—40 pėdų gylį, kol randa vandenį, o dūlėjimo 
pluta dar nepasibaigusi. Tokios dirvos iškart pradės eroduoti, 
kai tik susidarys palankios sąlygos. 

Geografą Džoną Tornzą, tyrinėjusį Suja Misu vandenį, nepa- 
prastai nustebino jo cheminės sudėties pastovumas ir iš to iš- 
plaukiančios išvados apie paupio žemes. Tiek ištirpusių jonų, 
tiek skendos kiekis upės vandenyje visur buvo neįtikėtinai vie-- 
nodas — šimtus mylių nuo aukštupio iki pat tos vietos, kur ji 

įteka į Šingų. Vandenyje esantis įvairių medžiagų kiekis papras- 
tai atspindi įvairias paupio žemių raidos formas. Jeigu tos žemės 
eroduoja, ištirpusių medžiagų ir skendos turi padaugėti. Kol kas 
skaidrioje ir švarioje Suja Misu to nėra. Eksploatuojant žemes, 
viskas pasikeis, ir šios tylios upės jonai taps nebyliais tų žemių 
alinimo liudininkais. Nereikės apžiūrinėti griovų, norint ištirti 
dirvožemį, kurio derlingasis sluoksnis palengva mažės: pakaks 
nueiti prie upės ir išmatuoti tai, ką neša jos vandenys. Kol kas 
fazendų dar tėra retai ir didelės permainos vyksta tik mažuose 
didžiulės teritorijos ploteliuose. Suja Misu dar tokia pat, kaip ir 
buvo, tačiau netrukus neišvengiamai pasikeis. 

Be valdytojo ir jo dailios žmonos, „Suja Misu“ fazendoje gy- 
vena dar 120 šeimų. Medkirčiai samdomi laikinai ir dažniausiai 
atvyksta be šeimų. Tai nėra daug, turint omenyje milžinišką 
sklypo dydį, 19 000 galvijų bandą, ateities planus ir tai, kad fa- 
zenda turi savo viešbutį, galingą elektros stotį ir daugybę sunk- 
vežimių būtiniausiems dalykams — ryžiams, pupoms ir dega- 
lams — atsivežti. 

Taigi fazendoje yra įvairiausių profesijų žmonių. Daugiausia 
čia gyvulių augintojų — vakeirų, Brazilijos kaubojų. Kone visą 
laiką jie sėdi ant savo mulų; varant bandą per šį laukinį kraštą, 
tokie partneriai atstoja mitrius aviganius šunis. Kiaurą dieną 
vakeirai čia puola į priekį, čia sustoja, čia įnirtingai vejasi į šalį 
nuklydusį gyvulį, čia be perstojo šūkčioja, kai viskas Klojasi 
sklandžiai. Tie vyrai nešioja plačias odines kelnes, kad nesusi- 
draskytų kojų lėkdami per brūzgynus, dėvi kaubojiškas arba 
šiaurės rytų Brazilijoje įprastas odines skrybėles kutuotais už- 
riestais kraštais. Jie išties būtų panašūs į kaubojiškų filmų hero- 
jus, jei ne sumirkę prakaitu, prie kūno limpantys marškiniai. 
Prakaitas sunkiasi per storą dulkių sluoksnį, o iš pačių marški- 
nių telikę vieni skutai. Filmų herojai nepalyginti švaresni. Gau- 
dydami gyvulius vakeirai mėto lasą, gana dažnai nepataiko, o 
kai jiems pasiseka, gyvulys iškart griūna žemėn skaudžiai susi- 
trenkdamas. Savaime suprantama, daugumas vakeirų negrai — 
tas pats turėjo būti ir Jungtinėse Valstijose, kad ir kaip filmuose 
vengiama tą parodyti. Juodi veidai, prakaitas ir skarmalai — tai 
Brazilijos tikrovė, griaunanti visas romantiškąsias šios profesijos 
versijas. Šis darbas neapsakomai sunkus ir sekinantis. Nerūpes- 
tingai šnekėtis tingiai tęsiant žodžius čia paprasčiausiai nėra lai- 
ko. Be to, čia kalbama portugališkai, 


Pagal vištinius standartus atlyginimai „Suja Misu“ fazendoje 
nemaži. Jie ?aums pasirodė dar didesni, kai valdytojas pasakė, 
kad kiekvienas 4gauna daugiau negu minimalią algą. Pasak jo, 
minimali alga — 150 naujųjų kruzeirų per mėnesį (15 svarų ster- 
lingų pagal tuometinį valiutos kursą). Paprasti darbininkai jo 
fazendoje gauna pusantro karto daugiau. Vakeirai dar daugiau. 
Mechanikų alga tris arba keturis kartus didesnė už minimalią. 
Net 60 svarų sterlingų per mėnesį sudaro tik 720 svarų sterlingų 
per metus, ir šitoks uždarbis laikomas nemažu vien todėl, kad 
gerokai viršija vidutinį. Žolės sėjėjų (ir medkirčių) atlyginimas 
vienetinis, apskaičiavus, jog penkis akrus žmogus gali apsėti per 
11 dienų. Toks darbo našumas atrodo gana aukštas, turint ome- 
nyje įvairiausias kliūtis, per kurias tenka laipioti sėjėjui, tačiau 
kirtėjo sugebėjimas iškirsti tą patį plotą tik per 47 dienas daro 
dar didesnį įspūdį. 

Nors fazenda ir labai didelė, išmokamų algų suma nėra įspū- 
dinga, nes joje dirba palyginti nedaug žmonių. Netgi sudėjus 
120 nuolatos gyvenančių šeimų ir apie 250 sezoninių darbininkų, 
geriausiu atveju vienam žmogui tenka maždaug 4000 akrų že- 
mės. Žinoma, dirbančiųjų daugės, tankumas didės, tačiau ūkyje 
stengiamasi išsiversti su minimaliausiu darbininkų skaičiumi. 
Užkampis visuomet liks užkampiu — nei naujoji sostinė, nei 
nauji keliai čia nieko negali pakeisti, nes beveik neįtikėtina, kad 
vandenyno pakrantė kada nors nustos viliojusi žmones. 

Net jeigu vidutinio brazilo požiūris pasikeistų, ir jis visiems 
laikams užmirštų rytus, jo pinigus veikiančių jėgų linijos vis 
tiek prasidėtų ir baigtųsi tradiciniuose finansinio kapitalo cent- 
ruose. Mato Groso vystymą finansuoja rytai. Fazendeirai — arba 
jų atstovai — atsiveža storus pluoštus pinigų; visi tie pinigai 
paskui pamažu vėl suplaukia į rytus, į didžiuosius bankus, kurie 
ir buvo juos kadaise išdavę, kruopščiai suskaičiuotus ir perriš- 
tus juostele. Britų ekspedicija reguliariai atsiveždavo iš sostinės 
pinigų maistui, benzinui ir algoms mokėti. Sykį per du mėnesius 
ekspedicijos sunkvežimis važiuodavo į sostinę atgabenti moks- 
linių reikmenų ir atiduoti surinktų kolekcijų, tuo pačiu ir atvežti 
pinigų iš rytų į vakarus. Čekiai, akredityvai bei kitos saugesnės 
priemonės pinigams pervesti beveik neturėdavo vertės Aragarse, 
o juo labiau Šavantinoje, todėl būdavo patogiausia atsivežti jų 
grynais. Pinigų reikėdavo ne vien britams, ir daugybė į vakarus 
skrendančių lėktuvų, važiuojančių džipų ir sunkvežimių tikriau- 

siai irgi gabendavo panašius, į laikraščius suvyniotus paketus. 
Mūsiškiai vairuotojai buvo be galo sąžiningi, be to, niekas nė 
sykio nebuvo jų užpuolęs tame ilgame ir dažnai tuščiame kely- 
je — apie tokius dalykus neteko net girdėti. Granitiniai didžiųjų 
miestų bankai neretai apiplėšiami, tačiau provincijos kurjeriams, 
gabenantiems pinigų sumas, gerokai prašokančias jų pačių pa- 
jamas, nieko panašaus neatsitikdavo. 

Tokiai stambiai fazendai kaip „Suja Misu“ grynų pinigų be- 
veik nereikėdavo. Dauguma darbininkų gyveno kreditan ir, 
algos mokėjimo dieną atskaičius skolas, bemaž nieko negaudavo. 
Galvijai daugiausia būdavo perkami rytuose, ten pat buvo keti- 
nama realizuoti ir didžiąją produkcijos dalį. Žmogus galėdavo 
gana ilgai išgyventi fazendoje, nematydamas grynų pinigų, iš- 
skyrus tuos, kurie keliaudavo iš rankų į rankas. Juk nieko čia 
nenusipirksi, tik tai, kas yra fazendos parduotuvėje ir gali būti 
užrašyta skolon. 

Be to, dėl infliacijos smarkiai kritus pinigų vertei, pasidarė 
baisiai nepatogu nešiotis didesnes sumas. Su šia problema man 
buvo tekę susidurti ir pačiam. Paskutinį kartą atvykęs į Brazi- 
liją ir žinodamas, kaip sunku Mato Groso valstijoje išsikeisti 
tokias keistenybes kaip kelioniniai čekiai, be to, pamanęs, kad 
netgi sostinės seifuose gali pritrūkti pinigų, nusprendžiau apsi- 
rūpinti grynais Rio de Žaneire. Deja, tuo metu stambūs banknotai 
turėjo didelę paklausą, ir pats stambiausias pinigas, kokį man 
galėjo išduoti bankas, buvo 5 000 senųjų kruzeirų vertės; dabar 
tai — 5 naujieji kruzeirai, pagal tuometinį valiutos kursą — 
maždaug penkiasdešimt pensų. Kelionė žadėjo nepigiai kainuoti, 
nes ketinau samdytis valtis, automobilius bei oro taksi atokes- 
nėms fazendoms aplankyti, taip pat naudotis įvairių žmonių pa- 
slaugomis, tad išėjau iš banko su 15 colių aukščio pinigų krūva. 
Į piniginę nebūčiau sugrūdęs net šimtosios tos krūvos dalies. Ne 
ką daugiau tilpo ir į du specialius diržus, iš anksto tam reikalui 
įsigytus; banknotai užėmė didesniąją lagamino dalį. Nors tas 
vertingas nešulys paskui mėtėsi viešbučių kambariuose, dėl viso 
pikto suvyniotas į senus apdriskusius marškinius, niekas nepa- 
vogė nė colio jo aukščio. Užtat kaip būdavo malonu ant lėktuvo 
sparno atskaičiuoti lakūnui porą šimtų penkiatūkstantinių bank- 
notų ir pajusti šiokį tokį palengvėjimą tiek rankose, tiek širdyje. 
Lakūnas tikriausiai netrukus nugabendavo tuos bei kitus uždirb- 
tus pinigus ten, iš kur jie buvo atkeliavę, o menkesnės sumos 

neišvengiamame kelyje į rytus užtrukdavo kiek ilgėliau. Anglų 
mokiniai dažnai rašo rašinėlius apie penso gyvenimą. Istorija 
apie tai, kaip grįžta braziliški pinigai — suvynioti į arabiškus 
apdarus arba neatpažįstamai nučiupinėti begalėje barų — irgi at- 
skleistų ne vieną tos šalies ekonomikos ypatumą. 

Daugelis finansininkų, išgirdę apie „Suja Misu" fazendos pla- 
nus, iškart suabejotų jų sėkme. Juos išgąsdintų ne tiek išlaidos 
miškui naikinti, namams statyti, keliams tiesti ir gyvuliams ga- 
benti, kiek šimtų mylių atstumai nuo jos ganyklų iki artimiausio 
miesto. Gera karvė — neblogas dalykas, bet tik tuomet, kai ne- 
toliese yra vartotojų. Neįtikėtina, kad Mato Grose staiga atsiras- 
tų pakankamai daug ir turtingų vartotojų tokiems mėsos kalnams 
išpirkti. Jautiena fazendose gana pigi — tokia ir turėtų būti, kai 
aplinkui ganosi tiek galvijų, — tačiau kitur tai dar prabangos 
dalykas. Mato Groso gyventojų skaičius labai nedidelis — tiek 
santykinis, tiek absoliutus,— todėl diduma jautienos galiausiai 
turės keliauti į rytus. Mato Grose gyvena maždaug milijonas 
žmonių, o galvijų čia yra apie dešimt milijonų. „Suja Misu“ fa- 
zendoje šis santykis dar didesnis. 

„Suja Misu“ fazendos rėmėjai nė kiek nesijaudino dėl išleistų 
pinigų ar jų susigrąžinimo būdų. Nors fazendos teritorija buvo 
milžiniška, nors reikėjo kirsti, statyti, kurti koncerną, nuolat 
gabenti įvairiausius reikmenis ir perkelti daugybę galvijų, pirmų 
penkerių metų išlaidos tesudarė 2,5 milijono dolerių arba 
1 100 000 svarų sterlingų. Kai kuriems paruošiamiesiems darbams 
buvo išleista nemažai pinigų, užtat ateityje fazenda turės plėstis 
sparčiau. Šie du faktoriai — pradiniai sunkumai ir paskesni ope- 
racijų mastai — tiksliai atitiko vienas kitą, nes per artimiausius 
penkerius metus irgi buvo ketinama išleisti 1 100 000 svarų ster- 
lingų. Tuomet jau maždaug 135 000 galvijų ganysis 200 000 akrų 
išvalytos ir apsėtos žemės bei keliuose tūkstančiuose akrų ne- 
liestų seradų. Po šių dešimties metų daugiau kapitalo nebus in- 
vestuojama. Aišku, fazendos galimybės dar nebus maksimaliai 
išnaudotos, tačiau išlaidos pamažu pradės atsipirkti. Jau bus 
atėjęs laikas skersti galvijus — iš pradžių po 10 000 per metus, — 
ir tada pradės plaukti pajamos. Bet banda didės toliau, nors kas- 
met bus skerdžiama vis daugiau galvijų. Dar po penkerių metų 
visos investicijos bus atsipirkusios — bent jau to tikisi valdy- 
tojas Ir jam vadovaujantys asmenys. Tuomet „Suja Misu“ fa- 
zenda jau turės itin tvirtą komercinį pagrindą. 


179 


Laikui bėgant, jis dar labiau tvirtės, mat iš viso planuojama 
turėti milijoną galvijų. Biznis išties pasidarys grandiozinis, nes 
kiekvieną dieną turės būti skerdžiama bent po 500 galvijų. At- 
stumas iki Rio ar San Paulo nebus sumažėjęs ir didžiosios rinkos 
nė kiek nepriartėjusios, todėl manoma, jog mėsą iš fazendos rei- 
kės gabenti lėktuvais-šaldytuvais. Fazendoje pirmieji šaldytuvai 
turės būti įrengti, kai prasidės skerdimas, bet jų pajėgumas dar 
bus nedidelis, palyginti su vėlesniais laikais. Dabartinė tūpimo 
aikštelė turės būti gerokai išplėsta ir išasfaltuota, kad iš jos kas. 
dieną galėtų kilti didžiuliai transportiniai lėktuvai, išgabenantys 
sušaldytą 500 galvijų skerdieną. 

O juk „Suja Misu“— tik viena fazenda, nors toje vietovėje 
ir pažangiausia. Jų atsiras daugybė; kiekviena užims bent 200 
kvadratinių mylių plotą; virš jų skerdyklų be paliovos sukiosis 
būriai maitvanagių. Šuolis iš praeities į ateitį užtruks ne ilgiau 
kaip porą dešimtmečių, ir visi prisidėję prie to darbo paskui ste- 
bėsis: ar tai sukurta jų pačių rankomis, ar tiesiog jų akivaizdoje 
įvykęs stebuklas. | 

Daktaras Erminijus Ometus steigė savo fazendą be jokio vy- 
riausybės kišimosi ar. pagalbos. Jis buvo kruopščiai viską supla- 
navęs ir pakankamai turtingas, kad galėtų per dešimt metų iš- 
leisti 2200 000 svarų sterlingų. Buvo apskaičiuota netgi bendra 
visų investicijų suma — 12 305 826 naujieji kruzeirai. Vis dėlto 
praėjus penkeriems metams nuo žemės pirkimo ir trejiems me- 
tams nuo rimtų darbų fazendoje pradžios, vyriausybė jam pa- 
siūlė finansinę paramą. 

Vyriausybei remiant kokį nors projektą, privatus kapitalas 
gali sudaryti tik 25 procentus visų reikalingų lėšų, o 75 procen- 
tus įsipareigoja duoti valstybė. Paprasčiausia tai padaryti, suma- 
žinant - mokesčius; tokiu būdu vyriausybės indėlis gali siekti 
55 procentus tų mokesčių, kuriuos jai skolinga firma arba žmo- 
gus, įgyvendinantis projektą. Vėlgi „kas turi, tam bus duota“ ar 
bent neatimta. Galėdamas nemokėti 55 procentus mokesčių, žmo- 
gus lengviau sukaupia kapitalo kitam sumanymui. Iš 12 milijonų 
naujųjų kruzeirų, reikalingų Ometaus projektui realizuoti, dau- 
giau kaip septynis milijonus sudarys sutaupyti mokesčiai. Ka- 
dangi šis skaičius negali viršyti 55 procentų visos mokesčių su- 
mos, vadinasi, daktarui Ometui per tą patį dešimties metų lai- 
kotarpį būtų reikėję sumokėti valstybei mažiausiai 14 milijonų 
naujųjų kruzeirų. Turint omenyje infliaciją bei kitokius sunkų- 

faus, tai būtų sudarę maždaug 100 000 svarų sterlingų mokesčių 
kasmet. Brazilijos turtuoliai gali būti pasakiškai turtingi, bet jų 
turtai dar labiau pagausės, kai pradės plaukti pajamos iš Mato 
Groso. Senasis indėnų kraštas padeda ne tik greitai susigrąžinti 
investuotus pinigus, bet ir patogiai susimažinti mokesčius — in- 
dėnai, gyvenantys bendruomeninį gyvenimo būdą, tokių calykų 
negalėtų nė įsivaizduoti. 

Žiūrint iš šalies, keisčiausia atrodo tai, kad milžinišku kapitalu 
manipuliuojantiems žmonėms beveik nerūpi galutinis jų veiklos 
produktas. Kai skvateris sodina manijokus arba perka deglų 
paršelių vadą, jis puikiai žino, kam jie bus reikalingi — priešin- 
gai negu didesnių turtų savininkai. Visi Bara du Garso prefek- 
tūros fazendeirai stengiasi kuo labiau gausinti bandas, nors rin- 
kos anaiptol] negarantuotos nei šalyje, nei svetur. Bet tam jie 
neteikia pernelyg didelės reikšmės. Daug svarbiau, kad panau- 
dojami mokesčiams skirti pinigai, kad valstybė jų neatima ir 
kad įsigytų žemių vertė šokteli ne keliais šimtais procentų, o ke- 
lis šimtus kartų. Jeigu jautiena bus gerai perkama, didžiulio 
pelno ilgai laukti nereikės — tik kokius dešimt metų. O jeigu 
fazenda pelno ir neduos, tai bent jau mokesčių pinigai bus pa- 
naudoti gigantiškai pajamų imperijai sukurti. 

Valdžiai irgi ne per daugiausiai rūpi galutinis produktas ir ar 
pavyks jį realizuoti nepastovioje tarptautinėje rinkoje. Valsty- 
binę paramą teikia ne prekybos organizacijos, o krašto plėtojimo 
agentūros, kurioms svarbiausia imti naudoti naujas žemes ir jas 
apgyvendinti. O tose žemėse gaunama produkcija — jautiena ar 
kas kita — turi antraeile reikšmę. Panašiai būna statant tiltą ar 
tiesiant kelią — tada pagrindinis tikslas yra padaryti tam tikrą 
plotą prieinamą, o kaip tas plotas bus paskui panaudotas, staty- 
tojų beveik nedomina. 

Kalbant apie Šavantinos—San Felikso kelią, reikia pasakyti, 
kad čia vyriausybės ir planuota, ir neplanuota. Kelias nutiestas 
už valstybės lėšas inžinierių parinktom tinkamiausiom vietom. 
Palei jį apsigyvenę skvateriai, vos suduriantys galą su galu, be 
abejonės, nebuvo numatyti. Daugumas priešingame turtinės ska- 
lės gale esančių stambiųjų žemvaldžių gauna valstybinę paramą, 
tačiau valstybė jų nekontroliuoja. Krašto plėtojimo agentūrų va- 
dovai džiūgauja, matydami nykstantį mišką, bet jų nejaudina 
tolesnis tų žemių likimas. Juk kad ir kas atsitiktų tam kraštui, 
tvirtina jie, jis negali būti toks, koks buvo. Anksčiau jis tiko 

tik indėnams gyventi, o norint pritaikyti dvidešimtam amžiui, 
visų pirma reikia jį išvalyti. Kaip tik tai ir daroma — dūmų stul- 
pai kyla į tūkstančių pėdų aukštį ir užtemdo saulę. Dėl mokesčių 
nuolaidų, būsimų pajamų iš investuoto kapitalo ir neblogų per- 
spektyvų gauti netgi pelno, jeigų mėsos paklausa išliks tokia 
pati, Mato Grosas pamažu netenka savo senosios galybės. Tas 
kelio ruoželis neša pražūtį senajai karalystei tarsi strėlė, paleista 
į pačią džiunglių širdį. Kada nors žmonės klausinės, kaip jau 
klausinėjama daugelyje kitų pasaulio vietų, kurgi buvo tas 
miškas. Ar tiesa, kad čia visur, kiek tik gali aprėpti akys, augo 
medžiai? 

Iš „Suja Misu“ fazendos važiuoji keliu (jos keliu), keldamas 
debesis dulkių ir be paliovos vingiuodamas nuo vieno kelkraščio 
prie kito. Kramsnoji sausainius ir konservuotą mėsą, pirktą fa- 
zendos parduotuvėje, kuri, beje, neprekiauja alumi. Matai tūks- 
tančius galvijų, klupinėjančių dar vis nelygiose ganyklose. Neri- 
mauji dėl žūstančios aplinkos ir su apmaudu prisimeni valdy- 
tojo žodžius, kad iškirtus mišką iškris daugiau kritulių (iš tik- 
rųjų bus atvirkščiai), kad tai patvirtina kritulių kiekio matavi- 
mai, daryti vės keletą metų. Laimė, kad centrinėje Brazilijoje 
nesiaučia smarkūs vėjai, galintys išpustyti visas tas dulkes. 

Regiono pertvarkymo mastai pernelyg dideli, kad kas nors 
galėtų tiksliai atspėti jo ateitį. Aišku tik viena — miškai čia nie- 
kada nebeaugs. Kadaise miškų ir seradų riba pasistūmėdavo čia 
į vieną, čia į kitą pusę, kiek leisdavo arba versdavo aplinkybės. 
„Suja Misu"“ fazendos teritorija yra kaip tik šioje paribio zonoje 
ir praeityje tikriausiai nuolat virsdavo tai mišku, tai seradomis. 
Tačiau iškirtus ir sulyginus mišką su žeme, jis jau neataugs, net 
jeigu visi fazendeirai susikrautų lagaminus ir išsinešdintų. Kraš- 
tas tuomet apželtų krūmokšniais ir pasidarytų panašus į kai ku- 
riuos tyrlaukius Jungtinėse Valstijose. Amerikiečiai, aptikę tur- 
tingas prerijų žemes, neretai palikdavo jas nualintas. Toks liki- 
mas gali ištikti ir Brazilijos miškus. 

Iš neaprėpiamų ,„Suja Misu“ valdų važiuojant į pietus tokiu 
greičiu, koks įmanomas tame kelyje, praslenkančių vaizdų kalei- 
doskopas padeda susidaryti visumos paveikslą. Štai apgriuvusi 
trobelė drėbto molio sienomis ir palaikiu stogu, tačiau tarp dvie- 
jų tvirtų stulpų ištempta spindinti viela byloja, jog geriausiai 
čia girdimos sostinės ir visos kitos pietryčių radijo stotys Štai 
garo mašina, laikinai palikta prie kelio, sulūžus priekabai, bet, 

matyt, reikalinga kokiai naujai fazendai įkurti. Dešinėje — senas 
skvaterio namelis; iš perdžiūvusios, ant durų užkabintos jaučio 
odos matyti, jog namie nieko nėra. Ar yra kitas toks kraštas, 
kur tiek daug žmonių skursta, bet vagysčių būna tiek mažai? 
Tame namelyje gali būti gan vertingų daiktų — bent jau kėdžių, 
puodelių ar puodų, kurie reikalingi kiekvienam, kas jų neturi, 
tačiau niekas jų nė nepalies. 

Patys žmonės, gyvendami tokiose nuošaliose vietose, jaučiasi 
visiškai saugūs. Bet sustojęs pakelėje — vienas arba su nemažu 
vyrų būriu —ir eidamas link trobos, kur, be moterų ir vaikų, 
aiškiai nieko nėra, visuomet įsivaizduoji, kiek baimės gali įva- 
ryti tavo pasirodymas. Šiaip ar taip, dar praeis daug laiko, kol 
įstatymai — tikri įstatymai ar bent gandai apie juos — ir polici- 
ninkai nustos buvę viena iš didžiausių Mato Groso retenybių. Aš 
neprisimenu, kad būčiau ten matęs policininką, bet ir negirdėjau, 
kad jo būtų prireikę. 

Kairėje — būrelis medkirčių; jų nugaras aplipę vabzdžiai, o 
iš kelnių kišenių kyšo galąstuvai. Kiek tolėliau kelią perbėga 
ilganosė meška, įkopia į medį ir žiūri į mus pro savo papurusią 
uodegą. Ties medžių viršūnėmis prašvilpia papūgos, drąsiai jaus- 
damosios įprastoje aplinkoje. Jos būna kur kas bailesnės, kai 
skrenda virš ką tik iškirsto miško, o garsus jų spiegimas atrodo 
kupinas sielvarto. Ant kalvelės pro kelio dulkes matyti nausė- 
„dija — čia žmonės aiškiai turi pinigų, nes kieme auga apelsinai, 
citrinos, mandarinai ir avokados. Būna akimirkų, kai ant medžio 
kabantis vaisius atrodo pats nuostabiausias, pats stebuklingiau- 
sias dalykas pasaulyje, o ką jau kalbėti apie skonį, kai valgai 
jį ką tik nuskintą, įkaitusį iš viršaus ir šiltą viduje. Tad kaip 
nepasuksi iš kelio, juo labiau kad vaismedžių prižiūrėtojai pasi- 
tinka maloniai, nors mūsų ketinimai ir pernelyg akivaizdūs. 
„Valdytojas ir jo padėjėjas kilę iš San Paulo valstijos, — užsira- 
šome į bloknotus.— Abu įsitikinę, jog San Paulo gyventojai — 
patys geriausi ūkininkai. Ir San Paulo dialektas — pats gražiau- 
sias Brazilijoje (bent jau anglams jis išties lengviausiai supran- 
tamas). Gal dar trys valstijos ir prilygsta San Paului, pavyzdžiui, 
Rio Grandi du Sulis. Visos kitos niekam tikusios — tokia jų nuo- 
monė.“ Tačiau apelsinai tiesiog tirpsta burnoje. Šito nereikia už- 
sirašyti į dienoraštį, nes jų skonio ir šiaip neužmiršime. 

Kelias neįtikėtinai tuščias, nors tai. svarbiausia tų kraštų ma- 
gistralė, jungianti daugybę įvairiausių gyvenviečių. Ja vienin- 

tele, išskyrus, žinoma, oro kelius, galima nuvykti į San Paulą ar 
bet kokią kitą vietą. Ekspedicijos dalyviai, kurie bandydavo pa- 
keleivinėmis mašinomis nusigauti į pietus ar šiaurę, suprasdami, 
kad eiti pėsčiomis būtų buvę beprasmiška, išstovėdavo po šešias 
ir daugiau valandų, iki pasirodydavo koks automobilis. Šių kraš- 
tų papročiu vairuotojai, jeigu tik gali, paima kiekvieną stovintį 
ant kelio, tačiau visuomet sustoja gerokai toliau, tarsi kelių my- 
lių matomumo nepakaktų laiku pradėti stabdyti. Šis kelias vin- 
giuotas ir pavojingas jau vien todėl, kad tuščias. Po kelių va- 
landų kelionės bet koks vairuotojas patiki, jog jis vienintelis va- 
žiuoja tuo keliu. Todėl staigesnius posūkius jis linkęs įveikti 
taip, tarytum tikimybė sutikti kitą automobilį būtų tokia pat 
maža, kaip ir pamatyti asfaltą, šviesoforą, kelio ženklus ar dar 
kokį neįtikėtiną dalyką. Netgi būnant atsargiam — tvarkingai 
laikantis dešinės pusės ir be paliovos spaudžiant signalą, pavo- 
jus nė kiek nesumažėja, nes retai kada klaksono garsas gali nu- 
rungti decibelus, užgulusius kito vairuotojo ausis, kai jo auto- 
mobilis baisiausiai kratydamasis lekia per duobes. 

Grįžtant tuo gerai pažįstamu keliu, būdavo malonu aptikti vi- 
sokiausių permainų, pamatyti, kad pražydo medis, kad dingo nuo 
kelio negyvas šuo, kad buvę tušti namai vėl atgijo. Kur ne kur 
naujo fazendeiro agentas būdavo tolygiai prismaigstęs lentelių, 
labai aiškiai bylojančių, kam dabar priklauso tos žemės. Kartais 
pamatydavome keistai skrendančių skėrių keleivių būrelį; šį 
vabzdį gali lengvai sugauti už plazdančių trapių sparnelių. Ta- 
čiau jų pasitaikydavo retai. Pakelėse augo nepaprastai aukštos 
žalios arba baltos cukranendrės. Kai kur jos būdavo jau nupjau- 
tos, ir tik išdžiūvę stiebai šen bei ten būdavo nukloję žemę. 

Kadangi tuo keliu retkarčiais visgi važinėdavo automobiliai, 
daugiausia cisternos, gabenančios degalus į stambiąsias fazendas, 
už šimto mylių į šiaurę nuo Šavantinos tarp medžių išdygo vieš- 
butis Pensūo Galo — palyginti ne per didžiausias, bet visiškai 
atitinkantis Mato Groso reikmes. Jeigu jau ten užsukote, vadi- 
nasi, norėsite ir pavalgyti. Atsisėdote, vadinasi, valgysite tuoj 
pat. Be jokių nereikalingų žodžių, išskyrus mandagų pasisvei- 
kinimą, iškart atnėšamos lėkštės, prikrautos mėsos gabalų, kietai 
virtų kiaušinių, sluoksniuotos kiaušinienės, manijokų, moliūgų, 
melionmedžio vaisių, bananų, vynuogių ir, žinoma (antraip pa- 
saulis apsiverstų), virtų ryžių su juodomis pupomis. Kambariuose 
prie šiurkščių molinių sienų stovi lovos, užtiestos švariomis ant- 

klodėmis. Lauke galima nusiprausti po dušu, jeigu tik tarnaitė 
pasemia kibirą vandens, užkelia jį į viršų ir pastato netoliese 
lempą. Svečiai mielai naudojasi tokia paslauga. Labai paprastai 
išspręsta ir kita amžina viešbučių problema — čia išvis nėra tua- 
leto. Šią įstaigą kuo puikiausiai atstoja Mato Groso platybės, 
jeigu, žinoma, svečiai stengiasi laikytis toliau nuo būriais plaz- 
denančių plaštakių — aiškaus požymio, kad kažkas ten jau yra 
apsilankęs ankstėliau. 

Važiuojant atgal, netgi Šavantina atrodydavo lyg miestų kara- 
lienė. Joje vykdavo festivaliai, ir šimtai žmonių išeidavo į tiesias 
jos gatves. Per šv. Joną ar kitas katalikų šventes priešais kiek- 
vieną namą liepsnodavo nedideli, dailiai sukrauti laužai. Būdavo 
rengiami fejerverkai, tiesa, patys primityviausi — kiekvienąkart 
pykštelėdavo nei daugiau, nei mažiau kaip trys ausiai nemalo- 
nūs šūviai. Dieną parduotuvėse tikriausiai būdavo vaisių, žibin- 
tuvėlių baterijų, gana dažnai — mėsos. Virš miestelio nuolat su- 
kiodavosi maitvanagiai, gražūs pažiūrėti tik iš tolo. Šavantinoje 
buvo keltas, nors keltininkas — ne visada, o Rio das Mortės 
vanduo taip raminamai veikdavo nudraskytas, įvairiausio kalib- 
ro vabzdžių sukandžiotas vietas. Šavantina buvo malonus tarpi- 
nis punktas pakeliui į šiaurę, į tas fazendas ir gyvenvietes, ku- 
rioms ji padėjo atsirasti. Toji pagalba buvo tokia nesavanaudiš- 
ka, kad kai kuriais atžvilgiais jos netgi pralenkė Šavantiną, kuri 
negali, pavyzdžiui, pasigirti elektros tiekimu, nepriklausančiu 
nuo besikaitaliojančių kokio nors generatoriaus užgaidų. Gal 
kada Šavantina ir pasivys tas savo atžalas, įsikūrusias prie nau- 
jojo kelio ir klestinčias dėl sumažintų mokesčių. Bet kol kas nė 
vienam blaiviai mąstančiam fazendeirui nė nešauna į galvą, kad 
Šavantina jam galėtų būti kuo nors naudinga. 


9. ATE LOGO! 


Prieš atsisveikindami su savo miško stovykla britų moksli- 
ninkai gavo sužinoti, kas nutiks jų numylėtam ir kruopščiai išty- 
rinėtam kvadratui. Sykį atvažiavo džipas, ir iš jo išlipo trys kres- 
ni vyrukai. Įvairūs žmonės lankydavosi stovykloje, bet šie kaž- 

kuo skyrėsi nuo visų kitų — mes iškart tai pastebėjome. Jie lai- 
kėsi labai išdidžiai lyg būtų buvę šių žemių šeimininkai. Ir netgi 
patvirtino tai, norėdami sustiprinti padarytą įspūdį. Jie sakėsi 
atstovaują tiems, kuriems priklauso ne tik stovyklos teritorija, 
bet ir didžiuliai žemės plotai, esantys aplink ją. 

Toks vizitas mums nebuvo netikėtas. Juk galų gale žemė kaž- 
kam priklausė, nes kiekvienas Bara du Garso prefektūros lopi- 
nėlis buvo seniai parduotas, tad anksčiau ar vėliau kas nors 
turėjo pareikšti savo teises. Bet tai nė kiek nesušvelnino šiurkš- 
taus įsibrovimo įspūdžio, kai pagaliau to įvykio sulaukėme. Kaip 
ir skvateriai, mes žinojome, kad neturime jokių teisių į tas že- 
mes, ir, aišku, nė nemėginome į jas pretenduoti, tačiau per tokį 
ilgą laiką jau buvome pasijutę kone teisėtais gyventojais. Kas 
galų gale pastatė tas trobeles? Kas iškirto pikadas ir netgi davė 
pavadinimus žymiausioms tos teritorijos vietoms? Kas gyveno 
čia pastaruosius dvejus metus? Žinoma, ne toji trijulė, kuri dabar 
vaikštinėjo po stovyklą, mūsų stovyklą. 

Jie sakėsi atvykę todėl, kad žinojo apie ekspediciją, o neseniai 
išgirdo, jog britai jau išsikrausto. Jie panoro išsiaiškinti, kas iš 
ekspedicijos turto jiems galėtų praversti ateityje. Todėl jie rodė 
pirštais čia į trobeles, čia į aliuminio laboratoriją, čia į vandens 
bokštą, čia į kitus įrengimus, tikėdamiesi, kad visa tai bus pa- 
likta jiems. Juk jie neprieštaravo, kai britai įsikūrė jų žemėse, 
todėl neatsisakytų ir šiokios tokios kompensacijos. Jie nei pri- 
mygtinai reikalavo, nei buvo per daug įžūlūs. Jie tiesiog žiūrėjo 
į viską praktiškai. 

Deja, Jenas Bišopas jiems paaiškino, kad visą šią teritoriją 
ketinama paversti nuolatiniu tyrimų centru. Tai buvo Karališ- 
kosios draugijos ir Karališkosios geografų draugijos sumanymas, 
ir Brazilijos mokslinių įstaigų vadovai dabar nagrinėjo tokią 
galimybę. Net jeigu nepavyktų įgyvendinti centro idėjos, visi 
įrengimai turėtų būti palikti Brazilijos mokslininkams. Jie ne- 
gali atitekti žemės savininkui, kad ir kokia naudinga būtų bu- 
vusi jo žemė. Vyrai su šiais argumentais sutiko ir sėdo gerti 
kavos. 

Jie papasakojo, ką ketina daryti su žeme. Diduma miško bus 
išdeginta kaip kad kitose stambesnėse fazendose. Kai kuriuose 
galerinio miško plotuose augs ryžiai, o seradose ganysis gyvu- 
liai. „Jūs apstulbsite,— sakė jie,— kai atvažiuosite po kelerių 
metų. Neatpažinsite vietovės. Čia bus daugybė kelių, tų lūšnų 

vietoj stovės hamai, o miško neliks nė pėdsako." Mes pritilę 
klausėmės, įsivaizduodami, kaip viskas bus naikinama. Tiek var- 
gome matuodami, skaičiuodami, tyrinėdami, o visa tai netrukus 
nušluos ugnis. 

Paskui tie trys vyrukai, dar kiek pašūkavę apie neišvengiamą 
progresą, išvažiavo. Prie posūkio, kur keliukas išeina į pagrin- 
dinį kelią, jie vėl išlipo iš savo džipo, įkalė du stulpus ir prie jų 
pritaisė lentą su žemės savininkų pavardėmis. Lenta buvo ne 
per didžiausia, o pavardės įskaitomos tik iš arti, tačiau raudonos 
raidės baltame fone taip pat nemaloniai rėžė akį, kaip kad ra- 
šalo dėmės švariame balto popieriaus lape. Kur pažvelgsi, visur 
buvo žalia, tik čia įžūliai stirksojo toji lenta. Jos poveikis buvo 
galingas — keliukas neteko savo ankstesnės prasmės. Anksčiau 
tai buvo mūsų keliukas į mūsų stovyklą, o dabar niekas nedrįso 
jo taip vadinti. Teisės buvo pareikštos, ir svečiams reikėjo ke- 
liauti namo. 

Atsisveikinimas buvo liūdnas. Paskutiniai britų mokslininkai 
jau buvo pasirengę išvykti, o Brazilijos valdžia dar vis nebuvo 
nusprendusi, kaip panaudoti stovyklą. Ji netgi negalėjo paskirti 
sargo, kuris būtų prižiūrėjęs teritoriją, kol vyks derybos, todėl 
iš ten reikėjo išgabenti visus vertingus daiktus, — gal jie pravers 
vėliau, kai tyrimų centras bus iš naujo atidarytas. Buvo sugaišta 
nemažai laiko ardant tai, kas pastatyta, pakuojant ir išvežant tai, 
„kas su tokiu vargu suvežta į stovyklą. Vietiniai gyventojai ir 
netgi tie, kurie buvo įsikūrę gerokai toliau, ateidavo pasižiū- 
rėti, ko nors paprašyti ar pareikalauti, tikėdamiesi bent šiek tiek 
praturtėti. Savaime aišku, visi vertingesni daiktai iškeliavo į 
sostinę, tačiau įvairūs žmonės įvairiai supranta vertę. Būdavo 
liūdna žiūrėti, kaip iš stovyklos dūlina žmonės — kas lentgaliu, 
kas tuščiais aerozolių flakonėliais ar šiaip kokiais sulūžusiais 
daiktais nešinas. Jie ėjo ir ėjo, kol išvažiavo paskutinis sunkve- 
žimis su paskutinėmis dėžėmis. Paskui tie vizitai pasidarė retes- 
ni. Netgi po trijų ar keturių savaičių griuvėsiuose dar būdavo 
galima pamatyti ieškant kur kas menkesnių vertybių negu lent- 
galis ar tuščia skardinė. 

Padėjus tokį gerą pamatą — sudarius smulkius vietovės žemė- 
lapius, iš kiekvieno kampelio surinkus tokias gausias kolekci- 
jas, — mūsų tyrinėjimų kvadratas išties galėjo tapti puikiu moks- 
liniu draustiniu Mato Groso platybėse. Jis būtų davęs daug nau- 
dos tiems, kurie ketina eksploatuoti šį kraštą. Jis būtų galėjęs 

patarti jiems, kaip tvarkytis, ir galbūt netgi atkalbėjęs nuo to- 
kios veiklos, kuri greičiausiai visiškai nualins jų žemes. Matyt, 
tas kvadratas buvo ištirtas pernelyg anksti, nes kurgi pasaulyje 
specialistų šaukiamasi anksčiau, negu įsisenėja viena ar kita 
problema ir be jų pagalbos darosi nebeimanoma apsieiti? 

Milžiniška praraja skyrė ekspedicijos veiklą nuo viso to, kas 
dėjosi aplinkinėse fazendose. Mokslininkas, tyrinėjantis dirvo- 
žemį, gautus duomenis galėdavo paskelbti kokiame nors angliš- 
kame žurnale, tuo tarpu fazendeiras, kuriam nė kiek ne mažiau 
rūpėjo tas pats dirvožemis, nė neketino skaityti jokių mokslinių 
straipsnių, o ką jau kalbėti apie publikacijas iš kitų šalių sve- 
timomis kalbomis. Juk matėm, kaip vienas valdytojas, kurio 
fazendoje buvo 200C0 galvijų, pirmą sykį gyvenime ieškojo 
knygoje žinių apie juodligę. Norėtųsi tikėti, jog toji liga neuž- 
klups tūkstančių jo gyvulių pernelyg greitai ir nepamokys jo 
kur kas akivaizdžiau, negu gali pamokyti knygos. 

Svečių ir šeimininkų nucmonės skyrėsi dar vienu atžvilgiu. 
Dauguma ekspedicijos narių gailėjosi ar netgi piktinosi, kad 
naikinamas miškas. O naikintojai — tiek patys kirtėjai, tiek jų 
darbdaviai — bemaž nesijaudino dėl tų staigių gamtovaizdžio 
pakitimų. Britai, nors ir buvo gamtos išsaugojimo šalininkai, 
sveikino dykų plotų panaudojimo idėją, tačiau jiems pasipik- 
tinimą kėlė mintis, kad tos žemės greičiausiai bus įdirbamos ne- 
išmintingai. Jeigu miškas naikinamas, tai visuomenė bent jau 
turėtų gauti maksimalią naudą. Būtų tikra tragedija, jei tos že- 
mės per porą metų būtų nualintos ir paliktos likimo valiai, kaip 
kad atsitiko daugelyje kitų kraštų — nes tai reikštų, jog visos 
ankstesnės pamokos nė kiek neapmaldė žmogaus godumo ir ne- 
noro mokytis. 

Būdavo akimirkų, kai troškimas išsaugoti pirmovinę gamtą 
gerokai susilpnėdavo. Galbūt tada, kai kiaurą dieną vaikščiojęs 
po sausąjį mišką visiškai nusivarydavai nuo kojų, o erkės domė- 
davosi tavimi ypač įkyriai. Arba kai saulė šviesdavo pernelyg 
skaisčiai ir vabzdžiai pasidarydavo tiesiog nepakenčiami. Tuo- 
met dvasia palūždavo ir apimdavo gana netikėtas noras, kad 
tas miškas galų gale būtų nušluotas nuo žemės paviršiaus. Pri- 
simenu, kaip pavargęs, sukaitęs kolega sykį užkliuvo už kaž- 
kokio vijoklinio augalo ir stačia galva nugriuvo ant supuvusio 
rąsto, kur knibždėjo galybė įvairiausio kalibro skruzdėlių. Daug 
bruzdasio pasigirdo nuo to rąsto, daug išgąstingų riksmų, tačiau 

tris žodžius aš supratau kuo aiškiausiai. „Velniop gamtos ap- 
saugą!“ — šaukė jis ir pakartojo tai ne vieną sykį. 

Štai tokios dienos pabaigoje fazendeiro ir mokslui atsidavusio 
žmogaus nuomonės supanašėdavo labiausiai. Apimtas nevilties 
pastarasis stebėdavosi, kaipgi galima išspręsti indėnų problemą, 
jei nė vienas būdas neatrodo priimtinas. Dvidešimtame amžiuje 
palikti gyvuoti pirmovines kultūras reikštų priešintis pažangai. 
Atplėšti indėnus nuo pasaulio, kuriame jie iki tol gyveno, irgi 
būtų neteisinga. O laiduoti, kad su jais bus dorai elgiamasi, 
praktiškai neįmanoma nei vienu, nei kitu atveju. Todėl piršda- 
vosi mintis, jog indėnų padėtis beviltiška, ir juo greičiau indė- 
nai vienaip ar kitaip taps brazilais, juo geriau bus jiems patiems. 
Šitaip būdavo galvojama apie indėnus. 

O apie mišką? Žinoma, jis gražus ir paslaptingas, be jo pra- 
žūtų šitiek gyvūnų, tačiau jam neišvengiamai turi ateiti galas. 
Kai kur mišką galima palikti, kaip kad paliekami draustiniai vi- 
sose šalyse, bet tai būtų tik menki ploteliai. O visur kitur tektų 
pasidarbuoti kirviais, nes kokia gi nauda iš nacionalinių turtų, 
jeigu sumanūs žmonės jų nenaudoja? Darbas būtų sunkus, ne- 
pigiai kainuotų, ir sąlygos būtų ne tokios palankios kaip rytuo- 
se. Todėl būtų visiškai teisinga, jei sumanus žmogus už savo 
pastangas norėtų gauti atlygį, nemažą atlygį, tikriau — kokį tik 
įmanytų. 

O jeigu čionai pasirodytų koks nors, sakykim, tarptautinės 
agentūros ekspertas, jis tikriausiai pateiktų begalę pasiūlymų, 
kurių įdiegimas vienaip ar kitaip sulėtintų greitą pajamų gavi- 
mą. Jis rekomenduotų išlaikyti arba padidinti dirvų derlingumą. 
Jis patartų nuosaikiau ūkininkauti ir tvirtintų, jog apsaugoti yra 
geriau, negu gydyti, net jeigu ateityje gydymo ir ne visuomet 
prireikia. Tikriausiai jis visiems įgristų, kad ir koks išmintingas 
būtų, kad ir kokios kilnios būtų jo paskatos. Jis tik iš dalies ga- 
lėtų kai ką apriboti ar sustabdyti, nes kiekvienas fazendeiras 
žino ir pats, kaip eksploatuoti kraštą. O jeigu fazendeirui pri- 
reiktų kokių patarimų, jis greičiausiai pavažiuotų keliu į vieną 
ar į kitą pusę ir gautų jų iš savo kaimynų. Darbo visiems pa- 
kanka ir be papildomų pasiūlymų, kuriuos dalina geranoriai 
tyrinėtojai. 

Įdomu pažymėti, kad nors bazinės stovyklos mokslininkai 
klausinėdavo kiekvieną, kas tik buvo linkęs atsakinėti, patys 
jokių klausimų beveik negaudavo. Dirvožemininkas kalbėdavo- 

si — ir gana ilgai — su fazendeiru apie jo žemę ir ateities planus, 
tačiau pats nesusilaukdavo jokių klausimų apie savo tyrimus ir 
mintis, nors abiejų veikla buvo susijusi su ta pačia žeme. Infor- 
macijos srautas būdavo vienpusis, nes fazendeirai buvo malonūs, 
labai svetingi, visuomet atlaidūs ir visiškai nesmalsūs žmonės. 
Galbūt čia turėjo reikšmės jų santūrumas, mandagumas arba 
gyvenimo būdas, o gal — begalinis pasitikėjimas savimi. Be to, 
jie juk galėjo samprotauti ir šitaip: britų mokslininkai atvyko 
tyrinėti Brazilijos, todėl brazilai turi pasakoti ir atsakinėti į 
klausimus, o ne atvirkščiai. 

Praraja žiojėjo ne tik tarp geografo ir žmogaus, keičiančio to 
krašto veidą. Ji egzistavo visose plotmėse. Stovykla turėjo savus 
gydytojus, tuo tarpu Šavantinos ligoninėje dažnai išvis nebūda- 
vo jokio personalo — netgi medicinos sesers ar durininko. Sto- 
vykla skendėjo prabangoje — bent jau žiūrint tų žmonių akimis, 
kurie seniai buvo praradę viltį prasimanyti bent truputį pinigų. 
Dauguma mokslininkų buvo atskridę iš kito pusrutulio, dirbę 
ne vienoje šalyje. Kaboklai gal ir buvo kada nuvažiavę į Gojų 
ar į kitą valstiją, bet turbūt niekada nebuvo matę jūros. Jie pa- 
žinojo tik Mato Grosą, tai buvo jų pasaulis, menkai tesusijęs su 
likusia planetos dalimi. Tai buvo valstija šalies pakrašty — rūsti 
ir negailestinga. Ji žengė į suklestėjimą savo lėtu, apsnūdusiu 
žingsniu, bet atrodė vargingai. Ji keitėsi ne dienom, o valan- 
dom, tačiau vis tiek dvelkė senove. Vyriausybė skatino jos 
eksploatavimą, bet administracinio aparato dar nebuvo nė ženk- 
lo. Kur valdininkai Bara du Garse? Ar kas nors buvo sutikęs 
inspektorių? Ar matė policininką? 

Labai mažai brazilų mokslininkų aplankė tą kraštą ar netgi 
bazinę stovyklą, bet apsilankiusieji buvo tokie kvalifikuoti, kad 
britų mokslininkai galėjo tik gailėtis, jog jų neatvyko daugiau. 
Liūdna, kad dauguma tų, kurie buvo atvykę, stovykloje galėjo 
išbūti tik labai trumpai. Beveik visi turėjo pernelyg daug rei- 
kalų kitur, nes savo įstaigose, matyt, ėjo ne vienas pareigas. 
Tik nedaugelis pasinaudojo didžiule laboratorija, įsikūrusia jų 
šalies gelmėse. Jie buvo pernelyg užsiėmę savo tiesioginiu dar- 
bu bei kitokiais reikalais. Jiems nereikėjo leistis į šalies gilumą 
ieškoti objektų, vertų tyrinėjimo. Taigi naujos sritys buvo pa- 
liktos likimo, kolonistų iš San Paulo ir kaboklų valiai. Ir čia jų 
laukė tiek sėkmė, tiek nepasisekimas. Kaip ten bus, — 
vėliau. 

Šiuo metu rengiami spaudai straipsniai, kurie užims deramą 
vietą mokslinėje literatūroje. Tų straipsnių kopijos arba santrau- 
kos pateks į Rio ar Brazilijos universitetų bibliotekas, bet nie- 
kada turbūt neatsidurs anapus Aragvajos arba Garso, juo labiau 
prie tyrinėjimų kvadrato — savo tikrųjų ištakų. O pats kvadra- 
tas netrukus nustos skyręsis nuo kitų žemių. Jį prisimins visi, 
kurie ten dirbo. Tačiau jų darbas neturės jokios įtakos medkir- 
čiams, naikinantiems mišką ir ruošiantiems ganyklas gyvuliams, 
kuriuos piemenys atgins ištuštėjusiomis pikadomis. Britų moks- 
lininkai atvyko prie naujojo kelio, norėdami aplenkti to krašto 
eksploatavimą ir tai jiems pavyko padaryti, tačiau atotrūkis tarp 
civilizuoto ir necivilizuoto pasaulio nuo to nė kiek nesumažėjo; 
metams bėgant gali tik dar labiau padidėti. O juk jis turi išnykti, 
ir ekspertai — tiek vieni, kurie kuo smulkiausiai tyrinėjo tas 
žemes, tiek kiti, kurie jomis naudojasi — turi suvienyti savo 
jėgas. 

Mato Grosas — paskutinis didelis neliestas kraštas pasaulyje, 
kuris jau tuoj bus pradėtas eksploatuoti. Indėnai išsaugojo jį, o 
paskui atidavė ateiviams, nes patys arba išnyko, arba prarado 
buvusią galybę. Beregint buvo pradėta naudotis tomis naujomis 
žemėmis, tačiau dabar jos atsidūrusios ant pražūties slenksčio. 
Mato Groso miškai tokie pat neamžini kaip ir indėnai, kadaise 
gyvenę jų platybėse, todėl daugelis šios knygos nuotraukų taps 
archyvinėmis, nespėjus prabėgti nė keletui metų. „Nejaugi jis 
iš tikrųjų toks buvo?" — klausinės visi. Todėl tikėkimės, jog Ma- 
to Grosas klestės, bus naudingas Žmonijai ir niekas niekada ne- 
pasakys: „Norėčiau, kad jis pasidarytų toks, koks buvo anks- 
Čiau.“ 

Indėnėi pasakoja, jog kadaise jie me. 
džio: ivę papūgas aras, kad galėtų pri 
sipe: Ji ryškių plunksnų, jaguarus — 
kad turėtų nagų vėriniams, o kaučiukc' 
rinkėjus — kad įsigytų žvejybai kab. 
liukų, nes kabliukai kaučiuko rinkėjų 
kišenėse buvo toks pat įprastas daik 
tas, kaip ir nagai ant jaguarų letenų 
Dabar šavantės indėnai paprasčiausiai 
kaulija kabliukų, baterijų  žibintuvė 
liams arba tabako, o paskui kėblin: 
j imi ms nerūpi Ša 
hos, o juo: 

Paskui svečių gar bei jie surengė „Burii 
lenktynes“. Dvi komandos turėjo ratu neš 
ti po maždaug dviejų pėdų ilgio burii 
palmės rąstgalį, sveriantį apie porą šimt 
svarų. Tam tikra prasme tai buvo papras 
čiausia estafetės lazdelė, tik labai didelė 


kurią vienas kitam turėjo perduoti šic 
sunkios estafetės dalyviai. Bet pirmoj 
indėnų pora su tais nešuliais anti pečiu 
startavo lengvai, tik žemė dundėjo pc 
plačiomis indėnų pėdomis. Nubėgęs ko 
kius 200 jardų;ir pavargęs indėnas miklia 
užversdavo rąstgalį komandos draugui 
ant pečių. Visi komandos nariai, užuoi 
laukę sutartose vietose, kaip kad miela: 
daro įprastų estafečių bėgikai, dūmė ratu 
drauge su laikinai apkrautuoju. 


